
--2- JIM! „t, 
Raiboji vištelė 


(iyveno senelis ir senelė. Turėjo juodu raibą vištelę. Pri- 
dėjo vištelė kiaušinių pilną pakrosnį. Senelė surinko juos į 
puodą ir užkėlė ant prieždos. Bėgo pelytė, mostelėjo uodegy- 
te, puodas nukrito, kiaušiniai sudužo. 

Rauda senelis, rauda senelė, raibukė kudakuoja, skiedros 
lakioja, vartai girkši, šarkos čirkši, žąsys gagena, šunys 
loja... 

Eina vilkas: 

— Seneli, senele, ko judu raudat? 

— Kaip mudu neraudosim? Turėjome raibą vištelę. Pridė- 
jo ji kiaušinių pilną pakrosnį. Senelė surinko juos į puodą 
ir užkėlė ant prieždos. Bėgo pelytė, mostelėjo uodegytę, puo- 
das nukrito, kiaušiniai sudužo, 

Ir vilkas ėmė kaukti. 

Eina meška: | 

— Vilke, ko tu kauki? ! 

— Kaip aš nekauksiuė Gyveno senelis ir senelė. Turėjo juc- 
du raibą vištelę. Pridėjo vištelė kiaušinių pilną pakrosnį. Se- 

nelė surinko juos į puodą ir užkėlė ant prieždos. Bėgo pely- 
tė, mostelėjo uodegytę, puodas nukrito, kiaušiniai sudužo. 
Rauda senelis, rauda senelė, raibukė kudakuoja, skiedros la- 
kioja, vartai girkši, šarkos čirkši, žąsys gagena, šunys loja... 
O aš loti nemoku, šit ir užkaukiau. 

Pasiklausė meška pasakos, ėmė ir nusitraukė iš apmaudo 
uodegą. Nuo to laiko ir liko striukauodegė. 


< 


Muselė zvimbėjėlė 


Kitasyk buvo muselė zvimbėjėlė. Turėjo ji vežimaitį ir še- 
šis uodus. Pasikinkė zvimbėjėlė uodus į vežimaitį ir išdardė- 
jo pasivažinėti. 

Važiuoja ji keliu, važiuoja plačiuoju, žiūri — bėga pelė: 

— Laba diena, kūma! Kuo vardu tamstelė, šviesioji sau- 
lelė4 

— Aš muselė zvimbėjėlė. O tu kas tokia? 

— O aš lentynų krebždėjėlė. 

— Sėskis, drauge važiuosim. 

Važiuoja juodvi keliu, važiuoja plačiuoju, žiūri — šokuo- 
ja varlė: 

— Laba diena, kūmutės! Kuo vardu tamstelės, šviesiosios 
saulelės? 

Aš muselė zvimbėjėlė, aš lentynų krebždėjėlė. O tu kas 
tokia? 

— O aš kūdrų kvarkėjėlė. 

— Sėskis, drauge važiuosim. 


Važiuoja jos Keliu, važiuoja plačiuoju, žiūri — tupi ant ša- 
kelės voverė: 

— Laba diena, kūmutės! Kuo vardu tamstelės, šviesiosios 
saulelės4 

— Aš muselė zvimbėjėlė, aš lentynų krebždėjėlė, ašai kūd- 
rų kvarkėjėlė. O kas tu tokia? 

— O aš eglių skraidūnėlė. 

— Sėskis, drauge važiuosim. 

Važiuoja jos keliu, važiuoja plačiuoju, žiūri — bėga kiškis: 

— Laba diena, kūmutės! Kuo vardu tamstelės, šviesiosiosš 
saulelėsė 

— Aš muselė zvimbėjėlė, aš lentynų krebždėjėlė, ašai kūd- 
rų kvarkėjėlė, ašai eglių skraidūnėlė. O kas tu toksai? 

— O ašstrykt pastrykt. 

— Sėskis, drauge važiuosim. 

Važiuoja jie keliu, važiuoja plačiuoju, žiūri — slimpina vil- 
kas: 

— Laba diena, kūmutės! Kuo vardu tamstelės, šviesiosios 
saulelės? 

— Aš muselė zvimbėjėlė, aš lentynų krebždėjėlė, ašai kūd- 
rų kvarkėjėlė, ašai eglių skraidūnėlė, aš kiškelis strykt pa- 
strykt. O kas tu toksaiė 

— O ašalkanas vilkas. Am!.. 

Ir prarijo visus drauge su vežimaičiu. 


Kaip vištelė išgelbėjo gaidelį 


Ki kartą buvo vištelė ir gaidelis. Vištelė kiaušinius dėjo 
o gaidelis grūdus rankiojo, vištelę penėjo. Išrausia šiukšlyne 
grūdelį ir šaukia vištelę: 

— Ko-ko-ko, Kuoduote, grūdelį radau. 

Štai kartą išsirausė gaidelis didelę pupą. 

„Na,— mano sau, — tokios pupos vištelė nepraris, verčiau je 
sulesiu pats.“ 

Rijo — ir užspringo. 

Pargriuvo gaidelis, kojas užvertė ir nė kvėpt. 

Atbėgo vištelė: 

— Kas tau, Raibi? Ko tu guli, nė nekvėpteliė 

— Oi,— vaitoja gaidelis, — pupa užspringau... 

— Kaipgi tau, Raibi, padėti? — klausia vištelė. 

— Reikia, — šnibžda gaidelis, — sviesto gauti, gerklę ištepti 

— O kur jo gauti? 

— Iš karvės. | 

Nubėgo vištelė pas karvę: 

— Karve, karve, duok sviesto! 

— O kam tau sviesto? 

— Gaidelis guli ir nė kvėpt: pupa užspringo. 


— (Gerai,— sako karvė,— duosiu tau sviesto. Tik pirma nu- 
eik pas šienpiovius, paprašyk šieno. 

Nuėjo vištelė pas šienpiovius: 

— Šienpioviai, šienpioviai, duokit šieno! 

— O kam tau šieno? 

— Šieno reikia karvei. Karvė duos sviesto. Sviesto reikia 
gaideliui, juk gaidelis guli, nė kvėpt: pupa užspringo. 

Šienpioviai sako: 

— Nueik pas kepėją, paprašyk pyragų. Kai pyragus suval- 
gysim, tai ir šieno pripiausim. 

Nuėjo vištelė pas kepėją: 

— Kepėjau, kepėjau, duok pyragų! 

— O kam tau pyragų? 

— Pyragų reikia šienpioviams. Šienpioviai pripiaus šieno. 
Šieno reikia karvei. Karvė duos sviesto. Sviesto reikia gaide- 
liui, juk gaidelis guli, nė kvėpt: pupa užspringo. 

Kepėjas sako: 

— Nubėk į mišką, parnešk malkų, kad būtų kuo pyragus 
kepti. 

Nubėgo vištelė į mišką ir parnešė malkų. 

Kepėjas iškepė pyragų. 

Nunešė vištelė pyragus šienpioviams. Šienpioviai juos su- 
valgė ir pripiovė šieno. 

Nunešė vištelė šieną karvei. 

Karvė šieną suėdė ir davė sviesto. 

Nunešė vištelė sviestą gaideliui. 

Gaidelis išsitepė gerklę ir prarijo pupą. 

Prarijo ir vėl linksmai užgiedojo ant viso kiemo: 

— Ka-ka-rie-kū! Kuoduotė — šauni višta! 

Štai ir pasaka baigta. 


Vilkas ir vilkė 


Lsišneko kartą vilkė su vilku. 

— Prastai tu, vilke, gyveni, — dūsauja vilkė. 

— Kodėl? — pažvelgė į ją vilkas. 

— Nagi vis po krūmus šlaistaisi, nuo žmonių slapstaisi. 

— Hm,— suniurzgė vilkas, — juk ir tu nuo žmonių slepie- 
Si... 

— Ne, aš einu, kur tik noriu, ir niekas manęs nemato. 

— Na, ką tu čia meluoji, brangioji! — nesutiko vilkas.— 
Tave žmonės mato taip pat, kaip ir mane! 

— Ką gi, — atsakė vilkė, — tikėk netikėk, o aš teisybę sa- 
kau! 

Pakraipė vilkas galvą ir sako: 

— Jei taip, tai patikrinkim. Aš lįsiu į krūmus, o tu eik į 
lauką. Pažiūrėsim, užmatys tave žmonės ar ne. 

— (Gerai, — sutiko vilkė, — pažiūrėsim! 

Pasislėpė vilkas krūmuose, o vilkė išėjo į lauką. Pamatė ją 
artojai ir kad ims šaukti: 

— Vilkas, vilkas! .. Muškit vilką! 

Išgirdo vilkas krūmuose, kad jį mini, sudrebėjo iš baimės ir 
lapatai į mišką. Bėga ir mąsto: „Keista: vilkė į lauką išėjo, ir 
nieko, o aš krūmuose tupėjau, ir mane pamatė.“ 

Pasivijo jį vilkė ir klausia: 

— Na, katro teisybė? 

Atsitūpė vilkas ir sako: 

— Tavo teisybė. Ką ir besakysi. Jei pats būčiau nepamatęs, 
niekuomet netikėčiau. 


Kodėl opšrus ir lapė gyvena olose 


Kadaise, sako, žvėrys ir galvijai neturėję uodegų. Vien tik 
žvėrių Karalius — liūtas — buvęs su uodega. 

Bloga buvę žvėrims gyventi be uodegų. Žiemą dar šiaip taip, 
o ateina vasara — nėra kur dėtis nuo musių ir mašalų. Kuo 
juos nuvaikysi? Ne vieną, būdavo, per vasarą mirtinai užėda 
gyliai ir sparvos. Nors pagalbos šaukis, kai užpuola. 

Išgirdo apie tas bėdas žvėrių karalius ir liepė, kad visi žvė- 
rys ateitų pas jį uodegų pasiimti. 

Išbėgo karaliaus žygūnai į visas puses žvėrių sušaukti. Sku- 
ba lapatuoja, dūdomis dūduoja, brązgina būgnus, kelia iš mie- 
gų visus. Pamatė vilką — persakė jam karaliaus žodžius. Pa- 
matė taurą, opšrų — irgi pašaukė. Lapei, kiaunei, kiškiui, brie- 
džiui, šernui — visiems apskelbė, ką reikėjo. 

Beliko tik meška. Ilgai jos ieškojo žygūnai, pagaliau sura- 
do bemiegančią irštvoj. Prižadino, pribakino ir liepė skubėti 
uodegos. 

Bet kada gi meška skubėjo. Kėblina sau iš lėto, pamažiu- 
kais — tap, tap, visur žiūrinėja, visur -uostinėja, ar nėra me- 

daus. Žiūri — bičių drevė liepoj. „Kelias pas karalių toli- 
mas, — galvoja, — reikia pasistiprinti.“ 

Įsiropštė meška medin, o ten — pilnutėlė drevė medaus. Su- 
niurzgė ji iš džiaugsmo ir įniko drevę plėšti, medų grobti, 
pilnu snukiu ryti. Priėdusi pažvelgė į save, o kailiniai — visi 
meduoti, druzgenom apkibę!.. ,Kaipgi, — mano sau,— tokia 
karaliui pasirodysiu?“ 

Nuėjo meška į upelį, išsiplovė kailinius ir atgulė ant kalve- 
lės išsidžiovinti. O saulelė taip užkaitino, kad meškutė nė ne- 
pajuto, kai saldžiai užknarkė. 

Tuo tarpu žvėrys ėmė pas karalių rinktis. Pirmoji atbėgo 
lapė. Apsižvalgė — ogi prie rūmų visa krūva uodegų bekūp- 
santi: ir ilgų, ir trumpų, ir plikų, ir papurusių. .. 

Nusilenkė lapė karaliui ir sako: 

— Didysis karaliau! Aš pirmoji paklausiau tavo valdoviško 
paliepimo. Už tai leisk man išsirinkti uodegą, kokios pano- 
rėsiu.., 

Na, karaliui vis tiek, kokią uodegą lapei duoti. 

— (Gerai,— sako, — rinkis sau tinkamą. 

Gudruolė lapė iškniūstė uodegų krūvą, išsirinko visų gra- 
žiausią — ilgą papurusią — ir iškūrė, kol karalius neapsigal- 
vojo. 

Po lapės atstryksėjo voverė, išsirinko irgi gražią uodegą, 
tik mažesnę, negu lapės. Po jos — kiaunė. Ir ji su gražia uode- 
ga išbėgo. 

Atėjo briedis ir išsirinko ilgiausią uodegą, su vešliu kutu ant 
galo, kad nuo gylių ir sparvų būtų kuo atsiginti. O opšrus pa- 
sičiupo plačią ir storą. 

Arklys pasiėmė sau uodegą vienų ašutų. Prisikabino, šniovė 
per dešinį šoną, per kairį — gerai kerta. ,Dabar musėms ga- 
las!" — sužvengė jis iš džiaugsmo ir nušuoliavo į savo pievą. 

Paskutinis atbėgo kiškelis. 

— Kurgi tu buvai? — sako karalius— Matai, beturiu tik 
vieną mažą Uuodegytę. 

— O man ir tos užteks! — nudžiugo kiškelis.— Dar geriau, 
bus lengviau nuo vilkų ir šunų pabėgti. 

Prisikabino kiškelis trumputę uodegytę, kur dera, stryk- 
telėjo vieną kitą kartą ir nubėgo linksmas namo. O žvėrių 
karalius, išdalinęs visas uodegas, nuėjo miegoti. 

Meška nubudo tik vakarop. Atsiminė, kad reikia skubėti 
pas karalių uodegos. Žvilgt, nagi saulė jau už miško besėdan- 
ti. Ir nuliuoksėjo meška, kiek įkabindama. Bėgo bėgo, visa 
supluko vargšelė. Atlapsi prie karaliaus rūmų, o ten — nei 
uodegų, nei žvėrių... „Ką dabar daryti? — galvoja meška.— 
Visi turės uodegas, tik aš viena liksiu beuodegė. ..“ 

Apsigrįžo meškutė ir, netverdama pykčiuų, nutapseno į savo 
mišką. Eina ji, žiūri — ant kelmo opšrus vartosi, savo puikia 
uodega grožisi. 

— Klausyk, opšrau,— sako meška,— kam tau reikia uode- 
gos? Atiduok man! 

— Ką tu, kūma meška, prasimanei! — nustebo opšrus.— Ar- 
gi galima tokią gražią uodegą atiduoti? 

— O jei neduosi geruoju, atimsiu piktuoju,— suniurnėjo 
meška ir uždėjo savo sunkią leteną ant opšraus. 

— Neduosiu! ..— sukliko opšrus ir ištrūkęs šoko bėgti pa- 
kniopstomis. 

Žiūri meška — naguose įstrigęs lopinėlis opšraus kailio ir 
uodegos galelis. Nubloškė ji tą lopinėlį, o uodegos galelį sau 
prisikabino ir nukėblino į dreve medaus paėsti. 

O opšrus iš baimės negali rasti sau vietos. Kur besislėptų, 
vis jam vaidenasi, kad tuoj ateis meška, likusią uodegą atims. 
Išsirausė jis žemėje didelę olą ir ten įsitaisė. Žaizda ant nu- 
garos užgijo, bet užtat liko tamsus ruožas. Iki pat šiol jis ne- 
pašviesėjo. 

Bėga kartą lapė, žiūri — ola, o joje kažkas šnarpščia lyg 
įkaušęs. Įlindo ji olon, mato — ten opšrus bemiegąs. 

— Kas gi tau, kaimynėli, ar viršuje ankšta, kad žemėn įsi- 
rauseit — nustebo lapė. 

— Ta-aip, lapute,— atsiduso  opšrus,— teisybę sakai — 
ankšta. Jei nereikėtų ieškoti maisto, tai ir naktį iš čia 
neičiau. 

Ir papasakojo opšrus lapei, kodėl jam ant žemės ankšta. 
„Ėhė,— pagalvojo lapė, — jeigu meška opšraus uodegos pasi- 
gviešė, tai manoji juk šimtą kartų gražesnė..." 

Ir nubėgo ji ieškoti užuolandos nuo meškos. Pralakstė visą 
naktį, niekur negali pasislėpti. Pagaliau, rytui auštant, išsi- 
rausė olą, tokią pat, kaip opšraus, įlindo į ją, apsiklojo savo 
papurusia uodega ir ramiai užsnūdo. 

Nuo to laiko opšrus ir lapė gyvena olose, o meška taip ir 
liko be geros uodegos. 


+—— 


Lengva duona 


y B šienavo pievą. Pavargęs atsisėdo pakrūmėje atsi- 
pūsti. Paėmė krepšelį, atsirišo ir pradėjo krimsti duoną. 

Išlindo iš miško alkanas vilkas. Žiūri — pakrūmėje sėdi šien- 
piovys ir kažką valgo. Vilkas priėjo ir klausia: 

— Ką tu valgai, žmogeli? 

— Duoną,— atsako šienpiovys. 

— Ar ji gardiė 

— Net labai gardi! 

— Duok man paragauti. 

— Ką gi, ragauk. 

Atlaužė šienpiovys duonos kriaukšlę ir padavė vilkui. 

Patiko vilkui duona. Jis ir sako: 

— Norėčiau kasdien duonos turėti, bet kur jos gauti? Pa- 
tark, žmogeli! 

— (Gerai, — sako šienpiovys,— pamokysiu tave, kur ir kaip 
duonos gauti. 

Ir ėmė jis vilką mokyti: 

— Pirmiausia reikia žemę suaFti. .. 

— Tada ir duonos bus? 

— Ne, brolau, palauk. Paskui reikia žemę išakėti... 

— Ir jau galėsiu duoną ėsti? — suvizgino uodegą vilkas. 

— Ką tu, palauk. Pirma reikia rugius pasėti. .. 

— Tada ir duonos bus? — apsilaižė vilkas. 

— Dar ne. Palūkėk, kol rugiai sudigs, šaltą žiemą peržie- 
mos, pavasarį užaugs, paskui peržydės, išplauks, subrandins 
grūdus... 

— Ak, — atsiduso vilkas, — na ir ilgai reikės laukti! Bet jau 
tada prisiėsiu duonos ligi valiai! .. 

— Kur ten prisiėsi! — nutraukė jį šienpiovys.— Dar anksti. 
Pirma reikia išnokusius rugius nukirsti, paskui į pėdus surišti, 
pėdus į rikes sustatyti. Ni a juos prapūs, saulutė išdžiovins, 
tuomet vežk į klojimą. . 

— Ir jau ėsiu duoną? 

— Ė, koks nekantrus! Pirma reikia sijų iškulti, grūdus į 
maišus susemti, į malūną nuvežti ir sumalti. . 

— Ir viskas? 

— Ne, dar ne viskas. Reikia miltus rėčkoj užmaišyti ir lauk- 
ti, kol tešla pakils. Tuomet pašauti į karštą krosnį. 

— Ir iškeps duona? 

— Taip, iškeps duona. Štai tada tu jos ir prisiėsi, — baigė 
mokyti šienpiovys. 

Susimąstė vilkas, pasikasė koja pakaušį ir sako: 

— Ne! Šis darbas baisiai ilgas ir sunkus. Verčiau patark 
man, žmogeli, kaip lengviau maisto susirasti. 

— Na ką gi, — sako šienpiovys,— jei nenori sunkios duo- 
nos, ėsk lengvą. Eik į ganyklą, ten arklys ganosi. 

Nuėjo vilkas į ganyklą. Pamatė arklį. 

— Arkly, arkly! Aš tave suėsiu. 

— Ką gi,— sako arklys, — ėsk. Tik pirma nuimk nuo mano 
kojų pasagas, kad neišsilaužytum dantų. 

— Tiesą sakai, — sutiko vilkas. 

Pasilenkė jis pasagų nuimti, o arklys kaip žiebs jam kano- 
pa į dantis... Persivertė kūliu vilkas — ir šoko bėgti. 

Atskuodė prie upės. Žiūri — ant kranto žąsys lesinėja. „Gal 
man jas suėsti?" — mąsto. Paskui sako: 

— Žąsys, žąsys! Aš jus suėsiu. 

— Ką gi, — atsako žąsys, — ėsk. Bet pirma padaryk vieną 
paslaugą. 

— Kokią? 

— Padainuok mums, o mes paklausysim. 

— Kodėl ne. Dainuoti aš moku. 

Atsitūpė vilkas ant kupsto, užvertė galvą ir kad ims staug- 
ti. O Žąsys sparnais plest, plest — pakilo ir nuskrido. 

Nušliaužė vilkas nuo kupsto, pasižiūrėjo įkandin žąsų ir nu- 
slimpino, nieko nepešęs. 

Eina ir plūsta save paskutiniais žodžiais: „(Tai bent kvailys 
aš! Kam sutikau dainuoti? Na, dabar ką besutikčiau — su- 
ėsiu!“ 

Vos jis taip pagalvojo, žiūri — keliu beeinąs senas žmoge- 
lis. Vilkas pribėgo prie jo: 

— Seni, seni, aš tave suėsiu! 

— Kam taip skubintis? — sako žmogelis.— Pirma imkim ir 
pašniaukškim tabakėlio. 

— Oaarjis gardus? 

— Pamėgink — sužinosi. 

— Duok. 

Išsitraukė žmogelis iš kišenės kapšelį tabako, pats pa- 
šniaukštė ir vilkui davė. Kaip šniukštelėjo vilkas, kiek kvapo 
beturėdamas, taip visą tabaką ir įkvėpė. O paskui kad ims 
čiaudėti, visas miškas skamba... Nieko per ašaras nemato, 
vis čiaudi. Taip čiaudėjo gal valandą, kol visą tabaką iščiau- 
dėjo. Apsižvalgė, o žmogelio jau ir pėdos ataušusios. 

Nuslimpino vilkas toliau. Eina jis, eina, žiūri — lauke avių 
kaimenė ganosi, o piemuo miega. Nusižiūrėjo vilkas kaime- 
nėj geriausią aviną, pasičiupo jį ir sako: 

— Avine, avine, aš tave suėsiu! 

— Ką gi, — sako avinas, — tokia mano dalia. Bet kad ilgai 
nesivargintum ir nelaužytum dantų į senus mano kaulus, ge- 

kalnelio ir pats įlėksiu tau į nasrus. 

— Ačiū už patarimą, — sako vilkas.— Taip ir padarysiu. 
nuo kalnelio ir kad trenks ragais vilkui per galvą. Taip ir 
pažiro pilkajam žiežirbos iš akių, visas pasaulis prieš jį ėmė 
suktis! 

Atsipeikėjo vilkas, pakraipė galvą ir šneka sau vienas: 

— Suėdžiau aš jį ar ne? 

O tuo tarpu šienpiovys baigė savo darbą ir traukia namo. 
Išgirdo jis vilko žodžius ir sako: 

— Suėst tai nesuėdei, bet užtat lengvos duonos paragavai. 


Ne stiprumu, o gudrumu 


L iaių žmogus į Mišką malkų kirsti. Prisikirtęs atsisėdo ant 
kelmo atsipūsti. 
Atšleivoja meška: 
— Ei žmogeli, pasigalynėkim! 
Pažvelgė žmogus į mešką: toks kalnas — kur čia su ja ga- 
lynėsies! Spustels — ir iškvėpsi dvasią. 
— Ėhė,— sako žmogus, — ką čia su tavimi galynėsiuos. Pir- 
ma imkim ir pažiūrėkim, ar tu stipri. 
— O kaip žiūrėsim? — klausia meška. 
Paėmė žmogus kirvį, įskėlė kelmą iš viršaus, įspraudė ply- 
šin pleištą ir sako: 
du pasigalynėsime. 
Neilgai galvojusi, meška šmakšt leteną į plyšį. O žmogus 
tuo tarpu paukšt kirvapente per pleištą, tas ir iššoko. 
Kelmas ėmė ir suspaudė meškai leteną lyg žnyplėmis. 
Riaumoja meška, trypia, o kelmo nei perskelti, nei ištrūkti 
negali. 

— Na, — sako žmogus, — ar galynėsies su manim? 

— Ne, — kaukia meška, — nesigalynėsiu! 

— Taigi! — sako žmogus.— Ne vien stiprumu galynėjamasi, 
bet ir gudrumu. 

Jis vėl įkalė plyšin pleištą, o meška ištraukė leteną ir nu- 
lapatavo į mišką neatsigręždama. 

Nuo to laiko ir bijo ji žmogų susitikti. 


Ožka melagė 


Gyveno senelis su senele ir dukteria. Turėjo jie ožką. 

Išsiginė duktė ožką paganyti. Visą dieną ganė ją miške, 
atvašynėly, pievutėse, šilojuose. Vakare pargena namo. 

Senelis klausia ožką: 

— Ožka, ožkele mano, kur tu buvai? Ką ėdei, ką gėrei? 

Ožka sako: 

— Niekur nebuvau. Nieko neėdžiau, nieko negėriau. Tik 
bėgdama per tiltelį, pastvėriau klevo lapelį, o bėgdama prc 
šaltinėlį, siurbtelėjau lašą vandenėlio. .. 

Ėmė senelis barti dukrą, kad prastai ganė ožką; rytojaus 
dieną išleido senelę ožkos ganyti. 

Visą dieną senelė ganė ožką miške, atvašynėly, pievutėse 
šilojuose. Vakare pargena namo. 

Senelis vėl klausia ožkos: 

— Ožka, ožkele mano, kur tu buvai? Ką ėdei, ką gėrei? 

Ožka sako: 

— Niekur nebuvau. Nieko neėdžiau, nieko negėriau. Tik, 
bėgdama per tiltelį, pastvėriau klevo lapelį, o bėgdama pro 
šaltinėlį, siurbtelėjau lašą vandenėlio. .. 

Apibarė senelis ir senelę, kad prastai ganė ožką. 

Užsivilko tada senelis pačios vatinuką, apsigobė skarele 
ir pats išginė ožką. 

Visą dieną jis ganė ją miške, atvašynėly, pievutėse, šilojuo- 
se. Vakare sugrįžo namo, persivilko savo drabužiais, atsisėdo 
ant pamato ir laukia ožkos iš ganyklos. 

Parėjo ožka į kiemą. Senelis klausia: 

— Ožka, ožkele mano, kur tu buvai? Ką ėdei, ką gėrei? 

Ožka sako: | 

— Niekur nebuvau. Nieko neėdžiau, nieko negėriau. Tik, 
bėgdama per tiltelį, pastvėriau klevo lapelį, o bėgdama pro 
šaltinėlį, siurbtelėjau lašą vandenėlio. .. 

Supyko senelis ant ožkos, pririšo ją prie tvoros ir nuėjo į 
tvartą dalgio galąsti, ketino ožką melagę piauti. 

Sužinojo tai ožka, nusitraukė virvę ir į mišką išbėgo. Miš- 
ke ji susirado kiškio trobelę, įsikraustė į ją ir gyvena, o kiš- 
kelio nė ant slenksčio neleidžia. 

Atsitūpė kiškelis po eglele ir rauda. 

Eina vilkas: 

— Ko, kiškeli, raudi? Ko liūdi? 

— O kaip aš neraudosiu, kaip neliūdėsiu? Turėjau trobe- 
lę — naują, eglinę. Bet atsirado kažkoks raguotas, barzdotas 
žvėris ir išvarė mane iš trobelės, pats joje apsigyveno, o ma- 
nęs nė ant slenksčio neleidžia. 

— Na, gerai, neraudok: tą žvėrį aš išvarysiu. 

Nuėjo vilkas prie kiškio trobelės, pabeldė uodega į duris 
ir sako: 

— Ei žvėrie raguotas, barzdotas, savo mantą kraukis ir neš- 
dinkis iš kiškio trobelės! 

Ožka kad sutrepsėjo už durų, kad užbliovė: 

— Užbadysiu ragais, sutrypsiu nagais, dar barzda pašluo- 
siu! 

Išsigando vilkas ir spruko nuo bėdos. 

O kiškutis atsitūpė ir vėl rauda. 

Eina meška: 

— Ko, kiškeli, raudi? Ko toks nusiminęs? 

— O kaip aš neraudosiu, kaip nenusiminsiu? 

Ir apsakė meškai savo bėdą. 

— Na, gerai, — sako meška, — neraudok: aš tą žvėrį tuoj iš 
varysiu. 

Nuėjo ji prie kiškio trobelės, pastukseno į duris ir sako: 

— Ei žvėrie raguotas, barzdotas, savo mantą kraukis ir neš 
dinkis iš kiškio trobelės! 

Ožka kad sutrepsėjo, kad užbliovė: 

— Užbadysiu ragais, sutrypsiu nagais, dar barzda pa 
šluosiu! 

Persigando meška — ir nulapsėjo į tankmę, kiek kojos ne 
ša... 

Ateina gaidys. Mato apsiverkusį kiškutį ir klausia: 

— Ko tu, kiškeli, raudi? Ko, brolau, nusiminęs? 

— Kaip aš neraudosiu, kaip nenusiminsiu? 

Ir apsakė kiškutis gaideliui savo bėdą. 

— Ė-ė,—sako gaidys, — tokią bėdą aš viena koja nuspirsiu 
Tą žvėrį gerai pažįstu — tai senelio ožka melagė. 

Atėjo gaidys prie kiškio trobelės, suplasnojo sparnais, už 
giedojo: 


Ka-ka-rie-kū! 
Ei tu ožka apgavike, 
Tau gyvent nedaug belikę! 


Išgirdo tai ožka, kad sutrepsėjo, kad užbliovė: 

— Užbadysiu ragais, sutrypsiu nagais, dar barzda pa 
šluosiu! 

Tada gaidys dar smarkiau suplasnojo sparnais, suriko: 


Ei ožkele, mantą kraukis, 
Greit iš kiškio būsto traukis, 
Eina senis takučiu, 

Nešas dalgį ant pečių. .. 

Išgirdo ožka minint senį su dalgiu, išsigando ir beregint 
spruko iš trobos. 

O kiškelis su gaideliu suėjo trobelėn, ėmė gyventi, šeimi- 
ninkauti ir turtus krauti. 


Žž 


Kaip katinas žvėris įbaugino 


Cirreno senelis ir senelė. Turėjo juodu katiną. Senelis gur- 
bus vežimams pindavo, senelė verpdavo, o katinas eidavo 
peliauti. 

Išėjo sykį katinas į girią medžioti ir paklydo. 

Ieško ieško kelio į namus — neranda, ir gana. Tada atsitū- 
pė po egle ir ėmė gailiai miaukti. 

Bėga lapė. Pamato ji katiną ir išsprogina akis: dar niekad 
tokio žvėries savo girioj nebuvo sutikusi! 

— Kas tu toksai? — klausia ji. 

— Aš — Katinas Murklys. 
— O ko taip gailiai miauki, Katine Murklyę 
Apsakė jai katinas savo bėdą. 

— Et,— sako lapė,— kokia jau čia bėda! Eikš pas mane gy- 
venti. Būsi mano šeimininkas. 

— (Gerai,— sako katinas. 

Nueina jis pas lapę, o vištų pas ją — ir keptų, ir virtų. Pri- 
siėdė katinas ir nuvirto miegoti. | 

Tuo tarpu bėga per girią vilkas: tap-tap, Klap-klap! 

Išgirdo lapė, šoko iš pirkios ir kad suriks: 

— Kas mano girioj tapsi-klapsi? Kas mano šeimininkui mie- 
goti neduoda? | 

— (O kas tavo šeimininkas? — teiraujasi vilkas. 

Mano šeimininkas — tai bent šeimininkas, uodega lyg šluo- 
ta: užsimos — bemat užtvos! 

Vilką apėmė smalsumas. Jis ir sako: 

— Ar negalėčiau, kūmute, nors viena akimi į tavo šeimi- 
ninką žvilgtelėti? 

— Ką gi, žvilgtelėti galima, — atsako lapė, — tik be dovanos 
verčiau neik. Mano šeimininkas mėgsta dovanas. 

— Gerai, bus dovana, — pasakė vilkas ir nubėgo toliau. 

Sugrįžo lapė į pirkią. 

O tuo tarpu eina per girią meška: trakšt-pokšt, trakšt-pokšt, 
trakšt-pokšt! 

Išgirdo lapė, šoko iš pirkios ir vėl kad suriks: 

— Kas mano girioj traškaį Kas mano šeimininkui miegoti 
neduoda? 

— O kas tavo šeimininkas? — teiraujasi meška. 

— Mano šeimininkas — tai bent šeimininkas, uodega lyg 
šluota: užsimos — bemat užtvos. 

Ir mešką pagavo smalsumas: koksai tas lapės šeimininkas, 
kad uodega visus užtvoja? Ji ir sako: 

— Ar negalėčiau, lapute sesute, nors pažvelgti į tavo šei- 
mininką? 

— Pažvelgti galima, — sako lapė.— Tik be dovanos neateik. 
Mano šeimininkas mėgsta dovanas. 

— Gerai, dovana bus,— pasakė meška ir nuėjo toliau. 

Prabėgo dar ilgadantis šernas ir kiškutis pilkutis. 

Lapė ir juos įbaugino savo šeimininku. 

Susirinko žvėrys ir svarsto, galvoja: kokią dovaną nunešti 
lapės šeimininkui? 

Galvojo, spėliojo, pagaliau meška ir sako: 

— Va, broleliai, reikia gardžius pietus pataisyti ir jį su šei- 
mininke svečiuosna pakviesti. Tada visi drauge ir pama- 
tysim. 

— (Gerai, tebus taip, — sutiko žvėrys. 

Ir dabar vėl jie giliai susimąstė: kokius pietus tiekti? 

Galvojo, spėliojo, galiausiai meška sako: 

— Aš atnešiu medaus kelmą. 

— O aš — aviną, — sako vilkas. 

— O aš — gilių, — kriuktelia šernas. 

— O aš — šviežių kopūstų, — priduria kiškis. 

Pataisė jie pietus ir ėmė tartis, kas eis kviesti. 

Meška sako: 

— Aš stora, man sunku vaikščioti. 

Vilkas suokia: 

— O aš taip nusilaksčiau, kojas skauda. 

Šernas kriuktelia: 

— O aš nemoku šnekėti kaip dera, 

O kiškelis nieko nesakė. Na ir nusprendė jį pasiųsti, kaip 
gsreitakojį. 

Atstryksėjo kiškis prie lapės pirkios, pabarbeno kojele į 
langutį, iš baimės užsimerkė ir išgąstingu balseliu sulemeno: 

— Laba diena, garbingi šeimininkai! Prašė meška, vilkas ir 
šernas: ateikit, meldžiamieji, pas mus svečiuosna. 

Išsakė tai vienu atokvėpiu ir nustryksėjo atgal. 

Pasiruošė žvėrys svečius sutikti. Tupi aplink gausų stalą, 
laukia, apie lapės šeimininką šneka. 

Kiškelis ir sako: 

— Ne, broleliai, taip sėdėti baisu. Kas ten žino, koks tas 
lapės šeimininkas. O kas bus, jei mūsų pietūs jam nepatiks, 
ir jisai mus visus uodega ištalžys... Verčiau imkim ir pasi- 
slėpkim, pirma iš tolo į jį pažiūrėkim. 

Žvėrys sutiko su protingu kiškio patarimu ir ėmė slėptis. 

Meška įsikeberiojo į ąžuolą, šernas įsirausė į samanas, Vil- 
kas nulindo pakrūmėn, o kiškis žolėje prigludo. 

Tuo tarpu lapė paėmė už parankės savo šeimininką, ir pa- 
traukė juodu į svečius. 

Ateina abu į laukymę miške. Uodžia katinas — mėsa kvepia, 
mato — avifias tyso. 

Pašiaušė jis plaukus, atstatė ūsus ir strykt ant avino. 

Ėda ir vis murkia: ,,Miau-u, miau-u!" 

Žvėris kad apniko baimė. Jiems atrodė, kad jis šaukia: 
„Daugiau, daugiau!" 

— Na ir žvėriokas! — sako vilkas.— Aš per dieną tokio ra- 
guočio nesudoročiau, o jam dar maža. 

Šernas gulėjo gulėjo samanose ir iš baimės ėmė krutinti 
uodegą. Katinas pamanė, kad iš olos lenda pelė, šast ten ir 
kibo nagais šernui už uodegos. 

Kad šoks šernas, kad ims bėgti! Tik šakelės traška. 

Persigando katinas ir strykt į ąžuolą! 

„Na,— galvoja meška, — tai mane jis nužiūrėjo. Reikia gel- 
bėtis, kol ne vėlu." 

Šlumštelėjo meška iš ąžuolo tiesiai krūman, kur tupėjo vil- 
kas. O tam atrodė, kad jį užpuolė pats lapės šeimininkas. Pa- 
šoko vilkas ir nuskuodė — nuo bėdos kuo toliau. O meška 
lapsi paskui jį: trakšt-pokšt, trakšt-pokšt! 

Ir kūrė jie taip, kad kiškis vos po valandos pavijo: 

Pavijo ir sako: 

— Jei manęs būtumėt nepaklausę ir nesislėpę, jis mus vi- 
sus būtų suėdęs! Toks baisus žvėris! 

() katinas su gudruole lape vaišių prisiragavo ir namo par- 
sigavo. 


Genys, lapė ir varna 


Lžiaiė genys epušėj drevelę, susikrovė gūžtelę ir išperėjo 
vaikelius — tris genelius. 

Auga mažyliai, o genys džiaugiasi. ,„Užauginsiu — mano 
sau, — vaikelius, bus senatvėje užvadėliai.“ 

Bet ne veltui sakoma: „Jei genys neturėtų tokio ilgo sna- 
po, niekas jo nerastų!“ Nemokėjo jisai džiaugtis vienas, ap- 
skelbė visam miškui apie savo vaikus. Ką besutikęs — visiems 
giriasi: „Oi, Kokie puikūs mano vaikai! Ir išmintingi, ir gra- 
žūs. Kitų tokių niekas neturi! .. 

Išgirdo tai lapė. Panoro ji jaunų geniukų paragauti. Bet kaip 
juos pasiekti? Kopti į medžius lapė nemoka. 

Augina genys vaikelius — peni, girdo, o lapė aplink epu- 
šę sukiojasi, dantimis kalena ir vis galvoja, kaip genio mažy- 
lius sudoroti. 

Ir pagaliau sugalvojo. Atėjo kartą prie epušės ir kad ims 
uodega per medį tvoti. 

Iškišo genys galvą iš drevės: 

— Ką tu, lapute, darai? Kam gąsdini mano vaikus? 

—- Štai kaip? — sako lapė.— Tu ir vaikų turi? 

— Turiu — sako genys.— Ir tokie puikūs vaikeliai! 

— Na, tai gink juos lauk ir pats išsikraustyk: aš tuoj kir- 
siu medį... 

— Kam tau prireikė to medžio? 

— Kam? Supiausiu į malkas, krosnį kūrensiu. 

— Oi lapute, oi motute,— ėmė prašyti genys.— Leisk pirma 
man vaikelius išpenėti, o paskui jau medį kirsk. Kur dabar aš 
su mažyliais dėsiuos? 

O lapė dar smarkiau tvoja uodega per medį: 

— Negaliu laukti, kol tu vaikus išpenėsi! Kas kaltas, kad tu 
kaip tik šioj epušėj gūžtą susikrovei. Argi maža medžių buvo 
miške“ 

— Kas tiesa, tai tiesa, — sako genys,— medžių miške daug, 
bet kas galėjo žinoti, kad va šios senos, supuvusios epušės 
tau prireiks malkoms! 

— Pirma reikėjo manęs pasiklausti, o paskui gūžtą krau- 
ti, — širsta lapė.— Pats kaltas! 

Pasikasė genys savo raibą galvą: 

— Ką gi man, lapute, daryti? Patark. 

Apsilaižė gudri lapė, pavikseno uodega ir sako: 

— Mesk man vieną geniuką, tai medžio nekirsiu. 

Pamąstė genys — gaila vaikelio, bet ką daryti: nors du jam 
liks. Ir numetė vieną paukštelį. Pačiupo jį lapė, nubėgo už 
krūmo ir suėdė. 

Rytojaus dieną vėl ateina: 

— Mesk dar vieną geniuką, jei nemesi — kirsiu medį. 

Ir kad ims uodega epušę dūzginti. Prašė meldė genys kait 
įmanydamas, bet teko jam dar vieną numesti. 

Patiko lapei genio mažyliai. Po dienos ji vėl atslimpino. 
Gaila geniui paskutinį vaikelį atiduoti. Jis ir sako: 

— Palauk, lapute, nors iki rytojaus. Leisk dar kiek vaikeliu 
pasidžiaugti. 

— Gerai, — sutiko lapė.— Ateisiu rytoj. 

Tupi genys drevėj, verkia rauda ir vis galvoja, kaip jam 
nuo lapės išsigelbėti. Bet nieko negali sugalvoti. 

Tuo tarpu atskrido pas genį viešnagėn jo kūma — pilkoji 
varna. 

— Taip ir taip, girdi, — sako jai genys, nuknabinęs snapą.— 
Ne svečiai man rūpi, kūmute: paskutinį vaikelį lapė atima... 

Varna buvo sena ir išmintinga paukštė, ne tokia, kaip kitos. 

— Kvaily,— sako ji, — o tu neatiduok! 

— Tada lapė medį kirs, mus vis tiek pragaišins. 

— Ji tiktai gąsdina. Kai rytoj ateis, pasakyk: ,„Kirsk, aš 
tavęs nebijau!“ 

Apsidžiaugė genys, padėkojo kūmai varnai už protingą pa- 
tarimą ir net gerai ją pavaišino kinivarpom. 

Rytojaus dieną atbėga lapė. 

— Na, geny,— sako, — duok, ką žadėjai, o jei neduosi — 
tuoj medį nukertu. 

O genys iškišo savo ilgą snapą iš drevės ir sako: 

— Kirsk, aš tavęs nebijau! 

Nustebo lapė: kaip genys toks protingas pasidarė? 

— Kas tave pamokė taip sakyti? — klausia ji. 

— Mano svainė, kūma varna! — drąsiai atsakė genys. 

Supyko lapė ant genio kūmos — pilkosios varnos. ,„Pa- 
lauk,— mano sau,— nedovanosiu tau!“ Ir nuėjo, seiles ry- 
dama. 

Galvojo ji, galvojo, kaip atkeršyti varnai, ir pagaliau su- 
galvojo. Išbėgo į palaukę, atsigulė ir apsimetė negyva. 

Pamatė ją iš medžio varna. ,Aha,— apsidžiaugė,— neblogas 
kąsnis drybso.“ 

Ji sparnais tik plast, plast — beregint prie lapės atsidūrė. 
Pirma kaptelėjo jai į uodegą, kad įsitikintų, ar iš tiesų lapė 
negyva. O toji nė krust. Guli lyg padvėsusi. 

Varna įsidrąsino, stryktelėjo, prie galvos ir jau buvo be- 
kertanti į akį, bet lapė tik capt ir pačiupo varną už kojos! 

— Aha! — susijuokė lapė, iššiepusi dantis.— Pakliuvai tu 
man pietums vietoj geniuko! Žinosi, kaip genį mokyti. 

— Na ką gi,— sako varna, — tu gudresnė už mane. Dabar 
tik bijau, kad tu manes taip nekankintum, kaip tavo motina 
kankino maniškę. 

— O kaip ji kankino? Aš kažkodėl neprisimenu. 

— Tu juk tada buvai maža... 

— Tai papasakok. 

— Gerai, papasakosiu,— sutiko varna.— Buvo taip. Tavo 
motina pačiupo manąją. Šit kaip tu dabar mane... 

— Na, aišku, — pertraukė ją lapė.— Mano motina buvo ne 
tokia kvaila, kaip tavoji. 

— Taip, taip, — atsakė varna.— Ji ir iš tikrųjų buvo išmin- 
tinga, nenorėjo ėsti mano motinos su plunksnomis: juk plunks- 
nos negardžios! 

— Žinoma, negardžios! — patvirtino lapė. 

— Tai va ką tavo motina padarė: paėmė du rėčius, patup- 
dė į juos mano motiną, paskui sudėjo rėčius draugėn ir kad 
paleis juos nuo stataus kalno, tai ant mano motinos nė plunks- 
nelės nebeliko, visos aliai vienos nudulkėjo. Brr! — pasipurtė 
varna.— Juk tokia kančia mums, varnoms, baisių baisiausia. .. 

„Gerai, — pagalvojo lapė.— Ir aš nebūsiu kvailesnė už savo 
motiną.“ 

Pasiėmė ji du rėčius, patupdė į juos genio kūmą ir kad pa- 
ris rėčius nuo stataus kalno! Rėčiai išsiskyrė ir nuriedėjo į ša- 
lis, o varna pakilo ir nuskrido į medį. 


Zvirblis ir pelė 


Kaimynystėje goyveno žvirblis ir pelė: žvirblis palėpėj, 
o pelė rūsy, oloj. Maitinosi tuo, kas nuo šeimininkų nuliko. 
Vasarą dar šiaip taip, galima lauke ar darže ką nors nutverti. 
O žiemą nors verk: žvirbliui šeimininkas kilpas stato, 0 pe- 
lėms — spąstus spendžia. 

Įgriso jiems taip gyventi, ir sumanė iš dirvos kelmus rauti, 
javus sėti. 

Sukasė juodu gražų sklypelį. 

— Na, ką sėsim? — klausia žvirblis. 

— Tai, ką žmonės sėja, — sako pelė. 

Surinko juodu sėklos ir pasėjo kviečius. 

— Ką tu imsi,— klausia pelė žvirblio — šaknis ar viršūnes? 

— Pats nežinau. 

— Imk šaknis,— pataria pelė. 

— (Gerai, tebus šaknys. 

Atėjo vasara. Išnoko kviečiai. Pelė nusipiovė varpas, O 
žvirbliui paliko šiaudus. 

Sunešė varpas pelė į savo olą, iškūlė, sumalė, išsikepė py- 
ragų ir ėda sau žiemą. Gerai ji gyvena, nieko nestokoja. 

O žvirblis pamėgino lesti šiaudus — negardu! 

Teko jam šiukšlyne alkanam žiemoti. 

Atėjo pavasaris. Pelė išlindo iš olos, pamatė Žvirblį ir klau- 
sia: 

— Na, kaimynėli, kaip žiemojai? 

— Blogai,— sako žvirblis,— vos gyvas likau: neskanūs mu- 
sų kviečiai užderėjo. 

— Tai šią vasarą morkas sėkim, jos saldžios. Visi zuikiai 
jas mėgsta. 

— Sėkim, jei nemeluoji! — stryktelėjo žvirblis iš džiaugs- 
mo. 

Sukasė juodu naują sklypelį, pasėjo morkas. 

— Ką tu imsi,— klausia pelė žvirblio,— šaknis ar viršūnes? 

— Viršūnes,— sako žvirblis.— Bijau imti šaknis: aš jau su 
kviečiais nusvilau. 

— Gerai, imk viršūnes. 

Užaugo morkos. Pasiėmė žvirblis viršūnes, o pelė — šaknis. 
Susinešė ji savo šaknis į olą ir graužia po truputį. 

O žvirblis pamėgino lesti viršūnės — jos ne geresnės už 
kviečių šaknis... 

Nusiminė žvirblis, vos neverkia. Lekia varna. Pamatė ji 
Žvirblį: 

— Ko tu, žvirbli, nusiminęs? — klausia. 

Papasakojo jai žvirblis, kaip kviečius ir morkas sėjo su 
pele. 

Pasiklausė jo varna ir ėmė kvatotis visa gerkle: 

— Kvailas tu, žvirbli! Pelė tave apgavo... Kviečių gardes- 
nės viršūnės, o morkų — šaknys. 

Įširdo žvirblis ir nustraksėjo pas pelę. 

— Ak tu, netikėle, ak tu apgavike! Aš su tavim kausiuos. 

— Na ką gi, — sako pelė, — kaukimės! 

Pasivadino žvirblis sau į pagalbą strazdus ir varnėnus, o pe- 
lė — kurmius ir žiurkėnus. 

Ėmė jie kautis. Ilgai kovėsi, bet negalėjo vieni kitų įveikti. 

Teko žvirbliui su savo kariauna atsitraukti į šiukšlyną. 

Pamatė tatai varna: 

— Cha-cha, žvirbli, na ir silpnus padėjėjus tu išsirinkai! 
Pasišauktum jūrų sakalą, tas iškart visas peles ir žiurkėnus 
su kurmiais prarytų. 

Nuskrido žvirblis į jūrą, šūktelėjo jūrų sakalą. 

Atskrido sakalas ir visą pelės kariauną surijo. Beliko tik 
viena pelė, ta, kuri apgavo žvirblį: ji šmukštelėjo olon. 

Užėjo vakaras. Nuskrido sakalas nakvoti į rugieną. Atsi- 
tūpė ant akmens ir kietai užmigo. O žvirblis pačirškėjo iš 
džiaugsmo ir palėpėn nulindo. 

Tuo tarpu gudri pelė nubėgo į lauką pas piemenis, pastvė- 
rė nuodėgulį ir padegė rugieną, kur miegojo sakalas. Ugnis 
užsiplieskė, spragėjo liepsnojo ir nusvilino sakalui sparnus. 

Atbudo sakalas, o sparnų nebėra... Pabėdojo jis ir nustyp- 
čiojo pėsčias jūros link. Užmatė jį beeinantį medžiotojas, no- 
rėjo nušauti, bet sakalas jam sako: 

— Nešauk manęs, gerasis žmogau. Verčiau pasiimk: kai 
ataugs sparnai, aš tau už tai atsidėkosiu. 

Pasiėmė medžiotojas sakalą. Visus metus jį lesino ir slaugė. 

Ataugo sakalui sparnai, ir sako jis medžiotojui: 

— O dabar pasiimk mane medžioklėn. Gaudysiu tau zui- 
kius ir paukščius. 

Nuo to laiko sakalas ir padeda medžiotojui. 

Gudruolė laputė 


(Gyveno senelis ir senelė. Juodu nieko daugiau neturėjo, 
tik višteleę Kuoduotę. 

Gyveno juodu, gyveno ir taip nusigyveno, kad nė virti ne- 
turėjo ko. Senelis ir sako pačiai: 

— Klausyk, pačiut, gal išvirk, susimildama, Kuoduotę?. . 

Sumosavo senelė rankomis: 

— Ką tu čia, seni, sumanei! Jau verčiau badą kęesim, o Kuo- 
duotės virti neleisiu. 

Išgirdo tai vištelė, išbėgo į kiemą, surado ten pupą ir at- 
nešė senelei. - 

Senelis sako: 

— Na ir gerai! Išvirk, pačiut, nors šią pupą. 

Pasižiūrėjo senelė į pupą: 

— Mielasis tu mano vyreli, koks jau ten valgis iš vienos 
pupelės? Aš nė puodo tokio neturiu. Verčiau imkim ir paso- 
dinkim. O kai užaugs, išsikepsime pupų pyragą. 

— O kur mes ją sodinsim? — klausia senelis. 

— Lauke. 

— Lauke ją varna iškapnos. 

— Na, kieme. 

— Kieme višta ją iškapstys. 

— Tada pasodinkim pirkioje po gultu. 

— Gerai, — sutiko senelis ir pasodino pupą pirkioje po gultu. 

Išdygo pupa ir kad ims augti. Augo augo, pasiekė gultą. 

— Ką mums, pačiut, daryti? — klausia senelis. 

— Reikia gultą praardyti. 

Praardė senelis gultą, o pupa auga ir auga — užaugo iki pat 
lubų. 

— Ką mums, pačiut, daryti? — vėl klausia senelis. 

— Reikia lubas plėšti. 

Praplėšė senelis lubas, 0 pupa auga ir auga — užaugo iki 
pat stogo. 

Senelis ir stogą praplėšė. Išvydo pupa šviesą ir kad ims 
augti dar sparčiau. Užaugo iki pat dangaus. 

Pasiėmė senelis maišą, įsliuogė stiebu į dangų, nuraškė iš- 
nokusias ankštis ir atgal sugrįžo. 

Apsidžiaugė senelė — parnešė senelis visą krepšį pupų 
ankščių. 

— Na, dabar tai jau pyragų mudu prisivalgysim! 

Išaižė senelė ankštis, išdžiovino pupas ant krosnies, sumalė 
ir užmaišė rėčkoj tešlą pyragui. 

O tešla kyla ir kyla — drimba iš rėčkos. Padėjo senelė ją 
ant ližės, suglaistė iš jos pyragą, visaip išmargino, kad būtų 
gražesnis, ir pašovė į krosnį. 

O pyragas kyla ir kyla — iš krosnies veržiasi ant prieždos. 
Nuėmė senelė krosniadangtę, o jis strykt pirkion, iš pirkios 
per slenkstį ir išsirito. .. 

Puolė senelis su senele pyrago vytis. Bet kur ten!.. Taip 
ir nepavijo. 

Atsirito pyragas į mišką. O čia, kur buvus, nebuvus, rudoji 
lapė. Stvėrė ji pyragą, išėdė minkštimą, į vidų prikimšo kan- 
korėžių ir nubėgo su pyragu pas piemenis. 

Rado lauke piemenis ir sako: 

— Piemenys, piemenys, duokit man treigį jautelį, o aš už 
tai jums duosiu pyrago. 

Mato piemenys — gero pyrago lapė beturinti: gelsva plute- 
lė tik žvilga, taip ir tįsta seilės. Pagalvojo ir atidavė jie la- 
pei treigį jautelį. 

— Tik žiūrėkit, nevalgykit pyrago, kol aš užeisiu už kal- 
nelio,— sako lapė. 

Užsėdo ji ant jautelio ir nujojo. Vos tik dingo lapė už kal- 
nelio, piemenys ir sako: 

— Sėskim ant smėliuko, sukrimskim po kąsniuką! 

Perlaužė pyragą, ir pabiro iš jo kankorėžiai... Apgavo juos 
gudruolė laputė! 

Joja lapė ant jautelio, mato — stovi pakelėj tuščias veži- 
mas, o netoliese aria žmogus. Prisėlino ji patyliukais prie ve- 
žimo, įkinkė treigį jautelį, atsisėdo ant minkštų šiaudų ir dar- 
da sau toliau, botagu jautelį kutrina. 

Atvažiavo į mišką. Priešais beateinąs vilkas. Nusilakstęs, 
nusiplūkęs, vos kojas velka. 

— Kur važiuoji, kūma? — klausia. 

— Už šimto mylių, už žalių girių. 

— Ko? 

— Ten, sako, tiek vištų, kad nė pesliai jų nelesa... 

— O avinų ten ar yra? — apsilaižė vilkas. 

-— Avinų — nors kamšas kimšk! 

— O sesute lapute, priimk ir mane: nuvežk nors mano uo- 
degą. 

— Kas iš tos vienos uodegos? Sėskis ir pats. 

Įsėdo vilkas. Važiuoja toliau. Sutinka mešką. 

— Kur važiuojat, kūmai? 

— Už šimto mylių, už žalių girių... 

— Ko? 

— Ten, sako, nė pesliai vištų nelesa, — atsako lapė. 

— Ten ir avinų, sako, nors kamšas kimšk,— pritaria vilkas. 

— O medaus ar ten daug? 

— Ogi,— sako, — tenai medaus upės teka! 

Apsidžiaugė meška: 

— Tai priimkit ir mane. Nors vieną koją nuvežkit. 

— Kas iš tos vienos kojos? Sėskis jau visa. 

Susėdo trise, važiuoja toliau. Staiga nulūžo iena. 


40) 


Lapė sako meškai: 

— Eik, kūma, atnešk ieną. 

Nuėjo meška į mišką, surado išverstą eglę ir atvilko prie 
vežimo. Pamatė lapė ir kad ims plyšoti: 

— Ak tu, meška, ak tu, kvėša, argi šis medis ienai! 

Ir sako vilkui: 

— Eik, kūmai, atnešk plonesnę ieną. 

Nuėjo vilkas ir atnešė kreivą eglės šaką. Lapė ir jį aprėkė, 
nusispiovė ir pati nuėjo ienos. O tuo tarpu meška su vilku 
suėdė treigį jautelį, kailį prikimšo šiaudų, pastatė ant kojų 
ir nuėjo sau juokdamiesi. 

Sugrįžo lapė, žiūri — nei vilko, nei meškos, tik jautelis be- 
stovįs. Pritaisė ji ieną, įsisėdo į vežimą, šmaukštelėjo jaute- 
liui botagu, o tasai — būbt! — ir parvirto. 

Pažiūrėjo lapė į jautelį ir viską suprato. 

— Palaukit! — pagrasė ji vilkui su meška ir nuėjo savo 
keliu. 

Nežinia, ar ilgai ji ėjo, tik beeinančią jau užklupo ruduo. 
Sutiko lapė vilką, tą patį, kuris suėdė jautelį: 

— Sveikas, kūmai! Kaip gyvuoji? 

— Prastai, — sako vilkas.— Matyt, sulytas peršalau, visas 
drebu. Dantis ant danties nesueina. 

— Vadinasi, reikia siūtis naują skrandą,— pataria lapė. 

— Teisybę sakai, kūma,— sutinka vilkas. 

Nubėgo į žardį, pastvėrė avelę ir atsivilko į mišką. 

— Ar užteks skrandai? — klausia lapės. 

— Mažai,— sako toji. 

Atsinešė vilkas dar vieną avelę. 

— O dabar ar užteks? 

— Ne, reikia dar vienos. 

Atsitempė vilkas ir trečią. | 

— Na, o dabar, — sako lapė, — reikia siuvėjo ieškoti. 

— Kurgi man jo ieškoti, kūmutė? 

— Aš žinau gerą siuvėją. Eime pas jį. 

Atvedė lapė vilką į pievą. O ten, krūmuose, pririštas eržilas 
ganosi. 

— Antai siuvėjas. 

Susijuokė vilkas: 

— Koks gi čia siuvėjas? Ne, kūmute, kaip sau nori, 0 pro- 
telis tavo menkas. 

Įsižeidė lapė: 

— Apie mano protą tu nemalk liežuviu! Buvau protinga ir 
būsiu, o tu kaip buvai kvailys, taip ir liksi. 

Dabar jau vilkas įsižeidė, net supyko: 

— Dar pažiūrėsim, katras mudu protingesnis! 

— Nesigirk iš anksto, — sako lapė, — pamatysi, kaip tau kai- 
lį tuoj nudirs. 

— Kas nudirs? — kaukštelėjo dantimis vilkas. 

— Šio arklio šeimininkas. 

— Negali būt! — netiki vilkas. 

— Na, pamatysi. Prie ko eržilas pririštas? — klausia lapė. 

— Prie virvės. 

Lapė nusijuokė: 

— Štai ir matyt, kad tu kvailas! 

— Kodėl? — pašoko vilkas. 

— Eržilas prie kuolo pririštas. 

— Negali būti! — net sumirksėjo vilkas. 

— Eime, parodysiu. 

Nusivedė lapė jį prie kuolelio, kur buvo pririštas galas vir- 
vės, nuėmė virvę, padarė kilpą ir užmetė vilkui ant kaklo. 
Nespėjo vilkas nė atsigosti, o jau pasijuto atsidūręs kilpoj. 

Tada lapė pribėgo prie eržilo, pamosavo uodega. Eržilas 
išsigando ir kad šoks bėgti namo, tik pasagos sužybsėjo. 

Taip ir partempė jis vilką savo šeimininkui. Na, o šeimi- 
ninkas vilkui ir nunėrė kailį. 

Sugrįžo lapė į mišką, užsikasė aveles į samanas atsargai, 
vien tik smegenis pietums pasiliko. Atsitūpė po egle ir ėda. 

Eina meška, toji, kur jautelį suėdė. 

— Ką čia, kūmute, kremti? — klausia. 

— Smegenis. Gal tu akla, kad nematai? 

— O kur tu jų gavai? 

— Iš galvos. Ir tu gali pasiimti, jei nori. 

— Kaip? 

— Labai paprastai: įsibėgėk, paukštelk galva 4 ąžuolą, sme- 
genys ir ištikš. 

— Ačiū, kūma, už gerą patarimą. Taip ir padarysiu: ėsti 
jau seniai noriu. 

Susirado meška storiausią ąžuolą, įsibėgėjo, kiek kojos neša, 
ir kad trenkė į jį kakta! 

Ir galą gavo, 

O gudruolė laputė prisiėdus nuėjo į upelį atsigerti. Pamatė 
ją piemenys. | 

— A, senoji apgavikė! — suriko jie visi kaip vienas. Ir 
užsiundė lapę šunimis. 

Šuo ir vilkas 


V ienas šeimininkas turėjo šunį. Uoliai tarnavo jis šeimi- 
ninkui, bet nė pats nepajuto, kai paseno. Prasčiau ėmė žiū- 
rėti akys, sunkiau buvo saugoti šeimininko turtą. 

Tada šykšti šeimininkė pradėjo šuns nešerti, o paskui ir 
visai iš kiemo vydavo. 

„Jeigu taip gyventi — mano sau šuo, — tai verčiau tegu! 
mane suėda vilkai.“ 

Pagalvojo ir išėjo į mišką vilko ieškoti. 

Eina jis per mišką, 0 čia priešais ir vilkas bebėgąs. 

— Kur, šunie, eini? — klausia vilkas. 

— Pas tave. 

— O ko? 

— Suėsk mane, vilke... 

Ir apsakė jam savo bėdą. Mato vilkas — šuo labai jau lie- 
sas, dar išsilaužysi dantis, ir sako: 

— Ne, dabar tavęs neėsiu. Reikia, kad tu pirma kiek pa- 
riebėtum. 

— Kaipgi aš pariebėsiu,— sako šuo, — jeigu šeimininkė ma- 
nęs visai nešeria? 

— Nieko. Padarysim taip, kad ji tave sočiai šers. 

— Kur tau! — vikstelėjo šuo uodega.— Mano šeimininkė la- 
bai šykšti. 

— Paklausyk,— sako vilkas.— Eik namo ir tupėk ten dar- 
že. Pavakare, kai ims temti, aš atbėgsiu ir pastversiu geriau- 
sią paršelį. Tu imk loti, vytis mane, o aš tau atiduosiu par- 
šelį. Pamatys šeimininkas ir lieps šeimininkei tave gerai šer- 
ti. O po mėnesio, kai pariebėsi, ateik pas mane, tada ir su- 
ėsiu. 

Šuo pagalvojo ir sutiko. 

Temstant atbėgo vilkas, pastvėrė paršelį ir velka jį per 
daržą. 

O šuo kad ims loti, kad šoks vytis vilką. .. 

Užgirdo šeimininkas, išlėkė iš pirkios, mato — tempia vil- 
kas per daržą paršelį, o šuo jį vejasi, stengiasi atimti. 

— Usi! Usi! — suriko šeimininkas.— Kąsk jam, Lyska! 

Tuo tarpu vilkas paliko paršelį ir nubėgo į mišką. 

— Geras tu, Lyska! — pagyrė šeimininkas šunį, nusivedė 
į virtuvę ir liepė pačiai jį gerai šerti. 

Lyska gyvena lyg inkstas taukuose. O po mėnesio taip atsi- 
šėrė, kad net plaukas žvilgėti pradėjo. Ir pamiršo jis, ką buvo 
su vilku sutaręs. 

Kartą suėjo pas šeimininką svečių. Geria, kvatoja, dainas 
traukia. Nemaža čia ir Lyskai teko — visą krūvą kaulų jam 
po stalu sumetė. 

Prisiėdė Lyska ir išėjo į kiemą savo būdon. Žiūri — ogi vil- 
kas jo čia belaukiąs. 

— Ko tu čia? — klausia šuo. 

— Tavęs atėjau — sako vilkas.— Atsimeni mudviejų san- 
dėrį? 

Išsigando šuo ir sako: 

— Neėsk manęs, vilke. Už tai aš tave gardžiai pavaišinsiu 

— Iš kur tu gardumynų gausi? 

— Mano šeimininkas turi svečių. Ten po stalu pilna kau 
lų — net su mėsa. Eime! 

— Bijau. Dar užmuš mane ten. 

— Nebijok, neužmuš,— įkalbinėja šuo.— Tave taip nuve- 
siu, kad niekas nė nematys. 

Vilkas sutiko ir nuėjo paskui šunį. 

Lyska paliko jį paunksmėje, nubėgo į pirkią, švystelėjo uo- 
dega ir užgesino balaną. 

— Dabar bėk po stalu, — pašaukė jis vilką. 

Vilkas taip ir padarė. 

Prišėrė šuo vilką, net vynu pagirdė. Tupi juodu po stalu ir 
patyliukais šnekučiuojasi. 

O tuo tarpu svečiai ėmė traukti linksmas dainas. 

Vilkas klausė klausė ir sako šuniui: 

— Aš irgi noriu dainuoti. 

— Verčiau tylėk,— sako šuo. 

Vilkas kiek patylėjo ir vėl šneka: 

— Neištversiu— sako,— net liežuvį niežti, taip noriu dai- 
nuoti. 

Ir užtraukė bosu ant visos pirkios: 

— Auū-aū! Aū-au! 

O šuo irgi neištvėrė ir ėmė jam pritarinėti: 

— Au, au! Av, au!.. 

Svečiai išgirdo, stvėrė kas žarsteklį, kas puodšakę, sumušė 
vilką ir išvijo iš pirkios drauge su šuniu. 

Atsikvošėjo vilkas ir sako šuniui: 

— Nair prišėrei tu mane! Šito tau neatleisiu. 

— Pats kaltas, — sako šuo, — reikėjo tylėti. 

— Ne,— vilkas nesutinka, — tai tu kaltas: kam vedei mane 
pirkion? 

Ginčijosi, juodu, ginčijosi. galiausiai vilkas ir sako: 

— Jei taip — kariaukim: kuris kurį nugalėsim, tas tą ir su- 
ėsim. Telk savo kariauną ir ateik pas mane į mišką. 

— Ką gi, — sako šuo, — tebus kaip tu nori. 

Rytojaus dieną jis pasitelkė aviną, katiną ir gaidį ir išėjo 
su vilku kariauti. 

O vilkas pasikvietė sau kariais mešką, šerną ir kiškį. Su- 
rinko jis savo kariauną, išėjo į pamiškę ir laukia. 

— Lipk tu, Lepečkoje,— sako jis meškai,— į eglę ir pažiū- 
rėk, ar neateina šuo su savo kariauna. 

Įsirabždino meška į eglę, apsižvalgė ir sako: 

— Ateina! 

— Na, tai lipk žemėn! — šaukia vilkas.— Kariausim. 

— Nelipsiu,— sako meška. 

— Kodėl? 

— Baisu. 

— Kokia gi ten kariauna, kad taip išsigandai? 

— Tokios kariaunos kaip gyva neregėjau,— sako drebėda- 
ma meška.— Vienas karys — storas ir gauruotas — nešasi ša- 
kes; kitas — grėsmingas ir su ūsais — žengia paskui su ietimi; 
trečias — su raudona kepure ir pentinuotas — kardu mosuo- 
ja... Pirmasis eina — galvą krato ir vis šaukia: „„Be-e! Visus 
išbadysiu ir ant šakių užsmaigstysiu!“ Antrasis piktai inkščia, 
į šalis žvalgosi ir vis niurna: „Man, man juos duok!“ O tre- 
čiasis toks pasipūtes, šaukia: „Ko, ko jums eit! Aš viens 
visus išmušiu!" 

Išgirdo tai šernas ir tuoj į samanas iki ausų įsirausė. O vil- 
kas mato, kad nespės pasislėpti, atsistojo ant užpakalinių ko- 
jų ir stovi. 

— Slėpkis už manęs, — sako jis išsigandusiam kiškiui— Jie 
pamanys, kad aš kelmas, ir praeis pro mus. 

Ateina šuo su kariauna, mato — niekur nieko nėra. 

O tuo tarpu avinui ragus panižo. Mato — šalia kažkoks kel- 
mas beriogsąs. Įsibėgėjo avinas ir — būbt! — ragais į kelmą. 
O čia būta vilko. Jis pargriuvo ir kojas patiesė. Kiškis pašo- 
ko iš po vilko ir nukūrė, bet šuo jį užmatė ir kaip mat pa- 
stvėrė. 

Šernui tuo tarpu, lyg tyčia, nutūpė musė ant ausies. Pakru- 
tino jis ausį, norėdamas ją nubaidyti, o katinas pamanė, kad 
ten pelė. Šastelėjo jis ton vieton ir kad ims samanas kapsty- 
ti, vis drėksdamas smailais nagais šernui! Kentė, kentė šer- 
nas, o paskui kad šoks — ir nubėgo... 

Išsigando gaidys šerno, suplasnojo sparnais, įlėkė eglėn ir 
kad suriks: 

— Ko, ko išlakstėt? 

Meška pamanė, kad prie jos sėlina grėsmingasis karys, ir 
įsiropštė iš baimės į viršūnę. Šaka jos neišlaikė, lūžo, meška 
znektelėjo žemėn ir užsimušė. 

Šit nuo tada ir nedraugauja šunys su vilkais. 

Artojas, meška ir lapė 


Karą žmogus arė lauką. Ne arkliu, o jaučiu. O jautis bu- 
vo toks rambus, kad stačiai bėda. Ir balso neklauso, ir bota- 
go nebijo. 

Įpyko artojas ant jaučio ir suriko: 

— Kad tave meška sudraskytų! 

O meška kur buvus, kur nebuvus, jau ir čia. 

— Na, duok,— sako ji artojui. — savo jautį. Aš jį sudras- 
kysiu. 

Pasikasė artojas pakaušį. Pagailo jaučio. O ir arti nebus 
kuo. Patsai juk arklo nepatrauksi. 

Ir ėmė jis mešką prašyti: 

— Leisk,— sako, — nors užuoganą suarsiu. O tu eik kol kas 
už ežios ir pailsėk ten ant žolelės. 

— Gerai, — sutiko meška.— Skubėti neturiu kur. 

Nuėjo už ežios ir atsigulė. 

Atbėgo iš miško lapė, sustojo prie artojo. | 

— Tra-ra-ra! Tra-ra-ra! Ei žmogeli, ar nematei čia vilkų 
ir meškų? Medžiotojai ateina, jų klausinėja. 

Pagalvojo artojas: „Jeigu pasakysiu, Kad meška čia, tai ji, 
ko gero, sudraskys ne jautį, o mane patį... Verčiau nutylė- 
siu.“ 

— Ne, lapute, nemačiau. 

O) gudrioji lapė pasišlaistė, pasisukinėjo apie vežimą ir vėl 
klausia: 

— (O kas ten, už ežios, guli? 

— Pliauska balanoms,— sako artojas. 

Lapė pavikseno uodega: 

— Jei tai būtų pliauska, ji vežime gulėtų. 

Pasakė taip ir į mišką nukūrė. 

Išgirdo meška ir prašo artoją: 

— Paguldyk mane į vežimą. 

Artojas paguldė ją į vežimą. 

Vėl atbėga lapė. 

— Tra-ra-ra! Tra-ra-ra! Ei žmogeli, ar nematei vilkų ir meš- 
kų? Medžiotojai ateina, jų klausinėja. 

— Ne, nemačiau... 

— (O kas tavo vežime guliį 

— Pliauska balanoms. 

— Jei tai būtų pliauska, ji būtų virve pririšta. 

Pasakė ir į mišką nukūrė. 

Sako meška artojui: 

— Pririšk mane virve. 

Paėmė artojas virvę ir taip priveržė mešką, kad toji nė 
krustelėti nebegali. 

O lapė vėl čia: 

— Tra-ra-ra! Tra-ra-ra! Ei žmogeli, ar nematei tu vilkų ir 
meškų? Medžiotoj ai ateina, jų klausinėja. 

— Ne, nemačiau. 

— O kas čia tavo vežime guli? 

— Pliauska balanoms. 

— Jei tai būtų pliauska, tai joje kirvis barkšotų. 

Pasakė ir į mišką nukūrė. 

Meška smarkiai išsigando medžiotojų, prašo artojo: 

— Padaryk taip, kad manyje kirvis barkšotų. 

— Gerai,— sako artojas. 

Pasiėmė jis kirvį ir atsivėdėjęs žiebė į mešką. Tįstelėjo meš- 
ka vieną kitą kartą — ir pakratė kojas. 

O lapė vėl čia. 

— Na, dabar duok man dovanų už jautį — sako artojui. 

— O ko nori? 

— Maišo vištų. 

— (Gerai, — sako artojas, — duosiu tau dovanų. Palūkėk ma- 
žumėlį. 

Nuėjo artojas namo atnešti vištų, o čia iš tikrųjų atsibas- 
tė medžiotojai su šunimis. Pamatė šunys lapę ir šoko vytis. 

Lapė ir vištų atsisakė. Vos-ne-vos iki savo olos atbėgo. 
Šmurkštelėjo olon ir gaudo kvapą. O šunys stovi, lapę saugo, 
iš olos neišleidžia. 

Nusibodo lapei oloje tupėti, sumanė ji nuo šunų atsipirkti. 

— Akys, akys, — sako lapė, — ką jūs darėte, kai aš nuo šunų 
bėgau? 

— Žiūrėjom, kur tau bėgti. 

— O jūs, ausys? 
„ — Mes klausėme, ar toli šunys. 

— O jūs, kojos? 

— Mes bėgom, švytavom, tave vadavom. 

— O tų, uodega, ką veikei? 

— O ašvis už kelmo ar pliauskos kibau. 

— Na, kvailiūkšte uodegiūkšte, imsiu ir atiduosiu tave šu- 
nims! 

Ir ji iškišo uodegą iš olos: 

— Šekit, šunys, uodegą! 

Sukibo šunys į uodegą, kartu ir visą lapę ištraukė. 


Žmogus ir ožkos 


Viename kaime kadaise gyveno neturtingas Žmogus. Buvo 
jis, taip sakoma, plikas kaip tilvikas. Ir dirbti, ir valgyti ne- 
turėjo ko. 

Įgriso varguoliui toks gyvenimas; patraukė jis į Gassiii lai- 
mės ieškoti. 

Ėjo jis, ėjo ir priėjo į didelį tankų mišką. Ilgai klaidžiojo 
po mišką, pavargo, o išsigauti iš tankmės niekaip negali. Pa- 
galiau jau pavakare užmatė jis laukymę. Didelė, plati lau- 
kymė, kaip pieva prižėlusi sodrios ir žalios žolės. Ta žolė visa 
lyg sėte nusėta žiedais, o jie taip gardžiai kvepia, kad net nosį 
kutena. 

Ėmė žmogus dairytis po laukymę, mato — netoliese trobelė 
stovi.—,,Na,—mano sau,— užeisiu, gal ten gausiu valgyti.“ 

Įėjo jis trobelėn ir negali atsistebėti: visos sienos išklotos 
papločiais, krosnis — iš varškės, o kaminas — sviestinis. .. Ne 
pirkia, o stačiai stebuklas! Ir niekur nematyti šeimininkų. 
Sūktelėjo žmogus — nieks neatsiliepia. 

Tačiau neilgai žmogus stebėjosi keistąja trobele: tuščias pil- 
vas gurgia! Ėmė jis lupinėti sienas, tepti ant papločių sviestą 
ir valgyt juos su varške pilna burna... Kerta, net ausys lapsi. 
Gardu, ką ir besakyti! 

Aplupinėjo jis sienas, išknebojo sviestinį kaminą, suvalgė 
visą krosnį, beliko vien pakrosnis. 

Staiga girdi — kažkas dunda, tapsi miške. 

Išsigando žmogus. „„Bus riesta,— mano sau,— jeigu šeimi- 
ninkas mane užklups čionai...“ 

Kur pasislėpti? Užmatė jis nebaigtą valgyti pakrosnį ir, il- 
gai negalvojęs, šmurkštelėjo tenai. 

Tuo tarpu pirkion subėgo ožkų kaimenė. Visos raguotos, 
visos barzdotos. Vos tik pamatė jos savo trobelę, — juk čia 
buvo ožkų trobelė,— visos drauge subliuvo, sumekeno: 

— O kas mūs trobelėj lankėsi, kas papločių, sviesto knai- 
bėsiė 

Puolė ieškoti kaltininko. Laksto, zuja šen ir ten — nieko 
neranda ir pradeda trobelę taisyti. Beregint jos prikepė paplo- 
čių, sukaitino varškės, sviesto sumušė. Kaminą sviestu apte- 
pė, krosnį varške aplipdė, sienas papločiais išklojo. Ir vėl 
trobelė pasidarė kaip buvus. 

Pernakvojo ožkos namie, o kitą dieną išėjo ganytis. Bet vie- 
ną ožką paliko saugoti. 

Guli ožka pirkioj, nė nemirksi, saugo. | 

O žmogus jau valgyt įsinorėjo. Bet bijo jis iš pakrosnio 
rabždintis, kad ožkai akysna nepakliūtų. 

„Užmigdysiu ją,— Mąsto žmogus, — tada ir išlįsiu.“ 

Ėmė jis ožką migdyti. Žiūri į ją pro skylelę iš pakrosnio 
ir tyliai šneka: „„Mik, akele! Mik, akele! Mik akele!“ 

Viena ožkos akis ir užmigo. 

Jis vėl: ,,Mik, antra! Mik, antra! Mik, antra!" 

Ir antroji užmigo. 

Išsirabždino tada žmogus pirkion, pasilupinėjo papločių 
nuo sienų, pasiknaibė sviesto iš kamino, varškės iš krosnies — 
ir atgal į savo slėptuvę! Lindi ten sau ir valgo patyliukais. 

Sugrįžo vakare prisiganiusios ožkos, mato — pirkios sienos 
aplupinėtos, krosnis su kaminu išknebinėti, o ožka, palikusi 
pirkios saugoti, miega sau, ir tiek. 

Supyko ožkos ant saugotojos, ėmė ją kulti ir nagais, ir ra- 
ais. 
j — Argi aš kalta? — teisinosi ožka.— Stengiaus, kiek galėda- 
ma, gerai saugojau, akių nuo pirkios nenuleidau. O paskui 
taip panorėjau miego, kad akys pačios užsimerkė, ir nė ne- 
pajutau, kai užmigau. 

Puolė ožkos ieškoti kaltininko. Ieškojo ieškojo — nieko ne- 
rado. Susirinko draugėn ir ėmė tartis, ką daryti. Daug buvo 
visokių patarimų, bet visoms patiko vienas: palikti saugot 0Ož- 
kelę triakėlę. Surado jos tokią ožkelę, liepė jai trobelę sau- 
goti ko geriausiai, o pačios vos praaušus išėjo ganytis. 

O žmogus tuo tarpu įsinorėjo valgyt. Žvilgtelėjo jis iš pa- 
krosnio ir pamatė sargę. „Ė,— mano sau žmogus, — dabar ta- 
vęs nebijau.“ Ir ėmė jisai ją migdyti: „Mik, akele! Mik, akele! 
Mik, akele! Mik, antra! Mik, antra! Mik, antra!“ 

Užmigo viena ožkos akis, užmigo ir antra. O kad ožka tu- 
rėjo tris akis, žmogus nežinojo. 

Išlindo jis ramus iš pakrosnio ir ėmė lupinėti sienas. 

Ožka pamatė jį savo trečiąja akimi ir kad užbliauš... 

Subėgo ožkos iš ganiavos, užpuolė žmogų. 

O jis klausia jų: 

— Kas jūsų šeimininkas? 

— Neturim šeimininko, — sako ožkos. 

— Na, tai aš liekuosi jūsų šeimininku. Saugosiu jus nuo 
vilkų. 

Paklausė ožkos žmogaus ir pasiliko jį šeimininku. 

Nuo to laiko žmogus ėmė gerai gyventi. Ganė ožkas, pri- 
žiūrėjo, melžė, šūrius slėgė, sviestą mušė. 

Taip ir pradėjo žmonės ožkas veistis. 

Girnelės 


Gyveno senelis su senele. Juodu nieko daugiau neturėjo — 
tik gaidelį ir girneles. | 

Girnelės buvo stebuklingos: įberia senelis į jas grūdą, kokį 
kartelį pasuka,— ir pribyra miltų pilnas kubilaitis. 

Gerai gyveno senelis su senele ir gaidelio neskriaudė. 

Išgirdo apie stebuklingas girneles ponas. Ir sumanė jas pa- 
vogti. Atvažiavo kartą ponas pas senelį pavakare ir prašosi 
nakvynėn. 

— Medžiojau,— sako.— Toli namai, o naktis čia pat. 

— Ką gi, nakvok,— sako senelis, — vietos užteks, 

Vos tik senelis su senele užmigo, ponas paėmė girneles ir 
isvažiavo. | 

Nusiminė senelis su senele, netekę girnelių. Sėdi juodu al- 
kani ir verkšlena. Gaidelis klausėsi jų, klausėsi, o paskui ir 
sako: 

— Liaukitės raudoję, aš atimsiu girneles! 

— Ne tau jas atimti! — sako senelis ir senelė.— Ponas ta- 
vęs nė per slenkstį neįsileis. 

— Nieko,— Narsauja gaidelis.— Atimsiu. Nors ir galą gau- 
siu, bet girneles atgausiu! 

Atsisveikino jis su seneliu ir senele ir pasileido į pono dvarą. 

Skrenda jis keliu, skrenda plačiuoju, 0 priešais vanagas 
beatlekiąs. 

— Kur, gaideli, skrendi? — klausia. 

— Į pono dvarą. 

— O ko? 

— Ponas pas senelį ir senelę nakvojo ir girneles pavogė. 
Skrendu jų atimti. 

— Veskis ir mane. 

— Gerai, lįsk man į gurklį. 

Įlindo vanagas gaideliui į gurklį. Gaidelis skrenda toliau. 

Skrenda jis keliu, skrenda plačiuoju, o priešais lapė beat- 
bėganti: 

— Kur, gaideli, skrendi? 

— Į pono dvarą. 

— O ko? 

— Ponas pas senelį ir senelę nakvojo ir girneles pavogė. 
Skrendu jų atimti. 

— Veskis ir mane. 

— Gerai, lįsk į gurklį. 

Lapė įlindo gaideliui į gurklį. Gaidelis skrenda toliau. 

Skrenda jis keliu, skrenda plačiuojuų, o priešais barsukas 
beateinąs. 

— Kur, gaideli, skrendi? 

— Į pono rūmus. 

— Oko? 

— Ponas pas senelį ir senelę nakvojo ir girneles pavogė. 
Skrendu atimti. 

— Veskis ir mane. 

— Gerai, lįsk į gurklį. 

Įlindo barsukas gaideliui į gurklį. Gaidelis skrenda toliau. 

Skrenda jis Keliu, skrenda plačiuoju, o priešais vilkas be- 
atbėgąs: 

— Kur, gaideli, skrendi? 

— Į pono dvarą. 

— O ko? 

— Ponas pas senelį ir senelę nakvojo ir girneles pavogė, 
Skrendu atimti. 

— Veskis ir mane. 

— (Gerai, lįsk į gurklį. 

Skrido skrido gaidelis ir atskrido į pono dvarą. O pas poną 
tuo tarpu buvo svečių, gėrė, ūžavo. Langai ir durys atlapoti. 
Užskrido gaidelis ant palangės, suplasnojo sparnais ir užgie- 
dojo visa gerkle: 

— Ka-ka-rie-kū! Kad nesulauktum šviesių laikų! Ponas pas 
senelį ir senelę nakvojo ir girneles pavogė. Aš atskridau jų 
atimti. Atiduok, pone, girneles! 

Gėda buvo ponui prieš svečius, kad gaidelis vagimi apšau- 
kė. Jis ir sako: 

— Tarnai, tarnai, čiupkit šį rėksnį, įmeskit vištidėn: tegul 
jį vištos užkapoja! 

Tarnai pastvėrė gaidelį, įmetė vištidėn ir paliko. 

"Gaidys ir sako: 

— Vanage, vanage, lįsk iš gurklio, išgalabyk vištas! 

Stryktelėjo vanagas iš gurklio, iškapojo visas vištas iI 
į mišką nuskrido. Vėl užlėkė gaidelis ant palangės: 

— Ka-ka-rie-kū! Kad nesulauktum šviesių laikų! Ponas pas 
senelį su senele nakvojo ir girneles pavogė... 

— Ak,— sako ponas,— tai vištos jo neužkapojoė Gerai! 
"Tarnai, tarnai, čiupkit šį rėksnį, nuneškit į žąsidę, tegul jį 
žąsys sužnaibo! 

Pastvėrė tarnai gaidelį ir įmetė žąsidėn. 

Gaidelis atsipeikėjo ir sako: 

— Lapute, lapute, lįsk iš gurklio, išsmauk žąsis! 

"Lapė taip ir padarė, o paskui į mišką nubėgo. 

Užskrido gaidelis ant palangės ir vėl savo traukia: 

— Ka-ka-rie-kū! Kad nesulauktum šviesių laikų!.. 

— Ak,— sako ponas, — tai, vadinasi, nė žąsys jo nesužnai- 
bė? Tarnai, tarnai, nuneškit jį į kiaulidę: tegul kiaulės suėda! 
Nunešė tarnai gaidelį į kiaulidę. O ten gaidelis ir sako: 

— Barsuk, barsuk, lįsk iš gurklio, išpiauk kiaules. 

Taip barsukas ir padarė, o paskui į mišką nubėgo. 

Atskrido gaidelis ant palangės: 

— Ka-ka-rie-kū!.. 

— Ak,— sako ponas, išgirdęs gaidelio balsą, — tai jo nė 
kiaulės nesuėdė?.. Tarnai, tarnai, meskit jį arklidėn: tegul jį 
arkliai sutrypia. 

Arklidėje gaidelis sako: 

— Vilke, vilke, lįsk iš gurklio, piauk arklius. 

Stryktelėjo vilkas, išpiovė visus arklius ir į aB 2 nubėgo. 

Atskrido gaidelis ant palangės: 

— Ka-ka-rie-kū!. 

Ponas net už galvos stvėrėsi. Ką daryti? O paskui sako: 

— Tarnai, tarnai, neškit šį rėksnį virėjui, tegul jį iškepa. 

Tarnai taip ir padarė. 

Virėjas iškepė gaidelį ir atnešė ponui lėkštėje. Ponas stvėrė 
jį ir prarijo įpykęs visą iš karto. O gaidelis atgijo pono pilve, 
prakapojo skylelę pro dešinę ausį ir užgiedojo: 

— Ka-ka-rie-kū! Kad nesulauktum šviesių laikų!.. 

Ponas suriko: 

— Tarnai, tarnai, stverkit kirvius, kapokit tą niekšą! 

"Tarnai stvėrė kirvius, kad čekštelėjo — ir atkirto ponui de- 
šinę ausį... O gaidelis nulindo į kairę ausį ir vėl užgiedojo. 

— Tarnai, tarnai, — šaukia ponas, — kapokit jį! 

Čekštelėjo tarnai, bet ne į gaidelį, o nukirto ponui kaire 
ausį. Liko ponas be ausų, tada gaidelis burnon įšoko. 

— Tarnai, tarnai — šaukia ponas išsižiojęs, — kapokit jį, 
kapokit! 

Čekštelėjo tarnai, bet ne į gaidelį, o į liežuvį, — atkirto po- 
nui liežuvį. 

O gaidelis purptelėjo laukan, nuskrido ant palangės ir už- 
giedojo. 

Mato ponas — nėra kur dėtis: visus jo gyvulius gaidelis iš- 
galabijo ir jį patį sužalojo. Išnešė jis girneles ir atidavė gai- 
deliui. Pasispaudė gaidelis vieną girnapusę po vienu sparne- 
liu, kitą — po kitu ir namo nuskrido. 

Džiaugėsi senelis su senele, atgavę girneles, ėmė miltus 
malti. 

Iš miltų duoną kepa, patys valgo ir gaideliui duoda. 


Šuo medžiotojas 


Cirvėno kartą senelis. Turėjo jis šunį. 
Nusibodo šuniui pas senelį: ir saugoti nėra ko, ir ėsti ma- 
ža. Išėjo jis į mišką medžioti. Susitiko ten vilką. Įsišneko. 
— Neturiu namie darbo,— sako šuo.— Ir su ėdesiu riesta. 
Noriu imtis medžioklės. 
— Gerai, — sako vilkas, — gyvenk su manimi. Išmokysiu ta- 
ve medžiokle verstis. 
Likosi šuo pas vilką. 
Gyvena juodu dieną, kitą — ėsti įsinorėjo. Sako vilkas šu- 
niui: 
— Nubėk į lauką, pažiūrėk, gal ten kas nors yra. 
Sugrįžo šuo iš lauko ir sako: 
— Ten žąsys vaikštinėja. 
Pakraipė vilkas galvą: 
— Lakstymo daug, o ėdesio maža. 
Ir nėjo žąsų gaudyti. 
Po valandos vilkas vėl siunčia šunį: 
— Nubėk į lauką, pažiūrėk, gal ten kas nors yra. 

Sugrįžo šuo ir sako: 

— Kiaulės bulves knisa. 

— Et,— sako vilkas, — su jomis irgi nemaža terlionės: Žvie- 
gia, nors ausis užsikimšk. Palauksim. 

Kiek palaukus, vilkas ir vėl sako: 

— Nubėk dar, pažiūrėk, ar nėra ten ko geresnio? 

Nubėgo šuo, pažiūrėjo — lauke arklys besiganąs. Sugrįžo ir 
pasakė tai vilkui. 

— Va dabar galima ir medžioklėn taisytis. 

Nubėgo vilkas prie ežerėlio, pasinėrė į vandenį, paskui iš- 
sivoliojo smėly ir klausia šunį: 

— Na, ar panašus aš dabar į medžiotoją? 

— Ir dar kaip! — sako šuo. 

Nuėjo juodu į lauką. Vilkas užbėgo arkliui iš priekio, pasi- 
purtė, pridūmė jam į akis smėlio, o paskui čiupo už gerklės 
ir pasmaugė. 

Dabar ėdesio juodu turėjo į valias. Atsišėrė šuo, atkuto. 

— Na,— sako jis vilkui,— lik sveikas, aš ir be tavęs išsi- 
versiu. Gyvensiu vienas. 

Paliko šuo vilką ir nuėjo sau. Beeidamas sutiko katiną. 

— Kur eini, katine? — klausia. 

— Pelių gaudyti. 

— E,— sako šuo, — ar verta su tokia smulkme terliotis. Ei- 
me verčiau su manim: aš tave išmokysiu verstis medžiokle. 

Katinas sutiko, ir ėmė juodu gyventi drauge. Gyvena die- 
ną, kitą — ėst įsinorėjo. Sako šuo katinui: | 

— Nubėk, brolau, į lauką, pažiūrėk, kas ten yra. 

Nubėgo katinas, pažiūrėjo. 

— Žąsys,— sako, — vaikštinėja. 

— E-e,— susiraukė šuo, — lakstymo daug, o ėdesio maža. 

Po valandos vėl šuo siunčia katiną į lauką. 

Sugrįžo katinas ir sako: 

— Kiaulės bulves knisa. 

— Su jomis irgi nemaža terlionės: kvykia, nors ausis užsi- 
kimšk. Palauksim. 

Pagulėjo juodu kiek, o ėsti ir vienas, ir kitas nori. 

— Nubėk dar į lauką, pažiūrėk, ar nėra ten ko geresnio, — 
vėl šuo siunčia katiną pasižvalgyti. 

Sugrįžo katinas iš lauko ir sako: 

— Arklys ganosi. 

Šuo sujudo: 

— Va dabar galima ir medžioklėn taisytis! 

Nubėgo jis prie ežerėlio, pasinėrė į vandenį, išsivoliojo 
smėly ir klausia katino: 

— Na, kaip: ar panašus aš į medžiotoją vilką? 

— Labai panašus, — atsako katinas.— Vilkas irgi, eidamas 
pulti arklio, vandeny maudosi ir smėly voliojasi. 

— Iš vilko aš ir išmokau,— giriasi šuo. 

Užbėgo arkliui iš priekio, pasipurtė lyg vilkas ir buvo be- 
griebiąs už gerklės. O arklys kaip spirs kanopom — šuo ir nu- 
sirito su aplaužytais šonkauliais. 

Pažiūrėjo katinas į tokią medžioklę ir sako: 

— Ne, jau geriau peles medžioti: nors tas darbas ir triūs- 
lus, užtat šonkauliai bus sveiki. 

Ir nuėjo jis toliau, savo keliu. 


2 


Pasaka apie jauti ir jo draugus 


Ganėsi pievoje jautis. Pamatė jis prie upelio rūką, pagal- 
vojo, kad dega žemė ir vanduo, išsigando. 

„Verčiau bėgsiu iš čia į pasaulio galą“, — nusprendė jis. 
Užrietė uodegą ir ėmė bėgti. 

Priešais keliu beateinąs ožys: 

— Jauti, kur skuodi? 

— Į pasaulio galą. 

— Kodėl? 

— Pas mus dega žemė ir vanduo. Bijau sudegti. 
— Bėgsiu ir aš su tavimi. 

— Bėk. 

Bėga juodu, o priešais pasipina šernas: 

— Kur bėgat? 


— Į pasaulio galą: pas mus dega žemė ir vanduo! Bijom 
sudegti. 

— Bėgsiu ir aš su judviem. 

— Bėk. 

Bėga jie trise. Sutinka žąsiną: 

— Kur bėgatė 

— Į pasaulio galą: pas mus dega žemė ir vanduo! Bijom 
sudegti. 

— Bėgsiu ir aš su jumis. 

— Bėk. 

Bėga jie keturiese. Sutinka gaidį: 

— Kur bėgate? 

— Į pasaulio galą: pas mus dega žemė ir vanduo... 

— Bėgsiu ir aš su jumis. 

— Bėk. 

Bėgo jie, bėgo, pribėgo mišką. O tuomet žiema atėjo. Jautis 
sako: 

— Na, gana bėgti: žiemą žemė po sniegu neužsidegs. Staty- 
kimės trobą ir kraukimės žiemai pašarą. 

Šernas sako: 

— Man trobos nereikia: išsiknisiu duobę, prisinešiu guoliui 
samanų, Maistui gilių ir žiemosiu. Man ir taip bus šilta! 

Ožys sako: 

— O aš žievės pagraušiu, drevėje apšilsiu. 

— O tu, žąsine? — klausia jautis. 

— Mano plunksnos šiltos, įkišiu į jas snapą ir taip peržie- 
mosiu. | 

— Otu, gaidy? 

— O man kas, aš ir po egle žiemą pratūnosiu. 

Ką daryti? Vienas jautis įniko trobą statytis. Prisinešė rąs- 
tų, samanų, susirentė šiltą trobą ir gyvena sau joje, nieko 
nestokodamas. | 

Paspaudė smarkūs šalčiai. Šernas kniūstėsi kniūstėsi duo- 
bėje, neištvėrė ir eina pas jautį: 

— Įsileisk mane, jauti, trobon, labai jau šalta. 

— Ne,— sako jautis, — neleisiu: tu į samanas įsiknisi, tau 
ir taip bus šilta! 

— Jei neleisi — sako šernas, — iltimis pakasiu pamatus — 
tavo troba ir nuvirs, dar prislėgs ir tave patį. 

Išsigando jautis: nori ar nenori, teks įsileisti šerną trobon. 

— Na, gerai, — sako, — įeik: dviese bus linksmiau. 

Rytojaus dieną ateina ožys: 

— Įsileisk, jauti, trobon. 

— Kam tau troba: tu ir drevėj peržiemosi! 

— Na, jei neleisi, tai įsibėgėsiu, trenksiu į sieną ragais ir 
pramušiu skylę: šaltis prasismelks trobon, tau bus šalta. 

Ką darys jautis — įsileido ir ožį. 

— Gerai, — sako, — mano troba nemaža: pakaks vietos ir 
trims. 

Trečią dieną ateina žąsinas: 

— Jauti, jauti, leisk trobon pasišildyt! 

— Neleisiu! 

— Kodėl? 

— Tavo plunksnos šiltos, įkiši į jas snapą, taip ir peržie- 
mosi. 

— Na, jei neleisi, tai snapu visą stogą ištaršysiu, tau bus 
šalta. 

Nusigando jautis — įsileido ir žąsiną. 

Ketvirtą dieną atėjo gaidys: 

— Jauti, įsileisk trobon! 

— O argi tau ne šilta po egle? — susijuokė jautis.— Nelei- 
siu! Pas mane ir taip jau ankšta. 

— O jei neleisi, aš užlėksiu ant aukšto ir visą smėlį nuo 
lubų nužarstysiu; šiluma pro grįstus išeis, ir tu sušalsi. 

Nusigando jautis — įsileido ir gaidį. 

Gyvena jie pirkioj penkiese. 

Ateina meška. Pamatė ji trobą. 

— Kas čia gyvena? — klausia. 

— Jautis, ožys, šernas, žąsinas ir gaidys, — atsako iš trobos. 

— Įsileiskit ir mane pasišildyt. 

— Ne, neleisim! Tu netinki mums į draugus. 

Trenkė meška letena į duris, išlaužė jas ir įėjo trobon. 

Staiga jautis atstatė ragus ir primygo mešką prie sienos. 
Ožys kad ėmė ragais jai į šoną badyti, o šernas dantimis vis 

už papilvės graibsto, žąsinas nosį žnaibo... O gaidys užskrido 
ant suolo ir kad ims šaukti: ,,Kudakt-kudakt! Ko tau, ko tau!" 

Neprašyta viešnia meška leisgyvė spruko iš trobos. 

Eina ji per mišką, šlubčioja, o priešais beatslenkąs vilkas. 

— Kur buvai, kaimyne? — klausia jos vilkas.— Ko tokia 
nusiminusi? 

— Oi,— sako meška nesavu balsu,— pakliuvau pas baisius 
plėšikus. Vienas mane šakėmis prie sienos prirėmė — nepa- 
sisuksi. Kitas su puodšake į šoną bado. Trečias žnyplėm žar- 
nas tampo. Ketvirtas virbalu į nosį baksnoja. O penktas, su 
raudona kepure, užpakaly prisikabinęs lenktą kardą, su pen- 
tinais ant kojų, laksto suolu ir vis šaukia: „Tuoj dar, tuoj 
dar užkirsiu tau!“ Gerai, kad pabėgau; nežinau, ką būtų man 
padarę tie penki plėšikai... 

Nuo tada nei meška, nei vilkas į tą trobą daugiau neuž- 
suko. 


Lapė vilką teisė 


155 vienas žmogus į mišką kelmų rauti. Prisikasė sakuo- 
čių ir ėmė krauti į maišą. Žiūri — vilkas bėga. 

— Gelbėk mane, žmogeli! — prašo vilkas.— Medžiotojai 
atsiveja. Už tai gerai tau atsilyginsiu — lapę apikaklei at- 
vilksiu. 

— Kaipgi aš tave išgelbėsiu? — sako žmogus. 

— Įkišk mane maišan ir nešk vietoj kelmų. 

Taip žmogus ir padarė. Užsivertė ant pečių maišą su vilku 
lr patraukė keliu. 

Prisiartino medžiotojai, klausia: 

— Ką neši, seni? 

— Kelmus... 

— O vilko ar čia nematei? 

— Ne, nemačiau. 

Medžiotojai ir nudūmė savo keliu. 

Tada žmogus nusimetė maišą nuo pečių, atrišo. 

— Na, lisk lauk! — sako vilkui. 

— O medžiotojų ar nėra kur netoliese? 

— Nėra. 

Išlindo vilkas iš maišo ir sako žmogui: 

— O dabar aš tave suėsiu! 

— Ką tu, vilke! — nustebo žmogus.— Aš tave nuo mirties 
išgelbėjau, o tu mane ketini suėsti... Ne, tai nedera! 

— Kaipgi nedera! — širsta vilkas.— Taip mes, vilkai, įpratę. 

— Argi nėra teisybės pasauly — nesutinka žmogus. 

— Nėra! — sako vilkas. 

— Ne,— sako žmogus, — yra teisybė pasauly. Paklauskim 
ko nors. 

— Paklauskim! Tik greičiau! 

— Patraukė juodu keliu toliau. Sutinka šunį — seną, per- 
karusį, vien tik kaulai ir kailis. 

— Šuneli,— sustabdė jį žmogus.— Pabūk mums teisėju. 

— O kas jūsų per byla? — klausia šuo. 

— Matai, byla tokia, — ėmė pasakoti žmogus. 

Šuo išklausė jį ir sako: 

— Nėra teisybės pasauly! Kol buvau jaunas ir budrus, šei- 
mininkas mane šėrė, lepino. O kai pasenau, visai iš kiemo iš- 
varė. Dabar štai einu į mišką — gal suės mane koks piktas 
vilkas, kad ilgai nesikankinčiau. 

— Ne, ne,— pertraukė ji vilkas, — pirma suėsiu Žmogų! 

Kaukštelėjo jis dantimis ir puolė prie Žmogaus. 

— Palauk! — sako žmogus.— Šuo neteisingai išsprendė by- 
14,— jisai juk pats nuskriaustas. O toks teisėjas neteisingas. 
Eime toliau, paklausime dar ką nors. 

— Gerai,— sutiko vilkas,— tik greičiau eime! Aš neturiu 
laiko su tavimi bylinėtis. 

Patraukė juodu toliau. Sutinka lapę. 

— Pabūk mums teisėja, lapute,— prašo žmogus. 

— O kas jūsų per byla? 

— Ogi tokia. Roviau miške kelmus. Matau — bėga vilkas. 
„Gelbėk mane nuo medžiotojų, — prašo.— Už tai lapę tau api- 
kaklei atnešiu.“ Na, aš jį ir išgelbėjau — maiše paslėpiau. O 
kai pavojus praėjo, jisai suėst mane užsigeidė. Sakyk pati: 
ar tai teisėta? Nejaugi nėr pasaulyje teisybės? 

Pagalvojo lapė ir sako: 

— Negaliu aš jūsų bylos išspręsti, nemačiau, kaip viskas 
buvo. Reikia vietoj iškvosti. 

— Gerai, kvosk,— sutiko vilkas.— Tik greičiau! Neturiu lai- 
ko ilgai laukti. 

Atėjo jie į tą vietą, kur žmogus kelmus rovė. 

— Štai, — rodo žmogus, — čia aš vilką sutikau, čia ir maiše 
paslėpiau. 

— Taip, taip, — sako lapė, — dabar kešrasii 

Paėmė ji maišą, pavartė, pakraipė prieš save ir sako: 

— Tu, žmogeli, man regis, ne taip šneki... Argi ponas vil- 
kas galėtų į šį maišą įlįsti? 

— Iš baimės ne tik į maišą — ir į tabokinę įlįsi — atsakė 
vilkas. 

— O aš, kaip teisėja, tuo netikiu... 

— Netikiė — suurzgė vilkas.— Tai pati pažiūrėk! 

Lapė plačiau praskėtė maišą, o vilkas — liuokt! — ir įšoko 
1 JI 

— Na, dabar tu patikėsi! 

— Taip, — mirksi lapė žmogui, — dabar aš gerai matau, kad 
maišas vilkui kaip tik. Belieka tik jį ko stipriau užrišti. 

Žmogus, neilgai galvojęs, ėmė ir užrišo maišą. 

— Iš pono vilko, — juokiasi lapė, — irgi nebloga apikaklė 
išeis! 

Padėkojo žmogus lapei už teisingą bylos išsprendimą ir sako 
vilkui: 

— Matai, o tu sakei — nėra teisybės pasauly. Yra teisybė. 

Užsimetė jis maišą su vilku ant nugaros ir nusinešė na- 


mo — kailio dirti. 


Senas arklys 


Vianas šeimininkas turėjo seną arklį. Sunku jam pasidarė 
arklą traukti, ėmė jis ilsti. Pasigailėjo šeimininkas arklio, pa- 
kaustė jį plieno pasagom ir paleido pievon atsiganyti. 

Ganosi arklys vieną savaitę, ganosi kitą, atkuto, net spar- 
dytis ėmė. 

Atsibastė kartą į tą pievą liūtas. Pamatė jis arklį, nustebo: 
koks čia žvėris? 

— Kas tu toks? — klausia. 

— Arklys. O tu? 

— Aš liūtas. Visų žvėrių karalius. Aš tave suėsiu. 

— Norint mane suėsti, — sako arklys, — reikia būti stipriam. 

Tvojo liūtas sau uodega per šonus, užriaumojo: 

— Aš stipriausias iš visų žvėrių! 

— Cha-cha-cha! — nusijuokė arklys.— Dar pažiūrėsim, kat- 
ras iš mudviejų stipresnis. Imkim ir išmėginkim jėgas! 

— O kaip mėginsim? — klausia liūtas. | 

— Aure, matai didžiulį akmenį? 

— Matau,— sako liūtas. 

— Tai va, katras suduosim per tą akmenį taip, kad ugnis 
pažirs, tas ir stipresnis būsim. 

— (Gerai,— sutiko liūtas. 

Nuėjo jis prie akmens ir ėmė tvoti letenomis. Daužė, dau- 
zė, tik nagus atsilaupino, o ugnies taip ir neįskėlė. 

— Che-che-che! — juokiasi iš jo arklys.— Na ir silpnas tu, 
brolau! O dar karalium dediesi. Štai žiūrėk, kaip aš trenksiu. 

Priėjo senas arklys prie akmens, atsistojo į jį užpakaliu, 
nusišiepė ir spyrė pasaga į akmenį. Ir pažiro kibirkštys iš ak- 
mens... 

„Tai bent! — pagalvojo liūtas.— Su tokiu žvėrim menki juo- 
kai.“ 

Ir, nieko nesakęs, nubėgo į mišką. Ten jis susitiko vilką. 

— Laba diena, jūsų karališkoji malonybe! — nusilenkė vil- 
kas.— Kur teikėtės eiti? Ką girdėjote, ką matėt? 

— Buvau aš pievoj žaliojoj — atsakė liūtas.— Mačiau ten 
žvėrį, visų stipriausią. 

— Kokį? — klausia vilkas. 

— Arklį. 

— Hm! — sako vilkas.— Aš tokių žvėrių ne tik mačiau, bet 
ir nemaža suėdžiau. 

— Ką tu prasimanai! — užpyko liūtas.— Negali būti! 

— Tai eime, jūsų malonybe, pamatysit, kaip aš jį sudo- 
TOSiuU. 

Nuėjo liūtas su vilku į pievą. 

— Na, kurgi tas arklys? — klausia vilkas. 

— Antai ten, už krūmų, vaikšto. 

— Nematau,— sako vilkas. 

Paėmė liūtas vilką už menčių ir iškėlė virš savęs: 

— Dabar matai? 

Tyli vilkas, tartum vandens prisisrėbęs. 

Pažiūrėjo į jį liūtas, o tas nė nealsuoja: užspaudė jį žvė- 
rių karalius savo letenom. 

Pastatė liūtas vilką ant žemės ir sako: 

— Na, matai: tu tik žvilgtelėjai į jį ir jau nugeibai. O dar 
giriesi! Kas gi būtų, jei arti prie šio žvėries būtume priėję. 
Būtų suėdęs jis ir mane, ir tave... 

Taip liūtas arklio įsibaugino, kad ko toliausiai išsidangino. 

Nuo to laiko ir nebėra liūtų mūsų krašte. 


E3 


Katinas Maksimas 


Gyveno senukas ir senutė. Turėjo juodu sūnų ir katiną. 
Sūnų vadino Martynu, o katiną — Maksimu. 

Senukas ir senutė mirė. Liko Martynas su katinu Maksimu. 

Martynas buvo didelis tinginys, vis ant krosnies gulėjo, o 
katinas jam valgį nešiojo: tai paukštį kur sugauna, tai dešri- 
galį ar lašinių bryzelį iš kaimynų nugvelbia. 

Taip ir gyveno juodu. Bet sudegė pirkelė, vien molio kros- 
nis beliko. 

— Ką gi mes darysim? — klausia katinas šeimininko.— Rei- 
kia naują pirkią statytis. 

— Et,— sako Martynas,— kam mums pirkia? Užteks ir 
krosnies. 

Pagyveno juodu kokius metus ant krosnies, o paskui ir 
krosnis sugriuvo. 

— Ką mes darysim? — vėl klausia katinas šeimininko. 

— Tu — kaip nori — sako Martynas, — O aš vesti sumaniau: 
paimsiu turtingą pačią, ji man ir pirkią pastatys. 

— Ir kas už tokio tinginio tekės? — juokiasi katinas.— Tu 
ir atrodai ne kaip žmogus. 

— Tekės! — sako Martynas.— Nėra ko juoktis! Pati kara- 
laitė tekės! Eik, Maksimai, pas karalių. Pasakyk jam — taip, 
girdi, ir taip: ponas Martynas, pavarde Molinskis-Peleninskis, 
peršasi tavo dukrai. Na ir atlik viską, kaip reikiant: pripasa- 
kok jam, kad turtingesnio už mane visoj pono karalystėj ne- 
surastų... 

— Sunkų darbą man uždavei, ponas Martynai Molinski-Pe- 
leninski, — sako katinas. 

— Nieko, žygiuok, o jei ne, diržų gausi! — pagrasino jam 
šeimininkas. 

— Na ką gi, išbandysiu laimę. 

Prinešė katinas tinginiui Martynui valgio, kad šis iš bado 
nemirtų, ir išdrožė į tolimą kelią. 

Eina jis, eina, prieina mišką. Atbėga priešais kiškis. 

— Kur eini, katine? 

— Pas karalių. 

— O ko? 

Katinas pagalvojo ir sako: 

— Į teismą. 

— Į kokį teimą? 

— Noriu teisybę rasti. 

— Kokią teisybę? 

— O štai kokią. Jei katė ką pastveria ar eibių pridaro, vis 
kaltas katinas. Sako, katinas ir grietinę išlaižė, katinas ir la- 
šinius nugvelbė... O katino ten nė būt nebuvo. Negaliu ken- 
tėti tokių apkalbų! 

— Tur būt, ir aš su tavim eisiu,— sako kiškis. 

— Kodėl? 

— Taip pat į teismą. Kur kiškė ką padarė — vis kaltas kiš- 
kis. Kas sode jaunus ūgius nugraužia? Kiškis! Ką vaikosi šu- 
nys? Kiškį! O ten visai ne kiškio, o kiškės būta. Negaliu aš 
to kentėti! Eisiu pas karalių į teismą. 

— Bet kaipgi tu vienas eisi? — sako katinas.— Kas tavimi 
vienu teisme patikės? Ten reikia turėti liudininkų. 

— O kodėl tu vienas eini? 

— Na, man kitaip. Ten mano senelių, dėdžių ir brolių yra, 
Visi po žodį tars, manimi ir patikės. Štai kad tu surinktum 
kokius tris šimtus liudininkų, tai galėtum drąsiai eiti. 

Kad šoks į mišką kiškis, kad suriks: 

— Dėdės, broliai, seneliai, bėkit šen! 

Beregint čia iš visur pristryksėjo kiškių. Aibė jų pribėgo. 

Katinas Maksimas atvedė kiškius prie karaliaus rūmų. Ma- 
to — stovi kieme didelis tvartas. Jis ir sako kiškiams: 

— Jūs palaukit šitam tvarte. Baigsis mano byla, aš ir jūsų 
skundą karaliui paduosiu. 

Nustraksėjo kiškiai į tvartą, o katinas — trinkt! — ir užstū- 
mė juos sklende. 

Eina jis į karaliaus rūmus, šokinėja ir letenėlėm pliaukši. 

Įeina prieangin, beldžia į duris: 

— Įleiskit! 

Atvėrė jam duris kareivis sargybinis. 

— Ko reikia? — klausia. 

— Parodyk, kur karalius gyvena, 

Kareivis parodė. 

Įėjo katinas Maksimas į didelę menę, o ten karalius besėdiįs. 

— Laba diena, jūsų didenybe imperatoriau! 

— Laba diena, katinėli! — sako karalius.— Ką pasakysi? 

— Nagi, siunčia tau mano šeimininkas Molinskis-Pelenins- 
kis dovanų, 

— Kurgi tos dovanos? 

— Tvarte. 

Nuėjo karalius į tvartą, pažiūrėjo, o ten pilna kiškių. 

— Matyt, labai turtingas tavo šeimininkas, jei tiek kiškių 
atsiuntė, — stebisi karalius.— Tur būt, jis dar daugiau turi? 

— Jis, jūsų šviesybe karaliau, toks turtingas, kad jo turtų 
neįmanoma suskaičiuoti. Visko jis daug turi, tik nėra namuose 
šeimininkės. Atsiuntė mane piršlėmis pas tavo dukrą. 

Nusivedė karalius katiną į rūmus, pamaitino, pagirdė, dar 
ir kelionei į krepšelį įdėjo, o apie dukrą nutylėjo. 

Sugrįžo katinas Maksimas namo. O jo šeimininkas vos be- 
kvėpuoja: visos maisto atsargos seniai suvalgytos. 

Atrišo katinas krepšelį, išėmė iš ten visa, kas nuo kelionės 
liko, ir ėmė šeimininką valgydinti. 

Pasistiprino ponas Molinskis-Peleninskis ir klausia katino: 

— Na, ką gi tau karalius sakė? 

— Ogi nieko įdomaus, — sako katinas. 

— Tai eik pas karalių dar kartą. Tik prinešk man daugiau 
valgymų. 

Prinešė jam katinas valgymų, o pats vėl išdrožė pas kara- 
lių. Nuėjo jis į mišką ir čia sutiko vilką: 

— Kur, katine, eini? — klausia vilkas. 

— Pas karalių. 

— O ko? 

— Į teismą. 

Ir apsakė vilkui, į kokį teismą einąs. Vilkas sako: 

— Tai ir aš su tavim eisiu! Mane irgi dažnai be reikalo 
ūdija. 

— Tavimi vienu teismas nepatikės,— sako katinas. 

— O tu kodėl vienas eini? 

— Tu su manimi nesilygink. Mane pažįsta visa karaliaus 
giminė, o nuo tavęs net šunys bėga, kur nors užmatę. Ten 
mano seneliai, dėdės, broliai... 

— Tai ką gi man daryti? 

— Surink kokius tris šimtus liudininkų, tada ir patikės. 

Stryktelėjo vilkas, trenkėsi žemėn ir užkaukė per visą 
mišką: 

— Dėdės, broliai, seneliai, bėkit šen! 

Susirinko vilkai iš viso miško. 

Veda juos katinas Maksimas pas karalių. 

Nueina į karaliaus kiemą. Nekantrūs vilkai sako: 

— Mes pirmi teisman einam. 

— Ne, — sako katinas, — mano skundas ten seniai guli. Kai 
baigsis mano byla, paduosiu jūsų skundą ir jus pašauksiu. 
O kol kas palūkėkit šiame tvarte. 

Vilkai paspraudė uodegas ir nusliūkino į tvartą. Kai tik visi 
suėjo, katinas — trinkt! — ir užrėmė juos ten. O pats nuėjo 
į rūmus. 


75 


Užlipa į priebutį: bar, bar! Atidaro jam tas pats kareivis. 
Ir dumia katinas tiesiai į karaliaus menę. Įėjo pas karalių, pa- 
sisveikino, 

— Ką pasakysi, katinėli? — klausia karalius. 

— Taip ir taip, — atsako katinas Maksimas, — atsiuntė tau 
mano šeimininkas ponas Martynas Molinskis-Peleninskis nau- 
jų dovanų. 

— (Gerai,— sako karalius. 

Nuėjo į tvartą, žiūri, o ten vilkų neregėta gausybė: ir dien- 
daržy pilna, ir pašaly dar kiek. 

Liepė karalius vilkus užmušti, visiems savo tarnams kaili- 
nius pasiūti, o katinui sako: 

— Pasakyk ponui Molinskiui-Peleninskiui, tegul pats atva- 
žiuoja pas mane į svečius. 

Parbėgo katinas naktį namo uždusęs. Ėmė šeimininką tus- 
kinti. Vos pribakštino. 

— Kelk,— sako, — aš parėjau iš karaliaus. 

Šiaip taip atsibudo Molinskis-Peleninskis, klausia: 

— Ką sakė karalius? 

— Sakė, kad tu pats važiuotum pas jį į svečius. 

Pasikasė Molinskis-Peleninskis pakaušį: 

— O kuo gi važiuosiu? Juk aš plikas kaip tilvikas! 

— Nieko, — sako katinas, — ką nors sugalvosim. 

Susiruošė juodu ir bėgte iškurnėjo pas karalių. 

Bėga juodu, mato — prie didžiojo kelio miega visa kariau- 
na. Katinas sustabdė šeimininką. 

— Palauk,— sako, — čia. 

O pats nusėlino prie kariaunos. Numaustė miegantiems ka- 
reiviams kepures ir prisikimšo jų du maišus. Vieną maišą už- 
simetė ant pečių, kitą padavė šeimininkui. Ir drožia juodu to- 
liau. 

Prieina upelį. Katinas panoro gerti. Pastatė jis savo maišą 
prie tilto, šeimininką paliko saugoti, o pats nulipo atsigerti. 
Mato — šliaužia vėžys į olą. Katinas pastvėrė jį už ūso ir 
krantan išmetė. 

Vėžys ėmė prašyti: 

— Paleisk mane į vandenį. Gal aš tau irgi kada pasitar- 
nausiu. 

Katinas pagalvojo ir sako: 

— Kaipgi tu gali man pasitarnauti? 

— Vandeny,— sako vėžys, — visaip. Liepk, ką nori, viską 
padarysiu. 

— Iki ryto pakask tilto pastolius, — liepia katinas. 

— Gerai,— sako vėžys, — šitai aš galiu. 

Paleido katinas vėžį, ir šis kaip mat ėmėsi darbo. 

— O tu. — sako katinas Martynui, — kai tiltas nugrius, iš- 
mėtyk į vandenį kepures ir lauk manęs čia. 

Tai pasakęs katinas stryktelėjo per tiltą ir nubėgo pas ka- 
ralių į rūmus. Atbėga, porina karaliui: 

— Taip, girdi, ir taip, jūsų didenybe imperatoriau. .. Važia- 
vo pas tave svečiuosna mano šeimininkas, ponas Martynas 
Molinskis-Peleninskis, bet ištiko nelaimė: tiltas sugriuvo, visa 
jo pėstija ir raitija nuskendo, beliko jis vienas, plikas kaip 
tilvikas, visa jo mundiruotė vandeniu nuplaukė. 

Sėdo tada karalius į karietą, katiną pasisodino šalia, nuva- 
žiavo prie tilto. Mato — tiesa: tik karių kepurės vandeny plū- 
duriuoja. 

Pagailo karaliui pono Molinskio-Peleninskio ir liepė geriau- 
siems savo siuvėjams bei batsiuviams pasiūti jam naują mun- 
diruotę. Apsivilko Molinskis-Peleninskis, išsičiustijo ir nuva- 
Ziavo su karalium į rūmus. 

Pakalbėjo su juo karalius, pavaišino, o paskui sako: 

— O dabar norėčiau pamatyti tavo dvarą: jei tu iš tikrųjų 
toks turtingas, tai leisiu už tavęs dukrą. 

Nusigando Molinskis-Peleninskis: kokius gi turtus jis pa- 
rodys karaliui? Visas jo lobis — vien molinė krosnis, bet ir 
toji sugriuvusi. 

Išgirdo tai katinas Maksimas. Pasivadino savo šeimininką 
į šalį ir šnibžda jam: 

— Nebijok! Viskas bus gerai! 

Karaliaus arklininkai pakinkė geriausius žirgus į geriausią 
karietą. Sėdo karalius karieton ir važiuoja. O katinas bėga 
prieky — kelią rodo. 

Važiuoja karalius, važiuoja ir privažiuoja Slibino Siaubū- 
no dvarą. Katinas bėga prieky. Mato — piemenys gano dide- 
lę karvių bandą. Pribėga jis prie piemenų. 

— Kieno jūs? — klausia. 

— Slibino Siaubūno, 

Katinas pašiaušė ūsus, grėsmingas pasidarė: 

— Niekam nesakykit, kad jūs Slibino Siaubūno piemenys, o 
sakykit — pono Martyno Molinskio-Peleninskio. Paskui ma- 
ne atlekia Griausmas su Perkūnu — jisai jus užmuš. 

Pasakė taip katinas Maksimas ir bėga toliau. Sutinka jis 
didelį arklių tabūną. Nubėgo prie arklininkų ir klausia: 

— Kieno jūs, arklininkai? 

— Slibino Siaubūno. 

— Niekam nesakykit, kad jūs Slibino Siaubūno arklininkai, 
o sakykit — pono Molinskio-Peleninskio. Paskui mane atlekia 
Griausmas su Perkūnu — jisai jus užmuš. 

Tuo tarpu karaliaus karieta trankiai privažiavo pieme- 
nis. 

— Kieno jūs? — klausia jų karalius. 

— Pono Martyno Molinskio-Peleninskio. 

— O,— stebisi karalius, — na ir turtingas ponas Molinskis- 
Peleninskis! 

Tą patį atsakė ir arklininkai. 

Kol karalius važiavo, nubėgo katinas į Slibino Siaubūno 
dvarą. Pamatė patį Slibiną ir šaukia: 

— Slėpkis, Slibine Siaubūne! Atvažiuoja Griausmas su Per- 
kūnu — jis tave nutrenks ir į dulkes sutremps. 

Nusigando Slibinas Siaubūnas. 

— Kurgi man slėptis? 

Katinas apsidairė ir pamatė senoje liepoje didelę drevę. 

— Lisk nors čia! — sako Slibinui. 

Įsikraustė Slibinas drevėn, o katinas užkišo drevę pliauska 
ir net moliu aplipdė. Paskui atbėgo pas Slibino tarnus. 

— Kieno jūs? — klausia. 

— Slibino Siaubūno. 

— Niekam nesakykit, kad Slibino Siaubūno, o sakykit, kad 
pono Molinskio-Peleninskio. Paskui mane atlekia Griausmas 
su Perkūnu — jisai jus užmuš. 

— Gerai, — sako įgąsdinti tarnai. 

Atvažiavo karalius į Slibino Siaubūno dvarą. Tarnai šoko jo 
sutikti. 

— Kieno šis dvaras? — klausia karalius. 

— Pono Martyno Molinskio-Peleninskio! — visi kaip vienas 
atsakė tarnai. 

— Na, ką gi, — sako karalius,— iš tikrųjų turtingas ponas 
Molinskis-Peleninskis. Leisiu už jo dukrą. 

Sugrįžo karalius į savo rūmus, sušaukė muzikantus ir liepė 
vestuvėms taisytis. 

Visko ten buvo: valgė ir gėrė, kas ko norėjo. Ir aš 
ten buvau, valgiau ir gėriau, per barzdą tekėjo, burnon 
neįėjo. 

Sūnelis Pilipka 


(airino vyras su pačia. Vaikų juodu neturėjo. Sielvartauja 
pati: nėra ko sūpuoti, nėra ko maldyti. .. 

Išėjo kartą vyras į mišką, iškirto alksnio pliauską, parnešė 
namo ir sako pačiai: 

— Še, pasupk. 

Paguldė pati pliauską į lopšį ir kad ims sūpuoti, daineles 
dainuoti. | 

— Liūlia-liūlia, sūneli baltgalvėli, liūlia, juodakėli. .. 

Supo dieną, supo antrą, o trečiąją žiūri — lopšy begulįs ber- 
niukas! | 

Apsidžiaugė vyras su pačia, pavadino sūnelį Pilipka ir ėmė 
Jį auginti. 

Usgtelėjo Pilipka ir sako tėvui: 

— Padaryk man, tėte, aukso luotelį, sidabro irklelį — noriu 
žuvis gaudyti. 

Padarė jam tėvas aukso luotelį, sidabro irklelį ir išleido į 
ežerą žuvauti. 

O sūnelis — jeigu jau žuvauti, tai žuvauti — ištisą dieną eže- 
Ie, ir naktį ežere. Net namo neina: taip gerai kimba žuvis! 

Motina pati jam ir pietus nešioja. Atneša prie ežero ir 
šaukia: | 

— Pilipka sūneli, išplauk į krantelį, suvalgyk bandele! 

Atplaukia Pilipka prie kranto, išmeta iš luoto žuvį, suvalgo 
bandelę ir vėl iriasi į ežerą. 

Sužinojo ragana senoji, sausablauzdė žiežula piktoji, kaip 
motina šaukia Pilipką, ir sumanė jį pražudyti. 

Pasiėmė ji maišą ir pagaikštį, nuėjo prie ežero ir šaukia: 

— Pilipka sūneli, išplauk į krantelį, suvalgyk bandelę! 

Pilipka pamanė, kad čia jo motulė, ir atplaukė. O žiežula 
piktoji užkabino pagaikščiu luotelį, ištraukė ant kranto, pa- 
stvėrė Pilipką ir — į maišą. 

— Aha,— sako, — daugiau žuvų negaudysi! 

Užsimetė maišą ant pečių ir nusinešė į miško tankynę. 

Ilgai ji nešė, nuvargo, atsisėdo pailsėti ir užsnūdo. O Pi- 
lipka tuo tarpu išlindo iš maišo, pridėjo į jį sunkių akmenų ir 
vėl sugrįžo prie ežero. 

Atsibudo žiežula, pastvėrė maišą su akmenimis ir krioguo- 
dama nusinešė namo. 

Parsinešė ir sako savo dukteriai: 

— Iškepk man pietums šį Žvejį. 

Iškratė žiežula maišą ant grindų, o ten tik akmenys... 

Įtūžo ragana, kad suriks ant visos pirkios: 

— Aš tau parodysiu, kaip mane apgaudinėti! 

Ji vėl nubėgo prie ežero ir kad ims šaukti Pilipką: 

— Pilipka sūneli, išplauk į krantelį, suvalgyk bandelę! 

Išgirdo Pilipka: 

— Ne, — sako, — tu ne mano motina, o ragana, žiežula pik- 
toji: aš tave pažįstu! Mano motinos balsas laibesnis. 

Kaip bešaukė ragana, Pilipka jos neklausė. 

„Gerai, — pamanė ragana,— palaibinsiu savo balsą.“ 

Nubėgo ji pas kalvį ir sako: 

— Kalvi, kalvi, paplok man liežuvį, kad būtų plonesnis. 

— Gerai,— sako kalvis,— paplosiu. Tiesk ant priekalo. 

Patiesė ragana savo ilgą liežuvį ant priekalo. 

Pasiėmė kalvis kūjį ir ėmė ploti liežuvį. Išplojo taip, kad jis 
visai plonutis pasidarė. 

Nubėgo žiežula piktoji prie ežero ir šaukia Pilipką laibu 
balseliu: 

— Pilipka sūneli, plauk į krantelį, suvalgyk bandelę! 

Išgirdo Pilipka ir pamanė, kad jį motina šaukia. Atplaukė 
prie kranto, O ragana capt jį į maišą! 

— Dabar tu manęs neapgausi! — džiaugiasi ragana. 

Ir nesiilsėdama nusinešė jį tiesiai namo. Iškratė iš maišo ir 
sako dukteriai: 

— Štai tas apgavikas! Kurk krosnį, iškepk jį pietums. 

O pati kažkur išėjo. Iškūreno duktė krosnį, atsinešė ližę ir 
sako Pilipkai: 

— Gulkis ant ližės, į krosnį tave pašausiu. 

Atsigulė Pilipka ir iškėlė kojas į viršų. 

— Ne taip! — šaukia raganos duktė.— Šitaip tavęs į krosnį 
nepašausiu. 

Pilipka nukorė kojas žemyn. 

— Ne taip! — vėl šaukia raganos duktė. 

— (O kaip? — klausia Pilipka.— Parodyk. 

— Kvaily tu! — apibarė jį raganos duktė.— Štai kaip rei- 
kia. Žiūrėk. 

Atsigulė ji ant ližės, išsitiesė. O Pilipka čiupt už ližės ir — į 
krosnį! Krosniadangte ją uždarė ir ko stipriau prirėmė raga- 
nos piesta, kad iš karštos krosnies neiššoktų. 

Vos tik jis išbėgo iš pirkios, mato — ateina žiežula. 

Įšoko Pilipka į aukštą kuplų jovarą ir pasislėpė tarp šakų. 

Įėjo žiežula į pirkią, pauostė — kepsniu kvepia. Išsitraukė 
iš krosnies karštą kepsnį, prisivalgė mėsos, kaulus laukan iš- 
metė ir ėmė ant jų raičiotis, šnekėdama: 

— Pasivoliosiu, pasikočiosiu, Pilipkos mėselės prisivalgius, 
kraujo atsigėrus. 

O Pilipka jai sako iš jovaro. 

— Pasivoliok, pasikočiok, dukters mėselės prisivalgius, 
dukters kraujo atsigėrus. 

Išgirdo tai ragana, net pajuodo iš pykčio. Pribėgo prie jo- 
varo ir įniko jį dantimis graužti. Graužė, graužė, dantis išsi- 
laužė, o tvirtas jovaras stovi kaip stovėjęs. 

Nubėgo žiežula pas kalvį: 

— Kalvi, kalvi, nukalk man plieninį kirvį, o jei nenukalsi, 
aš suėsiu tavo vaikus, 

Nusigando kalvis, nukalė jai kirvį. 

Atbėgo žiežula prie jovaro, ėmė jį kirsti O Pilipka 
sako: 

— Ne į jovarą, o į akmenį! 

O ragana nenusileidžia: 

— Ne į akmenį, o į jovarą! 

O Pilipka irgi nenusileidžia: 

— Ne į jovarą, oį akmenį! 

Ir kaip žiebs kirvis į akmenį — visi ašmenys ištrupėjo. 

Sustaugė iš pykčio ragana, pastvėrė kirvį ir nubėgo pas 
kalvį galąsti. 

Žiūri Pilipka — jovaras ėmė siūbuoti. Pakirto jį ragana. Rei- 
kia gelbėtis, kol ne vėlu. 

Lekia žąsų būrys. Pilipka šaukia joms: 

— Žąselės, žąselės, numeskit man po plunksnelę! Aš su ju- 
mis pas tėvulį motulę nulėksiu, ten jums atsilyginsiu. ., 

Žąsys numetė jam po plunksnelę. 

Iš tų plunksnų Pilipka pasidarė tik pusę sparnelio. 

Lekia antras žąsų būrys. Pilipka prašo: 

— Žąselės, žąselės, numeskit man po plunksnelę! Aš su ju- 
mis pas tėvulį motulę nulėksiu, ten jums atsilyginsiu. .. 

Tr antras būrys numetė jam po plunksnelę. 

Paskui atlėkė trečias ir ketvirtas. Ir visos žąsys numetė Pi- 
lipkai po plunksnelę. 

Pasidarė Pilipka sparnus ir nuskrido paskui žąsis. 

Parbėgo ragana iš kalvio, kerta jovarą, net skiedros lekia. 

Kirto kirto, o jovaras — riūkt! — virto ant raganos ir ją 
užmušė. 

O Pilipka parlėkė su žąsimis namo. Apsidžiaugė tėvas su 
motina, kad Pilipka grįžo, pasodino jį už stalo, ėmė vaišinti. 

O žąsims papylė avižėlių. Štai ir visa pasakėlė. 

Rage, berk, gausiai žerk 


Gyveno kartą senelis su senele. Skurdžiai gyveno. Žinia — 
abu nukaršę: nei dirbti, nei užsidirbti nepajėgia, tiek ir tetu- 
ri, kiek geri žmonės duoda. 

Sulaukė jie pavasario. Ėmė žmonės sėti. Štai senelė ir sako 
seneliui: 

— Tu, seneli, nors sorų kiek pasėtum. Aš nulikinau sėklai 
apie gorčių. Tuomet košės išsivirtume, džiūvėsiai labai jau kie- 
ti mūsų dantims. 

— (Gerai, — sako senelis, — pasėsiu. 

Sukasė jis prie krūmų žemės lopinėlį ir pasėjo soras. 

Sudygo soros, auga. Saulė jas šildo, lietutis palaisto. Džiau- 
giasi senelis soromis ir negali atsidžiaugti. 

Kartą nuėjo jis savo sorų pažiūrėti. Mato — vaikštinėja po 
jas gervė. 

— Štiš, štiš, kad tave galas! — suriko senelis ant gervės.— 
Atrado, mat, vietą pasivaikščioti! 

Pakilo gervė ir nuskrido. 

Žiūri senelis — ogi visos jo soros sutryptos, išlaužytos. .. 

Nusiminė senelis. Pareina namo ir sako pačiai: 

— Gražiai soros sudygo, tik va bėda: įjunko į jas gervė — 
visas grynai išlaužė, sutrypė ilgom savo kojom. Ir piauti ne- 
bus ko. 

Pabėdojo senelė, o paskui sako: 

— Juk tu, seneli, buvai geras medžiotojas. Ir tavo šautuvas 
ant aukšto mėtosi. Pasiimk jį ir nušauk nuėjęs tą niekdarę 
gervę. Jei košės neturėsim, tai nors mėsos bus. 

Paklausė senelis, nusiėmė nuo aukšto šautuvą, išvalė jį, pri- 
kimšo šratų ir nuėjo į savo sklypą. 

Ateina, žiūri — vėl gervė sorose stypčioja. 

Supyko senelis, nusitaikė ir jau buvo bešaunąs piktadarę. 

Bet toji pakėlė galvą ir prašneko žmogaus balsu: 

— Pala, tėvuk! Ką tu ketini daryti? 

— Šausiu į tave! — sako senelis.— Tu visas mano soras il- 
gom kojom ištrypei. 

Gervė sako: 

— Nežinojau, tėvuk, kad tos soros tavo. Maniau, pono, 
Dovanok. 

— Mielai dovanočiau! — sako senelis.— Bet nieko daugiau 
neturiu, vienintelė viltis ir buvo tos soros. O dabar teks per 
tave iš bado mirti. 

Išklausė gervė senelio skundą. 

— Ką gi, jei tu toks vargšas, — sako, — tai palūkėk. Atne- 
šiu tau už soras dovaną. 

Plastelėjo sparnais ir nuskrido už krūmų. 

Stovi senelis su šautuvu ir galvoja: „Matyt, apgavo mane 
gervė. Be reikalo jos nenušoviau. Ką dabar pasakysiu pa- 
čiai?" 

Bet vos jis taip pagalvojo, žiūri — atlekia iš už krūmų ger- 
vė su krepšeliu snape. 

Prilėkė, padavė seneliui krepšelį. 

— Še tau,— sako, — tėvuk, už tavo soras. 

Dėbtelėjo į krepšelį — paprastas elgetos krepšys! 

Pakraipė jis galvą ir sako: 

— Kam jis man? Ir savų turiu užtektinai. Aš elgeta. O el- 
getai krepšys, pati žinai, visas jo turtas, 

— Imk, tėvuk: tokio tu neturi. Tai stebuklingas krepšelis. 
Bereikia tau tik pasidėti jį priešais ir pasakyti: „„Atsirišk, krep- 
šeli, atsiverk, duok pavalgyt, atsigert“,— ir bematant visko 
bus. O pavalgęs pasakyk: „Užsirišk, krepšeli, užsitrauk, val- 
gį ir gėrimą susikrauk“,— ir krepšelis vėl pasidarys toksai, 
koks buvo. 

— Jei taip, tai ačiū, — pasakė senelis ir eina su krepšeliu 
namo. 

Nebeiškenčia senelis, nori sužinoti, ar teisybę sakė gervė 
apie krepšelį. Atsisėdo jis pakelėj, pasidėjo krepšelį ant ke- 
lių ir prašneko: 

— Atsirišk, krepšeli, atsiverk, duok pavalgyt, atsigert! 

Ir stebuklas! Beregint prieš senelį atsirado taip nukrautas 
stalas, kad ir ponų rūmuose tokio nepamatysi: pyragai su ra- 
gaišiais, kepsniai ir šutiniai, saldumynai ir visokie vynai. .. 

— Gerutė gervė, neapgavo! — apsidžiaugė senelis. 

Prisivalgė, atsigėrė senelis, paskui liepė krepšeliui susikrau- 
ti, įsikišo jį užantin ir linksmas eina toliau. 

Pareina namo: 

— Ar gyva tu, pačiut, ar sveika? 

— Gyva, gyva! O tu? Lyg ilgokai vaikščiojaiį Aš jau ma- 
„niau, kad tave vilkai ten suėdė ar meškos užsmaugė, į sama- 
nas nuvilko ir žagarais apmetė. 

— Ne, pačiut, nei vilkai suėdė, nei meškos užsmaugė, o 
parnešiau aš mitalo — pakaks visam mūsų amželiui iki soties. 
Sėskis, senut, už stalo. 

Išsiėmė senelis iš užančio krepšelį, pasidėjo ant stalo ir pa- 
sakė, ką reikia. 

Senelė taip ir išsprogino akis: ne tik visko ant stalo atsira- 
do, o net ir trobelė nušvito. .. 

— Kur tu, seneli, jį gavai? 

— Davė toji gervė, kurią tu liepei nušauti. 

— Oi-o0i! — stvėrėsi už galvos senelė— Kam šauti tokią 
puikią gervę? 

Prisivalgė senelė, atsigėrė ir sako seneliui: 

— Pasikvieskim svečių. 

— Kokių? 

— O visus, kurie neturi ko valgyt. 

— Kviesk,— sutiko senelis. 

Nuėjo senelė į kaimą, sukvietė visus varguolius. 

Patiko svečiams stebuklingas krepšelis. Kasdien jie ėmė 
lankytis pas senelius į vaišes. 

Sužinojo apie stebuklingą krepšelį pono prievaizdas ir pa- 
pasakojo ponui. 

— Negali būti, kad kažkoks elgeta valgytų ir gertų geriau 
už Mane! — užpyko pavydusis ponas. 

Pasikinkė jis arklius į briką, nuvažiavo pas senelį. 

— Ar tiesa, — klausia, — kad tu turi krepšelį, kuris valgy- 
dina? 

Senelis nemokėjo meluoti ir pasakė teisybę. 

— Parodyk. 

Padėjo senelis krepšelį ant stalo ir liepė jam atsirišti. 

Ponas tiesiog nustėro — tokių kepsnių, tokių skanumynų net 
jo virėjas nepatiekia! 

— Atiduok man tą krepšelį, — prašo ponas senelio.— Kam 
tau reikia tokių poniškų valgių? O pas mane svečiuosna at- 
važiuoja ir kunigaikščių. Aš juos vaišinsiu. 

— Ne,— sako senelis,— negaliu atiduoti: kas gi mane su 
pačia mitins? 

Ponas sako: 

— Aš atsiųsiu tau pilną vežimą paprastų valgių: duonos, 
bulvių, lašinių. .. 

Kad prikibo ponas prie senelio — nė atsikratyti negali. 

— Neatiduosi geruoju — atimsiu prievarta, ir dar bizūnų 
gausi. 

Su ponu trumpa šneka. Ką darys senelis, ėmė ir atidavė jam 
krepšelį. 

Sugrįžo ponas į savo dvarą, gyvena sau, linksminasi, kas- 
dien svečių kviečiasi — krepšelis jam ištikimai tarnauja. O 
senelio su senele ponas nė neprisimena. 

Laukė laukė senelis, kad ponas atsilygintų už krepšelį, bet 
taip ir nesulaukė. 

— Gal jis ir užmiršo, kaip buvo sutarta,— sako senelė.— 
Eik, mielasis, primink ponui. 

Nuėjo senelis pas poną, o šis — kur ten! — nė kalbėti 
nenori. 

— Neturiu jums duonos. Eikit elgetauti! 

— Jei taip, tai atiduok, ponas, mano krepšelį — sako se- 
nelis. 

— Ak, tu šioks anoks! — suriko ponas.— Duosiu aš tau 
krepšelį! Ei haidukai, įkrėskit tam kaulytojui dvidešimt pen- 
kis bizūnus, kad daugiau čia neateitų! 

Pastvėrė haidukai senelį, sumušė ir už vartų išmetė. 

Parėjo senelis namo. Papasakojo pačiai, kaip ponas jam 
atsilygino. Pabėdojo senelė, išplūdo poną ir sako seneliui: 

— Eik, seneli, paieškok tos gerosios gervės: gal ji duos tau 
kitą tokį pat krepšelį. 

Apsirengė senelis ir išėjo į lauką. "Atsisėdo sorose ir 
laukia. 

Žiūri — skrenda gervė. Senelis puolė prie jos. 

— Taip, girdi, ir taip, gervele: atėmė iš manęs ponas tavo 
stebuklingąjį krepšelį. Dar net sumušė mane jo haidukai bi- 
zūnais. Kaip man su senele dabar gyventi? Gal duotum man 
dar vieną tokį pat krepšelį? 

Pamąstė gervė ir sako: 

— Ne, kito krepšelio tau neduosiu. Verčiau duosiu ragą. 

Nuskrido kažkur už krūmų, paskui sugrįžo ir atnešė snape 
sidabrinį ragą. 

— Še tau, — sako, — vietoj krepšelio. 

— O ką su juo daryti? — klausia senelis. 

— Nueik su tuo ragu pas poną ir sakyk: „Rage, berk, gau- 
siai žerk!“ O kai ponui jau bus gana, tai sakyk: „Atgal, visi 
ragan!" 

Tai pasakiusi, gervė plestelėjo sparnais ir nuskrido. 

Pavartė senelis sidabrinį ragą, pagalvojo: „Matyt, nepapras- 
tą dovaną gavau iš gervės. Tiktai kad nors neužsidirbčiau vėl 
bizūno su tuo ragu..." 

Kiūtina senelis namo ir vis apie ragą galvoja — eiti su juo 
pas poną, ar ne? Sutinka kelyje pono prievaizdą. 

— Kur buvai, seni? — klausia prievaizdas. 

— Ėjau, ponuli, pas tą gervę. 

— Kągiji tau davė? 

— Sidabrinį ragą. 

— Parodyk. 

Išsitraukė senelis iš kišenės ragą, parodė prievaizdui. 

— O ką su juo daryti? — klausia prievaizdas. 

— O nieko, — sako senelis. 

— Nieko? Tu kažką nuo manęs slepi. Gal iš jo auksas 
byra? 

— (Gal ir byra... Kas jį žino. 

— Tai liepk, kad iš jo auksas pabirtų,— prievaizdas neduo- 
da ramybės seneliui. 

— Tu, ponuli, gali ir pats įsakyti. 

— Kaip? 

— Sakyk: „Rage, berk, gausiai žerk!" 

— Rage, berk, gausiai žerk! — šūktelėjo gobšus prievaiz- 
das. 

Ir staiga, kur buvę, kur nebuvę, strykt iš rago dvylika tvir- 
tų vyrukų vien su bizūnais ir kad ims pliekti prievaizdą! 

Ėmė šaukti prievaizdas, prašyti: 

— Sutramdyk juos, seni, mirtinai užplaks. .. 

O senelis iš juoko raitosi: 

— Nebūk toks smalsus ir pavydus. Nekišk nosies, kur ne- 
reikia! 

Išplakė vyrukai prievaizdą iki mėlynumo. 

Tuomet senelis sako: 

— Atgal, visi ragan! 

Ir vyrukai beregint atgal į ragą sulindo. 

„O, dabar žinau, kam geroji gervė man šį ragą davė! — 
nusišypsojo senelis ir patraukė į dvarą pas poną. 

Nueina senelis, o pas poną pilna svečių. Visi geria, ūžia. 
Ant stalo guli senio krepšelis. 

— Ką pasakysi, seni? — klausia ponas. 

— Atėjau, ponuli, krepšelio. 

— Cha-cha-cha! — nusikvatojo ponas, į šonus įsirėmęs.— 
Ar matėt tokį seną kvailį! Dar bizūnų užsimanė! Ei haidukai, 
įkrėskit jam dvidešimt penkis bizūnus visų mano svečių aki- 
vaizdoje! 

Pastvėrė haidukai senelį, parvertė ant grindų. O senelis tuo 
tarpu išsitraukė iš kišenės sidabrinį ragą ir kad sušuks: 

— Rage, berk, gausiai žerk! 

Šoko iš rago dvylika tvirtų vyrukų su bizūnais ir kad ims 
pliekti haidukus, ir poną, ir jo svečius. 

Visų daugiausia teko ponui — senelis stovėjo pašaly ir nu- 
rodinėjo: 

— Haidukams — viens! Svečiams — du! Ponui — trys!!! 

Vyrukai taip ir darė, kaip senelis liepė. 

Dejavo dejavo ponas, o paskui mato — nėra išsigelbėjimo, 

— Imk, seni, krepšį, tik sutramdyk savo bernus! 

— Taip seniai būtum sakęs, pone,— nusišypsojo senelis— 
Bet dabar vienu svetimu krepšiu neatsipirksi. 

— O ko dar nori? Duosiu tau arklį, karvę. .. 

— Ne, pone, ir to maža. 

— Oi, oi, oi! — klykia ponas.— Greičiau sakyk, ko dar no- 
ri, kitaip negyvai užplaks mane tavo bernai. 

— Jei nori gyvas likti — sako senelis, — atiduok vargšams 
dvarą, o pats išsinešdink, kur akys mato! 

Ponas dar klaikiau suriko, negu pirma: 

— Oi, oi, kaip aš be dvaro liksiu? 

— Nenori — kaip sau nori, — sako senelis.— Ei vyručiai, 
visais bizūnais plakit poną! 

Vyrukai liovėsi pliekę svečius su haidukais ir kibo į poną. 

Kraipėsi, raitėsi ponas po bizūnais kaip vijūnas ant karštos 
keptuvės, o paskui neištvėrė: 

— Atiduosiu, atiduosiu dvarą! 

— Na, gerai. Tik žiūrėk, neapgauk, kitaip tau geruoju ne- 
sibaigs,— juokiasi senelis.— Atgal, visi ragan! 

Ir vyrukai beregint dingo rage. 

Įsidėjo senelis ragą kišenėn ir sako: 

— Rytoj ateisiu pažiūrėt: jei neišsinešdinsi, vėl paleisiu sa- 
vo pagalbininkus tau kailio vanoti! 

Ir patraukė senelis linksmas namo — su krepšeliu ir ragu. 

O ponas rytą, vos praaušus, paliko dvarą: bijojo, kad sene- 
lis nesugrįžtų su savo vyrukais. 


“ž 


Sūnelis Kumštelis 


(iriaio senelis su senele. Turėjo juodų sūnelį, bet tokį ma- 
zutį, kad iš po kepurės nematyti. Ne didesnis už kumštį. Taip 
seneliai ir praminė jį Kumšteliu. 

Išėjo kartą senelis arti, o senelei liepė, išvirus pietus, at- 
nešti jam į lauką. 

Išvirė senelė pietus ir sako sūnui: 

— Būtum tu didesnis, nuneštum už mane tėvui pietus. O da- 
bar teks man pačiai eiti. 

O sūnelis įsidrąsinęs sako: 

— Duok, mama, nunešiu pietus. 

— Kur jau tu nuneši! — netiki motina. 

— Nunešiu! 

Paėmė Kumštelis pietus, susidėjo į senelio vyžą, pats atsisė- 
do gale ir išvažiavo. 

Važiuoja sau ir dainuoja. Atvažiavęs į lauką, šaukia tėvą: 

— Tėte, tau pietus atvežiau! 

Pamatė jį tėvas, apsidžiaugė: 

— Puiku, sūnau! 

Sėdo jis pietauti, o sūnus sako: 

— Tėte, pasodink mane ant arklio, aš arsiu. 

—" Na, kaipgi tu arsiė 

— O va pamatysi, — sako sūnus. 

Pasodino tėvas jį ant arklio. Kumštelis paėmė vadžias ir 
šūktelėjo arkliui: 

— Na, širmi-bėri! 

Ir ėmė arti. 

Tuo tarpu keliu pro šalį važiavo ponas brikele. Išvydo jis 
keistąjį artoją ir sako: 

— Parduok man, seni, savo artoją,— prašo ponas. 

— Ne, ponuli, neparduosiu: čia mano sūnus. 

O ponas prikibo lyg varnalėša: parduok, ir gana. 

— Aš tau, — sako, — daug pinigų duosiu. 

Išgirdo tai sūnus, nubėgo pas tėvą ir šnibžda jam: 

— Parduok, tėte, tik paimk iš pono už mane rieškutes auk- 
so. Tu nebijok, aš iš jo pabėgsiu. 

Senelis ir pardavė ponui sūnų už rieškutes aukso. 

Paėmė ponas vaikiuką, įsisodino kišenėn ir nuvažiavo. 
„Štai, — galvoja,— gerą artoją įsigijau. Tokio niekas neturi. 
Visi ponai man jo pavydės!" 

Tuo tarpu bernaitis praplėšė pono kišenę, patyliukais iš jos 
išsirabždino ir stryktelėjo iš brikelės. Ponas nė neužmatė, par- 
važiavo namo stebėtinu artoju girtis. 

Apsižvalgė bernaitis — aplinkui tamsus miškas. Ėjo ėjo jis 
per mišką ir paklydo. 

O ir vakaras čia pat. Atsisėdo jis po egle ir verkia. 

Kur buvęs, nebuvęs, atsliūkina alkanas vilkas. Stvėrė jis 
bernaitį ir prarijo. Atsipeikėjo bernaitis, pradėjo spurdėti vilko 
pilve, ėmė šaukti: 

— Ei vilke, nešk mane namo! 

— Nenešiu! — sako vilkas. 

— Tikriausiai neši, jei tau įgrisiu. 

— Pažiūrėsim,— suurzgė vilkas ir nubėgo į lauką avių ieš- 
koti. 

Atbėga prie avių bandos, o bernaitis kad suriks iš vil- 
ko pilvo: 

— Ei piemenys, vilkas prie avių sėlina! 

Išgirdo piemenys, nuvijo vagišių. Dar ir šunimis jį už- 
siundė. 

Atbėgo vilkas į mišką ir sako bernaičiui: 

— Lisk laukan! 

— Ne, nelįsiu! — atsiliepė jis.— Nešk mane namo. 

— Nenešiu! — širsta vilkas. 

Praalko vilkas ir vėl nuėjo ieškoti grobio. Kur beeina, vis 
nesiseka: bernaitis neduoda jam ramybės. 

Visai sulyso vilkas, vos bevelka kojas. 

O bernaitis vis savo kartoja: 

— Nešk mane namo! 

Mato vilkas — nieko nepadarysi: nunešė jį namo. 

Atnešė prie kiemo ir sako: 

— Lisk laukan. Antai tavo pirkia. 

— Ne,— sako bernaitis,— nešk mane kieman. 

Nunešė jį vilkas į kiemą ir vėl šaukia: 

— Lisk laukan! 

— Nelįsiu, nešk mane priemenėn. 

Nunešė vilkas jį priemenėn. 

Tuomet bernaitis iššoko ir kad suriks: 

— Tėte, tėte, eikš vilko mušti! 

Atbėgo tėvas su pagaikščiu ir užmušė vilką. Nunėrė jam 
kailį ir pasiūdino senelei kailinukus. O senelė už tai iškepė 
seneliui ir sūnui žąsį. 

Štai pasaka ir baigta. 


OcHas ir auksinė tabakinė 


Gyveno Sau našlaitis Janka, eigulio sūnus. Jo tėvas ir mo- 
tina numirė, o giminių jokių Janka neturėjo. Taip ir gyveno 
jis vienų vienas miške, tėvų pirkioje. O kad būtų linksmiau, 
laikė rainą katinuką. 

Prijunko katinukas prie jo. Būdavo, kur šeimininkas eina, 
ten ir jis. 

Išėjo kartą Janka rinkti žabų. Na, žinoma, ir katinukas iš 
paskos. Prisirinko Janka ryšelį žabų, neša namo, c katinukas 
iš paskos velka sausą šakelę. 


Nusikamavo Janka, atsisėdo ant kelmelio pailsėti, pagalvo- 
jo, kaip sunku jam pasauly gyventi, ir garsiai atsiduso: 
— Och, och!.. 


Vos tik jis atsiduso — stryktelėjo iš po kelmo mažas sene- 
liukas su ilga barzda. 


— Kam tu mane šaukei, berneli? 
Pažiūrėjo išsigandęs Janka į jį ir sako: 
— Ne, seneli, aš tavęs nešaukiau. 

— Kaip nešaukei? — ginčijosi seneliukas.— Juk aš ne kur- 
čias! Tu dukart suminėjai mano vardą: Och, Och... Dabar tu- 
ri pasakyti, ko iš manęs nori. 

Pagalvojo Janka ir sako: 

— Nieko man nereikia. Tik va aš labai alkanas. Jei turi 
papentį duonos, tai duok. 

Ochas nulindo po kelmu ir velka iš ten papentį duonos sų 
kopūstų dubeniu. 

— Še,— sako, — pavalgyk. 

Prisivalgė našlaitis, katinuką pašėrė ir žemai nusilenkė se- 
neliukui: 

— Ačiū, seneli, už pietus; seniai aš taip gardžiai beval- 
giau. 

Užsivertė jis ant pečių savo žabus ir linksmesnis namo pa- 
traukė. | 

Praslinko diena, kita, vėl alkis ėmė kamuoti. Prisiminė 
Janka seniuką. „Eisiu, — mano sau,— gal jis pavalgydins ma- 
ne dar sykį." 

Atėjo jis į tą pačią vietą, atsisėdo ant kelmelio ir atsiduso: 

— Och! 

Iššoko seneliukas. 

— Ką pasakysi, berneli? 

Nusilenkė jam Janka: 

— Aš alkanas, seneli. Gal duotum man papentį duonos? 

Beregint išnešė jam seneliukas papentį duonos ir dubenį ko- 
puūstų. 

Taip ir dėjosi nuo to laiko: išalksta Janka — eina pas sene- 
liuką. 

Kartą išnešė jam seneliukas ne pietus, o auksinę tabakinę. 

— Štai ką, bernaiti — sako, — daugiau nedrumsk man ramy- 
bės: aš jau senas, ir nešioti pietus man sunku. Imk šią taba- 
kinę. Jei tau ko prireiks, atidaryk ją, ir mano tarnas beregint 
bus prieš tave. Jis ne blogiau už mane padarys visa, ką 
tu įsakysi. 

Paėmė Janka auksinę tabakinę, nuoširdžių nuoširdžiausiai 
padėkojo seneliukui ir nuėjo pasišokėdamas namo. 

Namie jis atvožė auksinę tabakinę — iš jos iššoko mažas 
zmogelis, bet ne toks, kaip seneliukas Ochas, o jaunas ir 
žvalus. 

— Ką įsakysi? — klausia Jankos žmogeliukas laibu bal- 
seliu, 

— Duok man, broleli, ko nors užvalgyti. 

Ir beregint padėjo žmogeliukas ant stalo dubenį kopūstų, 
didelę riekę ruginės duonos, o pats strykt į auksinę tabakinę 
ir užsidarė. 

Pagyveno taip Janka kiek laiko ir panoro po pasaulį pa- 
vaikštinėti, žmonių pažiūrėti ir pats pasirodyti, — juk nė karto 
niekur nebuvo iš savo miško išėjęs. 

Pasiėmė jis savo auksinę tabakinę, pasišaukė katinuką ir iš- 
keliavo. 

Daugel kaimų ir miestų jis apėjo, daug nuostabių dalykų 
regėjo ir atėjo pagaliau prie mėlynos jūros. Mato — guli ant 
kranto sidabražvynė žuvis. Matyt, potvynio banga ją bus iš- 
metusi. Spurda, plakasi į akmenis žuvelė ir niekaip negali vėl 
į jūrą patekti. 

Pasigailėjo Janka vargšės žuvies. Paėmė ją atsargiai ir įme- 
tė jūron. 

Tėkštelėjo žuvis uodegėle, gurktelėjo vandens, atsipeikėjo, 
Oo paskui iškišo galvą ir sako žmogaus balsu: 

— Ačiū tau, gerasis jaunikaiti, kad išgelbėjai mane nuo 
mirties. Gal ir aš tau kada padėsiu. 

Nusijuokė Janka: 

— Kam, žuvele, man tavo pagalba: savo kišenėj turiu ne 
tokį pagalbininką. 

Bet žuvelė jo negirdėjo. 

Nuėjo jis toliau. Žiūri — bėga iš olos pilka pelytė. Kati- 
nukas capt ją už nugaros ir taisosi ėsti, 

Pagailo Jankai pelytės. Jisai visų gailėjo: atminė, kaip anks- 
čiau pats vargo. Paėmė jis pelytę, paglostė ir įsidėjo kiše- 
nėn, o paskui išsiėmė iš krepšelio duonos plutelę ir įmetė 
tenai. 

— Ėsk,— sako, — tu, rasi, išalkusi. 

Pelytė ir nusiramino, ėmė plutelę graužti. 

Eina jis, eina jūros krantu, o šit ir vakaras — reikia nakvy- 
nės ieškoti. Mato — aukštai ant kalno stūkso dideli rūmai. 
„Ne,— mano sau Janka,— tenai manęs neįsileis.“ Nuėjo jis 
toliau. Žiūri — kūpso pajūry maža žvejo lūšnelė. Užėjo Jan- 
ka į lūšnelę ir paprašė nakvynės. 

— Gerai, — sako šeimininkas, — nakvok. Man bus linksmiau. 

Įsišneko Janka su šeimininku. 

— Kokie ten rūmai buvo pakelėj? — klausia jis šeimi- 
ninko. 

— Tai karaliaus rūmai, — sako šeimininkas— Ten gyvena 
pats karalius. Ir šit neseniai jį ištiko didelė bėda: vidunaktį 
atlėkė jūrų slibinas, pačiupo jo dukterį ir nusinešė į savo už- 
kerėtą salą, Kur nei nueisi, nei nuplauksi. Karalius dabar tie- 
siog plaukus nuo galvos raunasi. Apskelbė visai karalystei: 
kas, girdi, sugrąžins dukrą, už to ją ir išleis, o po savo mirties 
visą karalystę jam paliks. Daug čia lankėsi visokių kunigaikš- 
čių ir karalaičių, bet niekas tos salos pasiekti neįstengė: to- 
kią didžiulę bangą sukelia jūrų slibinas, kad nieko nepada- 
rysi... 

Prisiminė Janka savo stebuklingąjį pagalbininką iš auksi- 
nės tabakinės ir sako žvejui: 

— Pasakyk karaliui, jei gali, kad rytoj dar prieš aušrą jis 
pamatys savo dukrą. 

Nuėjo žvejys ir papasakojo tai karaliui. Pasišaukė karalius 
Janką. Pasižiūrėjo į jį, gūžtelėjo pečiais. „Nejaugi — mano 
sau,— šis prastas mužikas padarys tai, ko neįstengė nei kuni- 
gaikščiai, nei karalaičiai? Negali būti!“ Bet karalius taip norė- 
jo savo dukrą išvysti, kad ryžosi laimę išmėginti dar kartą. 
Ir klausia jis Janką: 

— Ar tiesa, bernaiti, kad tu ketini išvaduoti mano dukrą iš 
nelaisvės? 

Nusilenkė Janka karaliui ir sako: 

— Tiesa, jūsų didenybe. Meluot aš nemoku. 

— Na, žiūrėk, — sako karalius, — kad rytoj prieš saulėtekį 
mano duktė būtų čia, o jei nebus, tai liepsiu tave sudraskyti 
geležinėm akėčiom. 

— Gerai, — sutiko Janka.— Tebus, kaip tu nori. 

Išėjo jis iš rūmų, atsidarė auksinę tabakinę. Iššoko iš jos 
mitrus žmogeliukas: 

— Ką įsakysi? 

— Padaryk, brolau, malonę: pastatyk per naktį geležinį til- 
tą nuo Karaliaus rūmų į užkerėtą slibino salą ir užvežk ant jo 
šešetu pakinkytą aukso karietą. Rytoj, vos auštant, aš važiuo- 
siu į salą. 

— Gerai, — sako žmogeliukas,— viskas, ko prašai, bus pa- 
daryta. 

Sugrįžo Janka pas žvejį ir griuvo miegoti. Paryčiu, dar prieš 
aušrą, jis atsikėlė, žiūri — permestas geležinis tiltas nuo kara- 
liaus rūmų į slibino salą, o ant tilto stovi šešetu pakinkyta 
aukso karieta ir prie žirgų — jo pagalbininkas su botagu. 

Nuėjo Janka prie savo pagalbininko, išsiėmė tabakinę 
ir sako: 

— Ačiū tau, broleli. O dabar eik ilsėtis: matau, tu smarkiai 
nuvargai, 

Žmogeliukas atidavė Jankai botagą, o pats dingo auksinėje 
tabakinėje. | 

Sėdo Janka į karietą ir nuvažiavo karalaitės. Atvažiuoja į 
salą, žiūri — stovi ten didelė tamsi pilis, o pro langą žiūri nu- 
stebus karalaitė. Seniai ji nematė žmonių ir apsidžiaugė, iš- 
vydusi Janką, lyg jis būtų tikras brolis. 

— Kas tu toksai? — klausia.— Ir ko čia atvažiavai? 

— Neklausinėk, panelyte— sako Janka,— o ko greičiau 
sėskis karieton. Važiuojam pas tavo tėvą. 

Dar labiau apsidžiaugė karalaitė, išgirdusi tokius žodžius. 

— Bet aš gi negaliu pro duris išeiti: ten miega prakeiktasis 
slibinas. Naktį jis skrenda grobio ieškoti, o dieną prie du- 
rų ilsisi. 

— "Tai lįsk pro langą. 

— Bijau. 

Janka atkišo rankas: 

— Šok! 

Šoko karalaitė pro langą ir pataikė stačiai jam ant rankų. 
Janka ją stvėrė, pasodino į karietą ir lyg žaibas nurūko į ka- 
raliaus rūmus. 

Išgirdo slibinas dundesį, pašoko, žiūri — nėra karalaitės. .,, 
Puolė vytis. Bėga, kepėstuoja, net tiltas siūbuoja, ugnis iš nas- 
rų plieskia. .. 

Atsigrįžo Janka — slibinas jau visai netoli. Tuoj tuoj pasi- 
vys. Kad ims jisai šnioti žirgams botagu. Tie nušuoliavo prie- 
kin, kiek įkabindami. 

Atidumė Janka ant kranto, išsodino karalaitę iš karietos, 
paskui patyliukais atidarė auksinę tabakinę ir paliepė savo 
pagalbininkui nugriauti tiltą. Žmogiukas beregint nugriovė til- 
tą, o nuilsęs slibinas įkrito į gilią jūrą ir prigėrė. 

Tuo metu atsibudo karalius, žvilgtelėjo pro langą ir savo 
akimis netiki: atveda į rūmus Janka jo dukterį! 

Išbėgo karalius pasitikti, ėmė dukterį glamonėti, bučiuoti. 
Toks laimingas pasidarė, toks linksmas. 

— Na, vaikine,— sako jis Jankai, — nudžiuginai tu mane. 
Atiduosiu tau savo dukterį už pačią, o po mirties paliksiu ju- 
dviem visą karalystę. 

Iškėlė vestuves, ir našlaitis Janka tapo karalaitės vyru. Vi- 
si jį mylėjo, tik viena karalaitė šnairom į jį žiūrėjo: nepatiko 
jai būti prasto mužiko pačia. Kartą ir prikibo ji prie 
VyIO!: 

— Sakyk, kas tau pastatė tiltą, kuriuo tu mane pervežei? 

Janka vis tyli, išsisukinėja, bet pati neduoda jam ra- 
mybės. 

— Mirsiu,— sako, — jei nepasakysi. 

Ką darys — papasakojo viską Janka ir parodė auksinę ta- 
bakinę. 

— Tik prisiek,— sako, — kad tu niekuomet jos, be manęs, 
į rankas neimsi. 

Pati prisiekė, o paskui ir sako: 

— Noriu gyventi su tavim saloj, pilyje. Liepk savo pagal- 
bininkui tiltą pastatyti. 

Janka jai neprieštaravo: atidarė tabakinę, pačiai matant, pa- 
liepė — ir tiltas buvo pastatytas. 

Persikėlė juodu į slibino pilį. Pati sako: ž 

— Nenugriauk tilto: mes juo į krantą važinėsim — viešna- 
gėn pas tėvą ir kur tik sugalvosim. 

Juodu pagyveno pilyje kelias dienas. Janka užsimanė pa- 
medžioti. Pasiėmė jis lanką, katinuką ir pelytę, kad būtų links- 
miau, ir patraukė per tiltą. 

Vos tik užėjo ant kranto, žiūri — nebėra užpakaly tilto! „,„Ko- 
kie čia Monai?“'— galvoja Janka. Capt už kišenės, o ten nėra 
tabakinės. .. Katinuką pasiėmė, pelytę pasiėmė, o tabakinę pa- 
miršo. .. 

Dabar jam viskas pasidarė aišku. „Še tau ir karalaitės prie- 
saika! — pagalvojo Janka.— Aš jos pagailėjau, iš bėdos išgel- 
bėjau, 0 ji už mano gerą piktu atsimokėjo. Teks dabar vėl 
grįžti savo lūšnelėn ir alkti, kaip anksčiau.“ 

Atsisėdo jis ant jūros kranto ir net pravirko iš nuoskaudos. 

Staiga girdi — pelytė kišenėj krebždena. Iškiša ji galvutę ir 
klausia: 

"— Kotuverki, gerasis žmogau? 

Papasakojo Janka jai savo sielvartą. 

— Nieko, — guodžia jį pelytė, — tokia bėda mums ne bėda. 

Pasišnibždėjo ji kažką su katinuku, paskui atsitūupė jam ant 
nugaros, ir nuplaukė juodu per jūrą. Atplaukė prie pilies. Ka- 
tinukas pasislėpė sode, o pelytė pro plyšelį įlindo į karalaitės 
kambarį. 

Ilgai ji ten tūnojo, žvalgydamasi, kur karalaitė laiko taba- 
kinę. Ir vis dėlto nužiūrėjo — medinėj skrynelėj! 

Naktį, vos tik karalaitė atsigulė, pelytė pragraužė skrynelę, 
pačiupo tabakinę ir išbėgo pas katinuką į sodą. 

— Atsirado auksinė tabakinė! — sako. | 

— Tad greičiau tūpki man ant nugaros! — paliepė katinu- 
kas.— Plauksime atgal. 

Atsitūpė pelė jam ant nugaros, ir nuplaukė katinukas 
prunkšdamas per bangas. 

Atplaukė jie veik prie pat kranto. Klausia katinukas pe- 
lytės: 

— Ar nepametei tabakinės? 

— Ne,— sako pelytė, — štai ji! 

Pakėlė tabakinę, norėdama parodyt katinukui, bet neišlai- 
kė: tabakinė tik murkt jūron! 

— Ak tu, žiople! — supyko katinukas.— Ką tu padarei? 

Išplaukė jis krantan ir stvėrė dantimis pelytę už nugaros: 

— Aš tave pasmaugsiu! 

Pamatė Janka, atėmė iš katinuko pelytę. O kai sužinojo, 
kas atsitiko, tai atsisėdo prie jūros ir labai susikrimto — taip 
jam gaila buvo tabakinės! 

Staiga išplaukė iš jūros sidabražvynė žuvis: 

— Ko tu, žmogeli, liūdi? Pasakyk, gal aš tau kuo padėsiu, 
juk tu mane kadaise išgelbėjai nuo mirties. 

Pažiūrėjo Janka ir pažino tą pačią žuvį. 

— Et! — sunkiai atsiduso jis.— Brangaus daikto netekau... 

Ir apsakė jai savo sielvartą. Išklausė jį žuvis ir linksmai 
tarė: 

— Kokia jau čia bėda! Aš jūroj tabakinių turiu kiek nori. 
Jas išmesiu, o tu žiūrėk, kuri tavo. Savąją pasiimk, o maną- 
sias vėl man grąžink. 

Tėkštelėjo žuvis uodega ir nunėrė į jūros dugną. 

Netrukus ji ėmė mesti krantan tabakines — sidabrines, auk- 
sines, briliantines. Tiesiog apraibo Jankai akys nuo tabakinių. 
Ėmė jis atidžiai jas žiūrinėti ir vis dėlto pamatė savąją. Apsi- 
džiaugė Janka, sumetė jūron kitas tabakines ir šūktelėjo 
žuviai: i 

— Ačiū tau, žuvele! Išgelbėjai mane iš bėdos. 

Pasiėmė jis savo auksinę tabakinę ir nuėjo per pasaulį 
drauge su katinuku ir pelyte ieškoti geresnių žmonių. 

Tėvo dovana 


(Gyveno sau pasauly geras žmogus. Jis turėjo tris sūnus — 
du protingus, o trečią — Ivaną kvaišelį. Protingieji vedė, šei- 
mos prasigyveno, o Ivanas vis ant krosnies guli ir švilpynėle 
švilpiniuoja. 

Atėjo metas tėvui mirti. Susišaukė jis sūnus ir sako: 

— Brangieji sūneliai, mielieji sūneliai! Didelių turtų jums 
nepalieku, bet išpildykit vieną mano prašymą: kai mirsiu, at- 
eikit prie mano kapo nakvoti tris naktis iš eilės. Pirmąją nak- 
tį — vyriausias, antrąją — vidurinis, trečiąją — jauniausias. 
O atėję pasakykit: „„Gelsvas smėli, nusižerk, pušies karste, at- 
siverk, iš kapų, tėvuli, kelk!“ Šit ir viskas. 

Pasakė tai sūnums, susinėrė rankas ir numirė. 

Palaidojo sūnūs tėvą. Reikia eiti prie kapo nakvoti vyriau- 
siam. O jam baisoka, ir pati neleidžia: „Kur tu eisi, dar pra- 
žūsi ten! Ką aš viena tuomet darysiu?“ 

O tėvo prašymo neišpildyti — negerai. 

— Pasiųsk vietoj savęs Ivaną, — pataria pati.— Jeigu jam 
kas ir atsitiks, tai niekas negailės. 

Prašo vyriausiasis Ivaną: 

— Nueik, brolau, už mane prie tėvo kapo... 

O Ivanas, gulėdamas ant krosnies, atsako: 

— Gal aš kvailas, kad eičiau už kitus? Ateis mano eilė, ir 
nueisiu. 

Brolis vos neverkia: 

— Nueik jau, Ivanka! Matai, pati manęs neleidžia. 

Ir prišnekino. 

— Na, gerai, — sutiko Ivanas, — tik pasakyk pačiai, kad pa- 
siūtų ko didesnį krepšį ir įdėtų į jį du kepalus duonos. Ten 
nors prisivalgysiu sočiai, juk namie jūsų pačios neduoda man 
valgyti. 

Vyriausiojo brolio pati pasiuvo didelį krepšį ir įdėjo du 
kepalus duonos. Pasiėmė Ivanas krepšį ir nuėjo prie tėvo 
kapo. 

Atėjo ir pasakė, kaip tėvas mokė: 

— Gelsvas smėli, nusižerk, pušies Karste, atsiverk, iš kapų 
tėvuli, kelk! 

Taip viskas ir įvyko. Atsikėlė tėvas, pasižiūrėjo į Ivaną ir 
sako: 

— O kurgi mano vyriausias sūnus? 

— Jis, matai, tavęs bijo, štai mane ir pasiuntė, — sako Ivan- 
ka, krimsdamas duonos žiauberę. 

— Na, ką 9gi,— atsiduso tėvas, — tuomet jo dalis teks tau. 
Klausyk manęs, sūneli: žaliose lankose, vešliose vejose gano- 
si širmas auksakartis žirgas. Dieną jisai ganosi, o naktį šėlio- 
ja, bet vos tik pašaukia šaunus jaunikaitis — bemat atšuoliuo- 
ja. Jei tau jo prireiks — šūktelk ūktelk skardžiu balsu, ir žir- 
gas stosis prieš tave kaip mėnuo vakare. O kai juo atsidžiaug- 
si, paleisk vėl į žalią lanką, į vešlią veją. 

Pasakė tai tėvas, vėl atgulė į karstą — ir kapas užsivėrė. 

Paėjo Ivanas nuo kapo, šūktelėjo ūktelėjo skardžiu balsu — 
beatbėgąs prie jo širmąs auksakartis žirgas. 

Kaukštelėjo žirgas kanopomis: 

— Ko šaukei, Ivanai Ivanovičiau? 

— Noriu ant tavęs pajodinėti. 

— Pajodinėk. 

Užšoko Ivanas ant žirgo ir nuskriejo. Visą pasaulį tris kar- 
tus apskriejo, nesiekdamas žemės. Pardūmė atgal. 

— Užteks,— sako jis žirgui, — pasismaginau! O dabar bėk 
į žalias lankas, į vešlias vejas. Dieną ganykis, naktį šėliok, o 
kai pašauksiu — pas mane atšuoliuok! 

Paleido jis žirgą, užsimetė krepšį ant pečių ir namo su- 

rįžo. 

i Užsiropštė Ivanas ant krosnies, kojas ant sijos pasidėjo ir 
liurlina sau švilpynėle. Protingieji broliai stebisi: „Žiūrėk tik, 
nieko jam neatsitiko!“ 

Atėjo antroji naktis — reikia viduriniajam sūnui prie tėvo 
kapo eiti. Ėmė jis Ivaną prašyti: 

— Nueik tu, brolau, už mane... 

— Gal aš pasamdytas jums! — pyksta Ivanas.— Tau reikia, 
tu ir eik! 

O čia brolio pati verkdama pripuolė: 

— Pasigailėk, Ivanka: nueik už brolį prie tėvo kapo! 

"— Na, gerai, — sutiko Ivanas.— Duokit du kepalus duonos! 

Suruošė brolienė jam paviržį, jis ir išėjo. 

Nuėjo prie kapo, pasakė, kas reikia. Tėvas atsikėlė ir vėl 
stebisi: 

— Kodėl gi vidurinysis sūnus neatėjo manęs atlankytiė 

— Jis bijo tavęs, — sako Ivanas, — šit ir neatėjo. 

— Na, ką gi,— atsiduso tėvas,— tada ir jo dalis tau teks. 
Klausyk manęs, sūneli: tose pat žaliose lankose, vešliose ve- 
jose yra dar vienas žirgas — bėro plauko. Jis irgi tau tar- 
naus. 

Apskriejo Ivanas du kartus aplink pasaulį ant bėrio ir su- 
grįžo namo. 

Trečią naktį buvo jo eilė. Nuėjo jis prie kapo. Atsikėlė tė- 
vas ir sako: 

— Gaila man tavęs, sūneli: tu vis vienas pas mane vaikš- 
tai... Na, tai tegul ir trečias žirgas tau tarnauja. Ganosi jis 
tose pat žaliose lankose, vešliose vejose ir yra sarto plauko. 
O dabar pas mane daugiau neateik. 

Pasakė tai tėvas, atsigulė į karstą, o kapas virš jo už- 
sivėrė. 

Aplėkė Ivanas kartą aplink pasaulį ant sarčio. Paskui su- 
grįžo namo, atsigulė ant krosnies ir švilpiniuoja sau. 

— Še tau,— stebisi protingieji broliai, — mūsų kvailys nie- 
kur nepražus! Dabar jau duonos po du kepalus jam neduo- 
sim — užteks ir putros! 

Tuo metu iš dyko buvimo štai ką prasimanė tos šalies ka- 
raliaus duktė: užlipo į trečiąjį bokšto aukštą, atsisėdo prie 
langelio ir pareiškė, girdi, tekėsianti už to, kuris iki jos su 
žirgu užšoksiąs. Ir suplūdo į sostinę visi, kas norėjo vesti ka- 
raliaus dukterį. O kiti ėjo ir važiavo tų keistybių žiūrėti. 

Protingieji broliai sako: 

— Nuvažiuokim ir mes pasižiūrėti. 

Ėmė jie ruoštis. O Ivanas prašo brolių: 

— Vežkitės ir mane. Aš irgi noriu pažiūrėti. 

— Na, kur tu važiuosi? — juokiasi broliai. — Ten apsieis ir 
be tokių kvailių, kaip tu. O jei pabodo ant krosnies gulėti, 
duosim tau darbo. 

Pasėmė jie du saikelius aguonų ir du saikelius smėlio, su- 
maišė ir sako: 

— Kol sugrįšim, žiūrėk, kad viską perrinktum: aguonas — 
sau, o smėlį — sau. 

Nusiminė Ivanas, bet ką darys. Susipylė aguonas su smėliu 
į krepšelį, atsigulė ant krosnies ir guli. O krepšelį patiesė ant 
priekrosnio, girdi, tegul džiūsta. 

Praėjo diena, praėjo antra, nulipo Ivanas nuo krosnies, per- 
pylė aguonas su smėliu į plaušinę kraitelę, maišeliu pridengė 
ir išėjo, savo geru nešinas, už gūdaus miško į plyną lauką. 
UŪktelėjo šūktelėjo skardžiu balsu — atbėga prie jo visi trys 
žirgai: širmis, bėris ir sartis. 

— Ką mums pasakysi, šeimininke? 

— Žirgai brangieji, žirgai mielieji, atėjo gandas, kad kara- 
liaus sostinėje neregėti dalykai dedasi. Štai ką: prasimanė jau- 
nėlė karaliaus duktė: užlipo į trečią bokšto aukštą, atsisėdo 
prie langelio ir pareiškė, girdi, tekėsianti už to, kuris iki jos 
su žirgu užšoksiąs. Ar manęs ten nenuneštumėt pasižiūrėti to 
dyvo? 

— Galim, — atsako širmo plauko žirgas.— Bet josi tu dabar 
su mūsų jauniausiu, su sarčiu. 

Žengė sartis priekin, krestelėjo karčius ir sako: 

— Lisk, Ivanai, man pro dešinę ausį, o pro kairiąją iš- 
lisk. 

Įlindo Ivanas pro dešinę sarčio ausį, o pro kairiąją išlindo 
ir tapo tokiu šauniu jaunikaičiuų, kad nei karalaitis, nei kuni- 
gaikštis nesusilygintų. 

Užsėdo jis ant žirgo. Sukaukšėjo žirgas kanopom ir nu- 
dūmė. 

Nei ilgai, nei trumpai jis dūmė, žiūri — šit ir sostinė. Ir visi 
ten jau susirinkę keistenybių pažiūrėti. Ir Ivano broliai pa- 
šaly bestovį, net prasižioję. 

Staiga sartis kaip šoks įsibėgėjęs, gal tik per uolektį nepa- 
siekė Karalaitės. Nusileido jis ant žemės už bokšto ir lyg vie- 
sulas nurūko tolyn. Buvo ir dingo! Visi net aiktelėjo, ir ka- 
ralaitė aiktelėjo: „„Sugaukit jį, sugaukit!“ Bet kur ten!.. 

Parkūrė žirgas į ankstesnę vietą. Ivanas įlindo jam pro kai- 
Tę ausį, 0 pro dešiniąją išlindo, pavirto tokiu, kaip anksčiau, 
ir sako: 

— Ačiū tau, gerasis žirge! Ir aš pažvelgiau į karalaitę. O 
dabar padėk man atlikti dar vieną darbą: perrinkti du sai- 
kelius aguonų, sumaišytų su smėliu. .. 

Žirgas sako: 

— Perplėšk maišelį į dvi dalis ir išpilk iš kraitelės savo 
aguonas. 

Ivanas taip padarė. Kai papūtė žirgas šnervėmis, aguonos 
atsidūrė ant vienos maišelio dalies, o smėlis — ant kitos. 

Suvyniojo Ivanas maišelio skiautes, padėkojo žirgui ir nu- 
ėjo namo, 0 į kraitelę beeidamas prisirinko grybų. 

Namie brolienės jį užsipuolė: 

— Kur tu, kvaily, vaikštai? Ar aguonas perrinkai? Klius 
tau nuo brolių, kai sugrįš! 

— Suk jus devynios! — sako Ivanas.— Ir aguonas perrin- 
kau, ir grybų parnešiau. O jūs vis sakote, kad aš, girdi, nieko 
neveikiu. 

Netrukus parvažiuoja iš sostinės ir protingieji broliai. 

— Kas ten buvo, kas ten dėjosi! — pasakoja jie pačioms.— 
Niekas net antrojo aukšto negalėjo pasiekti. Tik vienas ka- 
ralaitis ant sarto žirgo vos ne iki karalaitės užšoko. Kad dar 

nors per uolektį aukščiau... Oi, gaila! O toks gražus karalai- 
tis, net pati karalaitė aiktelėjo ir ėmė šaukti: „„Sugaukit jį, su- 
gaukit!“ Bet kur ten! 

Guli Ivanas ant krosnies, šaiposi: 

— Oar ne aš ten buvau? 

Broliai sušvokštė ant jo: 

— Tu verčiau tylėtum, kvaily! 

Netrukus karalaitė vėl skelbia, kad visi suvažiuotų į sosti- 
nę. O pati atsisėda jau ketvirtajame aukšte prie langelio. 

Susirengė keliauti ir protingieji broliai. 

— Vežkitės ir mane,— prašo Ivanas. 

— Ak tu, šioks anoks kvaily! Argi namie darbo nėra? Štai 
užduosim tau darbą. 

Paėmė broliai tris saikelius smėlio ir tris saikelius aguonų, 
sumaišė ir liepė Ivanui perrinkti, kol jie grįš. 

Palaukė Ivanas vieną kitą dieną, susipylė aguonas su smė- 
liu į kraitelę, pasiėmė du įklotus ir nuėjo už gūdžių miškų, 
link žalių lankų. Ūktelėjo šūktelėjo ten skardžiu balsu — at- 
bėga pas jį eiklieji žirgai. 

— Ko tu, šeimininke, mus šaukei? 

— Taip ir taip, girdi — sako Ivanas,— vėl paskelbė kara- 
laitė, kad visi suvažiuotų į sostinę. Ar negalima ir man nu- 
kakti tų keistenybių pasižiūrėti? 

Širmis sako: 

— (Gerai. Bet dabar tu josi su bėriu. 

Padarė Ivanas visa, kaip liepiamas, užsėdo šaunus šaunuo- 
lėlis ant bėrio ir nurūko į sostinę. Visi į ten keliavo po mė- 
nesį, po du, o jis gal per valandą nudūmė. Ir laiku suspėjo. 
Bėris kaip šoko, tik per pusę uolekties karalaitės nepasie- 
kė... 

Apėmė karalaitę smalsumas: kas gi toksai tas narsus kara- 
laitis, ir antrą kartą ją kone pasiekęs? Šit po kiek laiko ji tą 
patį paskelbia trečią kartą, o pati įkopia į penktąjį aukštą. 
Ir dabar ten suvažiuoja visi karaliai ir karalaičiai, didikai ir 
kunigaikščiai, visi ponai ir bajorai. Nukeliavo ir protingieji 
broliai, uždavę Ivanui darbo, perrinkti su smėliu sumaišytus 
keturis saikelius aguonų. 

Išsigulėjo Ivanas ant krosnies, pasiėmė aguonas su smėliu 
ir nuėjo pas .savo žirgus. 

— Ar negalėčiau dar kartelį nujoti į sostinę? — sako jis Žir- 
gams. 

— Galėti tai gali, — sako širmas žirgas.— Bet dabar tu josi 
ant manęs. Jeigu aš nepasieksiu karalaitės, tai daugiau apie 
tai ir nekalbėsim. 

Padarė Ivanas visa, ką liepiamas, sėdo ant. žirgo, švilptelė- 
jo ir nuskuodė į sostinę. Nė valanda nepraėjo, o jis jau buvo 
ten. 

— Na, laikykis! — šūktelėjo širmis. 

Sužvengė širmis, per visą miestą nuskambėjo, liuoktelėjo 
aukštyn ir užšoko iki pat karalaitės. O karalaitė — paukšt, 
paukšt! — ir užspaudė Ivanui du savo antspaudus: vieną ant 
kaktos, kitą ant pakaušio. Nusileido žirgas ant žemės ir nudū- 
mė sau. Visi šaukia: „„Sugauk, sugauk!“ O gaudyti nėra ko: 
ką tik buvo, ir — dingo... 

Parlėkė Ivanas atgal, paprašė žirgo, kad perrinktų aguonas, 
ir paleido jį į žalias lankas, į vešlias vejas. O pats užsismau- 
kė kepurę ant ausų, kad nebūtų matyti antspaudų, ir nuėjo 
namo. Beeidamas vėl prisirinko pilną kraitelę grybų. 

Parkeliavo broliai, ėmė pačioms pasakoti, ką ten regėję. 

— Kas ten buvo, kas ten dėjosi! Visi šoko, bet nė antrojo 
aukšto nepasiekė, o vienas karalaitis, toks gražus, visas auksu 
tviskantis, kad liuoktelėjo — iki pačios karalaitės užšoko, o 
ji jam savo antspaudus ant kaktos ir ant pakaušio už- 
spaudė. 

Ivanas klausosi ant krosnies ir juokiasi: 

— Oarne aš ten buvau? 

— Tylėk, kvaily! — sušvokštė ant jo broliai. — Ne tavo gal- 
vai ir mitrumui taip padaryti! O aguonas ar perrinkai? 

— Perrinkau,— atsako Ivanas,— suk jus devynios su jūsų 
aguonom! Tik knebinėjiesi su jomis, daugiau nieko. 

Pasižiūrėjo broliai, stebisi. 

— Matyt, teko tau padirbėti! — sako. 

O tuo tarpu karalaitė paskelbė, kad atvyktų pas ją jauni- 
kis. Pirmiausia ji pakvietė visus karalaičius ir kunigaikščius. 
Žiūri — nėra jos jaunikio! Tuomet sukvietė ji ponus ir pirk- 

lius. Taip pat jaunikio nėra! Atėjo eilė ir kitiems — prasčio- 
kams ir samdiniams. Visiems liepė susirinkti. 

— Na,— sako Ivanas, — anksčiau prašiau, kad mane vežtu- 
mėtės, o dabar einu ir be jūsų! 

Pasiėmė savo švilpynę, krepšį ant pečių užsimetė ir nuėjo 
už gūdžių miškų, į plyną lauką. Šūktelėjo ūktelėjo ten skar- 
džiu balsu — atbėgo pas jį visi trys žirgai. 

— Brangieji žirgai — sako Ivanas,— liepė karalaitė susi- 
rinkti pas ją visiems prasčiokams ir samdiniams. Ar negalima 
ir Man pas ją nuvykti? 

„ Širmis ir sako: 

— Dabar tu vėl josi ant jauniausio žirgo. Ir josi toks, koks 
esi. 

O sarčiui sako: 

— Nunešk jį, brolau, į pirtį prie karaliaus rūmų ir palik 
tenai. O tu,— sako Ivanui, — užsikraustyk pirty ant plauto ir 
švilpiniuok švilpynėle. Kai reikės, tave ras. 

Beregint nudūmė sartis į sostinę. Įėjo Ivanas į pirtį, užsi- 
kraustė ant plauto ir švilpiniuoja sau. 

O tuo tarpu karalaitė su tarnaite apžiūrėjo visus prasčio- 
kus ir samdinius — nėra jaunikio! Staiga girdi: pirtyje kažkas 
švilpiniuoja, ir taip gražiai, kad miela klausytis. 

Nuėjo tenai, atidarė duris, žiūri — guli ant plauto vaikinas, 
apiplyšęs, skarmaluotas, kepurė ant kaktos užsmaukta... O 
švilpynėle liurlina taip, kad kojos pačios kyla šokti. Priėjo 
prie jo karalaitė, nuėmė sudriskusią kepurę, žiūri, ogi ant 
kaktos — jos antspaudas! | 

Pažvelgė į pakaušį — ir ten jos antspaudas! 

— Na,— sako ji Ivanui, — tai tu mano jaunikis! Eime pas 
tėvą. 

Paėmė jį už rankos ir veda, o Ivanas spyriojasi: 

— Kur aš eisiu? Kad ten iš manęs pasijuoktų? 

Karalaitė šiaip taip jį atvedė į rūmus. O tėvas pamatęs ėmė 
jai priekaištauti: 

— Ir ką gi tu vyru išsirinkai?! 

Duktė sako: 

— Bet juk jis su mano antspaudais, vadinasi, jis mano 
jaunikis. Tokia mano dalia. Nieko nepadarysi... 

Nori nenori — teko vestuves kelti. Ir liko Ivanas karaliaus 
žentu. 

O tas karalius turėjo dar du žentus, kurie buvo vedę vyres- 
niąsias dukteris. Tie, žinoma, buvo karalių ir kunigaikščių kil- 
mės. Kartą pasišaukė karalius turtinguosius savo žentus ir 
sako: 

— Aš jau senas, ir mirtis ne už kalnų. Kuriam iš jūsų pa- 
vesti karalystę? 

— Man! — sako vienas žentas. 

— Ne, man! — sako kitas. 

Ir taip juodu susiginčijo, kad vos nesusipešė. Karalius i 
sako: 

— Štai kas, mielieji ženteliai: kažkurioj karalystėj, kažku- 
rioj viešpatystėj yra kiaulytė auksašerytė, knysle aria, kojo- 
mis akėja, o jai pridurmu auga pyragai, tokie, kad ir pačiam 
karaliui valgyti dera. Kuris tą kiaulytę gausit ir atvesit į mano 
rūmus, tam atiduosiu visą karalystę! 

Žentai, neilgai galvoję, paėmė po pulką kareivių ir patrau- 
kė su muzika ieškoti kiaulytės auksašerytės. 

Jaunėlė karaliaus duktė sako savo vyrui Ivanui: 

— Tavo svainiai antai Kur iškeliavo — ieškoti kiaulytės 
auksašerytės, o tu ką sau manai? Jiems tėvas atiduos visą 
karalystę, o mes kaip gyvensim? 

— Aš niekur neisiu! — atsako Ivanas.— Išsigalvojot dievas 
žino kokią kiaulytę! Kur ją rasi? 

Pravirko pati, o Ivanas pasiėmė švilpynę ir švilpauja. 

Taip praslinko gal mėnuo, gal daugiau. Ivanas ir sako 
pačiai: 

— Nueik pas tėvą, paprašyk, kad duotų kokį prastą kuiną: 
Josiu ir aš kiaulytės ieškoti. 

— Kvaily tu,— sako pati, — svainiai jau, tur būt, ją surado 
1 vedasi namo, 0 tu tik dabar sumanei joti! 

— Na ir tegul! Nueik pas tėvą. O jei neduos, tai eisiu 
pėsčias. 

Nuėjo pati pas tėvą. 

— Tėveli, — sako, — prašo mano Ivanas kokio nors prasto 
kuino — sumanė ir jis kiaulytės ieškot. 

Karalius nusijuokė, bet kuiną davė. 

Susiruošė Ivanas, atsisėdo ant kuino atbulas ir ragina. 

— Žiūrėkit,— stebisi karaliaus tarnai, — tas mūsų kvailys 
kvailai ir joja! 

Išjojo jis už miesto ir paliko savo kuiną vilkams suėsti. 

O pats kad šūktels, kad ūktels — atbėga pas jį visi trys 
žirgai: širmis, bėris ir sartis. 

— Ką pasakysi mums, šeimininkė? 

— Ak žirgai gerieji! — sako Ivanas.— Vienoje karalystėj, 
vienoje viešpatystėj yra kiaulytė auksašerytė, knysle aria, ko- 
jomis akėja, o jai pridurmu pyragai auga, tokie kad ir pačiam 
karaliui valgyti dera! Ar negalėtumėte ją rasti? 

— Galėsim! — sako širmis.— Kiaulytės tu josi ant jauniau- 
sio žirgo. Bet reikia tau pasiimti šilkinę virvelę ir odinį bo- 
tagėlį. 

—- O kur juos gauti? — klausia Ivanas. 

— Palūkėk valandėlę. 

Pakilo širmis ir nužiebė į žalias lankas. Po valandėlės ati- 
dūmė jis su odiniu botagėliu ir šilkine virvele. 

— Štai tau viskas, ko reikia. Tik žiūrėk — pliek kiaulytę 
tuo botagėliu ko smarkiau, kol ji pasiduos, o tu, sarti, trypk 
ją Kanopom. 

Įlindo Ivanas pro dešinę sarčio ausį, išlindo pro kairiąją 
ir virto šauniu jaunikaičiuų, užsėdo — ir nuskriejo kaip 
vėjas. 

Nežinia, ilgai ar trumpai jis skriejo, bet atskriejo į tą ka- 
ralystę, kur buvo kiaulytė auksašerytė. Žiūri Ivanas — ji iš 
tikrųjų knysle aria, kojomis akėja... Pritykino jis prie kiau- 
lytės ir kad ims čaižyti botagu! Žirgas kanopomis talžo, o jis 
botagu šveičia. Kiaulytė kentė kentė ir pristigo jėgų. 

— Ak užjūrių karalaiti Ivanai Ivanovičiau, už ką tu mane 
kamuoji? 

— Pasiduok,— šaukia Ivanas,— kitaip nepaleisiu tavęs gy- 
vos! 

Ir plakė ją tol, kol kiaulytė pasidavė. Užnėrė tuomet Ivanas 
jai ant kaklo šilkinę virvelę, užsėdo ant sarčio ir nujojo, O 
kiaulytė bėga iš paskos. 

Joja jis taip, joja, žiūri — ateina priešais du pulkai kareivių, 
muzika groja. ,Na,— galvoja Ivanas, — tai, tur būt, mano svai- 

niai dar tebekeliauja ieškoti kiaulytės.“ Įlindo jis sarčiui pro 
kairiąją ausį, Oo pro dešiniąją išlindo ir pavirto tokiu, kaip 
pirma. Žirgą paleido, o kiaulytę pririšo virvele prie ąžuolo. 
Toji kiaulytė ir ėmėsi savo darbo: knysle aria, kojomis 
akėja. .. 

Susikūrė Ivanas ąžuolyne laužą, šildosi ir švilpiniuoja. 

Priėjo svainiai arčiau, žiūri — iš ąžuolyno rangosi dūmelis. 

Jie ir sako savo tarnams: 

— Eikit pažiūrėt, kas ten ugnį kūrena. 

Tarnai nuėjo, viską sužinojo. Užsidegė pypkes nuo ugnies ir 
sugrįžo atgal. 

— Na, kas ten? — klausia svainiai. 

— Ogi mūsų kvailelis ten rūkina. Jisai jau ir kiaulytę be- 
sivedąs. 

— Negali būti! — stebisi svainiai.— Eisim pažiūrėti patys. 
O jei sakot teisybę, tai išprašysim iš jo kiaulytę arba atim- 
sim. 

Nueina jie į ąžuolyną, mato — teisybė: sėdi Ivanas prie lau- 
žo, švilpynėle liurlina, o kiaulytė prie ąžuolo darbuojasi. 

— Sveikas, svaini! 

— Sveiki! 

— Tai tu pirmiau už mus kiaulytę gavai? 

— Aš tik vieną gavau,— sako Ivanas,— o ten jų visa ban- 
da: užteks ir jums. 

— Tu meluoji, svaini! Tokia tik viena pasauly. Atiduok 
mums tą kiaulytę. 

O Ivanas nenusileidžia: | 

— Mano kiaulytė,— sako, — aš pats ir nuvesiu ją uošviui. 

O svainiai kad pristojo — niekaip Ivanas jų neatsikrato. 
„Mes tau, — sako, — duosim ir to, ir šio..." Įgriso Ivanui jų 
klausytis. 

— Suk jus devynios, — sako, — jei nusipiausit po mažąjį de- 
šinės kojos pirštą, tai imkit ją sau. 

Pagalvojo svainiai ir sutiko: ką gi, mažasis pirštas vertas pu- 
sės Karalystės! Nusipiovė juodu pirštus, pasiėmė kiaulytę auk- 
sašerytę ir linksmi nusivedė ją sostinėn. 

O Ivanas įsidėjo pirštus į savo krepšį, pasišildė dar kiek 
prie ugnelės, paskui šūktelėjo sartį, užsėdo ir nudūmė. 

Svainiai, aišku, keliavo gerą mėnesį, o Ivanas per dieną nu- 
skuodė. Prijojęs prie miesto, jis paleido sartį į žalias lankas, 
o pats nuėjo pas pačią. 

Pamatė jį pati be nieko, pliaukštelėjo rankomis: 

— Kurgi tu dėjai tėvo kuiną? 

— Ogi žinai — sako Ivanas,— menkas buvo kuinelis, nuil- 
so kelyje... Na, aš ir mečiau jį, o pats sugrįžau pėsčias. 

Pati kad ims raudoti: 

— Oi, vargas man su tavim — išprašiau iš tėtušio kuiną, o 
tu jį pragaišinai ir net kiaulytės neparvedei. .. 

Po kiek laiko sugrįžo ir svainiai su kiaulyte. Pririšo ją kie- 
me prie karaliaus rūmų. Ir ėmė kiaulytė stebuklus išdarinė- 
ti: knysle aria, kojomis akėja, o jai iš paskos pyragai 
auga... 

Kiek džiaugsmo buvo ir svainiams, ir karaliui! Sukvietė ka- 
ralius svečius — kunigaikščius ir ponus — tos keistybės pažiū- 
rėti. Juk nė vienas karalius dar neturėjo tokios kiaulytės! 

Išsiskirstė svečiai; o svainiai nuėjo prašyti uošvio, kad jiems 
atiduotų karalystę. 

Karalius pagalvojo ir sako: 

— Ne, tik už kiaulytę aš karalystės neatiduosiu. Kažkurioj 
karalystėj, kažkurioj viešpatystėj yra neregėta negirdėta ku- 
melė — iš šnervių liepsna plieskia, iš ausų dūmai verčiasi. Ga- 
nosi ji žaliose lankose, vešliose vejose. O saugo ją dvylika 
auksakarčių žirgų. Jei tą kumelę jūs paimsit drauge su žir- 
gais ir Man parvesit, tai tuomet jums atiduosiu karalystę. 

Apsigavo svainiai — nieko nepadarysi: reikia ieškot ku- 
melės. | 

Pasiėmė jie dar daugiau kariuomenės ir iškeliavo. 

Vėl prikimba pati prie Ivano: 

— Antai tavo svainiai iškeliavo kumelės ieškoti, o tu na- 
mie sėdi! Tėvas jiems visą karalystę atiduos, o kaip mes gy- 
vensim? . | 

— E-e,— sako Ivanas,— ir kur man vykti? Gal aš savo ka 
riuomenės turiu? Kaip nors gyvensime ir be karalystės! 

Praėjo kiek laiko, ir vėl prašo Ivanas pačią: 

— Nueik pas tėvą: ar neduotų jis man dar vieno kuino: 
Josiu ir aš paskui svainius. 

— Ir ką tu, kvaily, tauški? Tavo svainiai, tur būt, jau grįž- 
ta su kumele, 0 tu dar tik ruošiesi. 

— O jeigu grįžta, ir aš su jais grįšiu. Nedidelė bėda! 

— Man gėda prieš tėvą, — sako pati: — vėl be reikalo ark- 
lioką pragaišinsi. Ką aš jam tada sakysiu? 

— Pragaišinsiu tai pragaišinsiu. Tavo tėvas nuo to nenu- 
skuIrs. 

Nuėjo ji pas tėvą ir išprašė dar arklioką. Užsėdo Ivanas, 
pajojo kiek už miesto ir paliko jį vilkams suėsti. O pats šūk- 
telėjo ūktelėjo, ir stojo prieš jį gerieji jo Žirgai. Papasakojo 
Ivanas žirgams apie nuostabiąją kumelę. 

— Tai juk mūsų motina! — sako širmis.— Bet dabar ne dvy- 
lika žirgų ją saugo, o devyni, juk mes tarnaujam tau! Sunku 
tavo prašymą išpildyti, šeimininke. Bet pamėginsim tau pa- 
dėti. Eik pas savo uošvį ir paprašyk, kad duotų senolių vėzdą. 

Sugrįžo Ivanas į rūmus, pasiprašė karalių dvylikapūdžio se- 
nolių vėzdo. Paėmė jį ir mosuoja lyg nendrele. Stebisi ka- 
ralius: 

— Kvailas, bet drūtas! Žiūrėk tu man! 

Atėjo Ivanas prie savo žirgų. 

— Dabar,— sako širmis,— aš pats vyksiu su tavim. O tu 
žiūrėk, kai užsėsi ant kumelės, smok jai vėzdu į tarpuausį ir 
tvatink tol, kol ji sustos. O aš tuo tarpų dumsiu šalia jos ir 
prašysiu: ,„Motute, verčiau pasiduok, matai, mano šeimininkas 
baisiai piktas: užmuš tave vėzdu. ..“ 

Kaip širmis sakė, taip ir nutiko. 

Mitrus buvo Ivanas, užsėdo ant kumelės, ir ta nunešė į pa- 
čią padangę... Nešė, nešė — Ivanas nekrinta: sėdi ant nuga- 
ros lyg priaugęs ir dvylikapūdžiu vėzdu tvatina į tarpu- 
ausį. 

Prisiveikė kumelė ir sako: | 

— Trisdešimt tris metus pragyvenau, o dar niekas manim 
nejodinėjo! Kas tu toks? 

— Motute, tai mūsų šeimininkas,— sako už Ivaną širmis.— 
Pasiduok: jis labai piktas ir užmuš tave. 

— Na ką gi, — atsiduso kumelė, — buvau laisva, o dabar 
teks vergauti. Palauk, Ivanai Ivanovičiau, liaukis mane mu- 
šęs. 

— Va taip seniai būtum sakiusi, juk man jau ranką įskau- 
do, tave betvatinant,— sako Ivanas. 

Joja Ivanas ant kumelės atgal į savo karalystę, o paskui jį 
bėga devyni žirgai ir dešimtas — Ivano širmis. 

Joja jis, žiūri — priešais kariuomenė atplūsta, muzika groja. 

„Tai tikriausiai mano svainiai“,— galvoja Ivanas. 

Paleido jis savo širmį į žalias lankas, susikūrė laužą, šil- 
dosi ir švilpynėle liurlina. 

Užmatė svainiai dūmelį. Siunčia tarnus sužinoti, kas ten ug- 
nį kūrena. Atėjo tarnai, viską apžiūrėjo, užsirūkė nuo ugnies 
ir atgal sugrįžo. 

— Na, kas ten? — klausia svainiai. 

— Ogi mūsų kvailys veda kumelę su devyniais auksakar- 
Čiais žirgais. 

— Su devyniais? Juk uošvis sakė — jų dvylika? 

— Ne, tik devyni. 

— Tad patys eisim pažiūrėti. 

Ateina. 

— Sveikas, svaini! 

— Sveiki! 

— Tai kumelę vedi? 

— Aha, ten jų daug ganosi. Aš pasiėmiau tik vieną ir de- 
vynis žirgus priedo. 

Svainiai susižvalgė, palingavo galvas: 

— Juokiesi tu iš mūsų, svaineli! Juk čia kumelė, apie kurią 
tėvas kalbėjo. 

— O ne, tai ne ta,— nesutinka Ivanas. — Jūsiškė jums liko. 
Svetimų aš neimu. 

— Tegul ir taip, — sako svainiai, — bet tu mums perleisk 
šitą. Duosim už ją, ką tik nori. 

Ir ėmė jie prašyti. Ką daryt? Sutiko Ivanas ir sako: 

— Gerai, imkit, tik nusipiaukit man už ją po mažąjį deši- 
niosios rankos pirštelį. 

Gaila buvo svainiams pirštų, bet Ivanas nė negalvoja nusi- 
leisti. Abu svainiai pasitarė. 

— Ką gi, — sako, — daktarus turim, vaistų turim — iškart 
užgis: nusipiaukim po pirštą! 

Sugrįžo Ivanas namo, kaip ir pirmąkart, tuščiomis. 

— Sakyk bent, kur dėjai tėvo arklioką? — klausia pati. 

— Kur dėjau? Nugaišo! Ką tu manai: pats jojau ir dar kokį 
vėzdą tempiausi... 

Po kiek laiko parsiveda svainiai tą kumelę. Tokie linksmi, 
kad negalima nė apsakyti: aišku, karalystė dabar jiems ati- 
teks! | 

Va dabar prisieis karaliui popierius rašyti — karalystę žen- 
tams atiduoti. 

— Ne,— sako karalius — aš apsigalvojau. Jūs dar ne vis- 
ką padarėt. Kažkurioj karalystėj, kažkurioj viešpatystėj, už 
mėlynų jūrų, už aukštų kalnų yra liūtas. Tupi jis prie šulinio, 
prikaustytas dvylika grandinių. Ir nešioja jam vandenį iš šu- 
linio dieną naktį dvylika žmonių: liūtas visą jį išmaukia ir 
visas Žmonių bei gyvulių ligas sau užsitraukia. Jeigu jūs šitą 
liūtą man gausit ir į mano karalystę parvesit— tada viskas 
bus jūsų! 

Pagalvojo svainiai: „(Gal kvailys ir šį liūtą ras, o mes jau 
kaip nors iš jo išviliosim.“ 

— (Gerai, — sako, — parvesim liūtą! 

Susirengė ir iškeliavo. O pati užsipuolė Ivaną: 

— Tr ką tu, kvaily, sau galvoji? Tik guli ir švilpiniuoji. Ma- 
tai, svainiai jau patraukė liūto ieškoti. Tėvas jiems visą ka- 
ralystę užrašys, o mudu eisim duoneliauti. 

— Ak miela pačiute,— sako Ivanas,— negi žmonės duone- 
liaudami negyvena? Ir mudu kaip nors pragyvensim. 

Pati ir nusiramino. 

Šit pragyveno juodu gal mėnesį ar du, ir prašo Ivanas, kad 
pati vėl nueitų pas tėvą arklioko. 

— Ne,— sako pati — dabar jau neisiu. Jei nori — eik pės- 
čias: vis tiek iš tavęs jokios naudos! 

Ivanas nesiginčijo, atsisveikino su pačia ir iškeliavo. Išėjo 
jis į plyną lauką, šūktelėjo savo žirgus. Širmis ir sako jam: 

— Dabar tu josi ant bėrio. Kai nušuoliuosi iki tos karalys- 
tės ir pasieksi sostinę, tai žirgą paleisk, o pats eik prie šuli- 
nio ir pasakyk, kad tu, girdi, apsiimi girdyti liūtą. O jei kara- 
lius nusamdys tave, nežiopsok. Štai tau plaktukas — jis bet 
kokią grandinę permuš. .. 

Netruko Ivanas — gal po trijų valandų atsidūrė prie šu- 
linio. 

— Laba diena, vyručiai! — pasisveikino Ivanas su darbinin- 
kais, kurie sėmė vandenį. 

— Laba diena! 

— Ar sunku jums čia dirbti? 

— Oi, sunku! | 

— Tai duokit, aš už jus girdyšiu liūtą. 

— Ką tu! — sako darbininkai. — Mūsų dvylika, ir tai ne- 
spėjam. 

— Nieko, aš spėsiu. Praneškit savo karaliui. 

Nuėjo vyresnysis darbininkas, pranešė karaliui. Karalius 
apsidžiaugė: juk vienam mažiau mokėti reikia. 

— Pasamdykit jį trims dienoms,— sako karalius.— Jeigų 
spės, tai ir tarsimės. 

Darbininkai atsitraukė nuo šulinio, o Ivanas tuoj pat ėmėsi 
darbo. Ir taip jam sekėsi, kad geriau nė nereikia. 

Vyresnysis darbininkas nubėgo pas karalių. 

— Stebėtina! — sako.— Liūtas nespėja vandens gerti, kurį 
jis vienas neša. 

— Na, ką gi,— sako karalius, — pažiūrėsim, kaip rytoj bus. 

Naktį Ivanas sako liūtui: 

— Žinai ką: bėkim iš čia. Mano karalystėj tau bus laisviau. 

Ir taip išgyrė savo karalystę, Kad liūtas greit sutiko su juo 
bėgti. 

— Tik tu nenutrauksi grandinių, kuriomis aš prie šulinio 
prirakintas. 

— Nieko, nutrauksiu. 

Paėmė Ivanas plaktuką ir kad kaukštelėjo — viena grandinė 
ir subyrėjo. Dvylika kartų kaukštelėjo — dvylika grandinių 
subyrėjo. 

Sėdo tuomet Ivanas ant liūto ir dumia į savo karalystę. 
Bejodamas sutinka svainius. Tie pamatė, kad Ivanas joja ant 
liūto, ir ėmė prašyti, maldaute maldauti: 

— Atiduok mums tą liūtą. 

— Oho,— nesutinka Ivanas,— viskas jums ir jums! Leiskit 
ir man ką nors uošviui nugabenti. Juk pati manė vis plūsta: 
jūs, sako, karalystę valdysit, o mums teks elgetauti. 

— Mes tau, Ivanai, duosim, ką nori, tik atiduok mums liūtą. 

Ir taip jį ėmė įkalbinėti, kad Ivanas sutiko. 

— Gerai, — sako, — tik dabar aš iš jūsų brangiau paimsiu: 
išrėžkit iš savo nugarų po sklypelį odos. .. 

Svainiai neprieštaravo. 

„Daktarus turim, vaistų turim — išsigydysim,— galvoja— 
Užtat dabar jau tikriausiai karalystę valdysim. O tada senąjį 
karalių ir šitą kvailį išvarysim!'" 

Paėmė Ivanas du sklypelius odos, susuko juos vamzdeliu ir 
įsidėjo į krepšį. Paskui, kai svainiai su liūtu nukeliavo porą 
varstų, šūktelėjo jis bėrį, užsėdo ir — lapatai namo. 

Sugrįžo Ivanas pas pačią. Karaliaus tarnai iš jo juokiasi: 

— Matai, sako, — prieš tris dienas išėjo pėsčias liūto ieš- 
koti. Ir kur jau čia kvailiui su protingais lygintis! 

O pati verkia: 

— Ką tu sau manai? Iš taves žmonės juokiasi. 

— Ir tegul juokiasi, negi gali visi verkti! 

— Tikriausiai paverksi, kai tėvas karalystę atiduos svai- 
niams, o mums nieko neteks. 

— E, kuriam galui mums ta karalystė! Duos sklypelį žemės, 
ir mums užteks. 

Pati nurimo: juk neverksi visą laiką! Ir ašarų neužteks. 

Parveda svainiai užjūrių liūtą su muzika, su dainomis. Su- 
sirinko kunigaikščiai ir ponai iš visos karalystės to neregėto 
liūto pažiūrėti. O karalius iš džiaugsmo iškėlė tokią puotą, 
kokios niekas dar nebuvo matęs. 

Tris dienas ir tris naktis visi puotavo. O kai puota baigėsi, 
karalius pasišaukė žentus. Atėjo pas jį žentai su pačiomis ir 
jaunėlė karaliaus duktė. Tik Ivanas neatėjo. 

— O kurgi tavo kvailys? — klausia karalius jaunėlę duk- 
terį. — Kodėl jis neateina? Nors pasiklausytų, kaip aš dalinsiu 
karalystę. 

Nuėjo ji pas vyrą: 

— Ivanai, eik pas tėvą, paklausyk, kaip ten kas dėsis. 

— O kuriam galui man eiti? 

— Paprašyk jo nors žemės sklypelio. 

Nuėjo Ivanas į karaliaus menę, atsistojo prie slenksčio ir 
stovi. 

Karalius sako vyresniesiems žentams: 

— Štai, mieli ženteliai, atiduodu jums visą savo karalystę, 
Oo pats valgysiu duoną iš jūsų malonės. 

— Ačiū, tėveli, — nusilenkė žentai. 

— O man, tėve, ką duodi? — klausia Ivanas nuo slenksčio. 

— Nieko tau neduodu! Ant krosnies gulėdamas, karalys- 
tės nenusipelnysi. | 

Pasižiūrėjo Ivanas į svainius ir sako: 

— O ką jie padarė, kad atiduodi jiems karalystę? 

— Ką padarė? — nustebo karalius.— Jie man pargabeno 
užjūrio stebuklus. 

— Iš kur pargabeno? Iš manęs iškaulino! Pažiūrėk, tėve, 
ar jie turi mažuosius dešinių kojų pirštus. 

— Nusiaukit batus! — paliepė žentams karalius. 

Žentai nusiavė — ir tiesa: jų dešinės kojos be mažųjų pirštų! 

Praskleidė Ivanas savo krepšį ir išėmė iš ten pirštus. 

— Štai tie pirštai! — sako.— Juos už kiaulytę iš svainių 
paėmiau. O dabar pažiūrėk, tėve, ar jie turi mažuosius deši- 
niųjų rankų pirštus. 

Pažiūrėjo karalius — nėra! O Ivanas traukia juos iš to ra- 
ties krepšio. 

— "Tuos pirštus už kumelę iš jų paėmiau. Juk jie tave ap- 
gavo: atvedė tik devynis žirgus. O kur dar trys? 

— Taip, — pasikasė karalius pakaušį — apgavo: trijų ŽiI- 
gų nėra... 

Tada išėjo Ivanas iš rūmų, šūktelėjo skardžiu balsu, šauniai 
švilptelėjo — ir atsirado prieš jį trys auksakarčiai žirgai. Ka- 
ralius taip įr išsprogino akis. O žentai nublyško lyg drobė. 

— O dabar,— sako Ivanas,— pažiūrėk, tėve, į savo žentų 
nugaras: ar jos sveikos4 

Pažiūrėjo karalius — trūksta odos sklypelių. 

Išsiėmė Ivanas iš krepšio du sklypelius odos, pridėjo prie 
nugarų — jų oda! 

— Šitaip, tėve, padariau, kad jie liūtą atsimintų. 

Mato karalius — gryna tiesa! Išvarė tuomet jis savo žentus 
apgavikus, o Ivanui atidavė visą karalystę. 

Alionka 


(Gyveno senelis ir senelė. Turėjo jie dukterį Alionką. Bet 
niekas iš kaimynų nevadino jos vardu, vis šaukdavo Dilgė- 
lėle. 

— Antai,— sako, — Dilgėlėlė išvedė Širmę ganytis. 

— Antai Dilgėlėlė su Lyska išėjo grybauti. 

Tik ir tegirdi Alionka: Dilgėlėlė, Dilgėlėlė. .. 

Parėjo ji kartą namo ir skundžiasi motinai: 

— Kodėl, motule, niekas manes nevadina vardu? 

Motina atsiduso ir sako: 

— Todėl, dukrele, kad tu viena: neturi nei brolių, nei se- 
serų. Augi lyg dilgėlė patvory. 

— O kurgi mano broliai ir seserys? 


— Teisybė, seserų tu neturi, — sako motina,— o va brolių 
buvo trys. 

— Kurgi jie, motule? 

— Kas juos žino. Kai tave dar liūliavom lopšy, jie išjojo 
su ugnį spiaudančiais slibinais kovoti, sau ir žmonėms laimės 
ieškoti. Ir iki šiol negrįžo. .. 

— Motule, tai aš eisiu jų ieškoti, nenoriu, kad mane Dil- 
gėlėle vadintų! 

Kad ir kaip atkalbinėjo ją tėvas su motina — nieko nega- 
lėjo padaryti. 

Tuomet motina ir sako: 

— Vienos tavęs neleisiu: per maža tu dar tokiai kelionei. 
Pasikinkyk Širmę ir važiuok. Mūsų Širmė sena, išmani,— ji 
nuveš tave pas brolius. Tik žiūrėk, nakčiai niekur nesustok: 
dieną ir naktį važiuok, kol brolius rasi. 

Pasikinkė Alionka Širmę, pasiėmė kelionei duonos ir va- 
žiuoja. 

Išvažiavo ji iš kaimo, mato — bėga paskui vežėčias sena jų 
kalė Lyska. Alionka buvo benorinti ją atgal nuvaryti, bet ap- 
sigalvojo: tegul, girdi, bėga — keliauti bus linksmiau. 

Važiavo ji, važiavo — privažiavo kryžkelę. Širmė sustojo, 

Sužvenk, sužvenk, kumelėle, 
Sakyk, sakyk, Širmokėle: 
Kuriuo keliu mums važiuoti, 
Kur brolelių man ieškoti? 


Širmė pakėlė galvą, sužvengė, į kairįjį kelią žengė. Alion- 
ka leido jai eiti kairiuoju keliu. 

Važiuoja ji per plynus laukus, važiuoja per tamsius miš- 
kus. Temstant mergaitė atkeliavo į miško tankynę. Mato — 
tankynėj prie kelio kūpso pirkelė. Vos tik Alionka privažia- 
vo, išbėgo iš pirkelės kažkokia kuprota, prakaulė senė su ilga 
nosimi. Sustabdė ji Alionką ir sako jai: 

— Kur tu, neišmanėle, nakties gūdumoj važiuoji! Tave čia 
vilkąi suės! Likis pas mane nakvoti, o rytoj, kai prašvis, ir 
važiuosi. 

Išgirdo tai Lyska ir tylutėliai sulojo: 


Am, am! 

Juk prisakė motė 
Niekur nenakvoti! .. 
Am, am! 

Ne gera serielė 

Tūno toj tankynėj,— 
Ragana piktoji 
Mus apgaut ketina... 


Nepaklausė Alionka Lyskos, likosi pirkelėje nakvoti. 

Išklausinėjo ragana Barabacha Alionką, kur ji važiuoja. 
Alionka viską jai papasakojo. Ragana iš džiaugsmo net pašo- 
ko, pagalvojus, kad Alionkos broliai tikriausiai tie patys kar- 
žygiai, kurie visą jos giminę į kapus nuvarė. Dabar jinai jiems 
atkeršys. 

Rytą atsikėlė ragana, išsidabino lyg į mugę, o visus Alion- 
kos drabužėlius paslėpė ir žadina ją: 

— Kelkis, važiuosim brolių ieškoti! 

Atsikėlė Alionka, žiūri — nėra drabužių. ., 

— Kaip aš važiuosiu? — sako Alionka. 

Atnešė jai ragana senus elgetos skarmalus. 

— Še,— sako, — bus geros tau ir tokios drapanos. 

Apsirengė Alionka, nuėjo kinkyti Širmės. 

Ragana pasiėmė peilį ir grūstuvą, atsisėdo į važį lyg ponia, 
o Alionką vežėjo vietoj pasodino. 

Važiuoja jos, o Lyska bėga šalia ir amsi: 


Am, am! 

Juk prisakė motė 
Niekur nenakvoti! .. 
Am, am! 

Kaip išsidabinta 
Raganos piktos! 
Saugokis, Alionka, 
Saugokis klastos. .. 


Išgirdo tai ragana Barabacha, stvėrė grūstuvą ir sviedė į Lys- 
ką. Suspigo Lyska — ragana pamušė jai koją. 

Alionka pravirko: 

— Vargšele, vargšele Lyska, kaip tu dabar bebėgsi! 

— Nutilk;— pagrasino jai ragana, — ir tau taip bus! 

Važiuoja jos toliau, o Lyska neatsilieka, šokuoja ant trijų 

kojų. Privažiavo kitą kryžkelę. Širmė sustojo. Alionka klau- 
sia jos: 


Sužvenk, sužvenk, kumelėle, 
Sakyk, sakyk, Širmokėle: 
Kuriuo keliu mums važiuoti, 
Kur brolelių man ieškoti? 


Sužvengė Širmė, į dešinį kelią žengė. 

Visą naktį važiavo jos per gūdžią girią dešiniuoju keliu. 
Išaušus rytui, atvažiavo į pievą, žiūri — stovi priešais šilkinė 
palapinė, o šalia jos ganosi trys žirgai. Širmė linksmai nusi- 
žvengė ir nuvežė Alionką su ragana tiesiai prie palapinės. 

Nudžiugo Alionka: 

— Čia tikriausiai mano broliai gyvena! 

Ragana piktai suniurzgė: 

— Veršiau patylėk. Čia gyvena ne tavo broliai, o mano! 

Privažiavo juodvi prie palapinės. Išeina iš jos trys liekni 
šaunūs jaunikaičiai — visi kaip vienas, ir veidai, ir plaukai, 
ir net balsai vienodi. 

Šoko ragana iš važio ir puolė prie jų: 

— Kaip gyvuojat, broleliaiė O aš visą pasaulį apvažiavau, 
nusikamavau, vis jūsų ieškojau. . 

— Tai tu mūsų jauniausioji seselė? — klausia broliai kar- 
Žygiai. 

— Taip, taip, — sako ragana, — tikra jūsų sesuo... 

Puolė broliai prie jos ir kad ims bučiuoti, myluoti, ant ran- 
kų kilnoti. Taip džiaugiasi, kad ir apsakyti sunku. 

— Mat,— stebisi jie, — kaip ilgai mes kariavom: per tą lai- 
ką sesuo ne tik užaugo, bet ir susenti spėjo. .. Na, nieko: visus 
priešus mes sumušėm, beliko tik ragana Barabacha. Kai ją 
rasim, sudeginsim, o tada ir namo keliausim. 

Išgirdo tai ragana ir tik nusišaipė: dar pažiūrėsim, kas ką 
sudegins! . 

— O kokia ten siai su tavim, sesele, atvažiavo? — 
klausia vyriausias brolis. 

— Ogi mano samdinė, — atsako ragana Barabacha— Ji man 
už vežėją tarnauja ir gano mano kumelę. 


123 


— (Gerai,— sako broliai — ji ganys ir mūsų žirgus. 

Atsigręžė ragana, griežtai riktelėjo Alionkai: 

— Ko sėdi? Iškinkyk Širmę ir vesk ganytis! 

Pravirko Alionka, ėmė Širmę kinkyti. O broliai pastvėrė 
raganą Barabachą ant rankų, nunešė į palapinę, ėmė vaišinti, 
vynu girdyti. 

Valgo ragana Barabacha, geria, o pati galvoja: „Kai suguls 
broliai miegoti, visus juos išpiausiu. ..“ 

O Alionka sėdi tuo tarpu pievoj prie arklių ir dainuoja 
verkdama: 


Saulele, saulele, 
Drėgnoji žemele, 
Smulkioji rasele, 
“Ką veikia mano motutė? 


Žemė ir saulė atsako: 5 


Audžia drobeles, 

Audžia drobeles, 

Auksu kaišo, 
Vinguriuoja, 

Savo dukros 

Su broleliais lūkuriuoja. .. 


Išėjo jauniausias brolis iš palapinės ir ėmė klausytis. 

— Žinai, sesele, žinote, broliai, lyg paukštelė pievoj ulba, 
lyg mergelė ten dainuoja. Bet taip graudžiai, kad net už šir- 
dies stveria. 

— Tai mano samdinė,— sako ragana Barabacha.— Viso- 
kioms išmonėms jį sumati, tiktai dirbt pritingi. 

Tuomet išėjo pasiklausyti vidurinysis brolis, nors ragana 
jo ir neleido, 

Pasiklausė jis graudžios Alionkos dainelės, o paskui girdi 
kaip Lyska sulojo: 


Am, am! 
Sėdi palapinėj 

„Ragana pikta, 
; Pražudyti brolius 
4 Nori ji klasta. 
Valgo pyragus, 
Midų, vyną geria, 
O tikra seselė 
Ašarėles beria. .. 


Sugrįžo vidurinysis brolis ir sako vyriausiajam: 

— Eik ir tu pasiklausyti. 

Išėjo vyriausiasis brolis, o vidurinysis vis į raganą Baraba- 
chą žvilgčioja. 

Pasiklausė vyriausias brolis Alionkos dainos, pasiklausė, ką 
Lyska apie raganą Barabachą porina, ir viską suprato. 

Nubėgo jis tada pas Alionką, pastvėrė ją ant rankų ir at- 
sinešė palapinėn. 

— Štai kas mūsų tikroji sesuo! — sako jis broliams.— O to- 
ji — apgavikė ragana Barabachal! 

Broliai sukrovė didelį laužą ir sudegino ant jo raganą Ba- 
rabachą, o pelenus plynam lauke išsklaidė, kad nė kvapo jos 
neliktų. O paskui suvyniojo šilkinę palapinę ir iškeliavo lai- 
mingi drauge su Alionka pas savo senus tėvus. 


ež 


| | 
I | 
N 


Kaip Vasilis slibiną nugalėjo 


Buvo taip ar nebuvo, tiesa tai ar melas, — verčiau paklau- 
sykim, ką pasaka porina. 

Tad klausykit. Atlėkė į vieną kraštą siaubūnas slibinas. Iš- 
sirausė jis miške prie kalno gilų urvą ir atgulė nusnūsti. 

Ar ilgai jis ilsėjosi, niekas nepamena, bet kai pakilo, tai 
iškart garsiai užkriokė, kad visi girdėtų: 

— Ei žmonės — vyrai ir moterys, seni ir jauni, — kasdien 
neškit man duoklę: kas karvę, kas avį, kas kiaulę! Kas ai- 
neš — gyvas liks, o kas ne — tą prarysiu! 

Išsigando žmonės ir ėmė nešti slibinui, kas nustatyta. 

Nešė nešė, o paskui mato — nėra jau ko ir nešti. Visai 
nuskurdo. O tas slibinas be duoklės nė dienos kęsti nega- 

lėjo. Tada jis pats ėmė po kaimus skraidyti, žmones grobs- 
tyti, į savo urvą tempti. | 

Vaikštinėja žmonės, nerasdami sau vietos, rauda, pagalbos 
ieško ir nežino, kaip jiems to nuožmaus slibino atsikratyti. 

Tuo tarpu čia užvažiavo vienas žmogus, vardu Vasilis. Ma- 
to Vasilis, kad žmonės susisieloję, rankas laužo, aimanuoja. 

— Kas jums nutiko? — klausia.— Ko jūs aimanuojat? 

Papasakojo jam žmonės apie savo nelaimę. 

— Nusiraminkit,— ėmė juos guosti Vasilis— pamėginsiu 
jus išgelbėti nuo baisios nelaimės. .. 

Pasiėmė jis vėzdą kur storesnį ir išėjo į tą mišką, kur 'sli- 
binas tūnojo. 

Pamatė jį slibinas, išpūtė žalius veizolus ir klausia: 

— Kotu čia su tuo vėzdu? 

— Tavęs mušti! — sako Vasilis. 

— Tik pamanyk! — stebisi slibinas.— Verčiau nešdinkis iš 
čia, kol ne vėlu. Kai pūstelsiu, kai švilptelsiu, tuoj iš kojų 
išvirsi, už trijų. varstų nuskriesi. 

Šyptelėjo Vasilis ir sako: 

— Nesigirk tu, sena baidykle, įr ne tokių mačiau! Dar pa- 
žiūrėsim, kuris mudviejų skardžiau sušvilpsim. Na, švilpk! 

Švilptelėjo slibinas, bet taip smarkiai, kad net medžių la- 
pai pabiro, o Vasilis ant kelių parkrito. Atsistojo jis ir sako: 

— Et, niekai! Argi taip švilpiama? Ir vištos pasijuoktų! 
Nagi aš pamėginsiu, tik tu užsirišk akis, nes, ko gero, iššoks. 

Užsirišo slibinas akis skarele, o Vasilis priėjęs taip švilp- 
telėjo jam vėzdu per galvą, kad slibinui net kibirkštys iš 
akių pažiro. 

— Nejau tu stipresnis už mane? — sako slibinas.— Nagi 
dar pamėginkim. Kuris greičiau akmenį suspausim? 

Pastvėrė slibinas maždaug šimtapūdį akmenį, suspaudė jį 
kojomis, bet taip stipriai, kad dulkių stulpas iškilo. 

— Čia nieko stebėtino,— juokiasi Vasilis.— Va tu suspausk 
taip, kad iš akmens vanduo ištrykštų. 

Pakėlė slibinas akmenį, suspaudė, o vandens — nėra... 

— Žiūrėk,— sako Vasilis,— kaip aš suspausiu. 

Nemačiom išsiėmė jis iš krepšio sūrį, suspaudė, vanduo taip 
ir trykštelėjo į visas puses. 

Nusigando slibinas: mato, Vasilis iš tikrųjų stipresnis už jį. 
Pažiūrėjo į Vasilio vėzdą ir sako: 

— Prašyk iš manęs, ko nori, viską tau padarysiu. 

— Nieko man nereikia, — atsako Vasilis,— visko turiu ikva- 
liai, net daugiau už tave. 

— Na jau! — netiki slibinas. 

— Netiki, tai važiuojam pažiūrėti. 

Susėdo juodu į vežimą ir važiuoja. 

"Tuo tarpu slibinas užsinorėjo ėsti. Pamatė jis jaučių bandą 
miško pakrašty ir sako Vasiliui: 

— Eik sugauk jautį, užkąsim. 

Nuėjo Vasilis į mišką ir ėmė plėšti karnas. Laukė laukė sli- 
binas Vasilio ir galiausiai pats nuėjo pas jį: 

— Ko tu čia taip ilgai kniūstiesi? 

— Karnas plėšiu. 

— O kuriems galams tau karnos? 

— Noriu virvių prisivyti ir pietums penkis jaučius sugauti. 

— Kam mums penki jaučiai? Pakaks ir vieno. 

Pastvėrė slibinas jautį už sprando ir atsitempė prie vežimo. 

— O tų, — sako Vasiliui — atnešk malkų, jautį kepsim. 

Atsisėdo Vasilis miške po ąžuolu ir sėdi sau, cigarą rūko. 
Laukė laukė slibinas ir neištvėrė. Ateina pas Vasilį: 

— Kotu čia taip ilgai kniūstiesiė 

— Nagi noriu kokia dešimt ąžuolų atnešti. Renkuosi kur 
storesnius. | 

— Kuriems galams mums dešimt ąžuolų? Užteks ir vieno! — 
pasakė slibinas ir trūktelėjęs išrovė storių storiausią ąžuolą. 

Iškepė slibinas jautį ir kviečia Vasilį valgyti. 

— Tu pats valgyk,— atsikalbinėja Vasilis— aš jau namie 
pavalgysiu; ką čia vienu jaučiu pradėsi, man tik vienas kąsnis. 

Surijo slibinas jautį, apsilaižė, ir važiuoja juodu toliau. At- 
važiuoja prie namo, kur gyveno Vasilio šeima. Pamatė vai- 
kai iš tolo, kad tėvas parvažiuoja, ir suriko iš džiaugsmo: 

— Tėtė parvažiuoja! Tėtė parvažiuoja! 

O slibinas nenugirdo ir klausia: 

— Ką ten vaikai šaukia? 

— Ogi jie džiaugiasi, kad tave jiems pietums parvežu. Jie 
jau seniai alkani... 

Nusigando slibinas, stryktelėjo iš vežimo ir nukūrė. Bet 
neįžiūrėjo kelio ir atsidūrė pelkėje. O pelkė buvo tokia, kad 
nė dugno nepasieksi. Nugrimzdo slibinas dugnan, ten ir pri- 
gėrė. 


Muzikantas burtininkas 


Gyveno kartą pasauly muzikantas. Groti jis pradėjo dar iš 
mažumės. Būdavo, gano jaučius, nusipiauna karklą, pasidaro 
dūdelę ir kai užgroja, tai jaučiai net liaujasi žolę rupšnoję — 
pastato ausis ir klauso. Paukšteliai miške nuščiūva, net varlės 
balose nekvarkia. 

Nueina muzikantas į naktigonę — ten linksma: bernaičiai ir 
merginos dainuoja, juokauja — žinia, jaunystė. Naktis šilta, 
tvanki. Gražumėlis. 

O šit ima ir užgroja muzikantas savo dūdele. Visi bernai- 
čiai ir merginos beregint, lyg paliepti, nutyla. Ir kiekvienam 
tuomet atrodo, kad jo širdį užplūsta kažkoks saldumas, kad 
paslaptinga jėga sšugriebia jį ir neša vis aukščiau ir aukš- 
Čiau — į giedrą žydrą dangų prie skaisčių žvaigždžių. 

Sėdi naktigoniai, nė nekrustelia, užmiršę, kad skauda per 
dieną nudirbtas rankas ir kojas, kad alkis marina. 

Sėdi ir klausosi. 

Ir norisi štai šitaip sėdėti visą gyvenimą ir klausytis muzi- 
kanto. 

Nutyla dūdelė. Bet niekas nedrįsta nė iš vietos pasijudinti, 
kad nesutrikdytų to užburto garso, kuris nuulba per mišką, 
per ąžuolyną ir kyla į patį dangų. 

Vėl užgroja dūdelė, bet šį kartą liūdnai. Ir dabar toks liū- 
desys, toks sielvartas visus apima... Eina suvėlavę iš lažo 
vyrai ir moterys, išgirsta šią muziką, sustoja, negali atsiklau- 
syti. Šit ir iškyla prieš akis visas jų gyvenimas — skurdas ir 
širdgėla, piktas ponas ir tijūnas su prievaizdais. Ir toks liū- 
desys apninka, kad norisi raudoti lyg prie numirėlio, tary- 
tum sūnus kariuomenėn išleidžiant. 

Bet štai užgroja muzikantas linksmą šokį. Meta vyrai ir mo- 
terys dalgius, grėblius, šakes, įsiremia į šonus ir kad ima 
šokti. 

Šoka žmonės, šoka arkliai, šoka medžiai ąžuolyne, šoka 
žvaigždės, šoka debesys — visi šoka ir linksminasi. 

Štai toks buvo muzikantas nas kaip norėjo, taip 
valdė širdis. 

Paugėjo muzikantas, pasidarė sau smuikelį ir išėjo po pa- 
saulį paklajoti. Kur benueina — pagroja, 0 už tai žmonės jį 
pavalgydina, pagirdo, lyg patį geidžiamiausią svečią, dar ir 
kelionėn ką nors įdeda. 

Ilgai taip vaikštinėjo po pasaulį muzikantas, linksmino ge- 
rus žmones. O piktiems ponams raižė širdis kaip su peiliais: 
kur jis benueina, ten žmonės liaujasi ponų klausę. Ir stojo 
muzikantas jiems skersai kelio lyg kaulas gerklėje. 

Sumanė ponai jį pragaišinti. Ėmė jie šnekinti vieną, kitą, 
kad muzikantą užmuštų ar prigirdytų. Bet tokio neatsirado: 
prasti žmonės mylėjo muzikantą, o prievaizdai bijojo — manė, 
kad jis burtininkas. 

Tuomet ponai susišnekėjo su velniais. O juk žinoma: ponai 
ir velniai vieno plauko. 

Eina kartą muzikantas per mišką, o velniai ant jo užsiundė 
dvylika alkanų vilkų. Pastojo jie muzikantui kelią, nesitrau- 
kia, dantimis kalena, akys dega lyg žarijos. Muzikanto ran- 
kos tuščios, tik smuiką jis nešasi krepšelyje. ,,Na,— mąsto, — 
galas man.“ 

Išsitraukė muzikantas iš krepšelio smuiką, norėdamas prieš 
mirtį dar kartą pagroti, atsirėmė į medį ir perbraukė stryku 
per stygas. 

Lyg gyvas prabilo smuikelis, nuskardėjo per mišką. Nuščiu- 
vo krūmai ir medžiai — nė lapelis nevirptelia. O vilkai kaip 
stovėjo prasižioję, taip ir sustingo. 

Klauso, ištempę ausis, ir alkį pamiršo. 

Liovėsi muzikantas grojęs, o vilkai lyg apsnūdę miškan 
nuspūdino. 

Muzikantas nuėjo toliau. Saulelė jau už miško sėdo, švietė 
tik ties viršūnėm, tarytum auksu jas apliedama. Taip tylu —- 
nors aguonas sėk, 

Atsisėdo muzikantas ant upės kranto, išsitraukė iš krep- 
šelio smuiką ir užgrojo. Užgrojo taip gražiai, kad sukluso ir 
žemė, ir dangus. O kai užtraukė polkutę, visi aplink suskato 
šokti. Žvaigždės sūturiuoja lyg žiemą pūga, debesėliai plauko 
danguje, o žuvys taip įsismagino, kad upė ėmė kunkuliuoti 
lyg vanduo puode. 

Neištvėrė ir vandenių valdovas — kad ims šokti. Ir taip 
įsisiautėjo, net vanduo užliejo krantus; išsigando velniai ir 
ėmė strykčioti iš užtakių. Visi pikti, dantimis griežia, bet nie- 
ko negali muzikantui padaryti. 

O muzikantas mato: vandenių karalius pridarė žmonėms 
bėdos — užtvindė laukus, daržus, ir liovėsi grojęs, įsikišo 
smuiką krepšelin ir nuėjo sau toliau. 

Eina jis, eina, žiūri — atbėga prie jo du ponaičiai,. 

— Pas mus dabar vakaruškos,— sako.— Pagrok mums, po- 
nas muzikante. Mes tau gausiai atlyginsim. 

Pagalvojo muzikantas — jau naktis, nakvoti nėra kur, o ir 
pinigų neturi. 

— (Gerai,— sako, — pagrosiu. 

Nusivedė ponaičiai muzikantą į rūmus. Žiūri muzikantas — 
ten ponaičių ir panaičių knibždėte knibžda. O ant stalo padė- 
tas kažkoks didžiulis ir gilus dubuo. Ponaičiai ir panaitės pri- 
bėga prie jo iš eilės, kiša pirštus į dubenį ir vilgosi akis. 

Priėjo prie dubens ir muzikantas. Pasidažė pirštą ir pasi- 
tepė akis. Vos tik jis taip padarė, mato, kad čia visai ne po- 

naičiai ir panaitės, 0 raganos ir velniai, kad jis ne rūmuose, 
O pragare. 
„Aha,— galvoja muzikantas, — štai į kokias vakaruškas ma- 
ne atsitempė ponaičiai! Na, gerai. Dabar aš jums užgrosiu!“ 
Suderino jisai smuiką, patraukė stryku per atgijusias sty- 
gas — ir visas pragaras į dulkes pavirto, o velniai su raganom 
išlakstė kas sau. 


—S 

Žirniukas Rieduliukas 


Gyveno senukas su senute. Turėjo jie du sūnus ir dukterį 
Palašą. Gražūs sūnūs išaugo — aukšti ir liekni. O duktė dar 
gražesnė. 

Sūnūs žemę arė, rugius sėjo, ūkį prižiūrėjo, taip ir gyveno. 

Kartą jie baigė darbus anksčiau, viską nuo laukų nuvalė, 
suvežė ir iškūlė. 

Pasižiūrėjo tėvas į nepilnus aruodus ir sako: 

— O rugiai, sūneliai mieli, šią vasarėlę menkai užderėjo. 
Ar nereikėtų jums eiti į žmones uždarbiauti? Atsarga gėdos 
nedaro. 

Pagalvojo broliai — ką gi, iš tiesų ūkyje praverstų nulie- 
kamas skatikas. Už jį pavasarį būtų galima duonos nusipirkti, 
jei savos neužteks. Bet kur uždarbiauti? Aplinkui visi netur- 
tingi. 

— Eikit už girios, — pataria tėvas.— Gal ten jus kas ir nu- 
samdys. 

Įsidėjo broliai į krepšį maisto ir sako: 

— Jei po savaitės negrįšim, tegul Palaša atneša mums švie- 
žios duonos. 

— O kaip aš žinosiu, kur jums nešti? — klausia Palaša. 

— O mes pasiimsim šiaudų kūlį ir eidami mėtysim po šiau- 
dą — tie pėdsakai ir nuves tave pas mus. 

— Jei taip, man bus nesunku jus rasti — sutiko sesuo. 

Susiruošė broliai ir išėjo. 

Eina ir mėto po šiaudelį iš paskos. 

Priėjo jie lauką, įėjo į gūdų mišką. O tame miške gyveno 
baisus slibinas su geležiniu liežuviu. Pamatė jis, kad broliai 
kelią žymi, ėmė ir permetė šiaudelius į kitą takelį. O vedė tas 
takelis tiesiai prie kaulinių rūmų. 

Praėjo savaitė. Negrįžo broliai. Džiaugiasi tėvas: 

— Matyt, surado jie ten tinkamo darbo. Nunešk jiems, 
dukra, šviežios duonos. 

Paėmė Palaša duonos, dar šį tą užkąsti ir patraukė kelio- 
nėn. Eina ir vis žvalgosi į šiaudus. Staiga išvysta priešais rū- 
mus — iš žmonių kaulų suręstus, žmonių kaukolėmis deng- 
tus... 

Išsigando mergaitė. „Kur aš patekau?“ — galvoja. 

O šit ir pats šeimininkas iš rūmų beišeinąs — baisi bai- 
dyklė. 

— A-a,— nusišiepė jis,— patekai į mano rankas! Seniai aš 
į tave dirsčiojau, paimti į savo rūmus rengiausi. O štai ir 
pati atkeliavai pas mane. Na ką gi, dabar užmiršk tėvus, žings- 
niuok į mano namus. Gyvensi mano rūmuose kaip samdinė. 
O jei nenori — užmesiu ir tavo kiaušą ant savo stogo. 

Pravirko Palaša graudžiom ašarom, bet ką darys... Nesigai- 
lės biaurybė slibinas. 

O tuo metu Palašos broliai iš tiesų surado gerą darbą pas 
vieną turtingą žmogų. Sulygo dirbti su savo valgiu. Išdirbo 
savaitę, o paskui mato, kad maistas jau baigėsi. Laukė jie, 
laukė sesers — bet taip ir nesulaukė. 

Pareina broliai namo ir klausia: 

— O kodėl gi tu, tėtuši, mums valgyt neatsiuntei? 

— Neatsiunčiau? — stebisi tėvas.— Juk Palaša išnešė jums 
ir duonos, ir dar šio to užkąsti. .. 

— Ne,— sako broliai — mes jos nė regėt neregėjom. 

Išsigando tėvas su motina, sielvartauja: „Ar nedingo kur 
dukrelė?“ 

— Aš eisiu jos ieškoti, — sako vyriausias brolis. 

— Eik, sūneli,— sutiko tėvai. 

Susirengė jis ir išėjo. Eina per tankų mišką, mato — šiau- 
deliai visai į kitą pusę nuvedė. Nuėjo jis tuo takeliu, kur 
šiaudai vedė, ir atėjo prie kaulinių rūmų. 

Pamatė jį pro langą Palaša, išbėgo pasitikti. 

— Ak broleli brangusis! — rauda sesuo.— Nelaiminga aš 
dabar, vargšė belaisvė. .. 

Ir papasakojo ji broliui, kaip pateko niekšo Slibino ne- 
Jaisvėn. 

— Neverk, sesele, — guodžia ją brolis, — aš tave išvaduosiu. 

— Ne, broleli, nežinai, kur patekai. Verčiau ko greičiausiai 
eik atgal, o jei ne, Slibinas nugalabys tave. Jis suuodžia žmo- 
gų per šimtą varstų. 

— Mirti aš nebijau, — sako brolis.— O šit verčiau pagalvo- 
kim, kaip apgauti tavo šeimininką, kaip tau pas tėvus grįžti. 

Sesuo sako: 

— Palauk čia, aš nueisiu paklausti šeimininko, ar įsileis 
jis tave į rūmus. O tuomet ką nors sugalvosim. 

Nuėjo ji pas Slibiną. 

— Ką tu, šeimininke, — sako, — darytum, jei čia ateitų ma- 
nęs aplankyti mano brolis? 

— Priimčiau kaip svečią, — nusišiepė Slibinas. 

Patikėjo Palaša ir atsivedė brolį į rūmus. 

Pasodino Slibinas svečią už stalo ir sako Palašai: 

— Atnešk mums geležinių pupų. 

Atnešė Palaša katilą geležinių pupų. 

— Užvalgykim, sveteli, pavakarių,— sako Slibinas. Ir ėmė 
kabinti rieškučiom iš katilo. 

Paėmė ir svečias vieną pupą, palaikė burnoj ir išspiovė. 

Slibinas išsiviepė. 

— Tu, svety, matyt, nesi labai alkanas?.. 

— Dėkoju, — sako svečias, — iš tikrųjų nenoriu valgyti. 

— Na, tai eime apžiūrėti mano turtų. 

Apėjo jie visus kambarius, visus rūsius — Slibino gėrybių 
nė nesuskaičiuosi: ir aukso čia pilna, ir sidabro, ir brangių 
kailių. 

Nuvedė Slibinas svečią į arklidę. O ten stovėjo dvylika 
eržilų, ir kiekvienas dvylika grandinių prikaustytas prie ge- 
ležinių stulpų. 

— Na, svety, kuris iš mudviejų turtingesnis: tu ar aš? — 
giriasi šeimininkas. 

— Kur jau man su tavim lygintis, — sako svečias.— Aš ir 
šimtosios dalies viso to neturiu. 

— O dabar aš tau parodysiu dar vieną daiktą. 

Atvedė jį Slibinas prie trinkos — keturių sieksnių pla- 
tumo ir dvylikos ilgumo. 

— Matai šią trinką? 

— Matau,— sako svečias. 

— Tai žiūrėk: jei be kirvio ją perskelsi, be ugnies sudegin- 
si, tai grįši namo gyvas. O jei ne — galas tau! 

Svečias sako: 

— Nors nudėk mane vietoj, to padaryti negaliu. 

— Negali! — suriko Slibinas.— Ko gi tu atėjai pas mane 
į svečius? Juk su manimi, su pačiu miškų valdovu draugauti 
sumanei! 

Slibinas užmušė svečią, akis išdūrė, o jo kūną pakorė ark- 
lidėj po sija. 

Praėjo diena, kita, nesugrįžo namo vyriausias brolis. 

Tada sako tėvams jaunesnysis brolis: 

— Eisiu aš sesers ieškoti. 

Gaila tėvams išleisti jį į nežinomą kelią, juk tas vienas vai- 
kas jiems beliko. Ėmė jį atkalbinėti. 

— Ne,— sako jaunesnysis brolis, — eisiu. 

Susiruošė ir išėjo. | 

Aišku, ir jam tas pat nutiko, kas ir vyresniajam. 

Sužinojo tai Palaša, garsiai pravirko: 

— Ak šeimininke! Kodėl pražudei mano brangiuosius bro- 
lius? Dabar mano seni tėvai vieni paliko. Jei taip, tai užmušk 
ir mane ir pakark savo arklidėj kartu su broliais... 

— Ne,— šaiposi Slibinas,— tavęs aš nežudysiu. Bet jeigu 
nustversiu tavo tėvą su motina, tuoj užmušiuų, kad daugiau 
apie juos nė negalvotum. 

Sunku buvo gyventi tėvams be vaikų. Sėdi jie, sielvartauja: 
kas senatvėj juos prižiūrės, kas palaidos... 

Ėjo kartą senutė vandens. Žiūri — ritasi keliu žirniukas. Pa- 
kėlė ji tą žirniuką ir suvalgė, 

O netrukus gimė jiems berniukas. Ir toks gražus — rubuilis, 
garbanotas, rusvaplaukis. Praminė jį tėvai Žirniuku Riedu- 
liuku. 

Auga berniukas ne dienom, o valandom. Džiaugiasi tėvas su 
motina, grožisi — bus jiems senatvėj parama. Tik viena bėda: 
paliečia kurį vaiką žaisdamas Žirniukas Rieduliukas, tas ir 
virsta lyg pėdas. Kasdien ateina pas senukus kaimynai skųs- 
tis, kad Žirniukas Rieduliukas, girdi, skriaudžiąs jų vaikus. 

Šitaip jis ir augo. 

Kartą Žirniukas Rieduliukas ėmė klausinėti motinos: 

— Kodėl aš tik vienas? Kodėl neturiu nei seserų, nei bro- 
lių? 

Motina skarelės kampu nusibraukė akis ir sako: 

— Turėjai, sūneli, ir brolių, ir seselę. .. 

— O kur jie? Jeigu mirė, tai aš nieko negalėsiu padaryti, 
o jei pateko nelaisvėn, tai eisiu jų vaduoti. 

Motina papasakojo, ką žinojo apie savo vaikus. 

Kitą dieną Žirniukas Rieduliukas išėjo laukan pasivaikšti- 
nėti. Rado kažkokią seną vinelę, parsinešė namo ir sako: 

— Tėvuli, nunešk šitą vinelę kalviui ir pasakyk jam, kad 
nukaltų iš jos dvylikos pūdų vėzdą. 

Tėvas nieko jam neatsakė, tik pagalvojo: „Šit koks vai- 
kelis man gimė, ne toks, kaip visų žmonių. Dar mažas, o jau iš 
tėvo juokiasi. Kur matyta, kad iš vinelės kas nukaltų dvyli- 
kos pūdų vėzdą?" 

Tėvas užmetė vinelę ant lentynos, o pats nuėjo pas kalvį 
ir užsakė nukalti dvylikos pūdų vėzdą. 

Vakare parsiveža vėzdą namo. Paėmė Žirniukas Rieduliu- 
kas vėzdą, išėjo į daržą, užsimojo ir sviedė į dangų. O pats 
sugrįžo pirkion ir atsigulė. 

Rytą atsikėlė Žirniukas Rieduliukas, priglaudė dešinę ausį 
prie žemės, girdi: gaudžia žemė! 

— Tėtuši! — šaukia sūnus.— Eikš paklausyk, vėzdas iš dan- 
gaus parlekia. 

Atstatė jis kelį, vėzdas atsitrenkė į kelį ir perlūžo pusiau. 
Pasižiūrėjo į jį Žirniukas Rieduliukas ir sako: 

— Tėve, tu man nukaldinai vėzdą ne iš tos geležies, kur 
daviau. Pasakyk kalviui, kad nukaltų iš tos vinelės! 

Pasikasė tėvas pakaušį ir vėl nuėjo pas kalvį, šį kartą jau 
su vinele. 

Stebisi kalvis — kaip galima iš vinelės nukalti dvylikapūdį 
vėzdą! Bet vis dėlto ėmėsi darbo. Įmetė vinelę ugnin, o toji 
kad ims pūstis lyg mielių keliama. Didėja ir didėja. 

Nukalė kalvis iš vinelės dvylikapūdį vėzdą, ir dar kiek ge- 
ležies liko. .. 

Parvežė tėvas vėzdą namo. Sūnus pasižiūrėjo ir klausia: 

— Iš ko kalvis nukalė vėzdą? Gal vėl ne iš vinelės? 

— Ne, dabar,— sako tėvas, — viskas padaryta, kaip tu pra- 
šei. 

Užsimetė Žirniukas Rieduliukas vėzdą ant peties, atsisvei- 
kino su tėvais ir išėjo į platų pasaulį ieškoti sesers ir brolių. 

Nežinia, ilgai ar trumpai jis ėjo, bet vis dėlto priėjo Sli- 
bino rūmus. Kieme pasitiko jį sesuo Palaša. 

— Kas tu toks? — klausia.— Ir ko čia atėjai? Juk čia gy- 
vena baisus siaubūnas. .. 

Papasakojo Žirniukas Rieduliukas, kas jis ir kur eina. 

— Ne,— sako Palaša,— netiesą kalbi: turėjau du brolius, 
bet biaurybė Slibinas juos nudobė, po sija arklidėj pakorė. 
O tu ne mano brolis. 

Ir ji nepatikėjo. 

— Tai leisk nors pernakvoti pas jus! — paprašė Žirniukas 
Rieduliukas. S 

Nuėjo Palaša pas Slibiną. 

— Ko tu taip nusiminus? — klausia jos Slibinas. 

— Antai atėjo kažkoks vyrukas ir sakosi esąs mano brolis. 
Prašosi nakvynės. 

Pasiėmė Slibinas savo burtų knygą, atsivertė, pasižiūrėjo ir 
sako: 

— Taip, tu dar turėsi vieną brolį... Bet ne šitą... Šitas 
apgaudinėja. Pašauk jį čia, aš pats su juo pasikalbėsiu. 

Įėjo Žirniukas Rieduliukas pas Slibiną: 

— Laba diena, šeimininke! 

— Laba diena, svety! 

Pastatė Slibinas ant stalo vaišes — geležines pupas. 

— Sėsk,— parodė jis Žirniukui Rieduliukui geležinę kėdę. 

Vos tik Žirniukas Rieduliukas atsisėdo, kėdė triokšt ir su- 
lūžo. 

— Ė-ė, šeimininke, — stebisi Žirniukas Rieduliukas.— Ko- 
kios nestiprios tavo Kėdės! Argi nėra gerų meistrų, kurie 
galėtų padaryti stipresnes? 

Išsigando Slibinas. Atnešė kitą kėdę, stipresnę. 

Atsisėdo Žirniukas Rieduliukas už stalo. Slibinas pakišo 
jam katilą. 

— Vaišinkis. 

— O aš tikrai alkanas, ilgai keliavau, — sako Žirniukas Rie- 
duliukas. 

Ir ėmė juodu valgyti. Slibinas susipila saują pupų į savo 
nasrus, Žirniukas Rieduliukas — dvi. Valgo, net ausys linksta. 

Ištuštino juodu visą katilą. 

— Na, ar privalgei? — klausia Slibinas. 

— Nelabai. Tik kirminą nuraminau. 

Mato Slibinas, valgymu nenurungsiąs šio bernaičio! 

— Tad eime apžiūrėti mano turtų,— sako Slibinas. 

Parodė Slibinas Žirniukui Rieduliukui visus savo turtus. 

— Kuris turim daugiau lobių, — šaiposi Slibinas, — tu ar ašė 

— Aš nesu turtingas — sako Žirniukas Rieduliukas,— bet 
ir tau nėra ko girtis. 

Užpyko Slibinas. | 

— Tu juokiesi iš manęs! Eime, parodysiu tau vieną daiktą. 

Atvedė jis Žirniuką Rieduliuką prie tos pačios trinkos, prie 
kurios ir jo brolius vedė. 

— Jei be kirvio ją perskelsi, be ugnies sudeginsi, tai iš- 
os tave namo. O jei neįstengsi — atsidursi ten, kur ir tavo 

TOliai. .. 

— Na, mes dar pažiūrėsim! — juokiasi Žirniukas Rieduliu- 
kas.— Negąsdink sakalo varna! 

Palietė jis trinką mažuoju piršteliu, o toji iškart ir sutru- 
pėjo į smulkias skiedras. O paskui kad pūstelėjo Žirniukas 
Rieduliukas — nė skiedrelės neliko. 

Mato Slibinas — ne prastas svečias pakliuvo. 

— Dar pasirunkim,— sako Slibinas.— Pažiūrėsim, kuris 
mudviejų stipresnis. 

— Kam iškart rungtis. Pirma išmėginkim rankas: aš tavo 
ranką suspausių, 0 tu mano. 

— Kur jau čia tau, pienburniui, su manimi rankom rung- 
tis! — ėmė karščiuotis Slibinas. 

— Nieko, pabandom! 

Įširdo Slibinas nejuokais: 

— Na, pabandom! 

Susiėmė, Žirniuko Rieduliuko ranka tik pamėlo, o Slibino 
net pajuodo. 

— Ne,— sako Slibinas, — taip rungtis aš nesutinku. Verčiau 
pradėkim kitaip. 

Atsikvėpė jis — atsirado vario grendymas. Atsikvėpė Žir- 
niukas Rieduliukas — atsirado sidabro grendymas. 

Pradėjo jie muštis. Papūtė Slibinas — įmušė Žirniuką Rie- 
duliuką į sidabro grendymą iki kulkšnių. Kaukštelėjo Žirniu- 
kas Rieduliukas Slibinui vėzdu — Slibinas sulindo į vario 
grendymą iki kelių. Antrą kartą papūtė Slibinas — įmušė Žir- 
niuką Rieduliuką į sidabro grendymą iki kelių. O Žirniukas 
Rieduliukas kai trinktelėjo Slibinui vėzdu — Slibinas sulindo 
į vario grendymą iki pat krūtinės. 

Slibinas ėmė prašyti: 

— Palauk, svety: atsipūskim. 

— Bet juk nelabai mes pavargom,— šypsosi Žirniukas Rie- 
duliukas.— Aš iš tolimos kelionės ir tai neblogai jaučiuosi. 
O tu kiauras dienas gulinėji sau lyg ponas. 

Pagalvojo Slibinas, pakraipė galvą ir sako: 

— Matyt, bernaiti, tu mane užmuši. 

— Tam aš čia ir atėjau! 

— Palik mane nors pusgyvį — suriaumojo Slibinas.— Imk 
visus mano turtus, tik mirtinai neužmušk. 

— Ne, nelabasis, užteks! Tu apšaukei mane pienburniu, 
nuplėšei šlovę, o dabar dar malonės prašai. Nepasigailėsiu! 

Išsiveržė Žirniukas Rieduliukas iš sidabro grendymo ir kad 
įms mušti Slibiną vėzdu! Mušė mušė ir įmušė jį į vario gren- 
dymą iki pat ausų. 

Slibinas ir nusibaigė. 

Atsipūtė kiek Žirniukas Rieduliukas ir nuėjo į Slibino ark- 
lidę. Išsivedė vieną eržilą į lauką, nunėrė jo kailį lyg maišą 
ir pats į tą maišą įsilindo. Tūno ten ir laukia. Atlėkė varnas 
su varniuku. Ėmė kailį kapnoti. O Žirniukas Rieduliukas capt 
ir nutvėrė varniuką už kojos. 

Pamatė tai senis varnas ir prašneko žmogaus balsu: 

— Kas ten? 

— Aš —— Žirniukas Rieduliukas. 

— Atiduok man vaiką. 

— Atnešk gydančio ir gyvybės vandens — atiduosiu. 

— Gerai, — sutiko varnas.— Atnešiu. 

Paėmė jis dvi gertuves ir nuskrido už jūrų marių. O ten, 
tolimoj karalystėj, tryško iš po vieno kalno gydančio vandens 
šaltinis, o iš po kito — gyvybės vandens. Prisisėmė varnas ir 
vieno, ir kito vandens ir atgal sugrįžo. 

— Še,— sako jis Žirniukui Rieduliukui, — tau vandens, tik 
atiduok man vaiką. 

Žirniukas Rieduliukas beregint perplėšė varniuką pusiau. 

— Aja-jai! — sukliko senas varnas.— Ką tu padarei? 

— Nieko,— sako Žirniukas Rieduliukas.— Noriu išmėginti. 

Apšlakstė jis varniuką gydančiu vandeniu — jis pasidarė 
sveikas, pašlakstė gyvybės — atgijo varniukas. 

— Na, matai,— džiaugiasi ZŽirniukas Rieduliukas,— dabar 
aš žinau, koks čia vanduo. 

Padėkojo jis senajam varnui ir nuėjo į arklidę, kur buvo 
sukabinti brolių lavonai. Pašlakstė juos gyvybės vandeniu — 
jie atgijo, pašlakstė gydančiuoju — akis atmerkė. 

— Oi,— sako broliai, — kaip ilgai mes miegojom! .. 

— Būtumėt miegoję čia per amžius, jei ne aš,— sako Žir- 
niukas Rieduliukas. 

Broliai prasitrynė akis, žiūri. 

— Kas tu toks? — klausia Žirniuko Rieduliuko. 

— Jūsų brolis. 

— Ne,— ginčija jaunesnysis, — brolių mes daugiau neturė- 
jom. Tu apgaudinėji. 

O vyresnysis sako: 

— Na ką gi: kad ir kas tu būtum, jeigu mus išvadavai, tu 
mums brolis. 

Apglėbė broliai Žirniuką Rieduliuką, padėkojo jam. Paskui 
sudegino kaulinius Slibino rūmus, pasiėmė seserį ir visi drau- 
ge namo parkeliavo. 

Ir iškėlė ten puotą — neregėtą, nesapnuotą. lr aš pas juos 
buvau. Vyno, midaus ragavau. Per barzdą varvėjo, burnoj ne- 
turėjau. Šit ir visa pasaka. 


Našlės sūnus 


A ss) šaly nutiko didelė nelaimė: iš kažkur atskrido 
devyngalvis slibinas Siaubūnas ir pavogė nuo dangaus saulę 
su mėnuliu. 

Rauda žmonės, aimanuoja: ir tamsu be saulės, ir šalta. 

O gyveno tuose kraštuose viena neturtinga našlė. Turėjo 
ji mažą sūnų — gal penkerių metų. Sunku buvo našlei ir alkį, 
ir šaltį kęsti. Tik vieną paguodą ji teturėjo: sūnelis augo pro- 
tingas ir guvus. 

Ten netoliese gyveno turtingas pirklys. Turėjo jis sūnų 
tokio pat amžiaus, kaip ir našlės. 

Susidraugavo pirklio sūnus su našlės vaiku. Būdavo, vos 
tik atsibus — ir bėga pas jį. Pažais pirkioj, prie balanos, o 
paskui eina laukan. Ką gi, vaikai maži: reikia jiems ir pasiva- 
žinėti, ir prie upės nubėgti. 

Ir viskas būtų buvę gerai, tik visa bėda — nelinksma žais- 
ti be saulės. 

Kartą ir sako našlės sūnus pirkliukui: 

— Et, jei valgyčiau tai, ką tu, tapčiau galiūnu ir įveik- 

čiau Siaubūną, atimčiau iš jo saulę su mėnuliu ir vėl danguje 
pakabinčiau! 

Parėjo pirkliukas namo ir papasakojo tėvui, ką jam kalbėjo 
našlės sūnus. 

— Negali būti! — stebisi pirklys— Eik, pasišauk jį lau- 
kan — noriu pats išgirsti. 

Nuėjo pirklio sūnus pas bičiulį, vadina jį pavaikštinėti. 

— Aš noriu valgyt, — sako našlės sūnus.— O mes nė kąs- 
nelio duonos neturim... 

— Eime laukan, aš tau atnešiu duonos. 

Sugrįžo pirklio sūnus namo, paėmė žiauberę duonos, išnešė 
draugui. 

Privalgė našlės sūnus duonos, pralinksmėjo. 

— Ar atmeni, ką man vakar šnekėjai apie Siaubūną? — 
klausia pirklio sūnus. 

— Atmenu. 

Ir žodis žodin pakartojo, ką buvo sakęs apie Siaubūną. O 
pirklys stovėjo už kampo ir viską girdėjo savo ausimis. 

„Ėhė,— pagalvojo jis.— Čia, matyt, ne prastas bernaitis. 
Reikia jį priimti į savo namus. Pažiūrėsim, kas bus.“ 

Parsivedė pirklys į savo namus našlės sūnų, ėmė jį maitinti 
tuo, ką ir pats valgė. Mato — iš tikrųjų auga našlės sūnus 
lyg mielių užduotas. Po metų ar dvejų jis pasidarė toks stip- 
rus, kad ir patį pirklį galėjo apveikti. Parašė tuomet pirklys 
karaliui: „Taip, girdi, ir taip, jūsų karališkoji didenybe, gy- 
vena pas mane našlės sūnus, jis ketina užaugęs įveikti Siau- 
būną ir sugrąžinti dangui saulę su mėnuliu..." 

Karalius perskaitė ir rašo atsaką: ,„Tučtuojau atgabenk man 
našlės sūnų į rūmus.“ 

Pasikinkė pirklys porą arklių, įsisodino našlės sūnų į veži- 
mą ir nuvežė jį pas karalių. 

— Kuo tave, našlės sūnau, maitinti, kad užaugtum galiū- 
nas? — klausia karalius. 

— Maitinkit mane trejus metus jaučio kepenimis,— sako 
našlės sūnus. | 

O karaliui jaučių pirkt nereikia: liepė skersti jaučius ir mai- 
tinti kepenimis našlės sūnų. 

Auga dabar našlės sūnus geriau, negu valgydamas pirklio 
duoną. Žaidžia karaliaus kambariuose su vienmečiu karalaičiu. 

Praėjo treji metai. Našlės sūnus sako karaliui: 

— Dabar aš eisiu Siaubūno ieškoti. Bet noriu, kad tavo sū- 
nus ir pirklio sūnus visur būtų su manim kaip draugai. Šiaip 
ar taip, bus linksmiau keliauti. 

— Gerai, — sutinka karalius,— tegul eina su tavimi, tik 
įveikit Siaubūną. 

Pasiuntė jis pirkliui laišką, kad jo sūnus atvyktų į rūmus. 
Nenorėjo pirklys išleisti sūnaus į tolimą kelionę, bet su ka- 
ralium nesiginčysi. 

Atvažiavo pirklio sūnus į karaliaus rūmus. Tuomet našlės 
sūnus ir sako karalaičiui: 

— Pasakyk tėvui, kad nukaldintų man kokių šešių pūdų 
vėzdą. Bent turėsiu kuo nuo šunų atsiginti: aš jų bijau. 

— Ir man,— sako pirklio sūnus, — maždaug trijų... 

— O aš negi blogesnis už jus — man irgi reikia kelionei 
vėzdo, maždaug dviejų pūdų,— sako karalaitis. 

Nuėjo jis pas tėvą. Paliepė karalius kalviams, kad šie nu- 
kaltų bernaičiams po vėzdą: našlės sūnui šešiapūdį, pirklio — 
tripūdį, savajam — dvipūdį. 

Pasiėmė našlės sūnus savo vėzdą, išėjo į plyną lauką ir 
sviedė jį į dangų. Išbuvo vėzdas danguje kokias tris valan- 
das ir parskrenda atgal. Atkišo našlės sūnus dešinį delną. At- 
sitrenkė vėzdas į delną ir perlūžo pusiau. 

Užpyko našlės sūnus ir sako karalaičiui. 

— Pasakyk tėvui, kad neapgaudinėtų! Su tokiu vėzdu ir 
aš pražūsiu, ir jūs. Tegul liepia kalviams nukalti man vėzdą 
tvirtą ir didelį — maždaug šešiolikos pūdų. 

— O man maždaug šešių pūdų,— sako pirklio sūnus. 

— O man maždaug trijų! — sako karalaitis. 

Nuėjo jis pas tėvą. Pasišaukia karalius kalvius: 

— Jūs, šiokie tokie, ką sau manot! Kodėl menką vėzdą nu- 
kalėt našlės sūnui? 

Tr įsakė jiems nukalti tris naujus vėzdus, didesnius ir tvir- 
tesnius. 


Kalviai taukšt kaukšt — nukalė tris naujus vėzdus. 

Paėmė našlės sūnus savo vėzdą, išėjo į plyną lauką ir svie- 
dė jį į dangų. Išbuvo vėzdas danguje nuo ryto iki vakaro ir 
parskrenda atgal. Atstatė našlės sūnus kelį, vėzdas atsitrenkė 
į jį ir perlūžo pusiau. 

Nuėjo našlės sūnus su draugais pas karalių pats: 

— Jei norit, kad Siaubūną įveikčiau ir saulę su mėnulių 
iš jo atimčiau, tai įsakykit varininkams, kad nuliedintų man 
vario vėzdą maždaug dvidešimt penkių pūdų, ir kad jis ne- 
lūžtų. 

Pirklio sūnus sako: 

— O man maždaug devynių pūdų! 

Karalaitis sako: 

— O man ir šešiapūdžio užteks. 

-Pasišaukė karalius varininkus ir paliepė jiems nulieti be 
jokios apgaulės tris vėzdus: vieną dvidešimt penkių pūdų, 
antrą — devynių, o trečią — šešių. 

Paėmė našlės sūnus varinį vėzdą, pralinksmėjo — patiko 
jam. Paskui išėjo į plyną lauką, sviedė vėzdą į dangų. Nulėkė 
vėzdas už pačių aukščiausių debesų. Visą dieną ir visą naktį 
vaikščiojo našlės sūnus po laukus, po pievas, laukė vėzdo. 
Pagaliau anksti rytą girdi: atskrenda vėzdas iš už debesų. At- 
statė našlės sūnus petį — vėzdas atsirenkė ir nusirito žemėn. 


— Va šis vėzdas tinkamas! — sako jis.— Kur nori su to- 
kiu vėzdu gali traukti ir nevidoną Siaubūną nukauti. 

Pirklio sūnus ir karalaitis taipogi džiaugiasi — gerus vėzdus 
jiems nuliejo varininkai! 

Tuomet našlės sūnus ir sako draugams: 

— Eikit atsisveikinti su tėvais. Metas mums keliauti. 

Karalaitis nuėjo, o pirklio sūnus sako: | 

— Kam man gaišti: aš jau atsisveikinau su tėvu, kai vy- 
kau čia. | 

Susirengė jaunikaičiai ir patraukė tolimon kelionėn. 

Vieną karalystę perėjo, antrą, trečią — atėjo prie putinų til- 
to. Mato — stovi netoliese sena pirkelė. 

— Imkim ir apsinakvokim čia,— sako našlės sūnus, — porą 
dienelių atsipūskim. Juk dar nežinia, koks kelias mūsų laukia. 

Užėjo jie pirkelėn. O ten sena senutė siūlus verpia. Pasi- 
sveikino jaunikaičiai ir prašosi nakvynėn: 

— Mes, senele, iš toli, labai pavargom. .. 

— Nakvokit sau sveiki. — sako senutė.— Eidamas kelionėn, 
pirkios nesineši. 

Įsišneko našlės sūnus su senele ir sužinojo, kad jie atsidūrė 
nevidono -slibino Siaubūno valdose: kaip tik ten, kur jiems 
ir reikia! 

Atėjo naktis. Našlės sūnus galvoja: „„Reikėtų sargybinį ant 
putinų tilto pastatyti, kad kas iš netyčių mūsų neužkluptų.“ 

Siunčia jis sargybon karalaitį. 

Nuėjo karalaitis ant putinų tilto, kiek pavaikščiojo ir gal- 
voja: 

„Ko man čia stovėti visiems ant akių? Jei kas eis ar važiuos, 
tai mane pamatys. Verčiau eisiu ir atsigulsiu po tiltu — ten 
bus ramiau.“ 

Taip jis ir padarė. 

Tuo tarpu našlės sūnus negali užmigti: „Reikia patikrinti — 
galvoja, — ar stovi karalaitis sargyboje." 

Nuėjo jis vidurnakty ant putinų tilto, žiūri — ogi sargybi- 
nio nėra! 

Kol jis ieškojo karalaičio, žiūri — bejojąs medžioklėn tri- 
gsalvis slibinas, jaunesnysis Siaubūno brolis. Ant vidurinės jo 
galvos budrus sakalas betupįs, šalia eikliakojis kurtas bebė- 
sąs. O žirgas vos tik žengė ant tilto — bemat sužvengė, kur- 
tas sulojo, o sakalas sukliegė. 

Tvojo jaunesnysis Siaubūnas žirgui į tarpuausį: 

— Ko tu, žolių maiše, žvengi? O tu, šunų veisle, ko lojis 
O tu, vanago nage, ko kliegi? Jeigu jaučiat mano priešinin- 
ką, tai jo čia nė arti nėra. Turiu tik vieną priešininką, bet 
tas gyvena už šimto mylių, už devynių girių. Tai — našlės 
sūnus, O čia nė varnas jo kaulų neatneš! 

Išgirdo tuos žodžius našlės sūnus ir sako: 

— Ne varnas šaunaus narsuolio kaulus nešioja — jis pats 
ateina! 

Nusigando slibinas: 

— Tai tu čia, našlės sūnau? 

— Čia, nelabasis! 

— Na, ką darysim — kausimės ar taikysimės? 

— Ne tam aš ėjau į pasaulio kraštą, kad su jumis, nevido- 
nais, taikyčiausi, o tam, kad kaučiausi! 

— Tai ruošk grendymą! — šūktelėjo slibinas. 

Našlės sūnus sako: 

— Tau reikia — tu ir ruošk! Turi tris kvapus — ir pūsk, 
aš turiu tik vieną. Prie poniškų prašmatnybių aš nepratęs: 
galiu kautis ir ant paprastos žemės. 

Nulipo Siaubūnas nuo žirgo, papūtė trimis kvapais, ir nusi- 
tiesė lygus grendymas per tris varstus. 

Ėmė jie kautis. 

Tris valandas kovėsi. Įveikė našlės sūnus jaunėlį Siaubū- 
ną, numušė visas tris jo galvas. Žirgą paleido į žalią pievą, 
kurtą su sakalu — į plyną lauką. O pats sugrįžo pirkelėn ir 
atsigulė. | 

Paryčiu pareina karalaitis iš sargybos. 

— Na, kaip tau sekėsi saugoti? — klausia našlės sūnus.— 
Gal Kas ėjo ar važiavo? 

— Ne, — sako karalaitis — per visą naktį nė paukštis arti 
nepraskrido. ., 

„Prastas tu draugas, — galvoja našlės sūnus.— Matyt, reikia 
daugiau savimi pasikliauti.“ 

Kitą naktį ant putinų tilto jis siunčia pirklio sūnų. Pavaikš- 
čiojo pirklio sūnus ant tilto ir mano sau: „Kam čia man savo 
galvą pavojun statyti? Verčiau eisiu po tiltu, atsigulsiu.' 

Taip jis ir padarė. 

Išėjo vidunaktį našlės sūnus ant tilto patikrinti, ar stovi 
sargyboje jo draugas. Pasižiūrėjo šen ten — nėra! Staiga ma- 
to — užjoja ant putinų tilto šešiagalvis Siaubūnas. Arklys at- 
sistojo piestu, garsiai sužvengė, kurtas sulojo, sakalas suklie- 
gė. Siaubūnas paukšt žirgui per tarpuausį: 

— Ko tu, žolių maiše, žvengi? O tu, šunų veisle, ko lojiė 
O tu, vanago nage, ko kliegi? Čia nėra priešininko, prilygs- 
tančio man jėga. Yra toks, tiesa, bet už šimto mylių, už de- 
vynių girių — našlės sūnus. Bet čia nė varnas jo kaulų ne- 
atneš! 

O našlės sūnus sako: 

— Varnas šaunaus narsuolio kaulų nenešioja — jis pats at- 
eina! 

— A-a, tai tu čia, našlės sūnau? 

— Čia, nelabasis! 

— Na ką gi: kausimės ar taikysimės? 

— Ne tam aš ėjau į pasaulio kraštą, kad su jumis, nevido- 
nais, taikyčiausi, o tam, kad kaučiausi! 

— O aš tau patarčiau, našlės sūnau, verčiau taikytis: aš 
tave užmušiu. 

— Užmuši, tuomet galėsi ir sakyt. 

— Na tai ruošk grendymą,— suriko Siaubūnas. 

— Tau reikia — tu ir ruošk. Turi šešis kvapus, tai ir puūsk, 
o aš teturiu vieną. Man ir be grendymo gerai: aš prasčioko sū- 
nus, prie prašmatnybių nepratęs, galiu kautis ir ant paprastos 
Žemės. 
sitiesė lygus grendymas per šešis varstus. 

Ėmė juodu kautis. 

Kovėsi šešias valandas. Našlės sūnus numušė visas šešias 
Siaubūno galvas. Žirgą į žalią pievą paleido, kurtą ir saka- 
lą — į plyną lauką. O pats sugrįžo pirkelėn ir atsigulė. 

Rytą ateina sargybinis, žadina našlės sūnų: 

— Svečioj šaly ilgai miegot netinka. Aš va visą naktį nė 
akių nesudėjau... 

Našlės sūnus pagalvojo: „„Maža vilties, kad ir tas draugas 
padėtų. Reikia tik savimi pasikliauti.“ 

Atėjo trečia naktis. Našlės sūnus senutę išsiuntė miegoti 
] jaują, 0 pats įsmeigė sienon peilį, pastatė taurę ir sako 
draugams: 

— Jei į šią taurę ims lašėti iš peilio kraujas, tai bėkit 
man padėti. 

O kad draugai neužmigtų, davė jiems kortas ir liepė kor- 
tuoti. 

Bet vos tik jis išėjo pro duris, tie metė kortas ir sugulė. 

Nuėjo našlės sūnus ant putinų tilto, stojo sargybon. Lygiai 
vidunaktį mato — užjoja ant putinų tilto vyriausias Siaubū- 
nas, devyngalvis. Ant jo krūtinės mėnuo šviečia, ant viduri- 

nės galvos saulė plieskia. Žirgas po juo suklupo, garsiai su- 
žvengė, kurtas sulojo, sakalas sukliegė. 

Siaubūnas tvojo žirgui į tarpuausį: 

— Ko tu, žolių maiše, žvengi? O tu, šunų veisle, ko loji? 
O tu, vanago nage, ko kliegi? 

Sako žirgas: 

— Ak šeimininke, paskutinį sykį tu ant manęs joji me- 
džioklėn. .. 

— Ką tu, vilkų grobi, paistai! Čia nėra mano priešininko, 
Tik už šimto mylių, už devynių girių yra našlės sūnus, o čia 
nė varnas jo kaulų neatneš. 

Žengė priekin našlės sūnus ir sako: 

— Varnas šaunaus narsuolio kaulų nenešioja — jis pats 
ateina! 

— A, tai tu čia, našlės sūnau? 

— Čia! 

— Na, ko gi tu nori: kautis ar taikytis Aš patarčiau ver- 
čiau taikytis: tu per jaunas su manimi galynėtis. 

— Gal per jaunas, gal ir ne, tik ne tam aš ėjau į pasaulio 
kraštą, kad su tavimi, vagie nelemtas, taikyčiausi, o tam, kad 
kaučiausi. 

— Na, jeigu drįsti su manim kautis, tai ruošk grendymą. Pa- 
žiūrėsim, ar tu stiprus. 

— Man grendymo nereikia: aš galiu kautis ir ant papras- 
tos žemės! O tu sau ruošk, jei pratęs vaikščioti grynuma. 

Nulipo Siaubūnas nuo arklio, papūtė — per devynis vars- 
tus nusitiesė lygus grendymas. 

Pradėjo juodu kautis. 

Kovėsi, kovėsi — našlės sūnus numušė tris Siaubūno gal- 
vas, o įveikt nepajėgia. ,Kurgi mano draugai? — galvoja jis.— 
Ar tik nemiega?“ 

Prašo našlės sūnus Siaubūno padaryti pertrauką: 

— Net ir karaliai, valdovai kariaudami pertraukas daro: 
padarykim ir mes! 

— Padarykim,— sako Siaubūnas. 

Paėjėjo našlės sūnus į šalį, nusimovė kairę pirštinę ir kaip 
leido į pirkelę, kur buvo likę draugai, — visą stogą grynai nu- 

nešė. O draugai apsivertė ant kito šono ir miega sau, kaip 
miegoję. 

Mato našlės sūnus — nesulauks pagalbos. 

Vėl juodu ėmė kautis. Kovėsi, kovėsi — numušė našlės sū- 
nus dar tris Siaubūno galvas, pats iki kelių kraujyje stovi, 
o su paskutinėm galvom susidoroti nepajėgia. 

Vėl jis prašo pertraukos, 

— Ko tu,— šaiposi Siaubūnas, — vis pertraukos prašai? 

— O argi mes laiko neturim 

— Na, gerai, atsipūskim. 

Nutaikė našlės sūnus valandėlę, kai priešas nusisuko, ir 
sviedė antrą pirštinę į pirkelę. Nunešė pirkelę iki pat langų, 
o draugai miega, kaip miegoję. 

Atsikvėpė priešai kiek ir vėl ėmė kautis. Našlės sūnus jau 
kone iki juosmens kraujyje stovi, o su paskutinėm galvom su- 
sidoroti negali: jėgų nepakanka. 

Tuo tarpu ir švisti ėmė. ,,Draugužiai jau tikriausiai išmiego- 
jo,— galvoja našlės sūnus.— Reikia jiems dar Kartą priminti, 
kad skubėtų pagalbon. 

Jis vėl sako Siaubūnui: 


— Net karaliai, valdovai kariaudami pertraukas daro. At- 
sikvėpkim ir mes trečią kartą. O paskui jau kausimės iki galo. 

Siaubūnas irgi nusilpo. 

— Gerai, — sako, — atsikvėpkim. 

Nusiavė našlės sūnus batą nuo kairės kojos ir sviedė į pirkią. 

Nuskrido batas iki pirkios ir sugriovė ją iki pat rūsio. Pa- 
šoko iš guolių jo draugai, žiūri — pilna taurė kraujo iš peilio 
pritekėjo... 

— Na,— sako, — matyt, riesta mūsų draugui, 

Pastvėrė jie savo vėzdus ir puolė ant putinų tilto. Pamatė 
juos Siaubūnas ir sudrebėjo: 


— Ak našlės sūnau, dabar žinau, kam tu pertraukų prašei 
ir Kairį batą sviedei! Gudriai mane apmovei... 


Ir kad ėmė draugai trise kulti Siaubūną iš visų pusių, tas 
jau nė nežino, kurį pulti. 

Numušė jie paskutines tris galvas, ir Siaubūnas nusibaigė. 

Paėmė tada našlės sūnus saulę su mėnuliu, pakabino dan- 
guje. Ir staiga visoj žemėj pasidarė šviesu šviesu. Išbėgo žmo- 
nės į lauką, džiaugiasi, gėrisi, saulėje šildosi. .. 

Sugrįžo draugai pas senelę, pastatė jai naują pirkelę, dar 
geresnę už buvusią, ir nusprendė prieš kelionę kiek pailsėti. 

Karalaitis ir pirklio sūnus sau miega, vaikštinėja, o našlės 
sūnus vis galvoja: „Nė vieno Siaubūno pasauly nebėra, bet 
liko jų pačios — raganos. Kad tik nepadarytų jos kokios bė- 
dos!“ 

Paliko jis draugus, persirengė ir nuėjo į rūmus, kur gyveno 
visi trys Siaubūnai. 

— Gal jums reikia darbininko? — klausia jis raganų. 

— Taip, reikia, — atsako seniausia ragana.— Mes juk dabar 
likom našlės: nėra kam dirbti. Visus tris mūsų vyrus nugala- 
bijo našlės sūnus. Bet nieko, mes jį pragaišinsim! 

— O kaip jūs jį pragaišinsit? — klausia darbininkas.— Juk 
jisai, matyt, labai stiprus. 

— Jisai stiprus, bet mes mokam burti. — sako jauniausio 
Siaubūno pati — Keliaus jis su pagalbininkais atgal į savo ka- 
ralystę, o aš ištrykšiu pakelėj šaltinėliu: atsigers jie — ir ga- 
lą gaus, 

— O jeigu tai nepadės, — sako viduriniojo Siaubūno pati — 
tai aš pavirsiu saldžia obelėle. Suvalgys jie po obuolį ir dau- 
giau jau nenorės... 

— Be vandens ir be obuolių, — sako vyriausio Siaubūno pa- 
ti, — jie gali ir apsieiti. O aš va geriau sugalvojau: nusidriek- 
siu per šimtą varstų žydinčia pieva. O pašaly ūksmingą gluos- 
nį įsodinsiu. Jos jie ir panorės žirgus pievoj paganyti, po 
gluosniu pailsėti. Ir vos tik jie atsiguls, daugiau nebekels. O 
žirgas vos tik peštels tris kartus žolės iš tos pievos, irgi galą 
gaus... 

Našlės sūnui to ir tereikėjo. Sulaukė jis nakties, kai ra- 
ganos užmigo, išėjo iš rūmų ir nubėgo pas draugus. 

Kitą dieną, vos švintant, jie nuėjo į žalią pievą, pasiėmė 
po žirgą. Našlės sūnus užsėdo ant devyngalvio Siaubūno žir- 
go, pirklio sūnus — ant šešiagalvio, o karalaitis — ant trigal- 
vio Siaubūno žirgo. Ir joja į savo karalystę. 

Joja berneliai per laukus, joja per miškus, prijoja šaltinį. 
Ir karalaitis su pirklio sūnum taip panoro gerti, kad ištverti 
nebegali. 

Našlės sūnus ir sako: 

— Jūs, šiaip ar taip, ne iš prasčiokų kilę. Palaukit, aš pats 
jums vandens atnešiu. 

Nušoko jis nuo žirgo, priėjo prie šaltinio ir kad ims jį 
kulti vėzdu. Sutalžė taip, kad vien dumblas su krauju beliko. 

Draugai vos neverkia: 

— Kam tu taip padarei? Mes mirštam iš troškulio. .. 

— Čia ne šaltinis, — sako našlės sūnus, — o tik apgaulė. 

Užsėdo jis ant žirgo, ir joja visi trys toliau. 

Prijoja obelį. Svyra jos šakos nuo puikiausių obuolių — 
raudonų, raudonšonių, tik imk ir valgyk. 

Puolė draugai prie obels, bet našlės sūnus juos sulaikė: 

— Palaukit! Jūs vis dėlto iš ponų kilę — verčiau aš pats 
jums obuolių nurėkšiu. 

Priėjo jis prie obels, trenkė per ją vėzdu — ta bematant 
išvirto ir nuvyto. 

— Kam tu taip padarei? Mes nors po obuolėlį būtume 
suvalgę. 

— Tai ne obuoliai, o mūsų mirtis, — sako našlės sūnus. 

Nujojo visi trys toliau. Prijoja žydinčią pievą. Pamatė ūks- 
mingą gluosnį, ir taip visi užsinorėjo miego — negali tverti. 
O žirgai kanopomis tik kasa, prie žydinčios žolės galvas tiesia. 

Sulaikė žirgą našlės sūnus: 

— Eisiu pažiūrėti, ar galima žirgus toj pievoj ganyti. 

Priėjo jis prie gluosnio ir kad ėmė jį mušti vėzdu — pieva 
beregint išdžiūvo visa, o iš gluosnio vien kaulai beliko. 

— Štai matot, koksai tas gluosnis ir kokia pieva,— sako 
jis draugams. 

Prajojo berneliai išdžiūvusią pievą ir sustojo nakvoti ža- 
liam ąžuolyne. Žirgus paleido ganytis, 0 patys pavakarieniavo 
ir sugulė. Tris dienas ir tris naktis išmiegojo. O kai atsibudo, 
našlės sūnus sako draugams: 

— Jau ir mūsų karalystė netoli. Jokit namo vieni. Juk jūsų 
tėvai seniai laukia. O aš tėvo neturiu. Aš dar po pasaulį 
platų paklajosiu, pasižvalgysiu. 


154 


Atsisveikino našlės sūnus su draugais ir nujojo po pasaulį 
pasibastyti. 

Nežinia, ilgai jis jojo ar neilgai, bet atjojo pas karalių Sėslį. 
O buvo tas karalius vienašonis, vienaakis, su viena koja, su 
viena ranka, ant pečių — pusė galvos, ant veido — pusė barz- 
dos. Ir labai mėgo jis arklius. 

Pamatė Sėslys našlės sūnaus žirgą ir sako: 

— Bėkim lenkčių apie rūmus. Jei tave aplenksiu — tavo 
žirgą pasiimsiu, o jei tu mane aplenksi — atiduosiu tau savo 
karalystę. 

Pagalvojo našlės sūnus: „Negali būti, kad vienašonis ir vie- 
nakojis karalius mane aplenktų.“ Ir sutiko. 

Šoko juodu bėgti. Našlės sūnus nė trijų žingsnių nenubėgo, 
o vienakojis karalius jau tris kartus apie rūmus apsuko... 

Pasiėmė karalius Sėslys našlės sūnaus žirgą ir pastatė savo 
arklidėj. 

Našlės sūnus vos neverkia: gaila jam žirgo. Ėmė jis kara- 
liaus prašyti: 

— Ką nori padarysiu, tik grąžink man žirgą! 

Pagalvojo karalius Sėslys ir sako: 

— Už jūrų marių gyvena senė Kargota. Turi ji dvylika 
dukterų, o visos jos kaip viena: ir iš plaukų, ir iš balso, 1r 
iš veido. Senės namas aptvertas aukšta statinių tvora, ir ant 
kiekvieno statinio pamauta žmogaus galva: vis tų jaunikių, 
kurie atvyko pirštis jos dukterims. Tik vienas statinis tuščias. 
Taigi jei tu išpirši už manęs jaunėlę senės Kargotos dukte- 
rį — grąžinsiu tau žirgą. 

Pagalvojo našlės sūnus: jei nesutiks, bematys žirgą kaip 
savo ausis. O sutiks, gal palydės galvą, o gal ir galva liks 
sveika, ir žirgą atgaus. 

— Gerai, — sako jis karaliui. — Einu piršti. 

Eina jis, eina, žiūri — bėga žmogus per jūrą lyg tiltu. Įsi- 
spoksojo našlės sūnus į bėgiką. 

— Sveikas gyvas, Jūrų Bėgike! — pasisveikino jis. 

— Sveikutis, našlės sūnau! Kur eini, į kokį kraštą trauki“ 

— Einu pas senę Kargotą piršti jaunėlės jos dukters kara- 
liui Sėsliui. 

— Ir mane veskis. Bėdoj tau praversiu. 

— Eime. 

Eina jie dviese. Žiūri — laiko žmogus vienu ūsu malūną, 
kuris mala dvidešimčia girnų, o kitu ūsu remia debesį dan- 
guje. = 

— Sveikas gyvas, Usočiau! 

— Sveikutis, našlės sūnau! Kur eini, į kokį kraštą trauki? 

— Einu pas senę Kargotą piršti jaunėlės jos dukters kara- 
liui Sėsliui. 

— Ir mane veskis. 

— Eime. 

Eina jie trise. Ėjo ėjo, žiūri — geria žmogus iš ežero van- 
denį. Išgėrė visą ežerą, o nesiliauja šaukęs: „Noriu gerti!“ 

— Sveikas gyvas, Gėrūne! 

— Sveikas gyvas, našlės sūnau! Kur eini, į kokį kraštą 
trauki? 

— Einu pas senę Kargotą piršti jaunėlės jos dukters kara- 
liui Sėsliui. 

— Ir mane veskis. 

— Gerai, eikš su mumis. 

Kiek paėjo, žiūri — graužia Žmogus epušės trinką ir vis šau- 
kia: „„Valgyt noriu!" 

— Sveikas gyvas, Ėdrūne! 

— Sveikas gyvas, našlės sūnau! Kur eini, į kokį kraštą 
trauki? 

— Einu pas senę Kargotą piršti jaunėlės jos dukters kara- 
liui Sėsliui. 

— Ir mane veskis. 

— Žygiuok su mumis. 

Atėjo visi penki į mišką. Priešais bestovįs žmogus, kailinė- 
tas iki kulnų. Stovi jis prie kelio ir vis pirštinėm — pliaukšt, 
pliaukšt! Vos tik pliaukštelia — bematant medžiai šerkšnu 
apsitraukia. 

— Sveikas gyvas, Šalti! 

— Sveikutis, našlės sūnau! Kur eini, į kokį kraštą trauki? 

— Einu pas senę Kargotą piršti jaunėlės jos dukters kara- 
liui Sėsliui. 

— Be manęs su sene Kargota nesusitarsi. 

— Tai ir tu eikš su mumis. 

Eina jie šešiese. Ėjo ėjo ir priėjo senės Kargotos kiemą. 
Žiūri — ant visų statinių galvos barkšo, tik ant vieno nėra. 
Našlės sūnus ir sako: 

— Štai čia barkšos mano galva! 

— Gal ir barkšotų, jei ne mes. ..— šypsosi draugai. 

Ėmė jie vartų ieškoti. Bet niekur jų nėra. Tuomet Jūrų 
Bėgikas tris kartus apibėgo aplink kiemą ir surado vartus. 

Suėjo jie į kiemą. Stovi senė Kargota priebuty, stebisi, kaip 
galėjo rasti jos vartus šie pakeleiviai. 

Priėjo našlės sūnus prie senės Kargotos. 

— Sveika, šeimininkėle! 

— Sveikas, našlės sūnau! Ko tu pas mane atėjai? 

— Atėjau piršti tavo jaunėlės dukters karaliui Sėsliui,. 

— Na ką gi, piršk, jei nejuokauji. Bet pirma išgerk alutį 
iš mano rūsių. Jei visą išgersi — išleisiu dukrą už karaliaus 
Sėslio, o jei neišgersi — galvą nuimsiu. 

— Mielai išgersiu, — sako našlės sūnus.— Aš ilgai keliavau 
ir gerti labai noriu. O ir mano draugų burnos perdžiūvo. 

Paliepė senė tarnams nuvesti našlės sūnų su draugais į alaus 
rūsį. Nuvedė juos tarnai ten ir užrakino. 

Našlės sūnus ir draugai geria puodukais, o Gėrūnas mau- 
kia tiesiog statinėm. Išgeria statinę, tvoja į ją kumščiu — ir 
subyra jos šulai. Išgėrė visas statines ir šaukia visa gerkle: 

— Sene Kargota, dar duok alaus! 

Atidarė senė Kargota rūsį, žiūri — visos statinės sukultos, 
o alus išgertas! 

— Alaus, — sako, — daugiau neturiu. Bet yra pyragų. Jei su- 
valgysit visus pyragus — galėsit piršti dukterį. 

Apsidžiaugė piršliai: 

— Duok, sene, savo pyragų! Mes kelyje išalkom, labai 
norim valgyt. 

Paliepė senė tarnams atidaryti kitą rūsį — su pyragais. Su- 
leido ten piršlius. O pyragų rūsy — kalnai. 

Kol kiti suvalgė po vieną bandelę, Ėdrūnas sušveitė visą 
rūsį, sieną pravalgė ir šaukia visa gerkle: 

— Sene Kargota, dar duok pyragų! 

Įširdo senė: trejus metus ji su dukterimis kepė pyragus, 
o piršliai per valandą viską suvalgė. Tuomet ji paliepė tar- 
nams iškūrenti geležinę pirtį. Tarnai taip prikūreno, kad net 
sienos paraudo. Sako senė piršliams: 

— Išsimaudykit mano pirtelėje, pernakvokit, o paskui ir 
apie piršlybas pasišnekėsim. 

— (Gerai, sene, mes keliais vaikščiojom, smarkiai sudulkė- 
jom, pirtis mums nepakenks. 

Nuvedė senė piršlius į pirtį. Ir vos tik našlės sūnus pri- 
ėjo prie slenksčio, Šaltis capt jį už peties ir pastatė už saves. 
Pats įėjo pirmas, užsimovė pirštines, mostelėjo vieną kitą 
kartą, ir kaip mat padvelkė vėsa. Paskui Šaltį suėjo ir kiti 
piršliai, o senė uždarė duris ir užrakino... 

Ir kad ėmė Šaltis po pirtį vaikščiot, pirštinėm mosuoti: 

— Na kaip, ar ne per šalta? Ar galima bus miegoti ne- 
užsiklojus? 

— Pirtis gera, — giria draugai.— Nekaršta, nešalta, kaip tik. 

Išsimaudė ir sugulė. 

Rytą senė Kargota siunčia savo tarnus į pirtį: 

— Eikit ir išmeskit šunims iškepusius piršlius! 

Atidarė tarnai pirtį, 0 iš jos išeina šeši vyrai, visi tvirti lyg 
ąžuolai. 

Senė nustėro: nieko negali piršliams padaryti! Šit ir sako ji 
našlės sūnui: 

— Jei pažinsi mano jaunėlę dukterį, tai galėsi piršti ją 
karaliui Sėsliui. O jei nepažinsi — užmausiu tavo galvą ant 
tuščiojo statinio. 

Nusiminė našlės sūnus: ,„Kaipgi ją pažinti, tą jaunėlę duk- 
terį?" 

— Aš pažinsiuų — kužda Jūrų Bėgikas.— Aš jas ne kartą 
mačiau, kai ateidavo prie jūros maudytis. 

— Gerai,— sako našlės sūnus senei, — atvesk savo dukteris. 

Netrukus atvedė senė Kargota dvylika dukterų — visos 
vienodo veido, vienodų plaukų, vienodų balsų, taip pat nuau- 
gusios — visos kaip viena! Pati išėjo priekin, o dukteris už- 
pakaly sustatė. 

Apėjo našlės sūnus tris kartus senės dukteris, o kuri jau- 
nėlė — nepažįsta: visos vienodos! 


158 


Tada Jūrų Bėgikas mirktelėjo ir akimis parodė jaunėlę duk- 
terį. Paėmė ją našlės sūnus ir išvedė priekin, prie senės Kar- 
gotos. 

— Štai tavo jaunėlė! 

Sudrebėjo senė iš pykčio, bet ką darys: nepadėjo jai gud- 
rumas! 

Paėmė našlės sūnus senės dukterį už rankos ir vedasi pro 
vartus. Bet vos tik jie išėjo, stryktelėjo senės duktė į dangų, 
atsisėdo ant debesio ir juokiasi. 

Tuomet Ūsočius pakėlė dešinį ūsą aukštyn, pačiupo ją ir 
nukėlė nuo debesio. 

Mato senės duktė — su tokiais piršliais menki juokai, ir 
nurimo, 

Patraukė piršliai namo. 

Pakeliui kiekvienas, vos tik prieina tą' vietą, Kur našlės sū- 
nų sutiko, ten ir lieka. Jūros Bėgikas ėmėsi savo darbo, Ūso- 
čius — savo, Gėrūnas — savo... O našlės sūnus su senės duk- 
teria nuėjo pas karalių Sėslį. 

Karalius per tą laiką prinešė ties našlės sūnaus žirgu pilną 
duobę dervos ir kaitina ją iš apačios: derva virte verda. O ant 
duobės viršaus karalius uždėjo ploną nendrelę. 

Ateina prie jo našlės sūnus. 

— Štai, — sako, — tau, karaliau, jaunėlė senės Kargotos duk- 
tė: vos išpiršau! Grąžink dabar mano žirgą. 

Parodė karalius nendrelę ir sako, šypsodamasis į vienpusę 
barzdą: 

— Pereisi šiuo liepteliu — atiduosiu žirgą. 

Pažiūrėjo našlės sūnus į ploną nendrelę — jam pasidarė bai- 
su. O senės duktė kumši jam į šoną: „Nebijok!“ 

Ir niekas nepastebėjo, kad ji pakišo po nendrele stiprų plie- 
no virbą. 

— Eik,— sako našlės sūnui. 

Jis ir nuėjo nendrele. Perėjo ir sako karaliui Sėsliui: 

— Klausyk, karaliau: atlikau tau du darbus. Nors vieną 
ir tu man atlik — pereik šiuo liepteliu, kurį pats. nutiesei. 

— Ką gi, — įkalbinėja karalių senės duktė, — pereik, kitaip 
nebūsi mano vyras. 

Mato karalius — jei perėjo našlės sūnus, tai ir jam nėra 
ko bijoti. 

Bet vos tik jis užlipo ant nendrelės, senės duktė — timpt! — 
ir ištraukė iš po jos plieno virbą... Nendrelė perlūžo, karalius 
nugarmėjo į verdančią dervą ir galą ten gavo. 

— Taigi, — sako našlės sūnus,— nekask kitam duobės, pats 
įkrisi. 

Jis vedė jaunėlę senės Kargotos dukterį ir liko toje karalys- 
tėje gyventi. 

Ir dabar jie gyvena visko pertekę, jokio vargo nemato. 


Gobšus turtuolis 


Gyveno du broliai: turtingas ir vargšas. Turtingasis nieko 
neveikdavo, turėjo daugybę darbininkų. O vargšas meške- 
riojo ežere žuvis — tuo ir vertėsi, 

Kartą turtingasis iškėlė vestuves — sūnų vesdino. Daug 
svečių pas jį susirinko. 

„Eisiu ir aš pas brolį svečiuosna“,— mąsto vargšas. Pasi- 
skolino jis iš kaimyno pyrago kepalą ir išėjo į vestuves. 

Nuėjo ir stovi prie slenksčio su pyragų. Pamatė jį turtin- 
gasis brolis. 

— Ko atsivilkai? Tu nepritinki prie mano svečių! Nešdin- 
kis! 

Ir išvarė jį. 

Vargšui broliui pasidarė skaudu. Pasiėmė jis meškerę ir 
išėjo žuvies gaudyti. Sėdo į seną luotelį ir išplaukė į ežero 
vidurį. Meškeriojo meškeriojo — vis smulkmė tekimba. O jau 
ir saulė leidžiasi. ,Na,— galvoja vargšas žvejys, — dar kartą 
laimę išbandysiu.“ Metė jis meškerę ir ištraukė tokią žuvį, 
kokios kaip gyvas nebuvo regėjęs: didelė ir visa sidabrinė. 


11. Muzikantas burtininkas 16 1 


Pasidžiaugė jis nuostabiąja žuvim ir ėmė ją į krepšelį kišti. 
O ta staiga sako žmogaus balsu: 

— Nežudyk manęs, gerasis žmogau, paleisk atgal į ežerą. 

Atsiminė žvejys savo vaikus ir sako: 

— Negaliu tavęs paleisti — ir pats esu alkanas, ir vaikai 
seniai nori valgyti. Ką aš parnešiu namo? 

— Jei tu toks vargšas, — sako didžuvė,— įkišk ranką man 
į gerklę ir išsitrauk auksinį žiedelį. 

Pagalvojo žvejys ir sako: 

— Bijau, dar man ranką nukąsi, 

— Nebijok, nenukąsiu! 

Įsidrąsino žvejys, įkišo ranką didžuvei į gerklę ir ištraukė 
auksinį žiedelį. 

— O ką man su juo daryti? — klausia žvejys.— Juk jisai 
manęs nepapenės. 

— Nieko, — sako nuostabioji žuvis, — dar kaip papenės! Iš- 
mesk savo žuveles iš luoto ir sviesk ten šį žiedelį. 

Taip žvejys ir padarė. Ir vos tik jis numetė ant luoto dug- 
no žiedelį, tasai staiga pavirto visa Krūva pinigų. 

Paleido žvejys didžuvę į ežerą, o pats ko greičiausiai kran- 
tan nuplaukė. Ant kranto nusivilko marškinius, supylė į juos 
pinigus ir nuėjo namo. 

Dabar vargšui broliui nieko nebetrūko. Pasistatė jis naują 
namą ir susikvietė svečių įkurtuvėms. O brolio nepakvietė — 
negalėjo jam atleisti už įžeidimą. 

Sužinojo turtuolis, kad jo skurdeiva brolis naują namą pa- 
sistatė ir su svečiais puotauja. Sako jis sūnui: 

— Eik pažiūrėk, kas ten pas jį dedasi? 

Nuėjo sūnus, pažiūrėjo ir tekinas parkūrė atgal. 

— Oi,— sako tėvui, — tu neturi tokių gėrybių, kaip tavo 
vargšas brolis, — jo ir troba nauja, ir galvijų daug, ir stalas 
visokiais valgymais nukrautas. 

Turtuolis net pajuodo iš pavydo. Vėl siunčia sūnų, kad pa- 
šauktų vargšą brolį. 

Ateina vargšas brolis pas turtingąjį. 

— Kaip tu praturtėjai“ — klausia turtingasis brolis varg- 
šą.— Girdėj au, gyveni geriau už mane. 

Vargšas ir apsakė visa, kaip buvo. 

Išgirdo tai turtuolis, ir rankos jam ėmė niežėti. 

„Eisiu,— galvoja, — ir sugausiu tą didžuvę.“ 

Pasiėmė jis ko stipresnę meškerę, sėdo į naują luotą ir 
nuplaukė į vidurį ežero. Meškeriojo meškeriojo ir vis dėlto 
sugavo nuostabiąją didžuvę. 

— Nežudyk manęs,— prašo didžuvė,— paleisk atgal, ten 
mano maži vaikai... | 

— Ne, brangioji, — spyriojasi turtuolis.— Nepaleisiu! Duok 
man tokį pat žiedelį, kokį davei mano broliui. 

— Juk tavo brolis buvo vargšas, nė duonos neturėjo. O 
kam tau žiedelis reikalingas? 

— Kam reikalingas? Nenoriu, kad brolis būtų turtingesnis 
už mane! Duok žiedelį, ir tiek! O jei neduosi — nusinešiu tave 
namo ir iškepsiu. 

— Na ką gi, — sako didžuvė.— Imk, jei tu toks pavydus. 
Kas man. 

Ji išsižiojo. O gobšus turtuolis įkišo jai į gerklę ranką 
iki pat alkūnės. Didžuvė kad kaukštels dantimis — nukando 
ranką ir nėrė su ja į ežero dugną. 

Sugrįžo turtingasis brolis namo ir be pinigų, ir be rankos. 


Taip jam ir reikia! 


Kareivis Ivanka 


Ežtarnavo kariuomenėje Ivanka dvidešimt penkerius metus, 
gavo mėlyną bilietą ' ir patraukė namolei. Beturėjo jis tik tris 
kapeikas. Tas kareivis buvo geras žmogus, dalindavosi pasku- 
tiniu kąsniu. 

Eina jis, eina, žiūri — atskrenda vabalėlis: 

— Sveikas, kareivi! 

— Sveikas, vabalėli! 

— Atitarnavai tu, kareivi, dvidešimt penkerius metus? 

— Atitarnavau. 

— (Gavai mėlyną bilietą ir tris kapeikas? 

— Gavau. 

— Duok man kapeiką! Aš tau nelaimėje padėsiu. 


1! Mėlynas bilietas—-atleidimas iš kariuomenės. Seniau karinė tarnyba truk- 
davo dvidešimt penkerius metus. 

Geraširdis kareivis ėmė ir atidavė jam kapeiką. Pačiupo va- 
balėlis pinigą ir nuskrido savo keliu. 

Eina kareivis ir galvoja: „Nieko, dar dvi kapeikos man li- 
ko: už vieną taurelę degtinės išlenksiu, už antrą machorkos 
nusipirksiu. ' 

Vos tik taip pagalvojo, žiūri — pelė bėga: 

— Sveikas, kareivil 

— Sveika, pelyte! 

— Atitarnavai tu, kareivi, dvidešimt penkerius metus? 

— Atitarnavau. 

— Gavai mėlyną bilietą ir tris kapeikas? 

— Gavau. 

— Davei kapeiką vabalėliuiė 

— Daviau, 

— Duok ir man kapeikėlę! Aš tau nelaimėje praversiu. 

Geraširdis kareivis davė kapeiką ir pelei. Pačiupo pelė ka- 
peiką ir į olą nusinešė. ,,Na, ką gi, — galvoja kareivis, keliau- 
damas toliau,— apsieisiu be taurelės, už paskutinę kapeiką 
nusipirksiu machorkos ir taip pareisiu.“ Vos tik taip jis pa- 
galvojo, žiūri — iš po tiltelio vėžys atšliaužia. 

— Labas, kareivi! 


— Labas, vėžy! 

— Atitarnavai tu, kareivi, dvidešimt penkerius metus? 
— Atitarnavau, 

— Gavai mėlyną bilietą ir tris kapeikas? 

— Gavau, 


— Duok man vieną kapeiką. Aš tau nelaimėje praversių. 

Atidavė kareivis paskutinę kapeiką ir nuėjo toliau. 

Nueina į sostinę. Mato — prie caro rūmų aibė žmonių. Vie- 
ni dūdom ir smuikais groja, kiti linksmas dainas traukia, treti 
visokius pokštus krečia. Ypač stengiasi vienas karalaitis su 
plunksnomis prie kepurės, visus stumdo, pats priekin ver- 
žiasi. | 

— Kas čia yra? — klausia kareivis Ivanka karaliaus tarnų. 

— Ogi štai kas,— sako tarnai: — caras turi vienturtę duk- 
rą, ji kaip gyva dar nesijuokė, ir niekas negali jos prajuokinti. 
O caras paskelbė, kad tas, kuris ją prajuokins, taps jos vyru. 

Kareivis įsidrąsino, ūsus pasiraitė ir ėmė arčiau rūmų 
skverbtis: „(Gal man pasiseks ją prajuokinti“, — galvoja. 

— Kur tu, suskretęs kareivi, lendi? — riktelėjo ant jo ka- 
ralaitis su plunksnom prie skrybėlės.— Čia ir be tavęs jauni- 
kių užtektinai! 

Čiupo jį už pakarpos ir nustūmė šalin. Kareivis suklupo 
ir šleptelėjo į purviną balą, — ką tik buvo smarkiai palyta. 

Atsistojo kareivis šlapias, purvinas, visa mMilinė dumblina. 
„Tikra bėda! — galvoja. — Kaip dabar išsidžiovinti? Et, jei 
būtų čia vabalėlis, pelė ir vėžys, gal jie man padėtų!“ Vos tik 
taip pagalvojo, beregint prieš jį atsirado vabalėlis, pelė ir 
vėžys. 

— Na, kareivi, kokia nelaimė tave ištiko? — klausia. 

— Ogi štai, patys matot, — atsako kareivis. 

— Nusivilk miline! 

Kareivis nusivilko. Vabalėlis, pelė ir vėžys pačiupo milinę 
ir nutempė į upelį. 

Caro duktė iš rūmų žiūri: kas per komedija? 
džiovinti. Atsistojo vėžys ant kakliuko, iškėlė žnyples, o va- 
balėlis su pele pakabino ant jų milinę. Vėžys neatsilaikė — 
įkrito į dumblą drauge su miline... Vėl jie nutempė milineę 
į upelį skalbti. Išskalbė ir vėl ant vėžio žnyplių pakabino. Pelė 
gręžia, Oo Vabalėlis aplinkui skraido ir sparneliais plasnoja, 
vėjelį kelia, kad greičiau džiūtų. 

Caraitė žiūrėjo žiūrėjo į visa tai ir susijuokė. Ateina ji pas 
tėvą ir sako: 

— Joks kunigaikštis, karalaitis ir generolas manęs nepra- 
juokino, o štai prajuokino paprastas kareivis. Už jo ir tekėsiu. 

Nors caras ir nesidžiaugia, kad jo žentas bus paprastas ka- 
reivis, bet nieko nepadarysi. 

Ir kareivis tapo caro dukters vyru, bet gyventi .rūmuose 
nenorėjo. 

— Prie rūmų aš nepratęs,— sako: — gyvensiu paprastoj pir- 
kioj. Tu man, pačiute, atsiųsk čia ko daugiau kareiviškos 
putros ir machorkos. 

Surentė jam caro sode paprastą pirkią, ir liko jis ten gv- 
venti. Gyvena sau be vargo. 

Tuo tarpu karalaitis su plunksnomis prie skrybėlės pats tapo 
karalium, bet niekaip negali pamiršti, kad caro duktė ište- 
kėjo ne už jo, o už paprasto kareivio. Sutelkė jis savo ka- 
riauną ir užpuolė carą. 

Siunčia caras dukterį pas kareivį — metas, girdi, karan 
rengtis. | | 

— Ne,— sako kareivis pačiai — į karą aš neisiu, jau ati- 
tarnavau — turiu mėlyną bilietą. 

Apsiverkė pati ir su tėvu išvyko į karą. O kareivis susi- 
kimšo pypkėn aštuntadalį svaro machorkos ir taip užpapsėjo, 
kad visi caro rūmai dūmuose paskendo. Išrūkė pypkę ir sako 
pats sau: 

— Et, Kad būtų čia vabalėlis, pelė ir vėžys! Jie man patar- 
tų, kaip karalių įveikti. 

Ir beregint prieš jį atsirado vabalėlis, pelė ir vėžys: 

— Ką pasakysi mums, gerasis kareivi?į Ko tu mus šaukei? 

— Nagi norėčiau su jumis pasitarti, kaip karalių įveikti. 

— (Gerai, — sako.— Mes tau padėsim. 

Pelė ir vėžys atnešė iš caro sandėlių užburtą kardą, o va- 
balėlis nuskrido į plyną lauką ir atvedė karžygių žirgą lyg 
sidabras žvilgančiais karčiais. 

Kaukštelėjo žirgas kanopomis prieš kareivį ir sako: 

— Lisk, Ivanka, man pro dešinę ausį, o pro kairę išlįsk. 

Įlindo Ivanka žirgui pro dešinę ausį, o pro kairę išlindo 
ir tapo toks šaunus karžygys, kad nei apsakysi, nei aprašysi. 

— O dabar sėsk ant manęs, — sako žirgas. 

Sėdo Ivanka ant karžygių žirgo ir išjojo į karą. Atjojo, 
mato — karaliaus kariuomenė baigia nugalėti caro pulkus. 

Sudavė Ivanka žirgui į šonus pentinais ir šoko į karaliaus 
kariaunos grūstį. Kai švystelėjo užburtu kardu, dešinėj pusėj 
kariauna lyg pelai pasklido, o kairėj — lyg šiaudai išdriko. 
Kiaurą dieną, nuo ankstaus ryto iki vakaro, kariavo Ivanka. 
Sumušė, sutriuškino priešo kariauną, atlėkė prie karaliaus, 
nukirto jam rankas iki pat pečių ir nujojo pas carą. 

Caras, žinoma, jo nepažino. 

— Sakyk, narsuoli,— klausia caras,— kas tu toksai, iš kur 
kilęs? 

Nieko kareivis jam neatsakė. 

— Kuo tave apdovanoti už tavo narsą? 

— Man nieko nereikia, — sako kareivis, — tik duok savo 
valdovišką skarelę atminimui. 

— Davė jam caras savo skarelę. 

Parvyksta Ivanka į sodą, įlenda pro kairę žirgo ausį, išlen- 
da pro dešinę ir tampa tokiu, koks buvo. Paleido žirgą lais- 
vėn ir nuėjo į savo pirkią. 

Sugrįžo caras su dukra iš karo. Visur dūdos groja, žmonės 
šoka, dainuoja — taip visiems linksma! 

Ateina caro duktė pas kareivį Ivanką. 

— Et,— sako, — be reikalo tu nevykai su mumis! Nors bū- 
tum mates, kas ten buvo: kiek kariuomenės, o kiek patran- 
kų! .. Būtume karaliaus neįveikę, jei ne vienas ryžtingas ri- 
teris. Kai užlėkė jis — visą karaliaus kariauną sumušė, sutriuš- 
kino, o pačiam karaliui nukirto rankas iki pat pečių. O kas 
jisai — neaišku. Kad mano vyras toks būtų! Bet čia man, var- 
guolei, nepasisekė. Ne vyras man teko, 0 vėpla! 

— Tu, pačiute, manęs nebark, o tuoj atnešk kareiviškos 
putros ir machorkos,— sako Ivanka. 

Atnešė žmona putros ir machorkos. Srebia Ivanka savo 
putrą, rūko machorką. 

Išsigydęs tas berankis karalius vėl paskelbė einąs kariauti 
su caru ir jo dukra. Ir ne vienas, o pasitelkęs dar kitus du 
karalius. 

Ruošiasi caras į karą, siunčia dukrą pas vyrą. 

— Ak, vyreli mano mielas, — sako ji, — vėl eina prieš mūsų 
šalį didelė kariauna, o ją veda trys karaliai. Mano tėvulis 
Jau senas — kariauti nepajėgia. Gal tu jotum vietoj jo? 

— Kur man joti, — sako kareivis — aš jau atkariavau. 

— O jeigu jie mūsų žemę užkariaus, tai ką mums tada 
daryti? 

— Neužkariaus! Jums padės tas narsusis riteris. 

— O mes juk nežinom, kas jisai ir kur jo ieškoti. .. 

— Nieko, jis ir pats jus ras. 

Pravirko pati ir išvyko drauge su senu tėvu į karą. O ka- 
reivis suvalgė, ką turėjo, išrūkė visą machorką ir sako pats 
sau: 

— Va jei būtų čia dabar mano pagalbininkai — vabalėlis, 
pelė ir vėžys! 

Vos tik jisai taip ištarė, beregint atsirado prieš jį vabalė- 
lis, pelė ir vėžys. 

— Ką pasakysi mums, gerasis kareivi? 

— Nagi noriu su jumis pasitarti, kaip įveikti tris karalius. 

— Gerai, — sako jam pagalbininkai — Mes tau padėsim. 

Atvilko pelė ir vėžys iš caro sandėlių naują, trigubai di- 
desnį užburtą kardą, o vabalas nuskrido į plyną lauką, į ža- 
lią pievą, ir atvedė iš ten kitą karžygių žirgą su aukso kar- 
čiais. 

Kaukštelėjo žirgas kanopomis prieš kareivį ir sako: 

— Lisk, Ivanka, man pro dešinę ausį, o pro kairiąją išlįsk. 

Įlindo Ivanka žirgui pro dešinę ausį, o pro kairiąją išlindo 
ir virto tokiu šauniu karžygiu, kad nei apsakysi, nei aprašysi. 

— O dabar,— sako žirgas, — sėsk ant manes, jojam kara- 
liaus kariaunos mušti. 

Sėdo Ivanka ant karžygių žirgo ir išjojo į karą. 

Atjojo jis, o ten karalių kariauna apsupusi carą su dukte- 
ria ir šaukia jiems, kad pasiduotų. 

Ivanka bemat įsiveržė priešo kariaunon ir ėmė ją kulti... 
Dešinėn švystelia, lyg pelai sklaidosi priešai, kairėn švyste- 
lia — lyg šiaudai draikosi. Ką pats nukerta, o ką žirgas ka- 
nopomis sutrypia. .. 

Tris dienas ir tris naktis kariavo Ivanka. Sumušė, sutriuški- 
no priešo kariauną, paskui nuskriejo prie berankio karaliaus, 
nukirto jam ir galvą. 

— Jau dabar, biaurybe, tu daugiau nežengsi mūsų že- 
mėn! — sako Ivanka. 

O kiti du karaliai vos gyvi pabėgo. 

Nujojo Ivanka prie caro palapinės. Caras džiaugsmingai jį 
sutiko. 

— Kas tu toksai? — klausia.— Iš kur kilęs? 

Nieko neatsakė Ivanka. 

— Kuo tave apdovanoti, narsus riteri? 

— Man nieko nereikia, — sako, — tik duok atminimui auksi- 
nį savo dukters žiedą. 

Labai patiko caro dukrai riteris: ji ir atidavė jam savo auk- 
so žiedą. 

Sėdo Ivanka ant žirgo, tiek jį ir tematė. Parjojo namo pa- 
vargęs, nepajėgė Net įlįsti pro kairiąją žirgo ausį, 0 pro deši- 
nę išlįsti, lyg pėdas nuvirto ant žolės ir užmigo karžygio 
miegu. 

Miega jis parą, miega antrą, o žirgas ganosi sode, mat, šei- 
mininkas nespėjo jo paleisti. 

Trečią dieną sugrįžo caras su kariais. 

Ir iškėlė sostinė didelę puotą! Visur muzika, žmonės links- 
minasi. 

Išėjo caro duktė į sodą pas savo vyrą. „Jis ten, matyt, iš 
bado jau miręs“, — galvoja ji. | 

Įeina pirkion, žiūri — nieko nėra. Ji ir šen, ir ten žvalgosi, 
staiga mato: sode auksakartis žirgas ganosi, o šalia jo gražus 
riteris miega. 

Priėjo caraitė prie riterio ir užmatė ant jo rankos savo auk- 
so žiedą, o iš kišenės kyšojo kamputis tėvo skarelės. .. 

Pažadino caraitė riterį. 

— Kas tu, šaunusis riteri? — klausia. 

— Kaip kas? Tavo vyras, kareivis Ivanka! — atsako riteris. 

Apsidžiaugė caraitė, kad toks gražus tapo jos vyras, paėmė 
jį už rankos, nuvedė pas tėvą. 

— Štai, — sako, — tėveli, kas mus iš bėdos išvadavo,— ma- 
no vyras, kareivis Ivanka! 

Ir parodė tėvui savo aukso žiedą su jo valdoviška skarele. 

Na, Ivanka daugiau nelindo žirgui pro kairę ausį, jis taip ir 
liko šaunus karžygis. 

Sako, kad jis ir dabar tebegyvena, 

Fiodoras Išradingasis ir tikrieji galiūnai 


V Ianamis kaime gyveno trobelninkas Fiodoras. Stiprumo ne- 
stiprus jis buvo, bet užtat labai protingas. 

Panoro jis tapti galiūnu. „Ir kuo aš ne galiūnas? — galvoja 
Fiodoras.— Negi tik stiprūs gali būti galiūnai?" 

Pasidarė jisai drobinę palapinę, balną, vietoj kardo pasiėmė 
dalgį, sėdo ant savo nusišėrusio kuino ir iškeliavo. 

Jojo jojo ir prijojo didelį miestą. Žiūri — stovi prie kelio 
stulpas, o ant jo kabo įvairūs skelbimai. Nieko nelaukdamas, 
išsiėmė iš kišenės pieštuką ir parašė, kad tokiais metais ir to- 
kį mėnesį, girdi, tokią ir tokią dieną keliavo pro šį miestą 
galiūnas Fiodoras Išradingasis — verčiau iš paskos jo nesivy- 
ti, priešais nesutikti, o iš tolo sustoti, nusiimti kepurę ir nu- 
silenkti! 

Prikalė prie stulpo skelbimą ir toliau nujojo. 

O neilgai trukus jojo šiuo keliu tikras galiūnas Ąžuolėnas. 
Perskaitė jis skelbimą, stebisi: koksai čia naujas galiūnas at- 
sirado jų karalystėj? Kad bent gavus į jį žvilgtelt: iš paskos 

prisivyti draudžiama, priešais sutikti neleidžiama. .. Teks nors 
iš tolo jam nusilenkti! 

Ąžuolėnas padarė trijų varstų lankstą, užjojo iš priekio, nu- 
siėmė kepurę ir šaukia: 

— Laba diena, galiūnė Fiodorai Išradingasis! Noriu tavo 
jaunesniuoju draugu tapti. Kaip įsakysi man joti, paskui tave 
ar priešais? 

— Jok paskui, — sako Fiodoras Išradingasis. 

Sugrįžo galiūnas atgal ir nujojo paskui jį. 

Prijojo abu didelę žalią pievą. Fiodoras paleido savo arklia- 
palaikį ganytis, pasistatė palapinę ir griuvo miegoti. 

Ir Ąžuolėnas pasistatė savo palapinę tolėliau. 

Rytą atsikėlė Ąžuolėnas, ėmė galąsti kardą didžiule bude. 
Tai pamatęs, ir Fiodoras ėmė savo dalgį į akmenį aštrinti. Kar- 
das galandasi tyliai: čikš-čikš, o dalgis — dzin-dzin į akmenį! 

Pavydas suėmė Ąžuolėną: „„Na ir kardas to galiūno! Skam- 
bėte skamba — manajam toli iki jo." 

Išbuvo juodu pievoje dvi dienas, o trečiąją sako Ąžuolė- 
nas Fiodorui Išradingajam: 

— Čia netoliese gyvena trigalvis slibinas Siaubūnas. Šaukia 
jis vieną mudviejų kautis. Ar tu pats josi, ar mane siųsi? 

— Et,— spiovė Fiodoras Išradingasis,— terliosiuos čia su to- 
kiom menkystom! Jok tu! 

Galiūnas susiruošė ir išjojo. O Fiodoras Išradingasis atsigu- 
lė miegoti. 

Atjoja Ąžuolėnas pas Siaubūną. 

— Kas tu? — klausia Siaubūnas.— Ar kartais ne Fiodoras 
Išradingasis? Girdėjau girdėjau apie tave. Sako, net skelbimas 
kabo, kad naujas galiūnas šioj karalystėj atsiradęs. 

Mato Ąžuolėnas, kad Siaubūnas labai bijo naujojo galiūno 
Fiodoro Išradingojo. Ir sako jam: 

— Taip, aš ir esu Fiodoras išradingasis. 

— Na ką gi, Fiodorai Išradingasis, kausimės ar taikysimės? 

— Ne, šėtone, ne taikytis čia atjojo pats Fiodoras Išradin- 
gasis, o kautis! 

Išsitraukė galiūnas Ąžuolėnas savo aštrųjį kardą ir nukir- 
to Siaubūnui visas tris galvas. Dvi galvas į pelkę įmynė, o 

trečią pasimovė ant kardo ir gabena parodyti savo vyresnia- 
jam draugui Fiodorui Išradingajam. Atjojo ir klausia: 

— Kur paliepsi dėti slibino galvą? 

— Mesk į krūmus! — mostelėjo ranka Fiodoras. 

O tuo tarpu pro aną miestą vyko galiūnas Kalnėnas. Pama- 
tė jis skelbimą ir nustebo: štai su kuo būtų gera susitikti! Nu- 
jojo jis pėdsakais ir prijojo didelę žalią pievą. Nusilenkė iš 
tolo Fiodorui Išradingajam ir sako: 

— Ar nepriimtum manęs, galiūnė Fiodorai Išradingasai į 
draugus? 

— Gerai. Statykis palapinę. 

Ištempė savo palapinę ir Kalnėnas. 

Rytą sako Kalnėnas Fiodorui Išradingajam: 

— Atsirado mūsų krašte nelabasis šešiagalvis Siaubūnas. Ar 
tu pats josi su juo kautis, ar mane siųsi? 

— Et,— nusispiovė Fiodoras,— terliosiuosi aš, mat, su to- 
kiom menkystom! Jok tu! 

Nujojo Kalnėnas, nukapojo slibinui visas šešias galvas, o 
vieną pargabeno parodyti, 

— Kur liepsi dėti slibino galvą? — klausia jis Fiodorą Išra- 
dingąjį. 

— Mesk tą biaurybę į krūmus! 

Ir pasklido aplinkui garsas apie galiūną Fiodorą Išradingą- 
jį. Pasiekė gandas apie jį ir devyngalvį slibiną. 

Šaukia jis Fiodorą į kovą. Buvo benorįs Fiodoras Išradin- 
gasis ir šį kartą pasiųsti vieną savo jaunesniųjų draugų, bet 
tie griežtai atsisakė. 

— Mes jau,— sako, — kovėmės, dabar tavo eilė, o ir Siau- 
būnas tik tavo jėgoms: mes jokiu būdu jo neįveiksim. 

Nieko nepadarysi — reikia joti. Be to, argi dera tokiam stip- 
riam galiūnui savo garbę prarasti? 

Susiruošė Fiodoras, užsėdo ant savo kuinelio ir joja. 

O Siaubūnas laukė laukė Fiodoro Išradingojo, nesulaukė ir 
pats išėjo pasitikti. Susitiko juodu pusiaukelėj. Pamatė Fiodo- 
ras devyngalvę pabaisą, persigando ir kad dums atgal! O Sli- 
binas paskui jį. 

Išklydo Fiodoras iš kelio, atsidūrė šunkely. O tas šunkelis 
vedė į pelkę, į klampynę. Dūmė dūmė jis šunkeliu ir pateko 
stačiai į klampynę. O Siaubūnas neapsižiūrėjo ir taip pat ten 
murktelėjo — vien tik jų galvos bekyšo. 

Fiodoras buvo lengvas, tuoj iššoko, o Siaubūnas įsmego 
baloje lyg kelmas. 

Apsižvalgė Fiodoras Išradingasis — tai bent įklimpęs Slibi- 
nas, nė nejuda. Pamatė jis Siaubūno kardą, šiaip taip jį pa- 
kėlė ir kad ims kapoti pabaisos galvas. Nukapojo visas de- 
vynias, sunkų kardą į pelkę įmynė, o pats atgal pėsčias pa- 
traukė: savo kumelkos iš liūno ištraukti niekaip negalėjo. 

Ateina į pievą, šaukia galiūnams: 

— Ei vyručiai! Tuoj eikit į klampynę ir atveskit mano ga- 
liūnišką žirgą. Aš ten su nevidonu Slibinu kovojau, visas de- 
vynias galvas nukapojau. 

Nuėjo galiūnai į klampiąją pelkę, žiūri — iš tiesų pelkėj 
drybso visos devynios slibino galvos! 

— Tai bent stipruolis! — sako.— Neregėta negirdėta: įgrū- 
do nevidoną Slibiną į klampynę ir visas devynias galvas jam 
nukapojo! O su kuo? Ir žiūrėti nėra i ką: ne kardas, 0 papras- 
tas dalgis, ir tiek! 

Pasibruko Kalnėnas kuiną po pažastim ir nunešė jį šeimi- 
ninkui. 

Dar didesnė šlovė pasklido apie galiūną Fiodorą Išradingąjį. 
Išgirdo apie jį pats valdovas Knarkinas. Užsigeidė jis šalia 
savęs turėti tokį garsų galiūną, įveikusį devyngalvį Slibiną. 
Pasiuntė jo pakviesti. 

Fiodoras Išradingasis nujojo į rūmus. Valdovas liepė pa- 
siūti jam brangius drabužius, davė rūmuose geriausią menę, 
tarną ir virėją jam priskyrė. 

Gyvena ten Fiodoras kaip inkstas taukuose. 

Praėjo metai, antri, o trečiaisiais išžygiavo prieš karalių 
Knarkiną piktas ir žiaurus jo kaimynas — karalius Grobūnas. 

Sutelkė jis tokią kariauną, kad nei akimis aprėpsi, nei su- 
skaičiuosi. Apsistojo su kariuomene prie karaliaus Knarkino 
dvaro ir siunčia jam pranešti: šaukiu tave į mūšį! 

Išsigando karalius Knarkinas, klausia Fiodoro Išradingojo: 

— Ką daryti? Nugalės mane valdovas Grobūnas. .. 

— Nenugalės! — sako Fiodoras Išradingasis.— Nesijaudink, 
mielasis, eik miegoti, aš su juo kovosiu. 

Karalius saldžiai nusižiovavo ir griuvo miegoti, o Fiodoras 
Išradingasis įsakė visiems siuvėjams, batsiuviams, dailidėms ir 
staliams susirinkti į karaliaus dvarą su savo įrankiais. 

Sugužėjo į karaliaus dvarą visos karalystės meistrai — dai- 
lidės su kirviais, siuvėjai su adatomis, staliai su piūklais, bat- 
siuviai su ylomis. .. 

Išėjo Fiodoras Išradingasis pas meistrus ir sako: 

— Per tris dienas padarykit man septynis pulkus medinės 
kariuomenės! 

— (Gerai, — sako meistrai. — Padarysim! 

Ir ėmėsi darbo. ž 

Kai kariuomenė buvo baigta, Fiodoras Išradingasis paliepė: 

— Sustatykit visą medinę kariuomenę už miesto! 

Taip ir buvc padaryta. O tikrąją kariuomenę Fiodoras Išra- 
dingasis suslėpė krūmuose. 

Atsibudo rytą karalius Grobūnas, žiūri — stovi prieš jį sep- 
tyni pulkai karaliaus Knarkino kariuomenės. Vadinasi, metas 
pradėti kovą. 

Ištisą dieną šaudė karaliaus Grobūno kareiviai į karaliaus 
Knarkino kareivius. Visą paraką išdegino, visus šovinius iš- 
šaudė, o nieko nenudėjo. 

Stebisi karalius Grobūnas: ar ne užburtą kariuomenę išstatė 
karalius Knarkinas? 

Tuo tarpu Fiodoras Išradingasis įsakė imtis darbo tikrajai 
kariuomenei. 

Išbėgo iš krūmų jo kareiviai ir kad ims šaudyti į karaliaus 
Grobūno kariauną. Šaudė šaudė — visą išmušė, o patį Grobū- 
ną paėmė į nelaisvę ir pas karalių Knarkiną atvedė. 

Pažadino jį Fiodoras Išradingasis ir sako: 

— Ką liepsi daryti belaisviui, gerbiamasis? 

Prasitrynė karalius akis, mato — stovi priešais jį surištas 
Grobūnas. 

Apsidžiaugė Knarkinas, padrąsėjo. 

— Į patranką jį įkiškite,— sako, — ir iššaukite į tą pusę, iš 
kur jis atėjo. 

Taip ir buvo padaryta. 

Išjojo karalius už miesto, pasižvalgė — visa priešo kariuo- 
menė išguldyta, O jo kareiviai gyvi ir sveiki. 

— Kaip tau taip pasisekė? — klausia karalius Fiodorą Iš- 
radingąjį — Juk Grobūnas buvo trigubai stipresnis. .. 

— Aš,— sako Fiodoras Išradingasis,— kovoju ne jėga, O 
protu. 

Tuomet karalius Knarkinas paskyrė Fiodorą Išradingąjį vy- 
riausiuoju savo kariuomenės vadu, o pats nuėjo miegoti. 

Micegojo jis dabar ramiai, nes joks kaimynas karalius nė 
nemanė jam skelbti karo. 


Ivanas Rytinis 


(Gyveno vyras su pačia. Ilgai jie neturėjo vaikų, o paskui, 
jau į senatvę, iškart gimė trys sūnūs: vienas vakare, kitas vi- 
dunaktį, o trečias — anksti rytą. Ir pavadino tėvai juos visus 
Ivanais: vyriausiąjį — Ivanu Vakariniu, vidurinįjį — Ivanu 
Naktiniu, o jaunėlį — Ivanu Rytiniu. 

Augo broliai, į mišką žiūrėdami. Ir išaugo stiprūs, liekni. 
Tik buvo skirtingo būdo: Vakarinis — pavydus, Naktinis — 
piktas, o Rytinis — ne piktas, ne pavydus, o visų drąsiausias 
ir geriausias. 

Tuo metu tos karalystės karalių ištiko nelaimė: dingo trys 
jo dukterys. Kaip beieškojo, surasti jų niekas negalėjo. 

Ir apskelbė karalius visur: kas suras jo dukteris, tam ati- 
duos pusę karalystės ir dukterį, kuri kris į akį. 

Sužinojo tai broliai ir ėmė tėvo prašyti, kad leistų juos ieš- 
koti karaliaus dukterų. 

— Eikit, — sako tėvas, — ieškokit, jeigu norite. 

Nuėjo broliai pas kalvį ir užsisakė po vėzdą: Vakarinis už- 

sisakė šešiapūdį, Naktinis — devynpūdį, o Rytinis — dvylika- 
pūdį. Juokiasi broliai iš jo: 

— Kam tau nereikalingą sunkybę tempti? 

— Nieko, — sako jaunėlis,— atsarga gėdos nedaro. 

Susirengė jie ir iškeliavo. Ėjo ėjo ir priėjo tokią tankme, 
kad nė prasiskverbti negali. Ėmė broliai skintis kelią: mostelia 
Vakarinis vėzdu — epušės virsta, mostelia Naktinis — eglės 


Prasiskynė jie kelią ir išėjo laukymėn. Žiūri — stovi lauky- 
mėj didelis namas, akmenų siena aptvertas. Priėjo jie prie už- 
rakintų geležinių vartų sienoje. 

Pasibeldė broliai į vartus — niekas neatidaro. 

— Matyt, teks juos vėzdu išmušti —sako vyriausiasis 
brolis. 

Užsimojo jis, trenkė vėzdu — tik vėzdas sulinko, o vartai 
nė krust. 

— Nagi, aš tvosiu,— sako vidurinysis brolis. 

Kaukštelėjo jis savo vėzdu — vartai tik įlinko. 

— (O dabar aš pamėginsiu, — sako jaunėlis. 

Užsimojo jis ir taip tvojo, kad vartai išsyk į dvi puses per- 
siskyrė. 

Vyresnieji broliai tik lūpas prikando, o jaunėlis juokiasi: 

— Argi nesakiau jums, kad atsarga gėdos nedaro! 

Suėjo jie į kiemą — nieko nematyti, o turto begalės, kaip 
pas poną: svirnai lūžta nuo grūdų, o karvidės pilnos karvių ir 
jaučių. 

Vakarinio akys sužibo. 

— Jei taip, — sako jis, — tai mes čia būsim šeimininkai. Kam 
mums dabar tų karalaičių? 

Suėjo broliai į namą, pernakvojo. Rytą susitarė, kad vienas 
liksis virti pietų, o du eis medžioti. 

Pirmąją dieną pasiliko vyriausias brolis. Jis papiovė jautį, 
sukapojo mėsą gabalais, sudėjo į katilą ir ėmė virti. Išvirė 
ir atsigulė pailsėti, laukia savo brolių. 

Staiga kažkas į duris — bar, bar! 

— Atidaryk! — šaukia. 

Zvilgtelėjo Vakarinis pro langą, ogi stovi prie durų žilas 
senukas: didumo kaip nykštukas, barzda masto ilgumo, akys 
kaip obuoliai. Geležiniu grūdekliu taukši, vielų rimbu pliaukši. 

— Kas tuė — klausia Vakarinis. 

— Šių namų šeimininkas. Jei neatidarysi, grūdekliu duris 
išversiu! 

Nusigando Vakarinis, atidarė, 

— Dabar perkelk mane per slenkstį! — paliepė senukas. 

Vakarinis perkėlė senuką per slenkstį. 

— Pasodink ant suolo! 

Vakarinis pasodino jį ant suolo. 

— Duok šen katilą su jaučiu! 

Vakarinis atsikalbinėja. 

— Negaliu, — sako, — laukiu brolių pietums. 

Senukas piktai pliaukštelėjo vielų rimbu: 

— Kaip tai — negaliu! Jūs mano name gyvenat, mano ge- 
ru naudojatės, 0 man pavalgyt gailit! : 

„Na ką gi, — galvoja Vakarinis, — tegul pasrebia nuoviro, 
ar daug jam reikia.“ 

Pastatė jis prieš senį katilą, o tas kaip įniko šveisti jautį, 
taip visą ir sudorojo, net nuovirą iki dugno išsrėbė. Privalgė 
ir kad ims Vakarinį grūdekliu talžyti, vielų rimbu čaižyti! Su- 
mušęs paliko leisgyvį ir dingo. 

Atsipeikėjo Vakarinis, šiaip taip atšliaužė prie patalo ir gu- 
li — vos bealsuoja. 

Sugrįžo broliai iš medžioklės. 

— Duok pietų, — sako. 

— Nieko nėra. ..— vaitoja Vakarinis. 

— Kodėl gi tu neišvireiė 

Gėda Vakariniui prisipažinti, kad priplumpino jį kažkoks 
senis, ir sako: 

— Negaluoju... 

Nieko nepadarysi — teko pietus virti jaunesniesiems bro- 
liams: papiovė jie jautį, sukapojo mėsą gabalais ir išvirė. Pa- 
tys pavalgė ir brolį pavalgydino. 

Rytojaus dieną namie liko Naktinis. Apsiruošė jis ir atsigulė 
ilsėtis. Staiga kažkas į duris beldžiasi. 

— Kas ten? — klausia Naktinis. 

— Šeimininkas. 

Jis atidarė, žiūri — kėblina žilas senukas: didumo kaip nykš- 
tukas, barzda masto ilgumo, akys kaip obuoliai; geležiniu grū- 
dekliu taukši, vielų rimbu pliaukši. 

— Perkelk mane per slenkstį! — šaukia senukas. 

Išsigando Naktinis išverstakio senuko, perkėlė jį per 
slenkstį. 

— O dabar pasodink ant suolo! 

Pasodino Naktinis jį ant suolo. 

— Duok pavalgyt, atsigert! 

„Na ką gi, — galvoja Naktinis — tegul pasrebia nuoviro, 
kiek ten jam reikia," 

Pastatė jis katilą priešais senuką. O senukas viską suvalgė, 
iškaršė Naktiniui kailį ir leisgyvį po suolu numetė. 

Sugrįžo broliai iš medžioklės, vėl nėra ko valgyt. O N aktinis 
dejuoja: 

— Nesveikuoju aš, broleliai. . 

Vakarinis tyli, o Rytinis sako: 

— Kokia liga jus apniko? Jei imsit taip sirguliuoti, mes čia 
iš bado žūsim. 

Trečią dieną namie liko jaunėlis — Ivanas Rytinis. Apsiruo- 
šė jis, atsigulė ilsėtis, kol broliai iš medžioklės grįš. 

Staiga kažkas beldžia į duris. 

— Atidaryk! 

Nenorėjo Rytinis keltis. 

— Durys nerakintos,— atsakė jis,— pats atsidaryk! 

Teko senukui pačiam atsidaryti. Kai pamatė jį Rytinis, taip 
ir pratrūko juoktis: 

— Kaip gyvas, — sako, — tokio juokingo senio neregėjau! 

Užpyko senukas ir kad puls Rytinį su grūdekliu! 

— Ak, tu šitaip! — sako Rytinis.— Ne ant tokio pataikei! 

Pačiupo jis vėzdą ir kad ims senį talžyti! Sumušė jį, grūdek- 
li su rimbu atėmė, o patį išvilko miškan, įskėlė ten kelmą, 
įspraudė barzdą į plyšį, pleištu užkalė ir nuėjo atgal. 

Sugrįžo broliai iš medžioklės. 

— Na, ar pietų išvirei? 

— Išviriau,— atsako Rytinis. 

Pastatė jis katilą ant stalo. Prisivalgė broliai ir klausia: 

— O ar nebuvo atėjęs pas tave išverstakis senukas? 

— Buvo. 

— Na ir kaip? 

— Nieko. Aš jo barzdą į kelmą įspraudžiau, kad daugiau 
Čia nevaikščiotų. 

— Negali būti! — stebisi broliai. 

— Eime, parodysiu. 

— Nuėjo jie prie kelmo, o ten vien barzda bestyro. .. 

— Tai velnias išverstakis, paspruko! — sako Rytinis.— Rei- 
kia jį surasti, kitaip vėl pas mus atsivilks. 

Iškeliavo broliai senio ieškoti. Ėjo ėjo jie pėdsakais ir priėjo 
didelį akmenį. Nustūmė akmenį, žiūri — po juo ola, tokia gili, 
kad nė dugno nematyti. 

— Reikia jį iš ten išvilioti ir pribaigti — sako vyriausias 
brolis.— Antraip šiuose namuose negalėsim gyventi. 

— Tiesa, — sutiko vidurinysis brolis, atsiminęs, kaip sumušė 
jį seniokas savo grūdekliu. 

Pasidarė broliai ilgą diržą iš jaučių odų, pririšo prie jo pin- 
tinę ir ėmė tartis, kuriam iš jų leistis į olą. 

Vyriausiasis sako: 

— Aš kažko negaluoju, nesileisiu. 

Vidurinysis irgi atsikalbinėja. 

— Na, jeigu judu tokie ligoti, tai leisiuosi aš, — sako jau- 
nėlis brolis.— Nuleiskit mane ir žiūrėkit: kai timptelsiu dir- 
žą — traukit atgal. 

Nuleido jį broliai, ir atsidūrė Ivanas Rytinis po žeme. 

„Kur čia to velnio ieškoti?“ — galvoja jis. Apsižvalgė, žiū- 
Ti — stovi netoliese vario rūmai. Ivanas nuėjo į rūmus, o ten 
besėdinti mergelė, išsikamavusi ir liūdna, ašaromis beplūstan- 
ti. Pagailo Ivanui mergelės. 

— Ko tu, sesele, verki? — klausia. 

— (O kaipgi man neverkti: buvau karalaitė, o dabar virtau 
nelabojo Kaščejaus belaisve. .. 

Ėmė Ivanas Rytinis guosti karalaitę: 

— Pakentėk dar kiek, aš tave išvaduosiu! 

— Ak,— dūsauja karalaitė — jau niekas manęs neišva- 
duos — nelabasis Kaščejus užmuš bet kurį galiūną. Nešdinkis, 
berneli, jisai greit sugrįš namo. 

— Niekur aš neisiu, kol nelabojo Kaščejaus nepribaigsiu! 
Kur jis? 

— Kas žino: gal sidabriniuose rūmuose, gal auksiniuose, oO 
gal po pasaulį kur bastosi. 

— O kur tavo seserys? 

— Vidurinioji gyvena netoliese, sidabriniuose rūmuose, o 
jaunėlė kiek toliau, auksiniuose. 

Nuėjo Ivanas pas viduriniąją seserį, į sidabro rūmus,— ir 
ten nėra Kaščejaus: viena karalaitė besėdinti, ašaromis be- 
plūstanti. Pasikalbėjo jis su karalaite, paguodė ją Kaip galė- 
damas ir išėjo pas jauniausią seserį — į aukso rūmus. Apžiūrė- 
jo rūmus — nieko nėra. Staiga Mato — sėdi mažoj seklytė- 
lėj mergelė su rusvom kasom. Žiūri į ją Ivanas ir atsižiūrėti 
negali. 

— Kas tu tokia, gražuole? — klausia. 

— Buvau karalaitė, o dabar štai nelabojo Kaščejaus belais- 
vė. O tu kas esi? 

— Kaimo bernelis Ivanas Rytinis. 

— O ko tu čia atėjai, kaimo berneli Ivanai Rytini? 

— Aš atėjau Kaščejaus nudobti ir tavęs išvaduoti. 

Karalaitė sunkiai atsiduso: 


— Oi, gerasis narsuoli, niekas negali Kaščejaus nudobti, juk 
jisai nemirtingas. Šit jeigu jo mirtį suradus, tai jis ir pats nu- 
sprogtų. 

— O kurgi jo mirtis? 

— Girdėjau,— sako karalaitė, — kad yra jūrų dugne skry- 
nia, skrynioje — zuikis, zuikyje — antis, o antyje — kiaušinis. 
Ten ir yra jo mirtis. 

— Ačiū, brangioji! — šako Ivanas.— Lauk manęs čia — ei- 
nu ieškoti Kaščejaus mirties. 

Išsirinko rūmuose geriausią Kaščejaus lanką ir išėjo. Ėjo 
ėjo ir užsinorėjo valgyti. Žiūri — peslys lekia. „,„Nudėsiu,— 
galvoja, — šį peslį, juk nieko geresnio nerandu.“ Nusitaikė jis 
į peslį, o šis sako jam žmogaus balsu: 

— Nešauk manęs, Ivanai Rytini, aš tau nelaimėje pra- 
versiu. 

Nuleido Ivanas lanką, nuėjo toliau. O valgyt taip nori, kad 
net galva sukasi. „Ne, — galvoja, — dabar ką besutikčiau — 
nudėsiu." 

Vos tik taip pagalvojo, žiūri — bėga vilkas. Pakėlė Ivanas 
lanką, o vilkas ir sako: 

— Nešauk manęs, Ivanai Rytini, aš tau nelaimėje praver- 
siu... 

Eina Ivanas toliau. Priėjo jis jūrą. Žiūri — guli didžiulis vė- 
Zys: viena jo pusė ant kranto, kita — jūroj. Pagalvojo Ivanas: 
„Šit kur neblogas kąsnis tyso. Bet vos tik jis pasilenkė prie 
vėžio nusitraukti žnyplių, šis ėmė prašyti: 

— Nieko man nedaryk, Ivanai Rytini. Matai, kaip aš kan- 
kinuosi: viena mano pusė ant kranto guli, o kita jūroj plū- 
duriuoja. Verčiau paimk baslį ir pastumk mane jūron. Prašyk, 
ko nori, viską padarysiu. 

Ivanas paklausė jo, susirado baslį ir įstūmė vėžį jūron. 

Sriūbtelėjo vėžys vandens, apsidžiaugė ir sako Ivanui: 

— O dabar, gerasis berneli, sakyk, ko norėtum; 

Ivanas sako: 

— Yra jūroj skrynia, skrynioje — zuikis, zuikyje — antis, o 
antyje — kiaušinis: tai nelabojo Kaščejaus mirtis. Ji man ir 
reikalinga. 

— Palauk čia, atgabensiu tau šią skrynią, — pasakė vėžys ir 
nunėrė į jūros dugną. 

Surado jis ten skrynią ir išmetė ant kranto. 

Paėmė Ivanas skrynią, numušė užraktą. Bet vos tik jis at- 
vožė dangtį, iššoko zuikis ir nudūmė jūros krantu. 

Ivanas taip ir nusitvėrė už galvos: 

— Ką aš padariau? O kad čia dabar būtų tas vilkas! 

Ir vos tik jis taip pratarė, žiūri — bėga vilkas. Sugavo vil- 
kas zuikį ir sudraskė į skutelius. Iššoko iš zuikio antis ir nu- 
lėkė virš jūros. 

Ivanas vėl susisielojo: 

— Kad čia būtų tas peslys, jis šitą antį sugautų! 

„Nespėjo Ivanas tų žodžių pratarti — kur buvęs nebuvęs, 
peslys virš jūros ėmė skraidyti. Pastvėrė jis antį, atnešė ją | 

krantą ir sudraskė į skutelius. Iš anties iškrito kiaušinis. Pa- 
ėmė Ivanas tą kiaušinį, įsidėjo kišenėn ir nuėjo atgal. 

Sugrįžta jis į aukso rūmus. Žiūri: besėdįs ten jam pažįsta- 
mas žilasis senukas — didumo kaip nykštukas, akys kaip obuo- 
liai, tik be barzdos. Kai pamatė jis Ivaną, tiesiog sudrebėjo iš 
pykčio: 

— Štai ko seniai laukiu! Dėl tavęs aš likau be barzdos! Na, 
dabar nepaspruksi! Nors tu ir stiprus, bet šiam pasauly nėra 
stipresnio už mane! 

Pastvėrė išverstakis Kaščejus savo geležinį grūdeklį ir puo- 
lė Ivaną. O šis taukšt jam į kaktą kiaušiniu! Grūdeklis taip ir 
iškrito Kaščejui iš rankų. Pargriuvo nelabasis Kaščejus ir ga- 
lą gavo... 

Sudegino Ivanas piktąjį Kaščejų, o pelenus pavėjui paleido. 
Ir nuėjo pas karalaitę. 

— Ačiū tau,— sako jis,— kad padėjai tą nelabąjį pribaigti. 
Už tai nuvesiu tave pas tėvus. 

Apkabino karalaitė Ivaną, pabučiavo: 

— O aš tekėsiu už tavęs. Už nieko kito netekėsiu, tik už 
tavęs. 

— Na, žiūrėk, kad žodžio laikytumeis! 

Susirengė jie ir išėjo. Kiek paėjėjęs, Ivanas atsigręžė, pa- 
sižiūrėjo į rūmus: 

— Ak, gaila tiek aukso palikti: namie jisai mums pra- 
verstų. 

Tada karalaitė išsiėmė nosinaitę, padavė jam. 

— Mostelk,— sako, — šia nosinaite triskart iš kairės į de- 
šinę. 

Mostelėjo Ivanas nosinaite, ir beregint visi rūmai susisuko 
į aukso kiaušinį. Ivanas stebisi, o karalaitė sako: 

— Jei panorėsi vėl tokius rūmus turėti, tai mostelk ta no- 
sinaite triskart iš dešinės į kaire... 

Įsidėjo Ivanas nosinaitę su kiaušiniu į kišenę ir nuėjo to- 
liau, į sidabro rūmus. Pasiėmė drauge vidurinę karaliaus duk- 
terį. Ivanas ir jos rūmus įsidėjo kišenėn. Nuėjo jie į vario 
rūmus — pasiėmė vyriausiąją karaliaus dukterį, o Ivanas ir 
vario rūmus įsidėjo kišenėn. ,„Atsarga gėdos nedaro“, — gal- 
voja. 

Nuėjo jie prie olos, pro kurią Ivanas nusileido į Kaščejaus 
karalystę. Įsodino jis vyriausią karalaitę į pintinę ir trūktelėjo 
diržą — pintinė ėmė kilti aukštyn. 

— Šaunūs mano broliai — džiaugiasi Ivanas,— laukia ten 
manęs! 

Šitaip jie iškėlė dar dvi seseris. Atėjo Ivano Rytinio eilė, Pa- 
vydusis Vakarinis ir sako broliui: 

— Kam mums reikia Rytinioė Sužinos karalius, kad jis jo 
dukteris išvadavo, atiduos jam pusę karalystės ir gražiausią 
dukterį išleis už jo. O mums kas atiteks Verčiau pasakysim, 
kad, girdi, jo dukras aš išvadavau, o tu padėjai. Na, o su ta- 
vim aš broliškai pasidalinsiu. 

Susitarė juodu ir paliko jaunėlį brolį po Žeme. 

Laukė laukė Ivanas Rytinis pintinės, bet taip ir nesulaukė. 
„Še tau ir broliai! — galvoja Ivanas.— Klastūnai, o ne bro- 
liai!“ 

Pasielvartavo jis ir nuėjo klajoti požemio karalystėje. Ei- 
na sau, eina, o staiga kad kils audra, stačiai nėra kur dėtis. 
Palindo Ivanas po kupliu ąžuolu. Stovi ten, girdi, — čirpsi liz- 
de tarp šakų paukštyčiai: lietus su kruša juos čaižo! 

Pagailo Ivanui paukštyčių. Įlipo į ąžuolą ir pridengė juos 
savo sermėga. Jau taisėsi jis sliuogti žemyn, staiga girdi — 
kažkas viršuje šniokščia, net vėjas per septynis varstus 
švilpia. 

Atlėkė į lizdą žydras paukštis Nagajus, pamatė, kad Ivanas 
pridengė jo lizdą nuo krušos, ir sako jam: 

— Nežinau, gerasis žmogau, kaip tau atsidėkoti, kad mano 
vaikus nuo mirties išgelbėjai. 

— Nunešk mane, — sako Ivanas, — į mūsų žeme. 

— Mielai nunešiu. Tik parūpink man statinę jautienos ir 
statinę šaltinio vandens. Žinia, man teks dažnai stiprintis ke- 
lyje, juk tu nelengvas! .. | 

— O kur man viso to gauti? 

— Eik už ugnies upės. Ten gyvena aklas senis. Jis turi daug 
jaučių. 

Patraukė Ivanas pas akląjį senį. Sako senis: 

— Duosiu tau, vyruti, statinę mėsos ir statinę šaltinio van- 
dens, tik vieną vasarą paganyk mano jaučius. Aš aklas, man 
sunku paskui juos lakstyti. 

Ivanas sutiko ir liko pas akląjį senį už piemenį. 

— Visur juos ganyk,— sako senis, — tik negink į senos ra- 
ganos žiežulos pievą,— ji tave pražudys... Aš kartą nugi- 
niau jaučius į jos pievą, tai ji man akis išdūrė. Trisdešimt 
metų nematau šviesaus pasaulio. 

— Nieko,— sako Ivanas,— kaip nors susidorosim ir su ra- 
gana. 

Susisuko jis vielinį rimbą, pasiėmė vėzdą ir nuginė senio 
jaučius į raganos pievą. | 

Vos atginė juos, žiūri — atrūksta ragana piestoj, grūdekliu 
kutrina, šluota pėdsaką užtrina, 

— Kas tau leido,— šaukia ragana, — jaučius mano pievoj 
ganyti? Va tuoj akis tau išdursiu, ir mano pievos, ir šviesaus 
pasaulio daugiau nematysi! 

Užsimojo ragana geležiniu grūdekliu ir puolė Ivaną. O Iva- 
nas kad šniovė jai vieliniu rimbu, kad šveitė vėzdu — taip ir 
išvirto akys pačiai raganai. Mušė mušė Ivanas raganą, kol ji 
ėmė prašyti pasigailėjimo. 

— Grąžink seniui akis, — sako jis,— tai paleisiu tave. 

— Grąžinsiu, tik paleisk. Mano pirkioj stovi du buteliai: gy- 
domasis ir gyvybės vanduo. Paimk juos, suvilgyk seniui 
akis — jisai ir praregės. 

— Ne,— sako Ivanas, — netikiu tavim — apgaudinėji. Eime 
kartu. 

Paėmė juodu tuos butelius ir nuėjo pas senį. Pavilgė Ivanas 
seniui akis gydomuoju vandeniu — atsirado seniui naujos 
akys; pavilgė gyvybės vandeniu — senis praregėjo. 

Taip apsidžiaugė senis, kad nežino nė kaip bedėkoti Iva- 
nui. 

— Imk,— sako, — nors pusę mano jaučių ir eik savais ke- 
liais. Dabar jau aš pats ganysiu. 

— O jeigu ragana vėl tau akis išdurs? 

Senis nusigando: 

— Gali išdurti: ji biauri boba! Juk tai paties Kaščejaus 
pati. 

— Ak taip! — sako Ivanas.— Tuomet susidorosiu su ja 
kaip ir su Kaščejum. 

Užmušė jis raganą, sudegino, o pelenus pavėjui paleido. 
Paskui papiovė du jaučius, sukrovė mėsą į statinę, o kitą sta- 
tinę prisipylė šaltinio vandens ir nuėjo pas paukštį Na- 
gajų. 

— Parišk,— sako paukštis, — statinę mėsos man po dešiniu 
sparnu, o vandens statinę — po kairiuoju. Pats sėskis ant nu- 
garos. Bet žiūrėk, kai tik pasuksiu galvą dešinėn — mesk man 
gabalą mėsos, o kai pasuksiu kairėn — įpilk samtį van- 
dens. 

Ivanas padarė, kaip liepė paukštis, užsėdo ir nuskrido. 

Lakdina Ivaną paukštis Nagajus tamsia ola aukštyn, o Iva- 
nas vos bespėja šerti jį šviežia jautiena, girdyti šaltinio van- 
deniu. 

Mėtė Ivanas jam mėsą, mėtė ir pagaliau visą išmėtė. Pasu- 
ka paukštis galvą dešinėn, o Ivanas, užuot davęs jam mėsos, 
pila samtį vandens. „,„Ne,— purto galvą paukštis, — nenoriu 
vandens, mėsos duok.“ 

Mato Ivanas — silpsta paukštis Nagajus, o jau žemė netoli, 
net dangus švykso. 

„Ką daryti? — mąsto Ivanas. Paėmė jis peilį, atpiovė gaba- 
lėlį minkštimo iš savo dešinės kojos ir nusviedė paukščiui. 
Prarijo paukštis, tik pažvelgė nustebęs į Ivaną. Paskui pasu- 
ko galvą kairėn ir užsigėrė šaltinio vandeniu. 

Paskrido jis kiek ir vėl ėmė silpti. Ivanas, neilgai galvojęs, 
atpiovė gabalėlį minkštimo iš kairės kojos. Užsigėrė paukštis 
vandeniu ir išskrido į šviesų pasaulį. 

— Na, šiaip taip išskridom,— sako paukštis Nagajus.— Da- 
bar lipk žemėn. 

— Negaliu, — sako Ivanas. 

— Kodėl? 

— Matai, kokios mano kojos. .. 

Pažiūrėjo paukštis Nagajus — iš tikrųjų Ivano kojos su- 
žeistos. .. 

— Matau,— sako jis,— paskutiniai kąsniai buvo kitokie. 
Na, gerai, dabar man jų nebereikia. 

Kostelėjo paukštis kartą — išspiovė vieną kąsnį, kostelėjo 
dar kartą — išspiovė antrą. Paėmė juos Ivanas, pridėjo į vie- 
tas, apšlakstė gydomuoju vandeniu — jie ir priaugo; apšlaks- 
tė juos gyvybės vandeniu, — pasidarė vėl tokie pat, kaip 
buvę! 

Padėkojo jis gerajam paukščiui ir leidosi kelionėn. Atėjo į 
tą miestą, kur gyveno karalius, ir pasiprašė nakvynės pas 
vieną senutę, 

Rytą siunčia Ivanas senutę į miestą naujienų sužinoti. Nu- 
ėjo senutė į karaliaus dvarą, viską ten sužinojo, sugrįžo ir pa- 
sakoja: 

— (Geros žinios mieste: sako, atsiradusios karaliaus dukte- 
rys. Ten dabar visose gatvėse muzikantai groja, juokdariai 
dainuoja. 

— O kas gi surado karaliaus dukteris? — klausia Ivanas. 

— Galiūnas Ivanas Vakarinis. Karalius atiduos jam už tai 
pusę karalystės ir išleis už jo jaunėlę dukterį. Po trijų dienų 
bus vestuvės, 

Susisielojo Ivanas Rytinis. Nejau, galvoja, karalaitė jį pa- 
miršo? 

Rytojaus dieną jis vėl siunčia senutę miestan naujienų pa- 
klausyti. Sugrįžo ji ir pasakoja: 

— Girdėjau aš, berneli, naujų žinių: vestuves kels tada, kai 
atsiras žmogus, kuris gebės pasiūti tokius batelius, kokius ka- 
ralaitė Kaščejaus karalystėj avėjo. Tokia pačios karalaitės 
valia. 

Išgirdo tai Ivanas, ėmė prašyti senutės: 

— Nueik, senele, pas karalių ir pasakyk, kad tu gali tokius 
batelius pasiūti. 

— Ir ką tu, berneli, prasimanei? Kur jau man pasiūti tokius 
batelius! 

— O tu, senele, tik apsiimk, pasiūsiu juos aš pats. 

Nuėjo senutė pas karalių. 

— Aš,— sako, — apsiimu pasiūti karalaitei batelius. 

— Gerai,— sutiko karalius.— Jei pasiūsi ir dukrai jie pa- 
tiks, aš tave auksu apipilsiu. 

Davė jai karalius šimtą rublių ir pasakė, kad per tris die- 
nas darbas būtų atliktas. Papasakojo senutė Ivanui, kaip su 
karalium susitarė, ir atidavė pinigus. 

— Tik žiūrėk, neapgauk manęs! 

— Neapgausiu, senele, nebijok. 

Praėjo pirmoji diena, o batsiuvys nė neketina imtis darbo. 
Antrąją dieną irgi nieko nedaro. Senutė vos neverkia: 


— Ką tu sau manai, berneli? Kodėl batelių nesiuvi? Ką aš 
karaliui sakysiu? 

— Nesikrimsk, senele. Rytoj nespės nė saulė patekėti, o 
bateliai bus baigti — kelkis ir nešk! 

Vakare Ivanas išėjo į lauką, padėjo auksinį kiaušinį ant 
žemės, triskart mostelėjo nosinaite iš dešinės į kairę, ir iškilo 
prieš jį aukso rūmai. Surado jis ten karalaitės batelius, pas- 
kui triskart mostelėjo nosinaite iš kairės į dešinę, ir rūmai vėl 
į kiaušinį susisuko. 

Parsinešė Ivanas batelius ir pastatė ant stalo. 


Atsibunda rytą senutė, žiūri — stovi ant stalo aukso batu- 
kai. Paėmė juos ir nuskubėjo pas karalių. 

Pažino karalaitė savo batelius, apsidžiaugė. 

— Kas juos siuvo? — klausia ji senutės.— Juk ne tu siu- 
vai! 

Nusigando senutė ir sako: 

— Giuvo juos vienas jaunas kurpius. 

— Noriu pamatyti šį kurpių! — įsigeidė karalaitė. 

Karaliui, žinoma, paliepti nesunku: nusiuntė karietą ir par- 
vežė į rūmus kurpių. 

Kai tik pamatė karalaitė Ivaną Rytinį, pulte puolė prie jo. 

— Štai kas, — sako, — Mane ir mano seseris išvadavo! UŽ 
jo ir tekėsiu. 


Atidavė tuomet karalius Ivanui pusę karalystės ir liepė ves- 
tuves kelti. 


Visus sukvietė Ivanas į savo vestuves — tėvą su motina, 
svainius, senąją senutę, tik vyresniųjų brolių nepakvietė. .. 

Ir aš ten buvau, midų vyną gėriau, per ūsus varvėjo, bur- 
noj neturėjau. Gavau ten pilką sermėgą. Bėgu iš džiaugsmo 
namo, 0 vienas kvailys šaukia: „Pilksermėgi, pilksermėgi!“ O 
man pasirodė: „Palik sermėgą, palik sermėgą!“ Ėmiau ir nu- 
sivilkau ją. Parbėgau namo, savo baltąją užsivilkau. Štai da- 
bar ją ir nešioju. 


Aukso obelis 


Ciciė senelis ir senelė. Turėjo juodu dvi dukteris — vie- 
na buvo senelio, kita — senelės. Senelio duktė buvo vardu Ga- 
lia, senelės — Julia. 

Savo dukrą senelė mylėjo ir lepino, o podukrą — prastai 
valgydino, visaip stengėsi ją kamuoti. 

Kartą senelis išėjo į mugę, nusipirko treigį jautuką. Parsi- 
vedė jį namo ir sako dukroms: 

— Ganysit jį iš eilės — viena dieną ir kita dieną. 

Pirmą dieną išginė jautuką senelio duktė. Pikta pamotė įda- 
vė jai verpstę ir maišiuką kuodelių. 

— Žiūrėk, — sako, — kad per dieną viską suverptum, audek- 
lą išaustum, drobę išbaltintum, o vakare namo parneštum, Ne- 
padarysi — šviesios dienos nematysi. 

„Išsivedė Galia jautuką iš tvarto, paglostė jam sprandą ir 
varo į ganyklą. Gano, o pati karčias ašaras lieja. 

Jautukas klausia: 

— Mergele, mergele, rusvakasėle, ko tu raudiė 

— O kaip aš, jauteli, neraudosiut Uždavė man pamotė šį 
maišiuką kuodelių suverpti, audeklą išausti, drobę išbaltinti 
ir vakare namo parnešti... Argi per dieną aš tokį darbą at- 
liksiu4 

— Neraudok,— sako jautukas,— gink mane į šilko žolelę, į 
gaivią raselę, ten ką nors sugalvosim. 

Nuginė Galia jautuką į šilko žolelę, į gaivią raselę. Priėdė 
jautukas, prisiganė, o paskui ir sako: 

— O dabar dėk man į dešinę ausį kuodelį su verpste, pati 
pūstelk į kairę ausį ir žiūrėk, kas bus. 

Įdėjo Galia jautukui į dešinę ausį kuodelį su verpste, pa- 
pūtė į kairiąją ausį ir žiūri. O tenai ir kuodelis verpiamas, ir 
audeklas audžiamas, ir drobė balinama, į rietimą riečia- 
ma... 

Kai viskas buvo atlikta, išėmė Galia drobės rietimą ir links- 
ma parginė jautuką namo. 

Pikta pamotė pasitinka ją kieme: 

— Na, ar suverpei kuodelį? 

— Suverpiau,— sako Galia ir rodo drobę. 

Pamotė taip ir stvėrėsi už galvos: šitokį darbą jos podukra 
atliko! O štai ir kaimynės atėjo, žiūri, kokią ploną drobelę iš- 
audė Galia. Visos tik giria, tik liaupsina ją. 

Atėjo eilė ginti jautuką senelės dukrai Juliai. Davė jai mo- 
tina verpstę ir pusmaišį Kuodelių. 

— Suverpk,— sako, — dukrele, šį kuodelį ir išausk dar gra- 
žesnę drobę už savo netikrą seserį. Noriu, kad žmonės tave 
girtų, o ne ją. 

Pasiėmė Julia storą lazdą ir išginė jautuką. Gano ir vis mu- 
ša jį lazda. Ėmė jautukas lakstyti į visas puses, o Julia paskui 
jį bėgioja, plūsta baisiausiai. Lakstė lakstė ir verpstę pa- 
metė. 

Atginė ji jautuką šiaip taip į pliką nuoganą, padėjo kuo- 
delį ir nuvirto miegoti. Jautukas ištaršė kuodelį ir purvan 
sumynė. 

Pavakare nubudo Julia, žiūri — kuodelis į purvą sumin- 
tas. .. Stvėrė ji lazdą ir kad ims jautuką mušti. Parbėgo jau- 
tukas namo, 0 ji paskui jį klykdama. 

Motina jos klausia: 

— Na, dukrele, ar darbą atlikai? 

— O ne, — sako. 

— Kodėl? | 

— Jautukas kaltas. Aš per jį ir verpstę pamečiau, 0 pas- 
kui jis dar ir mano kuodelį purvan įmynė. 

Supyko pamotė ant jautuko. Nuėjo pas senelį ir sako: 

— Seni, piauk jautuką! 

— Ką tu, sene, pakvaišai? — stebisi senelis.— Kam jį mums 
piauti? 

O senė kad ims trypti, kad puls senelį su kumščiais: 

— Jei nepiausi, išvysiu tave kartu su tavo dukteria! 

Nieko neveiksi — sutiko senelis piauti jautuką. 

Išgirdo tai Galia, nubėgo pas jautuką į tvartą, apsikabino 
jo kaklą ir paplūdo ašaromis. 

— Mergele, mergele, rusvakasėle, ko tu raudiį — klausia 
jautukas. 

Papasakojo jam Galia, ką sumanė padaryti pikta pamotė. 

— Neraudok, mergele,— sako jautukas.— Verčiau paklau- 
syk, ką tau sakysiu. Kai mane papiaus, paimk mano kepenis 
ir surask jose aukso grūdelį. Pasodink šį grūdelį sode prie pir- 
kios. Štai ir viskas. 

Galia taip padarė, kaip jautukas jai liepė. 

Ir išaugo iš grūdelio obelis su aukso obuoliais. 

Kas eina ar Važiuoja pro sodą — visi gėrisi aukso obelim! 

Jojo kartą iš Karo jaunas apveidus husaras. Pamatė jis obe- 
lį ir sustojo. 

Ištiesė jis ranką, norėdamas nusiskinti aukso obuolį, bet obe- 
lis — dzin, dzin! — ir pakėlė šakas į viršų. | 

Husaras nuleido ranką — obelis vėl nusvarino obuolius, kaip 
ir anksčiau. 

Pamatė tai pro langą Galia ir sako pamotei: 

— Eisiu nuskinti tam gražiam husarui obuolį. 

O pamotė kad sutryps jai, kad riktels: 

— Aš tau galvą nutrauksiu! 

Pastvėrė ji Galią ir po gelda pavožė, o sodan Julią išsiun- 
tė: tegul, mano sau, tikroji duktė nureškia tam husarui obuo- 
lį, gal jis ją pamils. 

Nuėjo Julia prie obels, o toji — dzin-dzin! — ir iškėlė ša- 
kas į viršų. 

Supyko Julia ant obels, ėmė ją plūsti biauriais žodžiais. 

O tuo tarpu vaikštinėjo po kiemą gaidys. Plastelėjo jis ant 
žiogrių tvoros ir užgiedojo: 

— Ka-ka-rie-kū-u! Senelio dukra po gelda pavožta, o se- 
nės dukra bando obuolius rėkšti, nori už pono tekėti. 

Išgirdo tai husaras, nulipo nuo žirgo ir įėjo pirkion. Surado 
jis ten po gelda senelio dukrą. Vos pažvelgė į ją, taip ir negali 
akių atitraukti — labai ji jam patiko. 

— Mergele, mergele,— sako husaras,— nuskink nuo savo 
obels man aukso obuolį atminimui. 

Nuėjo Galia prie obels — ir visi obuoliai nukrito jai prie 
kojų. 

Surinko ji obuolius į sterblę, nunešė husarui. Pastvėrė hu- 
saras ją, užsodino ant žirgo šalia savęs ir nusigabeno pas sa- 
vuosius. 

Namie juodu iškėlė vestuves ir ėmė santarvėje gyventi. Gi- 
mė juodviem sūnus, ir toks gražus, kad tėvas su motina ne- 
gali juo atsigrožėti. 

Tuo tarpu pikta pamotė nemiega iš pavydo, kad husaras ve- 
dė ne jos, o senelio dukterį. Ir vis galvoja, kaip ją pražu- 
dyti. 

Kartą ji sako dukteriai: 

— Nueik, dukrele, pas seserį į svečius. Pasivadink ją mau- 
dytis ir nuskandink. ... 

Julia paklausė, nuėjo svečiuosna pas seserį. Prikalbino ją 
maudytis. O prie upelio ir sako jai: 

— Sėsk, sesute, ant lieptelio, aš tau pečius nuplausiu. 

Atsisėdo Galia ant liepto, o Julia įstūmė ją į vandenį ir nu- 
kūrė namo. 

Galios laukia namiškiai — nėra. Mažiulis sūnus verkia, nie- 
kas negali jo nuraminti. Paėmė jį auklė, nusinešė prie upės, 
šaukia: 

— Galia, Galiusia, verkia tavo sūnelis, valgyt nori! Vištos 

miega, žąsys Miega, tik jis nesumerkia akių, motutės laukia 
nesulaukia. .. 

Ir girdi ji balsą iš vandens: 

— Oi, sunku man eiti pas sūnų: akmuo slegia kojeles, van- 
duo semia akeles... 

Išgirdo sūnus motinos balsą ir dar smarkiau pravirko. 

— Oi sūneli, einu, oi, bėgu neriu, — atsiliepė motina.— Ta- 
vo verksmo, sūnuti, klausyt negaliu. 

Išlipo motina iš vandens, pamaitino sūnų — jis ir užmigo. O 
pati atgal nuėjo. 

"Sugrįžusi namo, auklė papasakojo, kas buvo nutikę prie 
upelio. 

Rytą pats tėvas pasiėmė aukso obuolį, sūnų ir nuėjo prie 
upelio. Nuėjo ant kranto ir šaukia: 

— Galia, Galiusia, verkia tavo sūnelis, valgyt nori. Vištos 
miega, žąsys miega, tik jis nesumerkia akių, tavęs laukia ne- 
sulaukia. 

Išgirdo motina balsą ir sako: 

— Oi sūneli, einu, oi, bėgu neriu; tavo verksmo, sūnuti, 
klausyt negaliu. 

Išlipo ji krantan, pamaitino sūnų — jis ir užmigo. 

Tada vyras išsiėmė iš kišenės aukso obuolį ir padavė pa- 
čiai. Ir vos tik ji atsikando aukso obuolio — beregint atsi- 
tokėjo. 

Nudžiugo vyras, parsivedė ją namo. Ir ėmė jie vėl gerai ir 
laimingai gyventi. 

O piktosios pamotės ir jos dukters daugiau nė per slenks- 
tį neįsileido. 


Atiduok, ko namie nepalikai 


V ienas žmogus išėjo medžioti. Ilgai jis bastėsi po miškus 
ir pelkes — nieko nenušovė. Pagaliau vienoj salelėj išvydo 
taurą. Stovi jis lyg nupieštas. Medžiotojas iššovė, tauras liuok- 
telėjo ir nukūrė į krūmus. Medžiotojas — paskui jį. Bėgo bė- 
go ir nepajuto, Kaip atsidūrė liūne. 

Kapstosi jis iš liūno, kiek bepajėgdamas, bet kur ten! Trau- 
kia jį liūnas, siurbia. Šit jau iki pat juosmens įsiurbė... Mato 
medžiotojas — mirtis atėjo. Ėmė šauktis pagalbos. 

Kur buvęs, kur nebuvęs, atsirado prieš jį mažutis žilas se- 
niukas su ilga barzda, apsiavęs sieksninėm vyžom. 

— (Gelbėk mane, žmogeli! — prašo jo medžiotojas. 

— (Gerai, — sako seniukas,— aš tave išgelbėsiu, bet ne vel- 
tui! — atiduok man, ko namie nepalikai. 

Galvojo galvojo medžiotojas — ko gi jis namie nepaliko? 
Nieko negalėjo prisiminti. O čia liūnas jau beveik iki pat kak- 
i įsiurbė: tik galva ir rankos bekyšo. Na ką gi, derėtis ne 
aikas... 

— Imk, — sako, — ko namie nepalikau, tik greičiau gelbėk! 

— Ne, tai dar ne viskas,— kikena seniukas.— Dabar tu sų- 
tinki, o paskui atsisakysi. 

— Neatsisakysiu. .. 

— O kad neatsisakytum, man pasirašyk. 

Seniukas išsitraukė iš kišenės skiautę jaučio odos ir peilį, 
padavė medžiotojui: 

— Įsipiauk,— sako, — mažąjį pirštelį ir savo krauju pasi- 
rašyk ant šios odos. Taip bus patikimiau. 

Pasirašė medžiotojas ant jaučio odos, seniukas pastvėrė jį, 
išnešė į sausą vietą ir dingo. 

Atsipeikėjo medžiotojas po baisios nelaimės, apsivalė pur- 
vus ir nuėjo namo. Ir toks nerimas jį apniko beeinant, kad 
nors verk: jautė širdis nelaimę. 

Vos tik medžiotojas peržengė namų slenkstį, jam ir sako: 

— Kurgi tu taip ilgai buvai dingęsė Pati antai tau sūnų pa- 
gimdė! 

Išgirdo tai medžiotojas ir žado neteko: galva ėmė suktis, 
akys apraibo. Jis buvo bevaikis. Ir še tau! Sulaukė pagaliau 
sūnaus, tik ne sau, o velniui plikajam! 

Prisirinko svečių pasveikinti tėvus. Dainuoja, linksminasi. O 
tėvas sėdi pajuodęs lyg debesys ir vis verkia. Jei kas jo pa- 
klausia, ko verkia, niekam nieko nesako. Iš pradžių svečiai 
manė, kad jis ašaroja iš džiaugsmo — žinia, sulaukė sūnaus! 
O paskui ir klausinėti liovėsi. 

Tuo tarpu augo bernaitis ne dienomis, o valandomis: gra- 
žus, protingas! Buvo pramintas Janka. Atidavė tėvai jį mo- 
kyklon. Ir vaikas bematant aplenkė visus vienmečius. Viskam 
buvo gabus — ir darbui, ir mokslui. 

Žmonės gėrisi, žiūrėdami į Janką, pavydi medžiotojui. O tė- 
vas vis žiūri į jį ir verkia. 

Užaugo Janka, pasidarė liemeningas vaikinas, nors vesdink 
jį, o tėvas kuo toliau, tuo labiau liūsta. Šit kartą sūnus ir klau- 
sia: 

— Sakyk, tėte, ko tu toks nusiminęs? Ko, žiūrėdamas į ma- 
ne, vis verki? Argi aš ne tavo sūnus? 

Nusišluostė tėvas ašaras ir sako: 

— Taip, sūneli, tu ne mano... Štai dėl to ir verkiu. 

Ir papasakojo sūnui, kaip sulygęs jį žilajam seniui. 

Išklausė sūnus ir sako: 

— Jei taip, tėve, tai lik sveikas! Arba galvą padėsiu, arba 
tavo raštą iš nelabojo atgausiu. Nenoriu, kad tu visą savo 
gyvenimą verktum! 

Janka pasiėmė lanką, strėlių, duonos ir iškeliavo. 

Nežinia, ilgai ar trumpai jis ėjo, bet nusigavo prie upelio. 
Ten buvo taip gražu, kad toliau nė eiti nesinorėjo. ,,Na ką gi, 
pailsėsiu čia truputį, pasigrožėsiu“,— nusprendė Janka. Atgu- 
lė jis ant krantelio, už krūmo, išsiėmė iš krepšio duonos. Jau 
ketina valgyti, tik žiūri — lekia ančių pulkas: vienuolika prie- 
ky, o dvyliktoji vejasi jas, kiek bepajėgdama, o apie ją sklan- 
do peslys. Tuoj tuoj kirs jai smailiu snapu. 

Pastvėrė Janka lanką ir paleido strėlę į peslį. Žiūri — lyg 
akmuo krenta peslys į pelkę, plunksnas barsto, o antis tiesiai 
prie jo leidžiasi. 

Nusileido antis šalia Jankos, atsitrenkė į žemę ir virto mer- 
gele — tokia gražia mergele, kad nei apsakysi, nei aprašysi. 

Nusilenkė gražuolė Jankai ir sako: 

— Ačiū tau, šaunusis jaunikaiti! 

— Nėra už ką, — atsako sumišęs Janka. 

— Nėra už ką? — stebisi mergelė.— Juk tu mane nuo mir- 
ties išgelbėjai. Kas tu toks ir kur eini? 

Janka jai viską papasakojo. 

Pažvelgė į jį išsigandus mergelė ir sako: 

— Tai tu, matyt, eini pas mano tėvą. 

— O kas tavo tėvas? 

— Burtininkas. 

— Ne,— sako Janka,— tėvas sulygo mane kažkokiam se- 
niui su ilga barzda, sieksninėm vyžom... 

— Tai jis ir yra! Mano tėvas kuo tik nori pasivers. Dabar 
jis ponas. 

Paniuro Janka, o mergelė ir sako: 

— Nesisielok, mielasis! Be manęs tu pražūsi, kaip jau ne 
vienas pražuvo, o drauge mes ką nors sugalvosim. Lik 
sveikas! 

— Sakyk, o kuo tu vardu? 

— Kasia, 

Pavirto mergelė pilka antele, pakilo ir nuskrido paskui 
seseris. 

Pasuko Janka į tą pusę, kur nuskrido antys, ir netrukus at- 
ėjo prie pono sodybos. Pasibeldė į vartus. 

— Ko tau reikia? — klausia tarnai. 

— Noriu matyti šeimininką. 

Išėjo šeimininkas — storas ponas, apsitaisęs brangiais užjū- 
rio drabužiais. 

— Ką pasakysi? 

— Matai,— sako Janka,— ieškau savo šeimininko. 

— Kokio? 

— To, kuriam tėvas mane vos gimusį pažadėjo. 

— Taigi aš ir esu tavo šeimininkas. 

— Atleisk, ponuli, — sako Janka,— o ar turi mano tėvo 
raštą? 

— Žinoma, turiu. 

— Tai grąžink man jį, pone: mano tėvas vis sielvartauja ir 
rauda, kad taip blogai išėjo. Aš jam nunešiu tą raštą, jis ir 
nusiramins. 

— Žiūrėk tik, koks greitas! — juokiasi ponas.— Tu pirma 
ištarnauk pas mane skirtą laiką, tuomet ir grąžinsiu. O jei ne- 
norėsi tarnauti — gyvam odą nudirsiu. 

— Tai duok man darbo,— sako Janka,— tarnausiu. Dirbti 
aš pratęs. 

Išsiėmė ponas iš kišenės antpirštį, padavė Jankai: 

— Iki ryto tuo antpirščiu išsemk mano ežerą už namų, iš- 
rink visas žuvis, o dugną išbarstyk geltonu smėliu. Šis darbas 
nesunkus. 

Nuėjo Janka prie ežero, ėmė samstyti antpirščiu vandenį. 
Samstė samstė iki pat vakaro, nusiplūkė, o naudos jokios. Ap-. 
siverkė jis iš sielvarto ir nuėjo ieškoti Kasios, kad patartų, ką 
daryti. | 

Atėjo į kiemą, pavaikščiojo — nieko nematyti. Pasuko į patį 
kiemo galą. Žiūri — stovi atokiai trobesys: pirkia — ne pirkia, 
tvartas — ne tvartas... Nuėjo prie tos pirkios, girdi — šaukia 
jį pro langelį pažįstamas balsas: 

— Ei Janka! Tu, matau, visai mane pamiršai. 

Žvilgtelėjo jis į langelį, o ten Kasia bestovinti! 

Įėjo Janka pirkelėn, pasisveikino ir papasakojo, kokį ne- 
įmanomą darbą uždavė jam jos tėvas. 

O mergelė sako: 

— Nieko, rytą galva šviesesnė. Gulk miegoti, o aš ką nors 
sugalvosiu. 

Paklausė Janka ir atsigulė. 

Vidurnaktį išėjo Kasia į priebutį, mostelėjo užburta vytele, 
ir beregint atsirado prie jos trisdešimt narsių vyrukų — visi 
kaip vienas. 

— Ką įsakysi mums, panaite? 

— Iki ryto išsemkit ežerą, visas žuvis išrinkit ir dugną iš- 
barstykit geltonu smėliu! 

— Gerai! — atsakė narsūs vyrukai ir nukūrė dirbti. 

Paryčiu mergelė pažadino Janką. 

— Eik,— sako, — pranešk tėvui, kad viskas, esą, padaryta. 
"Tik neprisipažink, kad aš tau padėjau, sakyk: pats, girdi, pa- 
dariau. 

Nuėjo Janka, pranešė ponui. Tas pažiūrėjo — iš tiesų, vis- 
kas padaryta, kaip jis liepė. Ir gerai dirbta — jokių kliaučių 
nesurasi. 

— Šaunuolis! — pagyrė ponas.— Darbininkas tu, matau, ne- 
blogas. Jei taip stengsiesi, aš tau ir raštą atiduosiu, ir dukrą 
už tavęs išleisiu. Turiu jų dvylika, išsirink, kuri kris į akį. Tik 
bėda: neturiu atskirų rūmų tau su jauna pačia. Bet tu, matau, 
darbštus vaikinas. Tad štai tau darbas: pastatyk per naktį to- 
kius rūmus, kad būtų juose tiek kambarių, kiek dienų metuo- 
se, ir kad šviestų lubos kaip dangus ir spindėtų jose saulė, mė- 
nulis ir žvaigždės, o aplink rūmus kad tekėtų upė, o per ją 
būtų permestas tiltas — aukso plyta, sidabro plyta, ir kad virš 
tilto kabotų vaivorykštė, besiremianti galais į vandenį... Žo- 
džiu, kad būtų malonu ir pačiam pažiūrėti, ir žmonėms paro- 
dyti. Jei pastatysi tokius rūmus — atiduosiu tau raštą ir duk- 
rą priedo, jei nepastatysi — odą gyvam nunersiu. O dabar eik. 

Nukorė Janka galvą. „Kad tu prasmegtum, nelabasis! — pa- 
galvojo jis.— Kuo toliau, tuo sunkesnius darbus užduoda. 
Kaipgi tokius rūmus pastatysiu? Matyt, vėl reikia pas Kasią 
eiti, gal ji padės?" 

Atėjo jis pas mergelę ir papasakojo, kokį darbą vėl jam už- 
davė ponas burtininkas. 

— Šis darbas iš tiesų sunkesnis už pirmąjį, — sako Kasia,— 
bet ką nors sugalvosim. Tu eik ir kol kas pavaikštinėk po 
kiemą, lyg rinktumeisi rūmams vietą, o kai sutems — vėl čia 
grįžk. 

Taip jis ir padarė. Pavaikščiojo po kiemą, o kai atėjo va- 
karas, sugrįžo pirkion. Pavakarieniavo ir klausia Kasią: 

— Kodėl gi visos tavo seserys gyvena su motina rūmuose, o 
tu šioj pirkioj, nuošaliai? 

— Todėl, kad ji man ne motina, o pamotė. Ji nenori, kad 
gyvenčiau drauge su jos dukterimis. 

— O žinai, Kasia,— pasakė Janka,— tavo tėvas pasiūlė ati- 
duosiąs Man už pačią savo dukterį, jei rūmus pasistatysiu. .. 
Tai aš paprašysiu, kad jis atiduotų man tave. Ką tu pasa- 
kysi? 

Paniuro Kasia, galvą palingavo: 

— Nepažįsti, mielasis, mano tėvo! Taip paprastai jis manęs 
neatiduos, išrikiuos mus visas į eilę ir lieps tau išsirinkti, o tu 
manęs nepažinsi... 

— Pažinsiu! — sako Janka.— Kaipgi aš tavęs nepažinčiau? 

— Vargu! — atsiduso Kasia.— Visos mes seserys kaip vie- 
na — ir iš plaukų, ir iš balso. O jeigu jau labai nori mane iš- 
sirinkti, tai atmink žymes: būsiu įsisegusi į plaukus baltą gė- 
lelę. O jei tėvas lieps rinktis antrą kartą, tai ties mano galva 
skraidys musė, o trečią — ant dešinės rankos mažojo pirščiu- 
ko būsiu užsirišusi žalią siūlelį. Atminsi2 

— Kur čia neatminsi! Noriu išsirinkti tik tave ir nieko 
daugiau. 

— O dabar,— sako mergelė, — gulkis: jau naktis. 

Atsigulė Janka į minkštą patalą ir užmigo lyg užmuštas. 
O Kasia išėjo į priebutį, mostelėjo vytele — ir beregint prie 
jos atsirado trisdešimt narsių vyrukų. 

— Ką paliepsi, panaite? 

— Pastatykit per naktį tokius rūmus, kad būtų juose tiek 
kambarių, kiek dienų metuose, kad lubos šviestų kaip dan- 
sus, o jose spindėtų saulė, mėnulis ir žvaigždės, 6 aplink rū- 
mus kad tekėtų upė, o per ją būtų permestas tiltas — aukso 

plyta, sidabro plyta, ir kad virš tilto kybotų vaivorykštė, besi- 
remianti galais į vandenį. „. 

— (Gerai,— atsakė šaunuoliai ir nukūrė dirbti. 

Vienas piauna, kitas tašo, trečias obliuoja — darbas virte 
verda! 

Rytojaus dieną išėjo Janka į kiemą, žiūri — stovi nauji rū- 
mai, stogu dangų remia. Virš rūmų vaivorykštė spindi, per 
upę sidabro ir aukso tiltas žvilga. 

Įėjo Janka į rūmus, pažvelgė aukštyn, vos reapako: saulė 
spindi, mėnuo šviečia, žvaigždės mirga. .. 

Atsistojo Janka ant tilto, laukia pono. 

Išėjo ponas, ėmė gėrėtis naujais rūmais. 

— Na,— sako Jankai, — matau, kad tu ne blogesnis meist- 
ras už mane. Ką gi, nieko neprikiši, jei tu pats visa tai pa- 
darei. 

— Pats, — sako Janka.— O kas gi už mane galėjo daryti? 

— Gerai, jei pats. Pasistengei, bet ne dėl ko kito, pats dėl 
savęs. O prieš vestuves duosiu tau dar vieną darbą. Turiu 
žirgą, kokių paieškoti reta, tik va bėda: neprajodinėtas. Pra- 
jodinėk jį prieš vestuves. .. 

Janka nudžiugo: 

— (Gerai, pone, rytoj prajodinėsiu. 

O pats sau galvoja: „Na, šis darbas man lengviausias!“ 

Tuo tarpu išėjo ir pamotė su savo dukterimis naujųjų ruū- 
mų pažiūrėti. Patiko joms rūmai. O kai sužinojo dukterys, kad 
tėvas pažadėjo išleisti vieną jų už tokio puikaus meistro, tai 
visos visutėlės panorėjo už jo tekėti. 

Pasikalbėjo Janka su ponu ir nuėjo sau švilpaudamas pas 
Kasią. 

Atėjo jis ir giriasi, kad greit, girdi, ji būsianti jo pati: dabar 
jau tėvas uždavė darbą kaip tik pagal jo jėgas! 

— Ne,— sako jam Kasia,— nesidžiauk pirma laiko. Manai, 
kad tėvas duos tau paprastą žirgą? Ne toks jis geras! Tai bus 
jis pats, o ne žirgas. Žinai, tėvas netiki, kad tu pats išsėmei 
ežerą ir pastatei rūmus. Šit ir nori jis tave patikrinti. 

Pasikasė Janka paausį. 

— Tai ką man daryti? Kaip tą nelabąjį prajodinėti? 

— Nesielvartauk pirma laiko, o gulk miegoti. Rytoj maty- 
sime,— nuramino jį Kasia. 

Paryčiu Kasia prižadino Janką. 

— Eik, — sako, — prajodinėti žirgą, jei sutikai. 

— Bijau, — dvejoja Janka,— išgąsdinai mane tuo žirgu. 

— Nieko. Vienas tu jo nenuveiksi, o dviese mudu susido- 
rosim. 

Ir padavė Kasia jam geležinį virbą. 

— Še,— sako, — su juo tu nežūsi. Vos tik žirgas ims spy- 
riotis — mušk jam, kiek bepajėgdamas, į tarpuausį. 

Atėjo Janka į arklidę. Stovi ten obuolmušis žirgas: akys 
krauju pasruvusios, iš šnervių liepsna plieskia, pro ausis dū- 
mai verčiasi — nė nesiartink! 

Priėjo Janka prie žirgo, buvo benorįs šokti jam ant nuga- 
ros, bet tasai atsistojo piestu, pakilo iki lubų ir taip sužven- 
gė, kad visa arklidė sudrebėjo. 

— Ėhė,— sako Janka,— vadinasi, iš tikrųjų tu velnių žir- 
gas! Na, gerai! Turiu aš tau vaistą! 

Prisėlino jis prie žirgo iš šono ir šveitė jam virbu į tarpu- 
ausį. Žirgas iškart lyg pėdas suklupo. O Janka tuo tarpu už- 
šoko ant jo! Žirgas vėl atsistojo piestu — vos nenumetė Jan- 
kos. Bet Janka įsimitrino ir ėmė iš visų jėgų pliekti jam virbu 
į tarpuausį. Parpsi žirgas, šoka po juo lvg padūkęs. O Janka 
vis pliekia jį. 

Sukiojosi raitėsi žirgas po arklidę lyg žaltys, paskui mato — 
nieko nepadarys: ištrūko į kiemą ir nudūmė į plyną lauką. 
Skuodžia, vos žemę beliečia kanopom ir vis taikstosi Janką 
numesti, po savim paminti. 

Skuodė skuodė žirgas per laukus, per kalnus, virš miško ki- 
lo, į gilias daubas leidosi ir pagaliau pasidavė: apsisuko ir 
nuėjo atgal žingine. 

Atjojo Janka į arklidę, pastatė žirgą, o pats linksmas nubė- 
g0 pas Kasią. 

— Na,— sako Kasia,— matyt, gerą pirtį užkūrei mano tė- 
vui, jei gyvas sugrįžai. 

— Tikrai! — juokiasi Janka.— Jau stengiausi, kaip begalė- 
damas. Vos nesulaužiau tavo virbo. 

Ir be vakarienės Janka virto lyg pėdas į patalą ir užmigo 
galiūno miegu. 

Rytą žadina jį Kasia. 

— Dabar eik pas tėvą, prašyk jo, kad atiduotų raštą. 

Papusryčiavo Janka ir nuėjo pas poną. Ateina. Ponas sėdi 
krėsle nelinksmas, aprišta galva. ,Aha,— galvoja Janka,— il- 
gai tu minėsi Kasios virbą!' 

— Ką gi, — sako ponas, — aš savo žodžio laikausi. Kai tapsi 
mano žentu, tai ir raštą atiduosiu. 

— Tebus taip, — sutiko Janka.— Parodyk savo dukteris. 

Nusivedė ponas Janką į kitą kambarį. O ten stovi dvylika 
mergelių, visos vieno veido, ir balsai vienodi, ir plaukai, ir 
ūgis toks pat. Šalia senoji ponia vaikštinėja. 

Apėjo Janka mergeles kartą, kitą ir užmatė baltą žiedelį 
kraštinės mergelės plaukuose. Priėjo prie jos, paėmė už ran- 
kos ir nuvedė pas tėvą. 

— Štai, — sako, — šita man į akį krito. 

— Na, šita, tai šita, — atsako ponas.— Man visos dukterys 
vienodos. Imk sau tą, kuri krito į akį. 

O ponia iš pykčio net pažaliavo: ne tikrą jos dukterį išsi- 
rinko sau už pačią puikusis meistras, o nekenčiamą podukrą! 

— Ne,— sutrepsėjo ji, — aš taip nesutinku: tegul dar kar- 
tą renkasi! 

Ponas sako: 

— Tebus, kaip tu nori. 

Užrišo jis Jankai akis skarele, o paskui atrišo ir sako: 

— Rinkis antrą kartą! 

Apėjo Janka mergeles, mato — vienai ties galva musė skrai- 
do. ,„A-a,— prisiminė jis Kasios žodžius, — štai kur ji!" 

Paėmė Janka ją už rankos ir nuvedė pas poną. 

— Ką gi, — sako ponas, — imk šitą: man visos vienodos. 

O ponia vėl sutrepsėjo, suriko: 

— Nesutinku! Tegul renkasi trečią kartą! 

Užrišo ponas Jankai akis skarele, o paskui atrišo — ir vėl 
stovi prieš jį dvylika mergelių, visos kaip viena. 

Ėmė Janka žiūrinėti rankas ir pastebėjo žalią siūlelį, užriš- 
tą ant vienos mergelės dešiniojo mažojo pirščiuko. 

— Tegul šita bus mano pati, — sako jis ponui. 

Nieko nepadarysi — teko burtininkui atiduoti jam raštą. 

— Rytoj kelsim vestuves,— sako ponas,— ir gyvensit nau- 
juose rūmuose. 

Nuėjo jaunieji į Kasios pirkelę ir taisosi vestuvėms. Kasia 
sako Jankai: 

— Vestuves kelsim ne pas mano tėvą, o pas tavo. 

— Kodėl? — klausia Janka— Juk čia mūsų rūmai! 

— Mums reikia iš čia bėgti, kitaip pikta pamotė mus pra- 
Žžudys,— sako Kasia. 

Vidurnaktį, vos tik rūmuose visi kietai sumigo, šoko jie iš 
pirkios ir išbėgo pas Jankos tėvus. 

Rytą sukilo ponai ir panaitės, jaunųjų laukia: metas ir ves- 
tuves kelti. Bet kažko ilgai miega jaunieji. 

Nusiuntė tarną jų žadinti. 

Atėjo tarnai prie pirkelės. Šaukė šaukė — niekas neatsilie- 
pia. Žvilgtelėjo pirkion — tuščia. Sugrįžo tarnai ir viską pa- 
pasakojo ponui. 

Ponas įtūžo, o ponia kad suriks: 

— Ei žygūnai, vykitės juos! Gyvus ar mirusius, bet sugrą- 
žinkit! 

Užšoko žygūnai ant arklių ir nudūmė kiek įkerta. Skuodžia 
per miškus, skuodžia per laukus — užtiko pėdsakus. 

— Na, dabar jie nuo mūsų nepaspruks! — sako žygūnai. 

O Kasia tuo tarpu glustelėjo prie žemės, pasiklausė. 

— Žemė dunda, vėjas bunda,— sako, — tai mus atsiveja. .. 

— Ką gi mums daryti? — klausia Janka. 


— Aš pasiversiu avele, o tu būsi piemuo. Jei tavęs paklaus, 
ar nematei šiuo keliu einančio vaikino su mergina, sakyk, esą, 
nemačiusi. 

Mostelėjo Kasia virbeliu, ir viskas pasidarė, kaip ji su- 
manė. 

Atskuodžia žygūnai: ' 

— Ei piemenuk, ar nematei šiuo keliu einančio vaikino su 
mergina? 

— Ne,— atsako piemuo, — aš čia ganau nuo ryto, bet nie- 
ko nemačiau. 

Pasisukiojo žygūnai — nėra pėdsakų. Sugrįžo jie atgal, sa- 
ko ponams; 

— Nieko nepavijom. Tik piemenį su dvele užtikom. Pa- 
klausėm, o jis sako, esą, nuo pat ryto ganąs, bet nieko ne- 
matęs. 

— Tai juk jie! — sušuko ponia.— Greičiau vykitės! 

Iškūrė žygūnai atgal. ,,Na,— galvoja, — dabar mes tikrai su- 
čiupsim piemenį su avele, kaip niekur nieko!" 

O Kasia su Janka vis bėga bėga, kiek įkabindami,. 

Ir šit jie vėl jaučia, kad vijikai nebetoli. Mostelėjo Kasia 
virbeliu ir pavirto žaliu sodų, o Janka — sodininku. 

Atskuodė vijikai: 

— Ei sodininke, ar nematei šiuo keliu einančio vaikino su. 
mergina? 

— Ne,— sako sodininkas,— nemačiau. Štai jau dešimt metų 
sodą prižiūriu, o vaikino su mergina nė karto nemačiau. 

— (O piemens su avele? 

— Taip pat nemačiau. 

Sugrįžo žygūnai atgal. 

— Matyt, — sako, — išklydom iš kelio. Pasitaikė pakelėj tik 
o nei vaikino su mergina, nei piemens su avele nė regėt ne- 
regėjęs. 

— Ak jūs, nenaudėliai! — suriko ponia.— Reikėjo jums ir 
sodą iškirsti, ir sodininką pribaigti — tai juodu buvo! Ne, vel- 
tui jumis pasikliovėm, teks vytis mums patiems. 

Pasivertė ponas vilku, o ponia vilke, ir išbėgo vytis bėglių. 
Skuta, kad net dulkių tumulai kyla, vėjas švilpia. 

Išgirdo Kasia, kad vėl vijikai nebetoli, ir sako: 

— Tai atskuodžia mano tėvas su pamote. O juos apgauti 
nelengva. Bet pamėginsim: išsiliesiu giliu ežeru, o tu būsi ja- 
me gaigalu virtęs. Plaukiok po ežerą, bet, žiūrėk, nepakliūk 
niekam į rankas. 

Mostelėjo ji vytele ir pavirto ežeru, o Janka — gaigalu. 

Atbėga vilkas su vilke prie ežero. 

— Ežeras — tai ji! — suriko vilkė.— Dabar mes jai nieko 
nepadarysim. O gaigalą sugausim — juk tai pats Janka! Tada 
ir ji iš paskos seks. 


206 


Puolė vilkas su vilke į ežerą ir ėmė gaudyti gaigalą. O jis 
čia panyra, čia aukštai virš vandens iškyla... 

Gaudė, gaudė vilkas su vilke gaigalą, nusikamavo ir nugar- 
mėjo į dugną. Ten ir galą gavo. 

O Janka su Kasia vėl atvirto tokiais, kaip buvo. Susiėmė už 
rankų ir nuėjo ramūs pas Jankos tėvus vestuvių kelti. 

Trankios buvo vestuvės. Visi gėrė, valgė ir linksminosi. O 
drauge su visais linksminosi ir Jankos tėvas. 

Ir aš tose vestuvėse buvau, midų vyną gėriau, per ūsus var- 
vėjo, o burnoj neturėjau. Davė ten man stiklo batelius, vaško 
kepurę ir popierinę sermėgą. Ir išėjau aš pasišokėdamas na- 
mo. Ėjau ėjau, ant akmens suklupau, o bateliai — dzin, 
dzin! — ir sudužo. Ėmė pilti lietus — peršlapo mano sermėga 
ir nuo pečių nusmuko. O paskui užkaitino saulė — ir kepurė 
ištirpo. Einu namo tuščiomis rankomis. Parėjau, atsisėdau ant 
pamato ir šią pasaką jums pasekiau. 

Užburta dūdelė 


Seniai tas buvo, ar neseniai, taip buvo, ar kitaip — dabar 
jau niekas nežino. 

Na, tad apsakysim jums, ką seneliai pasakojo savo anū- 
kams, o anūkai — savo anūkams. 

Kadaise vienoj šaly žmonės taikiai ir sutardami gyveno. Že- 
mės daug, visur erdvu — viens kitam nekliudė, o jei ištikda- 
vo ką nors bėda — viens kitam padėdavo ir bėdą įveikdavo. 

Bet štai įjunko iš kažkur į tuos kraštus baisus siaubūnas: 
slibinas. Ėmė jis lakioti, žmonių turtus glaboti, į savo guolį. 
vilkti. 

Prisinešė turtų — dėti nėra kur! Sumanė jis tuomet rū- 
mus statytis. Bet pats dirbti nemoka, o ir tingi. Neįpratęs. 
slibinas dirbti. Ėmė jis gaudyti žmones, į savo slibinišką guo- 
lį neštis. 

Prisigaudė žmonių ir liepia jiems statyti rūmus, giliais grio-- 
viais juos apkasti, aukštais pylimais apjuosti, tankia tvora ap- 

tverti. O savo tarnams — tijūnams ir haidukams — liepia ne-- 
gailėti žmonelių, mušti ir bausti juos. 

Dirba žmonės slibinui, dieną ir naktį pluša, aimanuoja, kar- 
čią savo dalią keikia, dejuoja, dar neseni nusigaluoja. 

O slibinas grobsto vis naujus žmones. Jo verčiami, prista- 
tė žmonės slibinui nesuskaičiuojamą daugybę rūmų, nutiesė 
tarp jų kelius, aptvėrė tvoromis ir žaginiais. 

Tinsta žmonės iš bado, krenta lyg musės. Ir kuo toliau, tuo. 
blogiau: negali išsigelbėti nuo slibino. 

Bet štai paseno slibinas, nusilpo ir guli, vos bealsuoja, ne- 
bepajėgia žmonių grobti, jų turto vilkti. 

"Tuo tarpu slibino tarnai — tijūnai ir haidukai — patys vir- 
to ponais ir ėmė iš jo rūmų sklaidytis, žmones vaikytis. Ir 
tie ponai žmones dar labiau prispaudė, negu slibinas. Niekur 
nuo jų nepasislėpsi: visoj karalystėj ponų pilna. 

O kad nebūtų į žmones panašūs, išsigalvojo ponai visokių 
naujų vardų ir pravardžių. Kas Vilku pasivadino, kas Meška 
ar kitu žvėrim, kas Vanagų, Varna ar kokiu nors medžiu. O 
žmones jie dabar tik „gyvuliais“ ir tevadino. 

Tarnauja žmonės slibinui, tarnauja ponams, viską atiduo- 
da, o patys alksta ir šąla, per darbus šviesios dienos ne- 
mato. 

Taip ir gyvena. Vieni miršta, kiti gimsta, o nė kiek gy- 
venimas nelengvėja. Ir niekas nežino, ką daryti, kad jis pa- 
sikeistų. 

Štai gimė tame krašte berniukas. Jis buvo labai jau silpnu- 
tis — įsiligojo iš mažens ir niekaip negali pasveikti. Toks. 
jau gležnutis, kad net ponai jo neliečia, į lažą nevaro: nie- 
kam jo nereikia. 

Paaugo jis, į metus atėjo, o vis su vaikais žaidžia lyg ma- 
žytis. Ir praminė jį žmonės Ivanka Mulkeliu. 

Sėdi Ivanka Mulkelis žiemą ant krosnies, žaidžia su bala- 
nom, O vasarą smėlį ant pamato žarsto. 

Kartą į tą kaimą, kur gyveno Ivanka Mulkelis, užėjo trys 
seneliai, praeiviai maldininkai. Kur tik beužsuka jie — visur 
tuščia, nė gyvos dvasios: visus ponai į darbus išvarė. 

Pamatė senukai ant pamato Ivanką ir užėjo pas jį į kiemą 
pailsėti. 

Susėdo jie, atsipūtė, prisikimšo tabako į pypkes. Pasigrai- 
bė kišenėse — nė vienas neturi skiltuvo ugniai įskilti. Prašo 
senukai Ivankos ugnies. Nuėjo Ivanka į pirkią, paėmė iš ug- 
niakuro žarijėlių ir išnešė senukams. 

Užsirūkė senukai, padėkojo Ivankai ir klausia, ką jis vei- 
kiąs namie. 

— Smėlį ant pamato žarstau,— atsako Ivanka.— Kad ir ką 
dirbtum — viskas ponams atitenka. 

Pasiklausė maldininkai Ivankos, galvas palingavo, paskui 
pasiėmė lyras ir skambiai užgrojo. 

Pirmą kartą užgrojo — šviesų protą Ivankai dovanojo. 

Antrą kartą užgrojo — pasidarė Ivanka iškalbus ir muzi- 
kai gabus. 

Trečią kartą užgrojo — pyktį ponams širdyje įgrojo. 

Išėjo senukai, ir jaučia Ivanka, kaip šviesu pasidarė jo gal- 
voj, kaip užvirė širdy pyktis ponams... Suskato jis darbuo- 
tis, kelionėn rengtis. 

Pasidarė Ivanka dūdelę linksmūnėlę ir taip užtūtavo, kad ne 
tik žmonės, bet žvėrys ir paukščiai sukluso. 

Pradėjo Ivanka po žmones vaikštinėti, užburta dūdele dū- 
duoti, tiesą apie slibiną ir jo tarnus jiems porinti. 

Ir praregėjo žmonės. Pamatė jie, kad pasauly didi neteisy- 
bė viešpatauja: vieni ponauja, kiti sielvartauja, vieni turtų 
nesuskaičiuoja, o kitus badas kamuoja. 

Ir kur benueina Ivanka — ten žmonės protingesni daros, 
dalgių ir kirvių stverias. 

Galvoja ponai, spėlioja, kaip Ivanką pragaišinti. Pradėjo jie 
kariauną telkti, Ivankos ieškoti. Sklinda garsas iš rytų — puo- 
la ten. Kardai žvanga, ietys tartum miškas smygso, patrankos 
lyg perkūnas griaudžia, o Ivankos niekur neužsiaučia. .. 

Sustoja ponai su kariauna, stovi, klausosi. Staiga atsklinda 
garsas iš vakarų — Ivanka dūduoja, žmones moko, traliuoja, 
į didžią kovą šaukia. Tik ulba jo dūdelė, tik skamba čia viena- 
me, Čia jau kitame kaime, čia viename, čia jau kitame krašte. 
„ Šoka ponai į vakarus. Žirgai lyg vėjas skuodžia, kardai 
Zvanga, patrankos šaudo, o kur Ivanka — ponai nesusigaudo. 

Ir nuo to meto nei dieną, nei naktį slibino tarnai neturi ra- 
mybės. Vos tik išgirsta dūdelę, net oda pašiurpsta: laukia bė- 
dos lyg jautis lazdos. 

O dūdelė dūduoja, švilpsi, traliuoja, jos garsas toli per pa- 
saulį nusiaudžia, žmones telkia, gaudžia. Jo nei sugausi, nei 
patranka nušausi. Visur jis prasibrauna, visas užtvaras griauna. 

Groja dūdelė, vis groja, ponus kamuoja, o ateis metas — 


visus juos pragaišins. 

Išmanusis Andrejus 


Gyveno vienas smalsus bernelis Andrejus. Jis norėjo viską 
žinoti. Kur bepažvelgia, ką bepamato, apie viską žmonių iš- 
siteirauja, viską iškamantinėja. Slenka per dangų debesys... 
Iš kur jie atsiranda? Kur slenka? Už kaimo šniokščia upė... 
Kur ji teka? Miškas auga... Kas jį sodino? Kodėl paukščiai 
su sparnais, visur laisvai skraido, o žmogus neturi sparnų? 

Žmonės jam atsakinėjo, atsakinėjo, bet galiausiai mato, kad 
ir patys nežino, ką atsakyti. 

— Tu, Andrejau, narsus, nori žinoti daugiau už visus, — 
ėmė juoktis iš jo žmonės.— Tik ar galima viską žinoti? 

Bet Andrejus netikėjo, kad negalima visko žinoti. 

— Eisiu, — sako, — pas pačią Saulę, ji visur šviečia, viską 
mato, viską žino. Na ir papasakos ji man, ko pats nežinau. 

Paliko jis savo pirkelę ir išėjo ieškoti tos vietos, kur saulė 
nakčiai nusileidžia. 

Eina jis, eina, žiūri — sėdi prie kelio ant akmens žmogus 
ir visų klausinėja: „„Ar ilgai reikės man čia sėdėti?" 

Andrejus irgi jam negalėjo atsakyti. 

Nuėjo jis toliau. Mato — žmogus pečiais laiko statinių tvorą. 

— Ką, tu, dėdule, darai? — klausia Andrejus.— Kam laikai 
parėmęs senus statinius? 

— Nežinau... Gal tu žinai? 

— Jei žinočiau, tai neieškočiau to, kas viską žino,— pasa- 
kė Andrejus ir nudrožė toliau. 

Kiek paėjo, mato, — žmogus po šiukšles rausiasi. 

— Kodėl tu, dėdule, šiukšles kapstai? 

— Nežinau. 

— Na ir aš nežinau, — pasakė Andrejus ir nuėjo toliau. 

Ilgai ar trumpai jis ėjo — nežinia, tik priėjo tankų mišką. 
Visą dieną vaikinas ėjo per mišką, o pavakare atsidūrė lauky- 
mėj.— Ir čia jis bemat apžilpo: iš lankymės taip tviskėjo, 
švytėjo. Jis užsimerkė, mato — netoliese lyg ugnis plieskia 
saulės rūmai. Vos tik įėjo jis į rūmus — nieko negali įžiūrėti. 
Kiek apsipratęs žiūri — sėdi krėsle senutėlė saulės motina. 

— Ko tu, berneli, čia atėjai? — klausia. 

Nusilenkė jai Andrejus ir sako: 

— Atėjau aš pas saulę šio bei to pasiteirauti. 

— O būtent ko gi — šio bei to? 

— Nagi visko, ko pats nežinau. 

— O kogi tu pats nežinai? 

Ėmė Andrejus jai pasakoti, o senutė klausė klausė ir pra- 
dėjo žiovauti. | 

— Gerai, — sako ji, — lukterk mažumėlį, šit greitai pareis 
nakvynėn dukra. O aš tuo tarpu pasnausiu: labai jau nusika- 
mavau per ilgą dieną. 

Išėjo Andrejus iš rūmų. Susikūrė jis laužą, ėmė kepinti la- 
šinius ant iešmo: juk išalko ilgai keliaudamas! 

Privalgė jis lašinių su duona. Panorėjo gerti. Nuėjo vaiki- 
nas prie upelio ir pasilenkė prie vandens. Žiūri — kyla iš 
upės dugno mergelė, bet tokia graži, kad negali akių atitrauk- 
ti. Ji irgi į jį užsižiūrėjo. 

— Negerk upės vandens,— sako ji, — nes tave saulė sude- 
gins! 

— Kad labai noriu gerti. 

— Eikš paskui mane. 

Nuvedė jį mergelė prie seno ąžuolo, o iš po jo tyro šalto 
vandens šaltinėlis betrykštąs. 

Pasilenkė Andrejus ir į valias atsigėrė šaltinio vandens. 
O čia ir saulė ėmė leistis iš dangaus į savo rūmus. Reikia 
pas ją eiti, bet jis neturi jėgų skirtis su gražiąja mergele. 

— Žiūrėk, nesakyk saulei, kad mane čia matei, — pasakė 
mergelė, ėmė kilti aukštyn ir sužibo ten, virtusi skaisčia 
žvaigždele, 

Nuėjo Andrejus į rūmus. O ten saulė taip kepina, kad net 
rūmų sienos traška. Bet Andrejui visai nieko — atsigėrė jis 
šaltinio vandens, saulė ir negali jo sudeginti. Tik kepurę užsi- 
traukė ant kaktos, kad akių neperkaitintų. 

Apsakė jis saulei, ko atėjęs. Saulė sako: 

— Tave mokyti neturiu laiko. Bet aš taip padarysiu, kad 
pats viską sužinosi. 

Saulė tai pasakė, suglaudė visus savo spindulius į vieną 
pluoštą ir blykstelėjo jam į galvą. Ir kaip mat Andrejus pa- 
juto, kad jo galvoje pasidarė aiškiau ir šviesiau, tik labai ji 
degė, o širdis staiga atšalo lyg ledas... 

Jis išėjo iš rūmų. Negera jam buvo su šalta širdimi. Prisi- 
minė jis mergelę. Ir taip panoro ją dar kartą išvysti, kad net 
silpna pasidarė. Ėmė ją šaukti. Atriedėjo iš dangaus šviesi 
žvaigždelė ir pavirto prieš jį gražia mergele. Vos tik pažvel- 
gė į ją Andrejus, bemat pajuto, kad širdis vėl tapo kaip bu- 
vusi. 

Paėmė jis mergelę už rankos ir nusivedė į savo kraštą. Ir 
toks laimingas jis dabar buvo, kad net sparnuotiems paukš- 
čiams nepavydėjo. 

Nuėjo juodu pas tą žmogų, kuris šiukšles kapstė. Pažiūrėjo 
į jį Andrejus, ir jam viskas buvo aišku. 

— Tu,— sako jis žmogui, — ieškai šiukšlėse pamestų kapei- 
kų ir tik veltui gaišti laiką. Verčiau imkis darbo — greičiau 
tas kapeikas uždirbsi, negu jas rasi. 


214 


Paklausė jo žmogus, pradėjo dirbti ir užgyveno turtų bei 
pinigų. 

Eina juodu toliau, pamatė žmogų, kuris laikė parėmęs pe- 
Čiais statinių tvorą. Pažiūrėjo į jį Andrejus ir sako: 

— Nelaikyk parėmęs, žmogeli, to, kas supuvo, vis tiek nu- 
virs. Verčiau užsitverk naują tvorą. 

Paklausė jo žmogus ir užsitvėrė naują statinių tvorą vietoj 
supuvusios. 

Atėjo juodu prie žmogaus, kuris sėdėjo ant akmens ir ne- 
žinojo, ar ilgai jam čia sėdėti. Andrejus jam sako: 

— Nebūk, žmogeli, toks savanaudis: leisk pasėdėti ant to 
akmens ir kitiems praeiviams. 

Nukėlė Andrejus žmogų nuo akmens ir atsisėdo pats su 
mergele. O žmogus patenkintas nuskubėjo į namus. 

Atsipūtė juodu valandžiukę ir leidosi toliau į tą kraštą, kur 
gyveno Andrejus. 

Ir dabar ne Andrejus visko žmonių klausinėja, o žmonės jo. 

Taip Andrejus tapo išmaniuoju. 

Aukso paukštė 


Vienas žmogus turėjo tris sūnus: du protingus, o trečią 
kvailutį. 

Vyriausias sūnus, Stepanas, mokėjo smuikuoti, vidurinis, Pi- 
lipas, dūdele liurlinti, o jaunėlis, Ivanas, nieko nesugebėjo: 
sėdėdavo ant krosnies ir balanas skaldydavo. 

To žmogaus sode užaugo obelis, o ant jos aukso obuoliai. 
Grožisi tėvas obuoliais, sūnūs irgi džiaugiasi. Kas rytą jie 
eina į sodą žiūrėti, ar obuoliai tebėra. 

Kartą paskaičiavo — trūksta vieno obuolio! O kitą rytą trū- 
ko dar vieno... 

Nusiminė tėvas: ,,„Matyt,— galvoja, — koks vagis įjunko so- 
dan landžioti.“ Sako jis vyriausiam sūnui: 

— Eik, sūneli, obuolių saugoti. 

Vakare Stepanas prirėmė prie obels kopėtėles, įsilipo, sėdi 
1r smuiku groja. Visą naktį smuikavo, o paryčiu taip užsino- 
rėjo miego — jis ir užsnūdo. Staiga girdi pro miegus: virš 

galvos kažkas garsiai trakštelėjo, pokštelėjo. Atsibudo Ste- 
panas, prasitrynė akis — niekur nieko nėra, tik vieno obuolio 
stinga... 

Sugrįžo jis pas tėvą nelinksmas. .. 

— Nesutykojau vagies,— sako.— Vėl vieno obuolio trūksta. 

Artėjant kitai nakčiai, vidurinysis sūnus Pilipas sako: 

— Aš eisiu saugoti. Negali būti, kad nenutykočiau! 

Nuėjo jis, atsisėdo ant kopėtėlių ir liurlina savo dūdele vi- 
sokias daineles. Visą naktį budėjo, o paryčiu taip panorėjo 
miego — jis ir užmigo. Staiga girdi pro miegus: virš galvos 
kažkas garsiai trakštelėjo, pokštelėjo. Kol atsibudo — vėl vie- 
no obuolio nėra! 

Gėda jam pirkion eiti, bet ką darys: pražiopsojo vagį. 

Trečią dieną sako jauniausias sūnus — Ivanas: 

— Prasti jūs saugotojai, broliukai. Šit aš eisiu, tikriausiai 
vagį nutykosiu. 

Visi tik nusijuokė iš jo žodžių, juk aišku — kvailutis! 

Pasiėmė Ivanas visą ryšulį balanų ir nuėjo saugoti. Sėdi 
ant kopėčių, balanėles drožinėja ir daineles sau niūniuoja. 

Ėmė švisti. Girdi Ivanas — kažkas tolumoj tartum sušlamė- 
jo. Prigludo jis, įsižiūrėjo. Staiga mato — atskrenda į obelį 
didelė auksinė paukštė. Arti atskrido ir buvo bestverianti 
obuolį, bet Ivanas sukruto ir capt jai už ilgos uodegos. 

Ištrūko paukštė ir nuskrido be obuolio. Žiūri Ivanas: rankoj 
beturįs tris aukso plunksnas. 

Atbėgo jis pirkion, visus prižadino: 

— Žiūrėkit, — sako, — vagį nutykojau ir tris aukso plunks- 
nas iš jo uodegos išroviau. .. 

Pažvelgė broliai ir nuraudo iš gėdos, kad ne jie, o kvailu- 
tis šlovę nusipelnė. Apėmė juos pavydas. 

— (Gaerai,— sako vyriausiasis brolis, — eisiu pasaulin aukso 
paukštės ieškoti.. | 

Pasiėmė jis vieną plunksną, kad atpažintų, įsidėjo valgio, 
pinigų kelionei ir išėjo. 

Praslinko gal pusmetis — nei Stepano, nei paukštės. Viduri- 
nysis sūnus ir sako tėvui: 

— Gal man eiti aukso paukštės ieškoti? Drauge ir brolį su- 
rasčiau. 

Pasiėmė jis kelionei visokio maisto ir išėjo. 

Praslinko metai, bet nei brolių, nei paukštės — jokio girdo 
apie juos. 

Tėvas nusiminė, o Ivanas ant krosnies balanas drožinėja ir 
niurna sau po nosimi. 

— Matyt, man pačiam reikės kelionėn taisytis. 

Tėvas pagalvojo: „,„Ką bedarysi, dingo protingieji sūnūs, te- 
gul jau dingsta ir šis kvailutis.' Ir jo nesudraudė. 

Nieko nepasiėmė Ivanas: nei pinigų, nei duonos. Tik pasi- 
ėmė jis trečią plunksną, lazdą ir peiliuką, su kuriuo balanas 
drožinėjo. Ir išėjo jis pėsčias aukso paukštės ieškoti. 

Eina jis, eina, ir temti jau ima. Girdi Ivanas — netoliese 
vilkas kaukia. Jis ir nuėjo to balso pusėn. Žiūri — tupi gilioje 
duobėje sena vilkė. 

— Ko gi tu staugiė — klausia Ivanas vilkės. 

— Štai kokia bėda,— sako vilkė: — bėgau pietums ko nors 
nutverti ir duobėn patekau... Padėk man, geras žmogau, iš 
čia išsikapstyti. Aš tau duosiu, ko tik norėsi. 

Ivanas sako: 

— Tu sena vilkė, visur bėgioji, visur buvoji, ar nepasaky- 
tum, kur gyvena aukso paukštė? Jei pasakysi, tai ištrauksiu 
tave iš duobės. 

— Ir pasakysiu, ir net pas ją nuvesiu,— sako vilkė. 

— O ar neapgausiė 

— Ne. 

— Na, žiūrėk! 

Atnešė Ivanas dvi šakotas kartis, įleido jas duobėn. Vilkė 
kartimis išsiropštė ant kranto ir sako Ivanui: 

— Ačiū tau, kad išgelbėjai. O dabar sėsk ant manes, aš 
tave greičiau ten nunešiu, negu nueisi tu pats. 

Užsėdo Ivanas ant vilkės, o toji ir nuskuodė tiesiai per lau- 
kus, per miškus, per balotus atvašynus. Ivanas tik laikosi už 
ausų, kad nenukristų. 

Atskuodė vilkė prie jūros. Sustojo ji ir sako Ivanui: 

— Pasėdėk čia, o aš nubėgsiu kur nors žąsies paieškoti. 
Tau reikia gerai pavalgyti, kad būtum stiprus, nes tavęs lau- 
kia didelis darbas. 


218 


Atsisėdo Ivanas ant jūros kranto, į bangas žiūri. Šniokščia 
jos, liula. Įdomu! Žiūrėjo žiūrėjo ir užmigo. Nežinia, ilgai ar 
trumpai jis miegojo, bet štai atbėgo vilkė su žąsimi. Pažadi- 
no jį. Susikūrė juodu ugnį, išsikepė žąsį. Ivanas pavalgė. 

— Na ir gerai, — sako vilkė, — o dabar vėl sėsk ant manęs. 
Plauksim anapus jūros. 

Perplaukė juodu jūrą. Žiūri Ivanas — stovi ant jūros kranto 
aukso rūmai. 

Vilkė sako: 

— Eik į šiuos rūmus. Tik patyliukais ir iš lėto, kad nie- 
kur nė nebilsteltum, juk čia užburti rūmai: visi juose miega. 
O jei netyčia ką nors paliesi — visi atsibus, o jau tada gyvas 
iš ten neišsigausi. Įėjęs pro vartus, pamatysi ten du šunis. 
Jie prirakinti geležinėm grandinėm prie stulpų. Tik žiūrėk, 
neprižadink jų, nes kai sulos, visas dvaras ant kojų stos. Taigi, 
įeisi pro vartus ir ženk į pirmąjį kambarį. Ten kabo skambus 
kardas. Jis auksinis, visas spalvotais brangiais akmenimis iš- 
puoštas. Bet tu jo neliesk, nes jis ims skambėti ir visus pri- 
žadins. Įeisi į antrą kambarį, ten kabo dainuojantis laikrodis, 
tu jo irgi neliesk, o ženk tiesiai į trečią kambarį: ten pama- 
tysi auksinį narvelį ir jame tupinčią aukso paukštę. Atsargiai 
ją išimk iš narvo ir patyliukais sugrįžk pas mane. 

Nuėjo Ivanas į užburtus rūmus. Praėjo vartus su šunimis, 
įėjo į pirmą kambarį, į antrą. Mato, meistrų įvairiausių čia 
nesuskaičiuosi: ir stalių, ir šaltkalvių, ir akmertašių. O ap- 
link juos sargybiniai su kardais ir šautuvais. Ir kas kur dirbo, 
ten ir užmigo. Pažiūrėjo Ivanas į juos ir nuėjo toliau, į tre- 
čią kambatrį. 

Štai priešais ir auksinis narvelis kabo, o jame aukso paukš- 
tė tupi. Kai tik pamatė Ivanas paukštę vagilę, taip ir pamiršo 
atsargumą. Pastvėrė narvelį, nutraukė nuo sienos. 'Ir bemat 
taip suskambo, suskardėjo!.. Ivanas išsigando ir šoko atgal. 
Kitame kambary netyčia užkliudė auksinį laikrodį. O tas kad 
uždainavo, kad suskambo visokiais balsais. Nubėgo Ivanas 
toliau. Įšokęs į pirmąjį kambarį, stvėrė kardą — labai jau gra- 
žus jis buvo! O kardas kad sužvangėjo. .. Ir visi užburtoj pily 
atsibudo. Visi šoko Ivano vytis. Bet Ivanas irgi nesnaudė — 
lyg strėlė pranėrė pro šunis iš kiemo. 

Mato vilkė — bėda: lekia Ivanas kiek įkerta, o jį atsiveja 
visas pulkas. Pribėgo vilkė. 

— Sėsk, — sako, — greitai ant manęs! 

Užsėdo Ivanas, o vilkė — jūron ir nuplaukė. 

Perplaukė Ivanas jūrą ir prašo vilkės: 

— Sakyk, kur mano broliai? Negaliu be jų namo grįžti. 

— Et,— atsiduso vilkė,— brolių tu verčiau neieškotum, nes 
jie tave pragaišins. 

— Nieko, nepragaišins,— sako Ivanas. 

— Na, jeigu tu toks drąsus, tai eik į karaliaus rūmus — 
ten tavo broliai kalėjime sėdi. Tik žiūrėk, jų pasisaugok. Iš 
jų gero nesitikėk. 

Atsisveikino Ivanas su vilke, padėkojo jai ir drožia į ka- 
raliaus rūmus. 

Nuėjo pas karalių, pasisveikino. 

— Ką pasakysi? — klausia karalius. 

— Išleisk mano brolius,— sako Ivanas.— Už ką juos kalė- 
jime laikai? 

Karalius sako: 

— Neleisiu. Tavo broliai norėio pavogti mano geriausius 
žirgus. 

Ivanas ir šiaip, ir taip prašo — karalius nesutinka. 

— Tada aš juos išpirksiu. 

— Kokią išpirką tu duosi? 

Išsitraukė Ivanas iš po svitkos auksinį kardą: 

— Štai tau išpirka. 

Pažiūrėjo karalius į kardą — patiko jam: tokio jis netu- 
rėjo! 

— Na, gerai, — sutiko karalius, — imk savo brolius. Tik ne- 
leisk jų daugiau į mano karalystę. 

Pasiėmė Ivanas savo brolius, papasakojo jiems, kaip gavo 
aukso paukštę, ir visi drauge patraukė namo. 

Priėjo jie tankų mišką, broliai nužudė Ivaną, pagrobė aukso 
paukštę ir nuskubėjo pas tėvą, pas motiną. 

Nežinia, kiek laiko praslinko, kol atsitiktinai užklydo į šį 
mišką vilkė. Uodžia ji: kažkur netoliese esama žmogaus. At- 
bėgo į tą pusę ir pamatė nužudytą Ivaną. 

— Tai šitaip tu manęs paklausei! — sielvartauja vilkė — 
Aš gi tau šnekėjau, aš gi tave mokiau — saugokis piktų brolių! 

Nubėgo vilkė į aukštą kalną, pasėmė gertuvę gyvybės van- 
dens. Sugrįžo ji ir atgaivino Ivaną. Atsistojo jis, pasirąžė. 

— O, kaip ilgai aš miegojau! 

— Miegotum čia per amžius, jei ne aš, — savo vilkė. 

— O kurgi mano broliai? — Klausia Ivanas. 

— Namie. Skubėk namo ir tu. Ten tavo tėvas iš džiaugs- 
mo, kad sugrįžo broliai ir parnešė aukso paukštę, jau ruošia 
puotą. Važiuoja pas jį net ponai ir karaliai tų Keistybių pa- 
žiūrėti. Bet tėvas tavęs dabar nepažins, juk tu nuo gyvybės 
vandens pasikeitei. Tai tu, parėjęs namo, paprašyk virėjo, kad 
priimtų padėjėju. O kai valgiai išvirs, įlašink į juos po lašą 
gyvybės vandens. 

Pamokė vilkė Ivaną, ką jam daryti, ir nubėgo. 

Pareina Ivanas namo, o ten jau iš tikrųjų svečiai besi- 
renką. Virėjas vienas nespėja suktis — daug visokių valgių 
reikia svečiams privirti ir iškepti. Nuėjo Ivanas pas virėją: 

— Leisk tau padėti. 

— Gerai, — sako virėjas, — padėk, nes aš vienas nespėsiu. 

Ivanas šoko pagalbon. O paskui ir sako virėjui: 

— Tu, dėdule, matau, senas, nusiplūkei, atsipūsk, aš pats 
viską užbaigsiu! 

Mato virėjas, kad jo padėjėjas gerai dirba, ir atsigulė nu- 
snūsti., 

Pataisė Ivanas pietus, įlašino į kiekvieną valgį po lašą gy- 
vybės vandens ir pažadino virėją. Šis nunešė pietus ant stalų. 

O svečiai puotauja ir valgius giria — viskas labai gardu! 

Po pietų šeimininkas šaukiasi virėją, duoda jam dovaną 
ir dėkoja už gardžius valgymus. O virėjas ir sako: 

— Man padėti pasisiūlė vienas bernelis, šit jis ir sutaisė 
tokius gardžius valgymus. Pats taip gaminti nemoku. 

Šeimininkas sako: 

— Tai pašauk jį pas mane, reikia ir jam atsidėkoti. 

Pašaukė Ivaną. Šeimininkas klausia: 

— Kur tu išmokai tokius gardžius valgymus virti? 

— Vargas visko išmokina,— atsakė Ivanas. 

— O koks gi vargas tau, vaikine? 

Ivanas ir papasakojo, kaip jis rado aukso paukštę, kaip bro- 
lius iš karaliaus išpirko ir kaip jie jį nužudė, o geroji vilkė 
atgaivino... 

Stovi broliai, tyli, išbalę lyg drobė, o tėvas klausia: 

— Tai, vadinasi, tu mano jauniausiasis sūnus Ivanas? 

— Taip, — sako Ivanas.— Aš paukštę radau ir žodį tesė- 
jau, o jie — mano protingieji broliai — vagys! | 

Išvarė tėvas vyresniuosius sūnus iš namų, o su Ivanu ir 
dabar tebegyvena. 


Kaip Ivanas vėlnius pergudravo 


V skaidė kaime gyveno senukas su senute. Turėjo juodu 
tris sūnus. Skurdžiai jie gyveno, duonai ir putrai vos beišteko. 

Numirė senutė, o paskui atėjo eilė ir senukui mirti. Susi- 
šaukė jis prieš mirtį sūnus ir sako: 

— Neužgyvenau jums ūkio, padalinsiu, ką turiu. 

Ir davė jis vyriausiam sūnui geltoną katiną, viduriniam — 
girneles, o jauniausiam, Ivanui, — saują karnų vyžoms. 

Padalino taip savo turtą ir greitai mirė. Broliai kiek pagy- 
veno, pavalgė tėvų duonos ir ėmė galvoti apie uždarbį. 

Vyriausias brolis pasispaudė geltoną katiną po pažastim ir 
išėjo darbo ieškoti. 

Ilgai ar trumpai jis ėjo — nežinia, tik žiūri: naktis jį kelyje 
užklupo. Užėjo jis į vieną trobelę, prašosi nakvynės. Jam 
sako: 

— Oi mielas žmogau, pas mus pilna pelių ir žiurkių — ne- 
galime jų atsiginti. O tave, naujoką, jos visai užkrims. 

— Nieko, — sako praeivis,— gal kaip nors ir pernakvosiu. 

Šeima sulipo miegoti ant gultų, o praeivis atsigulė ant grin- 
dų su katinu. 

Atsibudo rytą šeimininkai, žiūri — ant grindų visa krūva 
pelių ir žiurkių, o šalia praeivio tupi kažkoks geltonas Žvėre- 
lis ir tyliai murkia. 

O tose vietose kačių žmonės dar neturėjo. ir nieko apie jas 
nežinojo. 

Jie ėmė prašyti praeivio: 

— Broleli, mielasis, parduok mums savo žvėrelį! 

— Ne,— sako praeivis,— šis žvėrelis neparduodamas. 

Tie žmonės papasakojo apie keistą žvėrelį savo valdovui. 
Kviečia pas save valdovas praeivį. Pernakvojo praeivis pas 
valdovą vieną naktį — katinas ir čia prigaudė visą krūvą pe- 
lių. Valdovas stačiai netiki savo akimis. 

— Prašyk, ko nori, — sako jis praeiviui,— tik parduok mums 
savo žvėrelį. 

— Apipilk jį, valdove, sidabru, tada gali imti. 

Ką darys valdovas — teko sutikti. 

Paėmė šeimininkas savo katinuką už priekinių kojelių ir 
pastatė ant užpakalinių. 

— Dabar apipilk! — sako jis valdovui. 

Valdovas visą savo sidabrą išbėrė — ir apipylė katiną. 

Praeivis paėmė sidabrą ir namo sugrįžo. Pasistatė jis gerą 
trobą, susitvarkė ūkį, apsivedė ir gyvena sau ko puikiausiai. 

Vidurinysis brolis pažiūrėjo į jį ir sako: 

— Eisiu ir aš su savo girnelėm per pasaulį. Gal ir jos man 
laimę atneš. 

Pasispaudė jis girneles po pažastim ir išėjo. 

Ilgai ar trumpai jis ėjo — nežinia, tik užklupo jį naktis ke- 
lyje. Mato — stovi miško pakrašty pirkelė. Užėjo į ją — nie- 
ko nėra. Užlipo jis ant gulto su savo girnelėm ir užmigo. 

Naktį atėjo pirkion plėšikai, išpylė iš kišenių ant grindų 
krūvą pinigų ir ėmė dalintis. 

Praeivis tuo tarpu buvo benorįs ant kito šono verstis, bet 
netyčia stumtelėjo savo girneles. O tos — buldinkšt! — ant 


224 


grindų. Kaip šoks plėšikai — ir spruko laukan! Net pinigus 
paliko... 

Nulipo praeivis nuo gulto, susirinko pinigus ir parėjo na- 
mo. Na, aiškų, ėmė jis gerai gyventi, kaip ir vyriausiasis 
brolis. 

Pasižiūrėjo į juodu jauniausias brolis Ivanas ir sako: 

— Metas ir man laimę išmėginti. 

Pasiėmė jis savo karnas ir išdrožė. Ilgai ar trumpai jis ėjo — 
nežinia, tik suavėjo vyžas. Atsisėdo jis pelkyne ant kupsto 
it pradėjo karnas ruoželiais piaustyti, taisėsi naujas vyžas 
nusipinti. 

Tik strykt iš pelkyno velnias. Pasižiūrėjo į Ivaną ir klausia: 

— Ką tu čia, Ivanai, veiki? | 

— O argi nematai? Virveles veju. 

— O kam? 

— Imsiu jus, velnius, iš pelkyno traukyti ir turguje už ka- 
peiką pardavinėti. Taip ir užsidirbsiu pinigų pirkiai. Juk jūsų 
čia aibių aibės. 

— Palauk, Ivanai, to nedaryk. Imk, ką nori, tik netraukyk 
mūsų iš pelkyno. 

— Pripilk kepurę aukso — netraukysiu. 

Nunėrė velnias į pelkyną aukso, o Ivanas iškasė gilią duo- 
bę ir ant jos uždėjo savo prakiurusią kepurę. 

Atnešė velnias krepšelį aukso, išpylė jį į kepurę, o jis nė 
dugno nepadengė... Pakraipė velnias galvą, atnešė dar krep- 
šelį. Išpylė, šiaip taip kepurę pripildė. 

— Na, pakelk! — sako jis Ivanui— Aš tau padėsiu, nes 
pats tu nepajėgsi. 

— Nieko, — sako Ivanas, — pajėgsiu. 

O velnias nesutinka: pakelk kepurę, ir gana! 

Pakėlė Ivanas kepurę, velnias ir pamatė, kad pinigai duo- 
bėje. 

— Ėhė, ne,— sutrepsėjo velnias, — tu mane apgavai! Eisiu 
pas vyresnįjį: kaip jis pasakys, taip ir bus. 

Nuėjo velnias pas savo vyresnįjį. Tas išklausė jį ir pasiun- 
tė visų stipriausią velnią — Galinčių, kad Ivaną sudorotų. 

Stryktelėjo Galinčius iš pelkyno ir sako Ivanui: 

— Kuris kurį įveiksim, tam ir auksas teks. 


15. Muzikantas burtininkas 2 2 5 


Pasižiūrėjo Ivanas į Galinčių: „Ne taip jau lengva tave 
įveikti", — mąsto, bet nepasirodo, kad išsigando. Apsidairė, 
mato — netoliese po egle meška guli. 

— Ką gi, — sako Ivanas velniui — ar verta man pačiam su 
tavimi grumtis? Bijau, kad tu paskui ir kaulų nesurinksi. 
Antai guli po egle mano senas diedukas, pirma pasigrumk su 
juo: pažiūrėsiu, ar tu stiprus. 

Nubėgo velnias pas mešką. 

— Ei, seni, pasigrumkim! 

Meška atsistojo, pastvėrė velnią ir ėmė jį smaugti — tasai 
vos gyvas beliko. Velnias spruko iš grumtynių, nubėgo pas 
vyresnįjį ir jam papasakojo, kad net, girdi, senas Ivano die- 
dukas, ir tas jį įveikęs. 

Siunčia tada vyresnysis velnias pas Ivaną savo greičiausią 
bėgiką — Skraidūną. 

Stryktelėjo šis iš pelkyno ir sako Ivanui: 

— Bėkime lenkčių: kuris kurį aplenksim, to ir auksas bus. 

Apsidairė Ivanas, mato — guli po krūmu kiškis. 

— Et,— sako jis Skraidūnui,— tu štai pirma aplenk mano 
jaunėlį sūnų, o paskui su manimi lenktyniauk. 

Šastelėjo velnias prie kiškio. O tas išsigando ir kad šoks 
po krūmais — nežinia, kur dingo. 

Bėgo velnias šen, bėgo ten, kiškio nepavijo. Sugrįžo jis pas 
vyresnįjį. Supyko vyresnysis, siunčia pas Ivaną trečią vel- 
nią — Švilpiką. 

Stryktelėjo Švilpikas iš pelkyno ir sako Ivanui: 

— Kuris garsiau sušvilpsim, tam ir pinigai teks. 

— (Gerai, — sako Ivanas, — švilpk! 

Sušvilpė velnias, bet taip garsiai, kad net pelkynas suvir- 
po, miške lapai pabiro... 

Atėjo eilė Ivanui švilpti. Jis pagalvojo ir sako: 

— Štai kas, Švilpike: verčiau užsirišk akis, nes kai sušvilp- 
siu, jos tau ant kaktos iššoks. 

Nusigando velnias, užsirišo akis skarele. 

— Švilpk! — sako. 


O Ivanas pakėlė buožę ir kad švilptelėjo, kad skėlė velniui 
į kaktą, — tas net pritūpė. 

— Pala,— sako Ivanas, — aš dar pamažu švilptelėjau... Na- 
gi dar kartą pamėginsiu smarkiau. 

— (Oi ne! — sucipo velnias.— Pakaks man ir to. Imk savo 
auksą, tik daugiau nešvilpk. 

Susirinko Ivanas auksą ir namo sugrįžo. 


Mėlyna Svita Išversta 


K.itados gyveno karalius burtininkas. Paskelbė jis visai ka- 
ralystei: „Kas mokės nuo manęs pasislėpti, tam pusę kara- 
lystės atiduosiu.“ 

Panoro laimę išbandyti vienas žmogus — Mėlyna Svita Iš- 
versta. Ateina jis pas karalių burtininką. 

— Aš,— sako, — galiu taip pasislėpti, kad tu manęs nerasi. 

— (Gerai, — sako karalius.— Jei pasislėpsi — pusė karalys- 
tės tavo, o jei ne — nukirsiu galvą. Pasirašyk. 

Pasirašė Mėlyna Svita Išversta ir ėmė slėptis. Prieš kara- 
lių stovėjo šaunus jaunikaitis, po kiemą lakstė pasivertęs 
juodu sabalu, pro vartus lindo baltu šermuonėlių, per lauką 
kūrė pilku kiškeliu. 

Jei bėgti, tai bėgti — nubėgo už šimto mylių, už žalių girių. 
O ten buvo didelė didelė pieva. Nubėgo jis į tą pievą ir pa- 
sivertė trim gėlelėm. 

Kitą dieną atsikėlė karalius, pažiūrėjo į savo burtų knygą 
ir sako: 

— Prieš mane Mėlyna Svita stovėjo šaunus jaunikaitis, po 
kiemą lakstė pasivertęs juodu sabalu, pro vartus lindo baltu 
šermuonėlių, per lauką kūrė pilku kiškeliu. Nubėgo į didžiu- 
lę pievą už šimto mylių, už žalių girių ir ten pasivertė trim 
margom gėlelėm. 

Pašaukė karalius savo tarnus ir liepė jiems nueiti į didžiąją 
pievą ir parnešti iš ten tris margąsias gėleles. 

Išėjo tarnai. Ėjo ėjo ir nuėjo pagaliau į didžiąją pievą, nu- 
skynė tas gėleles, susuko į skepetaitę ir parnešė karaliui, 

— Na, Mėlyna Svita, ar pasislėpei nuo manęs? 

Atsivertė Mėlyna Svita žmogum ir sako: 

— Leisk man, karaliau, dar kartą slėptis. 

Karalius leido. 

Mėlyna Svita Išversta prieš karalių stovėjo šaunus jauni- 
kaitis, po kiemą lakstė pasivertęs juodu sabalu, pro vartus lin- 
do baltu šermuonėliu, per lauką kūrė pilku kiškeliu. Jei bėgti, 
tai bėgti — nubėgo už šimto mylių, už žalių girių. O ten yra 
tokia pelkė apsamanojus, o po samanomis — ežeras. Užėjo jis 
ant samanų, pasivertė ešeriu, nulindo į patį ežero dugną ir 
tūno ten. 

Rytą atsikėlė karalius, pažiūrėjo į savo burtų knygą ir 
sako: 

— Prieš mane Mėlyna Svita stovėjo šaunus jaunikaitis, po 
kiemą lakstė pasivertęs juodu sabalu, pro vartus lindo baltu 
šermuonėlių, per lauką kūrė pilku kiškeliu. Nubėgo už šimto 
mylių, už žalių girių, pasivertė ešeriu ir pasislėpė apsamano- 
jusioj pelkėj! 

Paliepė karalius savo tarnams eiti už šimto mylių, išvalyti 
apsamanojusią pelkę ir sugauti ten ešerį. 

Taip tarnai ir padarė: pelkę išvalė, užmetė tinklą ir ešerį 
sugavo. Susuko jį į skepetaitę, nunešė karaliui. 

— Na, Mėlyna Svita Išversta, ar pasislėpei nuo manęs 1r 
antrukart? — juokiasi karalius. 

Mėlyna Svita vėl atvirto žmogum ir sako: 

— Leisk, karaliau, dar kartą slėptis. 

Karalius leido. 

Mėlyna Svita prieš karalių stovėjo šaunus jaunikaitis, po 
kiemą lakstė pasivertęs juodu sabalu, pro vartus lindo baltu 

šermuonėliu, per lauką kūrė pilku kiškeliu. Jei bėgti, tai bėg- 
ti — nubėgo už šimto mylių, kur auga didžiulis ąžuolas. To 
ąžuolo šaknys žemėj, o viršūnė dangų remia. Įsiropštė Mėlyna 
Svita į ąžuolą, pasivertė adata, įsmigo po žieve ir lindi ten. 
Atskrido į ąžuolą paukštis Nagajus, suuodė, kad po žieve 
tūno žmogus, ir klausia: 

— Kas čia? 

— Aš,— sako Mėlyna Svita. 

— O kotu čia įsikraustei? 

— Nagi, ėmiau nuo karaliaus burtininko slėptis, bet nie- 
kaip nevyksta. 

— Nori, aš tave paslėpsiu? 

— Paslėpk, gerasis paukšti. Per amžius tau dėkingas būsiu. 

Paukštis Nagajus pavertė jį pūku, pasikišo po sparnu, nu- 
nešė į karaliaus rūmus ir įkišo miegančiam karaliui į užantį. 

Vos išaušus karalius atsikėlė, nusiprausė, pažvelgė į bur- 
tų knygą ir sako: 

— Prieš mane Mėlyna Svita stovėjo šaunus jaunikaitis, po 
kiemą lakstė pasivertęs juodu sabalu, pro vartus lindo baltu 
šermuonėlių, per lauką kūrė pilku kiškeliu, nubėgo už šimto 
mylių. Yra ten ąžuolas, kurio šaknys žemėj, o viršūnė dangų 
remia. Įsikraustė jis po to ąžuolo žieve ir lindi ten, pasiver- 
tes adata. 

Įsakė karalius nupiauti ąžuolą, sukapoti ir sudeginti. 

Taip tarnai ir padarė, bet Mėlynos Svitos nerado. Ateina 
pas karalių ir sako: 

— Nėra Mėlynos Svitos. 

— Kaip tai nėra? — stebisi karalius.— Negali būti! 

— Nėra, ir viskas, — sako tarnai. 

Išėjo karalius priebutin, ėmė šaukti: 

— Mėlyna Svita Išversta, pasirodyk! 

— Sušauk savo generolus,— atsako Mėlyna Svita,— tuo- 
met pasirodysiu. 

Girdi karalius Mėlynos Svitos balsą, bet nežino, iš kur jis 
sklinda. Sukiojosi jisai, sukiojosi, visur žiūrinėjo, bet Mėlyna 
Svita prasmego lyg vandeny. 

Ką darys, sukvietė karalius savo generolus, išėjo priebutin 
ir vėl šaukia: 

— Mėlyna Svita, pasirodyk! 

— Ne,— girdi jis Mėlynos Svitos balsą, — pirma tu man 
užrašyk, generolams matant, pusę karalystės, tuomet pasiro- 
dysiu. Antraip apgausi — pažįstu tave! 

Labai nenorėjo karalius atiduoti pusę karalystės, bet teko. 
Ir vos ant įsako jis užspaudė, generolams matant, savo kara- 
lišką antspaudą, iš jo ančio išlėkė lengvas pūkelis ir vėl pa- 
virto šauniu jaunikaičiu. 

— Štai ir aš! — tarė Mėlyna Svita. 

Pastvėrė jis tą įsaką — ir šmakšt kišenėn. 

Nuo tada karalius liovėsi žaidęs slėpynes. 

.M4 TUI NO 
KI , Vy 


Trijų Sūnus Bevardis 


Gyveno senelis ir senutė. Gimė jiems sūnus. Nuėjo senelis 
pas popą, kad sūnų pakrikštytų, vardą jam duotų, o tas nė 
kalbėti nenori: pinigų senukas neturi, tai ką čia bekalbėsi! 

Taip ir liko senukų sūnus be vardo. 

Paaugo berniukas, ėmė lauke bėgioti. Žaidžia su vaikais, 
o tie nežino, kaip jį vadinti. Paskui patys jam vardą sugal- 
vojo: Bevardis. Visų vardai — kaip vardai, o senukų sūnus — 
Bevardis! 

Pareina kartą jis iš lauko, klausia motinos: 

— Kodėl, mama, visi turi vardus, o aš neturiu? 

Motina ir papasakojo jam, kodėl jis liko be vardo. 

— Vadinasi, — sako sūnus, — gyventi man savo kaime ne- 
galima: eisiu į pasaulį laimės ieškoti. 

Motina kad ims ašaroti: 

— Oi sūneli, sakalėli mano, kaipgi tu mus, senius, paliksi? 

— Kai rasiu savo laimę, sugrįšiu pas jus,— sako sūnus. 

Sudėjo tėvai sūnui į kelionę, ką turėjo, ir išėjo jis pa- 
mažėle, 

Ėjo ėjo, priėjo didelį, tankų mišką. Ištisą dieną jis ėjo per 
mišką, pavakare žiūri — kūpso pirkelė. Užėjo pirkelėn, o ten 
begyveną trys žili seniai. Nusilenkė berniukas seniams. 

— Leiskite, gerieji žmonės, pas jus pernakvoti. 

Pasižiūrėjo į jį seniai ir klausia: 

— Iš kurgi tu, vyruti, ir kokia bėda tave čia atvijo? 

Papasakojo berniukas jiems apie save. Seniai išklausė, pa- 
lingavo galvas ir sako: 

— Jei taip, gyvenk pas mus. Ir gausi vardą Trijų Sūnus, 
vadinasi, visiems mums trims būsi sūnus. 

Sutiko berniukas ir ėmė gyventi pas senius. Seniai jį ir val- 
gydino, ir girdė, ir visko mokė. 

Gyveno jis taip dešimt metų. Užaugo visai didelis, panoro 
po pasaulį paklajoti — juk miške ilgai gyventi neįdomu. Ir 
sako jisai seniams: 

— Įtėviai mano, leiskite man po pasaulį paklajoti. 

— (Gerai,— sutiko seniai, — eik. 

Davė jam sartą žirgą ir pasakė: 

— Per šį mišką josi tris paras, o ketvirtąją prijosi didelį 
kalną. Ant to kalno gyvena Žiburiuotasis paukštis. Vieną kar- 
tą įsibėgėsi su žirgu — jo nesugausi. Antrą kartą įsibėgėsi — 
taipogi nesugausi. O trečią kartą kai šoktelsi, tai pastversi 
jį už uodegos ir išrausi plunksną. Įsidėk ją kišenėn, žirgą 
paleisk į sodrią pievą, į žalią veją, o pats eik į karaliaus dva- 
rą. Visi to karaliaus žirgai piktšašių apnikti, ir jokie žiniuo- 
nys negali nugydyti tų piktšašių. O tu apsiimk karaliaus žir- 
gus išgydyti: du kartus — saulei leidžiantis ir prieš saulėte- 
kį — pavalyk juos Žiburiuotojo paukščio plunksna, ir bus 
miela į juos pažiūrėti. O jeigu tau nutiks kokia bėda, išeik 
į plyną lauką ir šūktelk savo sartį: jis beregint atbėgs ir tau 
ištikimai tarnaus. 

Padėkojo Trijų Sūnus seniams ir išjojo ant sarčio po pa- 
saulį paklajoti. Jojo jisai tris paras, o ketvirtąją prijojo aukš- 
tą statų kalną. Žiūri — skraido virš jo Žiburiuotasis paukštis. 
Visas tik šviečia, tik dega kaip saulė. Net akį veria. Įsibėgėjo 
Trijų Sūnus kartą — nesugavo paukščio. Antrąkart įsibėgė- 
jo — nesugavo. Trečią kartą įsibėgėjo — išrovė plunksną iš 
uodegos. Paleido sartį į sodrią pievą, į žalią veją, o pats įsi- 

dėjo Žiburiuotojo paukščio plunksną kišenėn ir nuėjo pas 
karalių. 

Pranešė tarnai karaliui, kad, girdi, atsiradęs Žmogus, kuris 
sutinkąs išgydyti karaliaus žirgus. 

Liepia karalius jį atvesti. 

— Teisybę sakai, Trijų Sūnau, ar apgaudinėji? — klausia 
karalius. 

— Teisybę,— atsako Trijų Sūnus. 

— Tai eik į arklidę. Jei išgydysi — gerai tau sumokėsiu, 
o jei ne — malonės iš manęs nelauk. 

Nuėjo Trijų Sūnus į arklidė. O žirgų ten aibių aibės. Ir 
visi tokie išgaišę, Kad ir žiūrėti į juos koktu. 

Sulaukė Trijų Sūnus vakaro, išprašė karalius arklininkus 
iš arklidės ir ėmėsi darbo. Vieną žirgą Žiburiuotojo paukščio 
plunksna pavalė, kitą pavalė, trečią — pusę žirgų apvalė. O 
rytą, prieš saulėtekį, dar kartą juos pavalė. 

Ateina rytą arklininkai, ogi į pusę žirgų atsižiūrėti negali! 
Ir kur dingo tie piktšašiai! 

Nubėgo arklininkai pas karalių, porina: 

— Didysis karaliau, dabar savo žirgų nė nepažinsi! 

Karalius nebenusėdėjo soste, nuėjo pats žirgų pasižiūrėti. 
Ir tikrai: išgydyti žirgai žvilgėta žvilga! Šaukiasi jis Trijų 
Sūnų: 

— Kuo tau atsilyginti už tai4 

Trijų Sūnus sako: 

— Nieko man nereikia, tik palik mane arklininku, karaliau. 
Aš visus tavo žirgus išgydysiu. 

Karalius sutiko: 

— Gerai. Būsi ne tik mano arklininkas, bet visų arklininkų 
vyresnysis. 

Ir šit apėmė arklininkus pavydas: jie po dvidešimt, po 
trisdešimt metų arklidėse dirba, o šis bernelis vos tik atsira- 
do — jau ir vyresniuoju tapo. Ėmė jie tartis: ką čia sumanius, 
kaip naują vyresnįjį pragaišinus? Ir nusprendė pasižiūrėti, kuo 
jis žirgus gydo. Išprašė juos Trijų Sūnus prieš saulėlydį iš ark- 
lidės, o jie liko prie vartų, pro plyšius žvalgosi. 

Išsitraukė Trijų Sūnus iš kišenės plunksną, ir staiga nušvito 
visa arklidė lyg nuo gaisro... 

Sulaukė arklininkai ryto, bėga pas karalių. 

— Taip ir taip, girdi, didysis karaliau,— porina jie.— Trijų 
Sūnus ne savo galia žirgus gydo: Kai išsitraukė jis iš kišenės 
kažkokią plunksną, manėm, kad užsidegs visa arklidė. 

Karalius liepia Trijų Sūnui ateiti pas jį. 

— Kuo tu mano žirgus gydai? 

Trijų Sūnus neturi ko slėpti ir sako: 

— Turiu Žiburiuotojo paukščio plunksną, ja ir gydau. 

— Na, ką gi, — sako karaliųs,— kuo gydai, tuo ir gydyk, 
kad tik išgydytum. Tik žiūrėk, nesudegink man arklidės. 

Vėl suka galvas arklininkai, Kaip jiems Trijų Sūnų pragai- 
šinus. 

— Nueikim,— sako vienas, —ir pasakykim karaliui, esą, 
mūsų naujas vyresnysis girtas pasigyrė galįs tau Žiburiuotąjį 
paukštį gauti. 

Taip jie ir padarė. 

„Oho! — galvoja karalius.— Tokio paukščio niekas neturi: 
man jo pavydės visi Karaliai ir valdovai!“ Ir liepia jis Trijų 
Sūnui ateiti pas jį. 

— Ar tiesa, kad tu gali man Žiburiuotąjį paukštį gauti? 

Gūžtelėjo Trijų Sūnus pečiais: 

— Ne, negaliu. 

— Negali! — supyko karalius.— Juk vakar tu girtas pasi- 
gyrei, kad jį gausiąs! Žiūrėk, jei gauti negalėsi — savo galvą 
palydėsi. 

Išėjo Trijų Sūnus nusiminęs į plyną lauką, pasišaukė sartį. 

— Mano žirge, žirgužėli! Kad ir kur būtum, paskubėki, pas 
mane lėkte atlėki! 

Ir bemat atbėga jo sartis: 

— Ko tu, šeimininke, mane šaukei? 

— Turiu bėdą, 1 
Karalius uždavė tokį darbą, kad nė nežinau, kaip jį atlikti: 
nori jis, mat, kad aš jam gaučiau Žiburiuotąjį paukštį. 

Žirgas sako: 

— Nesisielok, šeimininke: ta bėda — ne bėda. Pasakyk ka- 
raliui, kad duotų tau kelionėn tris taures saldaus svaigaus 

gėrimo ir tą staltiesę, kuria buvo užtiestas stalas per kara- 
liaus vestuves. Ir tegul pakinko į karietą pačius geriausius Žir- 
gus. Kai viskas bus padaryta, sėsk ir važiuok į tą kalną. Ten 
auga didelis ąžuolas. Tame ąžuole nakvoja Žiburiuotasis 
paukštis. Nuvažiuosi — ištiesk po ąžuolu karaliaus staltiesę ir 
pastatyk ant jos saldžius svaigius gėrimus. Pats pasislėpk ir 
gulėk. Kai tik nubus Žiburiuotasis paukštis, tuoj ant žemės 
nutūps. Pamatys jis gėrimus ir ims gerti. Nusigers ir užvers 
kojas. O tu, žiūrėk, nedelsk: susuk jį į staltiesę ir nešk tiesiai 
į karietą. Ir važiuok iš ten ko greičiau. Žiburiuotasis paukštis 
pasivers gyvate, paskui varle, paskui driežu, o tu jo nepaleisk 
iš rankų. 

Nusakė jam sartis, kaip ir ką daryti, ir nudūmė į sodrią pie- 
vą, į žalią veją. 

Nuėjo Trijų Sūnus pas karalių ir pasakė, ko jam kelionei 
reikia. O gėrimų karalius pakankamai turi. Sumaišė jis tris 
taures saldaus vyno su svaigiuoju, davė stalitiesę, pakinkė 
į karietą pačius geriausius žirgus, ir Trijų Sūnus išvažiavo. 
Privažiavo jis pavakare ąžuolą, pasitiesė staltiesę, pastatė ant 
jos tris taures vyno, o pats pasislėpė už krūmo. 

Taip viskas ir nutiko, kaip sakė sartis. 

Susuko Trijų Sūnus įkaušusį Žiburiuotąjį paukštį į staltiese, 
sėdo karieton ir nudardėjo. 

Išsipagiriojo bevažiuojant Žiburiuotasis paukštis, pavirto 
gyvate, paskui varle, paskui driežu, bet nieko: pašurmuliavo 
ir vėl Žiburiuotuoju paukščiu atvirto. 

Parvežė jį Trijų Sūnus į karaliaus rūmus. Atvyniojo stal- 
tiesę, ir sutvisko visi rūmai lyg saulė. 

— Na,— sako karalius, trindamas rankas,— įtikai tu man, 
Trijų Sūnau! Kuo tau atsilyginti? 

— Nieko man, karaliau, nereikia — atsako Trijų Sūnus.— 
Vėl pasiųsk mane į arklidę. 

— Gerai, eik į arklidę. 

Vėl arklininkai ėmė galvoti, kaip jiems Trijų Sūnų pra- 
gaišinus. Galvojo galvojo, nieko sugalvot negali. Bet kartą 
jiems pasisekė. Toj karalystėj Saulė užtemo. Ištisas tris die- 
nas ji nešvietė, ir niekas — nei pats karalius, nei jo išmin- 

čiai — negalėjo įspėti, kodėl tris dienas Saulė nešviečia. Nu- 
ėjo arklininkai pas Karalių ir sako: 

— Didysis karaliau, Trijų Sūnus vakar girtas mums pasi- 
gyrė: štai, girdi, ir Karalius, ir visi jo išminčiai negali atspėti, 
kodėl Saulė buvo užtemus, o aš galiu. 

Karalius liepia Trijų Sūnui pas jį ateiti. 

— Ką tu vakar girtas arklininkams šnekėjai? 

— Nieko nešnekėjau,— atsako Trijų Sūnus, — nė girtas ne- 
buvau. Tai jie, begėdžiai, pramanė! 

Supyko karalius: 

— Juk tu sakei, kad gali sužinoti, kodėl mano karalystėj 
tris dienas nešvietė Saulė! 

— O kaip tai sužinosi? Argi aš su Saule draugauju? 

— Dar juokiesi iš manęs! — suriko karalius.— Žiūrėk, jei 
sužinot negalėsi — savo galvą palydėsi. 

Nuėjo Trijų Sūnus į plyną lauką liūdnas. Švilptelėjo ūkte- 
lėjo savo sartį: 

— Mano žirge, žirgužėli! Kad ir kur bebūtum, paskubėki, 
pas mane lėkte atlėki! 

Ir beregint žirgas atbėga, kanopom žemę kasa. 

— Ar vėl bėda? — klausia. 

— Bėda, mano žirgeli, oi bėda! .. 

Išklausė jį žirgas ir sako: 

— Nesisielok, šeimininke, čia dar ne bėda. Pasakyk kara- 
liui, tegul jis susuka tau kamuolį iš trijų siūlų: auksinio, si- 
dabrinio ir šilkinio. Paimk tą kamuolį ir parisk prieš save: 
kur jis risis, ten ir tu eik. O atsiris tasai kamuolys tiesiai prie 
Saulės močios. Ten tu ir sužinosi, kodėl tris dienas ji buvo 
užtemus. 

Karalius, neilgai galvojęs, susuko kamuolį iš trijų siūlų, 
kaip sakė jam Trijų Sūnus. | 

Išėjo Trijų Sūnus iš karaliaus dvaro ir parito prieš save 
kamuolį. Atsirito kamuolys iki miško. Žiūri Trijų Sūnus — 
pešasi pakelėj ūdra su varnu. Ir taip pešasi, kad krauju plūste 
plūsta. Varnas ūdrą snapu knapsi, o ūdra varną dantimis kapsi. 
Pamatė jie Trijų Sūnų. 

— Kur tu, Trijų Sūnau, eini, į kokį kraštą trauki? -— klau- 
sia. 

— Einu pas Saulės močią. 

— Ko? 

— Sužinoti, kodėl mūsų karalystėj tris dienas Saulė buvo 
užtemus. 

— Prisimink, Trijų Sūnau, ten ir mus: kolei mes pešimėsį 
Pešamės vos gyvi ir net nežinom kodėl. 

— (Gerai, prisiminsiu. 

Nusirito kamuolys toliau. Atsirito prie jūros. Guli jūroj 
banginis, o juo važinėja žmonės: net vėžės nuo ratų įsispau- 
dusios. 

— Sveikas, bangini! — pasisveikino Trijų Sūnus. 

— Sveikas, Trijų Sūnau! Kur eini, į kokį kraštą trauki? 

— Einu pas Saulės močią. 

— Ko? 

— Sužinoti, kodėl mūsų karalystėj tris dienas Saulė buvo 
užtemus. 

— Prisimink ten, mielasis Trijų Sūnau, ir mane: kolei man 
čia vienoj vietoj reiks gulėti? Negaliu net apsiversti ant kito 
šono. 

— Gerai, atsiminsiu. 

Nusirito kamuolys toliau ir pateko į tankų baltmiškį. O ten, 
baltmišky, pirkelė bestovinti, visa apsvilusi ir apdegusi. .. 

Ritasi kamuolys tiesiai, pirkelėn, o Trijų Sūnus paskui jį 
seka. Sutiko jį tarpdury senutėlė žila močiutė, Saulės motina. 

— Trijų Sūnau,— klausia jo močiutė, — savo ar ne savo 
noru čia atėjai? 

Nusilenkė Trijų Sūnus senutėlei: 

— Ne savo noru, močiute. Liepė man karalius sužinoti, 
kodėl mūsų karalystėj tris dienas Saulė buvo užtemus. Jei su- 
žinot negalėsiu — savo galvą palydėsiu. .. 

Įsikalbėjo močiutė su bernelių, ir papasakojo jisai, ką su- 
tikęs beeidamas: apie ūdrą su varnu papasakojo, apie banginį. 

— Gerai, — sako močiutė, — aš tau padėsiu. Kai sugrįš ma- 
no duktė, aš jos visko paklausiu, o tu įsidėmėk. 

Paėmė močiutė jaučio kailį, susuko į jį Trijų Sūnų ir pa- 
guldė į didelę skrynią, o pati pasiklojo sau ir dukteriai pata- 
lą ant skrynios. 

Atėjo vakaras. Ir staiga įsirito pirkion Saulė. 

— Labas vakaras, motute! — pasisveikino duktė. 

— Labas vakaras, dukrele. Kur tu vaikštinėji, kur klajoji? 
Man vienai be tavęs liūdna. 

— Ak motute, nė neklausk! Turiu didelį rūpestį. 

Padavė jai motina vakarienei ketinį puodą bulvių ir dube- 
nį rūgusio pieno. Duktė prisivalgė ir atsigulė ant skrynios. 

Motina kiek pagulėjo, paskui kad sukrus, lyg pro miegus. 

Duktė klausia: 

— Ko tu, motute, išsigandai? 

— Ak dukrele, prisisapnavo man, kad kažkurioj karalystėj 
buvo užtemimas. O kodėl? 

— Taip, — sako duktė, — buvo. Ir štai kodėl. Gyvena van- 
denų platybėse Nastasja Gražuolė. Aš norėjau sudeginti van- 
denis ir paimti ją Mėnuliui už pačią. Tris dienas juos degi- 
nau, bet nesudeginau. Štai kokią turiu bėdą! 

Motina kiek pagulėjo ir vėl sukruto. 

Duktė klausia: 

— Ko tu, motute, išsigandai? 

— Ak dukrele, prisisapnavo man, kad guli jūroj banginis. 
O juo žmonės su ratais važinėja, net vėžės ant šonų įsispau- 
dusios. Guli jis, vargšas, ir negali pajudėti. Sunku jam. Ko- 
dėl taip yra, dukrele? 

— Ogi todėl, — atsako duktė, — kad jis prarijo laivus su 
žmonėmis. Kai išspiaus juos, tuomet ir galės ant kito šono ap- 
siversti. | 

Pagulėjo kiek motina ir vėl sukruto. 

— Motute, ko tu šiandien vis krūpčioji? 

— Ak dukrele, sapnavau, kad ūdra su varnu pešasi, net 
kraujas plūsta. O kodėl jie taip pešasi? 

— Todėl, — atsako duktė, — kad ūdra paėmė kūmu varną, 
o jis nunešė krikštyti ūdriuką ir pametė. Tuomet ūdra puolė 
jį mušti, o paskui juodu ir pamiršo, dėl ko pešasi. O ūdriukas 
gyvena ežere prie trijų gluosnių. Tegul varnas suranda jį ten, 
atiduoda motinai, tuomet juodu ir liausis peštis. 

Pasikalbėjo juodvi taip ir sumigo. 

Rytą, kai Saulė išėjo, Trijų Sūnus atsikėlė, padėkojo gera- 
jai močiutei ir išdrožė namo. Pakeliui užsuko pas banginį ir 

ūdrą su varnu, papasakojo jiems, ką girdėjo iš Saulės. Išspio- 
vė banginis visus laivus su žmonėm ir beregint lengvai apsi- 
vertė ant kito šono. Surado varnas pamestą ūdriuką ir liovėsi 
su ūdra peštis. 

Parėjo Trijų Sūnus pas karalių. 

— Na, Trijų Sūnau, ar sužinojai, kodėl tris dienas nešvie- 
tė Saulė? 

— Sužinojau, — atsako Trijų Sūnus.— Gyvena vandenų pla- 
tybėse Nastasja Gražuolė, ir šit Saulė norėjo tuos vandenis 
sudeginti ir paimti ją Mėnuliui už pačią. Tris dienas juos de- 
gino, bet nesudegino. Todėl ir nešvietė ji tuo metu. 

Apsidžiaugė karalius, pagaliau sužinojęs, kodėl Saulė buvo 
užtemus, ir sako: 

— Kuo tau atsilyginti už tai, Trijų Sūnau? 

— Nieko, karaliau, man nereikia, tik noriu savo darbą 
dirbti. 

— Gerai, dirbk. 

Nuėjo Trijų Sūnus į arklidę ir kad ims arklininkus plūsti, 
kam jį įskundė. O arklininkai taip ir dreba iš pykčio. Susi- 
rinko ir vėl ėmė sukti galvas, kaip jiems Trijų Sūnaus atsikra- 
čius. Vienas sako: 

— Eime, broleliai, pas karalių ir pasakykim, kad Trijų Sū- 
nus „gyrėsi, girdi, galįs atgabenti iš vandenų dugno Nastasją 
Gražuolę. .. 

Nuėjo arklininkai pas karalių, taip jam ir pasakė. 

Karalius liepia ateiti Trijų Sūnui pas jį. 

— Ką tu, Trijų Sūnau, vakar girtas šnekėjai? 

— Nieko nešnekėjau,— atsako Trijų Sūnus.— Ir girtas ne- 
buvau. 

— Meluoji! Tu sakeisi arklininkams galįs iš vandenų dugno 
atgabenti man Nastasją Gražuolę. 

Ėmė Trijų Sūnus gintis: 

— Na, kaipgi aš atgabensiu? Net pati Saulė negalėjo jos 
iš ten išdeginti, o ką aš padarysiu? 

— Padarysi! — šūktelėjo karalius.— Žiūrėk: atgabent nega- 
lėsi — savo galvą palydėsi! 

Išėjo Trijų Sūnus verkdamas iš rūmų tiesiai į plyną lauką. 
Švilptelėjo ūktelėjo savo gerąjį žirgą. Žirgas bėga, kanopom 
žemę rausia: 

— Kodėl, šeimininke, manęs šaukiesi? 

— Bėda, mano žirgeli! Liepė prakeiktas karalius atgabenti 
jam iš vandenų dugno Nastasją Gražuolę. Patark, ką daryti? 

— Čia ne bėda, — atsako žirgas.— Pasakyk karaliui, kad pa- 
siūdintų šilko palapinę ir parinktų viliojančių prekių: spal- 
votų skepetaičių, kaspinų, kaspinėlių... Viską paimk ir va- 
žiuok prie vandenų. Kai nuvažiuosi, pasistatyk palapinę ir 1š- 
dėliok joje viliojančias prekes. Nastasja Gražuolė plaukios po 
jūrą laiveliu. Pirmąkart praplauks — nieko nesakys, o kai grįš 
atgal — paklaus tavęs: „Ponas pirkly, kokių prekių turi?“, o tu 
jai atsakyk: „Jei norit, Nastasja Gražuole, atplaukit į krantą, 
aš jums visas savo prekes parodysiu.“ Ji atplauks, o tu pa- 
stverk ją už kasų, įsodink karieton ir vežk į karaliaus rūmus. 
O dabar lik sveikas, Trijų Sūnau, — sako žirgas.— Jei dar ko 
prireiks, pašauk mane. 

Kaip sakė gerasis žirgas, taip viskas ir nutiko. 

Parvežė Trijų Sūnus Nastasją Gražuolę į karaliaus rūmus. 
Patiko ji karaliui. 

— Na, Trijų Sūnau,— sako karalius, — dabar prašyk manęs, 
ko tik nori — visko duosiu. 

— Nieko man, karaliau, nereikia: vėl eisiu į arklidę dirbti. 

Ir nuėjo. 

Labai patiko karaliui Nastasja Gražuolė. Senoji jo pati mi- 
rė, ir štai panoro jis vesti jauną. Nastasja jam sako: 

— Jei būčiau žinojusi, kad prisieis tekėti už paties kara- 
liaus, tai būčiau pasiėmusi iš vandenų visą savo grožį, o da- 
bar nė pusės jo neturiu. 

Susirūpino karalius, šaukiasi Trijų Sūnų: 

— Atgabenk iš vandenų dugno visą Nastasjos Gražuolės 
grožį! | 

Paniuro Trijų Sūnus: 

— Ir ką tu sugalvojai, karaliau? Argi galima atgabenti 
grožį? 

Karalius sutrypė kojomis, pastukseno savo lazda į grindis: 

— Tylėk! Daryk, kas paliepta! Neklausysi, savo galvą pa- 
lydėsi! 

Išėjo Trijų Sūnus iš miesto į plyną lauką. Švilptelėjo ūkte- 
lėjo ten savo sartį: 

— Mano žirge, žirgužėli! Kad ir kur bebūtum, paskubėki, 
pas mane lėkte atlėki! 

Atbėga jo sartis: 

— Kam tu šaukei mane, šeimininke? 

— Vėl karalius neduoda man ramybės, — sako Trijų Sū- 
nus.— Nori, kad atgabenčiau Nastasjos Gražuolės grožį. O kur 
jį gauti? 

Sartis atsako: 

— Eik prie plačiųjų vandenų, ten pamatysi banginį. Pasa- 
kyk jam, kad išmestų iš jūros dugno auksinę dėželę. Toj 
dėželėj tupi antis, antyje — aukso kiaušinis. Tai jos grožis. 

— Suk jį devynios! — paniuro Trijų Sūnus ir nutraukė prie 
plačiųjų vandenų. 

Ėjo ėjo jis ir atėjo pagaliau prie banginio. Guli jis dabar 
ant kito šono ir nebėdoja. 

— Sveikas, bangini! — nusilenkė Trijų Sūnus. 

— Sveikas, Trijų Sūnau, — atsako banginis— Kur tu eini, 
ko ieškai? 

— Nagi, — sako Trijų Sūnus, — atėjau prašyti tavo pagal- 
bos. Išmesk man iš vandenų dugno auksinę Nastasjos Gra- 
žuolės dėželę. 

— Galiu. Tik tu, brolau, atsistok per septynis varstus nuo 
jūros: kai nersiu į dugną, didelis potvynis kils. 

Pasitraukė Trijų Sūnus nuo kranto per septynis varstus. 
Nunėrė banginis į dugną ir kaip mat užtvindė visą krantą. 

Ilgai bastėsi banginis po dugną, pagaliau išnešė auksinę 
dėželę, padavė ją Trijų Sūnui. 

Padėkojo Trijų Sūnus banginiui už paslaugą, atidarė dėže- 
lę, o antis —purpt! — ir jau lekia virš jūros. .. 

Trijų Sūnus iš apmaudo vos nepravirko. „O, jei būtų da- 
2 čia tas varnas, jis bėdoj man padėtų!“ — pagalvojo Trijų 

ūnus. 

Ir vos jis taip pagalvojo, žiūri — skrenda varnas. Pasivijo 
varnas antį, pastvėrė virš jūros ir sudraskė. Išsirito iš anties 
aukso kiaušinis ir įkrito jūron — į patį dugną. 

Vėl nusiminė Trijų Sūnus. ,„(O,— galvoja,— jei būtų čia 
ūdra, ji man bėdoj padėtų!“ 

Ir vos jis taip pagalvojo, staiga atsirado prieš jį ūdra. 

— Ko tu nori, Trijų Sūnau, iš manęs? 

— Būk tokia gera, atnešk iš vandenų dugno aukso kiaušinį. 

Šoko ūdra į vandenų dugną. Tris dienas laukė jos Trijų 
Sūnus. 

Ketvirtąją dieną išplaukė ūdra ir padavė jam tiesiai į ran- 
kas aukso kiaušinį. 

Paėmė Trijų Sūnus aukso kiaušinį, padėkojo gerajai ūdrai 
ir atgal sugrįžo. 

Sumušė Nastasja Gražuolė aukso kiaušinį ir, nors be galo 
graži buvo, beregint dar dvigubai gražesnė pasidarė! 

Karalius pasiglostė barzdą, nusijuokė. 

— Na,— sako, — dabar kelsim vestuves! 

— Ne,— atsako Nastasja Gražuolė, — dar mudu ne pora. 

— Kodėl gi? — susirūpino karalius. 

— Neturiu dar aš savo linksmumo. 

— Ei, pašaukit čia Trijų Sūnų! — paliepė karalius. 

Ateina Trijų Sūnus į rūmus. Nastasja Gražuolė sako jam: 

— Jei tu, šaunuoli, sugebėjai gauti mane ir mano grožį, 
tai gauk dar ir mano linksmumą. 

— Kurgi man jį gauti? — klausia Trijų Sūnus. 

— Pasiimk savo arklininkus ir eik į girią už jūrų marių. 
Ten išvysi pirkelę. O joje gyvena mano brolis Vilkas Vilko- 
vičius. Jis tau padarys kankles skambūnėles, kurios pačios 
groja: tai ir yra mano linksmumas. Ir dar paimk mano ska- 
relę; jei labai užsinorėsi miego, tai pasitrink ja akis... 

Paėmė Trijų Sūnus arklininkus ir iškeliavo. 

Nežinia, ilgai ar trumpai jie ėjo, bet pagaliau nuėjo vieną 
vakarą į tą girią, Kur gyveno Vilkas Vilkovičius. 

— Ko tu, Trijų Sūnau, pas mane atėjai? — klausia Vilkas 
Vilkovičius. | 

— Būk toks geras, padaryk: man kankles skambūnėles. 

— O ar yra kam balanomis šviesti? Matai, jau tamsu, o be 
šviesos aš jų nepadarysiu. 

— Yra. 

Pasiuntė Trijų Sūnus vieną arklininką šviesti. Tas švietė 
švietė ir užmigo. Vilkas Vilkovičius ir prarijo jį. Apsilaižė 
ir prašo duoti antrą darbininką. Pasiuntė Trijų Sūnus jam ant- 
rą. Šis taip pat švietė švietė ir užsnūdo. Vilkas ir jį prarijo. 
Prašo trečiojo. Ir trečią prarijo. Šitaip vieną po kito jis vi- 
sus arklininkus sudorojo. 

— O dabar, — sako Trijų Sūnui, — tu šviesk. 

Ėmė Trijų Sūnus šviesti. Švietė švietė ir staiga taip užsi- 
norėjo miego, kad nors verk. Išsiėmė jis Nastasjos skarelę 
ir pradėjo akis trintis. Pasižiūrėjo Vilkas Vilkovičius į ska- 
relę ir sako: 

— Ak Trijų Sūnau, kodėl gi man anksčiau nieko nesakei? 
Juk tai mano brangiosios sesers Nastasjos Gražuolės skarelė! 
Na, jai ir kanklių negailėsiu! 

Atnešė jis padarytas kankles skambūnėles: 

— Še, nešk jas seseriai. 

Paėmė Trijų Sūnus, padėkojo Vilkui Vilkovičiui ir atgal 
išėjo. 

Eina jis ir tyliai kankliuoja. Beeidamas sutinka plėšiką, vėz- 
du nešiną. Išgirdo plėšikas kankles skambūnėles, sustojo ir 
kad ims šokti! Pats šoka, ir vėzdas šoka. Ir niekaip negali 
sustoti. 

— Atiduok man,— prašo plėšikas Trijų Sūnaus, — šias kank- 
les: labai man jos patinka! 

— O ką man už jas duosi? 

— Duosiu tau savo vėzdą. 

— Oką aašsu juo veiksiu? 

— Nagi jis didžiausius stipruolius įveikia. Išstatyk nors 
dvidešimt pulkų kariuomenės, mano vėzdas sugrūs juos į dul- 
kes. 

Atidavė Trijų Sūnus plėšikui kankles, o pats pa VĖėZ- 
dą. Paėjo jis kiek ir prisiminė kankles. 


— Ak,— sako, — ką aš padariau? Ką dabar pasakysiu Nas- 
tasjai Gražuolei? Ei vėzde, bėk, atimk iš plėšiko kankles. 

Vėzdas — strykt, liuokt! — pasivijo plėšiką ir kad ims jį 
kulti! 

— Atiduok,— šaukia, — Trijų Sūnui kankles skambūnėles, 
o jei ne, aš tave užmušiu! 

Metė plėšikas kankles ir šoko bėgti nuo bėdos. Pastvėrė 
vėzdas kankles ir nunešė jas Trijų Sūnui. 

Eina Trijų Sūnus toliau. Pats kanklėmis kankliuoja, 0 vėz- 
das šoka. 

Sutiko Trijų Sūnus burtininką. Tasai išgirdo muziką ir taip 
pat ėmė šokti. 

Šoko šoko, net juoda barzda supluko. 

— Atiduok man tas kankles, — prašo burtininkas Trijų Sū- 
naus. 

— Oką man už jas duosi4 

Išsitraukė burtininkas iš kišenės auksinę dėželę. 

— Duosiu tau šitą dėželę. 

— Oką ašsu ja veiksiu? 

Atidarė burtininkas dėželę, iš jos kaip ims plūsti kariuo- 
menė! Išsirikiavo pulkų pulkai. Stebisi Trijų Sūnus: tai bent 
daiktelis! 

Burtininkas šūktelėjo kariuomenei: 

— Marš į vietas! 

Ir kariuomenė vėl sugužėjo į dėželę. 

Tuomet Trijų Sūnus ir atidavė burtininkui kankles, o sau 
pasiėmė užburtąją dėželę. Nuėjo jis su vėzdu ir dėžele toliau. 
Nežinia, daug ar mažai laiko praėjo, bet vėl Trijų Sūnus at- 
siminė kankles: 

— Šit aš dabar ir savo kariuomenę turiu, o kas jai gros 
maršus? Ei vėzde, bėk, atimk mūsų kankles skambūnėles. 

Vėzdas — strykt, liuokt! — nubėgo, atėmė iš burtininko 
kankles. Eina Trijų Sūnus toliau su muzika. Žiūri — važiuoja 
priešais turtingas pirklys. Išgirdo jis muziką ir kad ims šok- 
ti! Pats šoka, vežėjas šoka, žirgai šoka. Šoko šoko pirklys, 
pavargo, nusiavė batus, nusivilko marškinius, o vis šoka. 

Prisišoko iki valiai ir sako: 

— Ei vaikine, atiduok man savo kankles! 

— Oką man už jas duosi? 

Pasirausė pirklys vežime, ištraukė staltiesę: 

— Še tau staltiesę. 

— Kam ji man? 

— Kam? Bereikia tau ją kur nors pasitiesti ir pasakyti: „„Ke- 
piniai, šutiniai, pas mane! — ir visko turėsi. 

O Trijų Sūnus jau seniai norėjo valgyt. 

— Na, duok,— sako, — pažiūrėsiu, kuo ji pavaišins. 

Pasitiesė pirklys staltiesę vidury kelio, pasakė burtų žo- 
džius, ir beregint atsirado tokių valgių ir gėrimų, Kad geresnių 
nė nereikia. Prisivalgė Trijų Sūnus ir išmainė kankles į stal- 
tiesę. 

Patraukė jis toliau. Beeidamas prisiminė kankles. 

— Ė,.— sako, — 0 vis tiek su kanklėmis eiti buvo linksmiau! 
Vėzde, sugrąžink man kankles! 

Vėzdas — strykt, liuokt! — nubėgo pas pirklį ir ėmė jį 
kulti: 

— Atiduok kankles! 

Metė pirklys kankles, ištraukė iš vežėjo botagą ir ėmė vyti 
arklius, kiek įkerta, kad kuo greičiau nuo bėdos paspruktų. 

Eina Trijų Sūnus toliau. Mato — pono kieme dailidės namą 
renčia. Trijų Sūnus užkankliavo. Beregint visi dailidės metė 
kirvius ir pasileido šokti. Šoka ir juokiasi. Linksma jiems pa- 
sidarė. Prisišoko į valias, o paskui vienas dailidė sako Trijų 
Sūnui: 

— Tai kad palinksminai tu mus, vaikine! Juk mes visą gy- 
venimą ponui dirbam ir niekad nesilinksminam. Imk iš mūsų 
dovaną už tai. 

Ir davė dailidė Trijų Sūnui kirvuką. 

— Kam jis man? — klausia Trijų Sūnus. 

— Šis kirvukas nepaprastas, — sako dailidė— Tu jam tik 
paliepk, o jis per naktį bet kokius rūmus pastatys. Mes jį, 
berneli, nuo pono slepiam, antraip jis sužinojęs atims. Tegul 
verčiau juo naudojasi geras žmogus. 

Padėkojo Trijų Sūnus už dovaną ir nuėjo į karaliaus dvarą. 
Priėjo jis upę, o už jos ir karaliaus rūmai matyti. Sustojo Tri- 
Jų Sūnus ant upės kranto ir liepė kirvukui per naktį pasta- 
tyti rūmus, ne prastesnius už karaliaus. O pats atsigulė. At- 
sikėlė auštant, mato — stovi nauji rūmai, gražūs gražutėliai, 

tur būt, puikesni už karaliaus. Atidarė Trijų Sūnus dėžutę — 
kariuomenė griūte griūna. Sustojo kariuomenė prie rūmų, 
laukia įsakymo. O tuo tarpu Trijų Sūnus pasitiesė staltiese, 
pats prisivalgė, atsigėrė, kariuomenę pavalgydino ir ėmė 
kankliuoti. O kariuomenė pagal muziką žygiuoja: viens — du! 
viens — du! 

Atsibudo karalius, pažiūrėjo pro langą — jergutėliau! Stovi 
prie upės nauji rūmai, puikesni už jo, ir kariuomenė žygiuoja 
su muzika. .. Kaip jie atsirado? 

Pašaukė jis Nastasją Gražuolę: 

— Pažiūrėk, širdele, kas dedasi mūsų karalystėj... 

Pažiūrėjo ji ir sako: 

— Tai Trijų Sūnaus darbas. 

Pasiuntė karalius už upės tarną: 

— Pašauk man Trijų Sūnų! 

Persikėlė tarnas luotu per upę, perdavė karaliaus paliepi- 
mą. Trijų Sūnus sako: 

— Nedidelis ponas tavo karalius: jei nori, tegul pats pas 
mane ateina. 

Nors ir nedera pačiam karaliui vykti pas savo arklininką, 
bet ką darys. Sėdo karalius į luotą su Nastasja Gražuole, nu- 
plaukė į kitą krantą prie naujų rūmų. | 

Trijų Sūnus sutiko juos kaip pridera: pagarbiai, su muzika. 
Ir nusivedė aprodyt savo rūmų. Pavaikščiojo jie, apžiūrėjo — 
viskas čia Nastasjai Gražuolei patinka, o karalius vaikšto juo- 
das lyg debesis: jam nepatinka, kad arklininkas turi tokius 
rūmus ir tokią kariuomenę... Galvoja karalius, kaip Tri- 
jų Sūnų pragaišinti, kad rūmai ir kariuomenė jam atitektų. 

Nuėjo visi į virtuvę. Trijų Sūnus norėjo svečius pavaišin- 
ti. Bet vos tik išsitraukė jis stebuklingąją staltiesę, Nastasja 
Gražuolė pastvėrė karaliaus kardą ir čekšt juo Trijų Sūnui! 
Trijų Sūnaus galva ir nusirito į kampą. Tuomet Nastasja su- 
kapojo jį kardu į smulkius gabalėlius ir paliepė virėjams 
užkaitinti pilną katilą pieno. Virėjai užkaitino. Nastasja suU- 
metė į verdantį pieną sukapotą Trijų Sūnų, paskui išgriebė, 
ataušino ir gyvybės vandeniu pašlakstė. Ir beregint suaugo 
visi sukapoti gabalai! Dar kartą pašlakstė jį gyvybės van- 
deniu — ir Trijų Sūnus atsistojo ant kojų. Tr pasidarė jis toks 

gražus, toks lieknas karžygys, kad miela pažiūrėti! Karalius 
net akis išvertė: kad taip jis dabar būtų tokio gražumo ir 
stiprumo! Ir ėmė prašyti Nastasjos Gražuolės: 

— Padaryk ir mane tokį pat! 

— (Gerai, — sako ji, — padarysiu. 

Stvėrė ji kardą, sukapojo karalių į gabalėlius ir išmetė už 
tvoros šunims. O pati paėmė Trijų Sūnų už rankos ir nusi- 
vedė per rūmus į menes. 

Prisikvietė Trijų Sūnus svečių iš visų kraštų, pasikvietė tė- 
vus, tikrus ir netikrus, ir iškėlė linksmas vestuves. 

Ir aš tose vestuvėse buvau, vyną, midų gėriau, per barzdą 
varvėjo, burnoj neturėjau. Davė man tenai dervos arkliuką, 
žilvičių balną ir žirnių botagą. Joju aš namo ant arkliuko, ma- 
tau — dega jauja. Sustabdžiau arkliuką, ėmiau ją gesinti. O 
man begesinant, arkliukas ištirpo nuo ugnies, balną ožkos 
suėdė, o botagą varnos sukapnojo... Tada toliau patraukiau 
pėsčias ir, pas jus atėjęs, pasekiau šią pasaką. 

Velnias vagis 


Ikvažiavo senis arti lauko. Ir pasiėmė pietums paplotį. Pa- 
dėjo paplotį į vežimą, o pats aria. 
' Arė arė, nusiplūkė ir eina prie vežimo papločiu pasistip- 
rinti. 

Ateina, o čia jam iš panosės velnias capt paplotį ir nubėgo 
į pelkę. 

Užpyko senis ant velnio ir lapatai su botagu paskui. Atbė- 
go prie balos, žiūri — velnias kiaurymėj prasmegęs. Senis įsi- 
smaginęs irgi tėn — buldinkšt! 

Atsidūrė kiaurymės dugne, žiūri — ten dideli rūmai bestovį 
ir pilna juose velnių. 

Ėmė senis žvalgytis, kuris velnias nugvelbė jo paplotį. Bet 
negi pažinsi: juk visi velniai vieno plauko. 

— Kuris čia jūsų vyresnysis — klausia senis velnių. 

— Ogi. štai — sako, — už stalo sėdi. 

— Senis nuėjo pas jį. 

— Taip ir taip, — pasakoja savo nuoskaudą,— tavo velnias 
pavogė mano paplotį. O kito aš neturiu. Liepk grąžinti. 

Vyresnysis sako: 

— Ieškok tarp jaunesnių: senieji taip nedaro. 


Velniūkščiai išsižiojo. Pasižiūrėjo senis ir pamatė vieno jų 
burnoj nebaigtą valgyti paplotį. 

— Antai mano paplotis! — sako senis vyresniajam. 

Sutrepsėjo vyresnysis, subarė velniūkštį: 

— Kam tu senio paplotį pavogei? Senis — neturtingas, o tu 
iš jo vagi. Jei taip, veskis jį, seni, tegul atitarnauja tau už 
skriaudą. 

Pasikasė senis pakaušį: 

— Kur aš jį dėsiu? Pats neturiu ko valgyt. O ir darbo jam 
nėra. 

— Nieko,— sako vyresnysis, — jis darbo susiras. 

Sutiko senis ir pasiėmė jaunąjį velnią. „„Gal,— mano sau, — 
nors malkų į mišką kada nuvažiuos.“ 

Parsivedė senis jį namo. Gavo juodu su senele saujelę 
grūdų. 

Velnias sako: 

— Duokit, aš malsiu. 

— Ir mums patiems tą saujelę sumalti nesunku. 

— Ne,— užsispyrė velnias, — duokit malti man... 

Atidavė senukai jam grūdus. Ėmė velnias malti. Senelė jau 
ir duoną užmaišė, o girnose miltų pilna. Ėmė senis su senele 
pilti miltus į aruodą. Pilną aruodą pripylė. .. 

Giria senis velnią: 

— Tai bent darbininkas! 

Išėjo senis su velniu lauko arti. Velnias sako seniui: 

— Įkinkyk mane į arklą vietoj arklio. 

Įkinkė senis velnią į arklą. Pasisuko jisai šen, pasisuko ten 
ir visą lauką suarė. | 

— Ką dabar veiksim? — klausia velnias senio. 

— Žemės daugiau neturiu, — sako senis. 

— Tai imkim pusiau iš pono skynimą: iškirsim ir pasėsim 
kviečius. 

Taip ir padarė. Velnias per dieną visą skynimą iškirto, iš- 
rovė kelmus, suarė ir pasėjo kviečius. 

Geri kviečiai užaugo. Nukirto juos velnias, surišo į pėdus, 
sustatė į gubas, ir ėmė juodu dalinti: ponui pusę — už žemę 
ir seniui pusę — už grūdus ir darbą. 

Sako velnias seniui: 

— Susitark su ponu taip: jam vežimas, o mums glėbys. 

Senis taip ir pasakė ponui. Godus ponas galvoja: „Tai ge- 
rai: vežimas — ne glėbys. Apgausiu senį!“ 

Prikrovė senis ponui vežimą kviečių. 

— Dabar imk sau glėbį, — sako ponas seniui. 

— Tegul mano pagalbininkas ima, aš jau senas, nenunešiu. 

— Na, tegul ima pagalbininkas. 

Pasišvaistė velnias po lauką, surinko visus pėdus į krūvą, 
suglabojo juos ir nuvilko namo. Ponas savo akimis netiki... 

Namie pūstelėjo velnias į kviečius — jie visi ir išsikūlė. 
Pripylė senis pilną aruodą grūdų. 

— (O dabar,— sako velnias seniui — duok arklį, važiuosiu 
malkų. | 

Pakinkė senis arklį. Velnias sėdo ir išvažiavo. Miške be 
kirvio ir piūklo prirovė jis su šaknimis pačių storiausių me- 
džių, prikrovė vežimą vos ne iki dangaus, pats ant viršaus 
atsisėdo ir pliaukštelėjo arkliui. Kuinelis suparpė ir nulapa- 
tavo be kelio per arimus, per krūmus, per išvartas. 

Važiuoja keliu ponas su ketvertu. Negali atsižiūrėti: toks 
menkas kuinelis, o traukia malkų vežimą, prikrautą kone iki 
pat dangaus! O jo ketvertas tuščią puskarietę vos velka. 

— Ei,— šaukia ponas vežėjui, — mainykim: imk mano ket- 
vertą, o man atiduok savo arklioką! 

— Mainykim. 

Atidavė velnias ponui savo kuiną, paėmė jo ketvertą ir 
dingo iš akių. 

Parvažiuoja velnias namo: 

— Priimk, seni, žirgus! 

Nustebo senis, net pypkė jam iš burnos iškrito. 

— Kur tu juos gavai4 

— Išmainiau į tavo arklioką)! 

— Bet aš juk ir šieno jiems neturiu... 

— Nieko, šieno bus. 

Nušoko velnias nuo vežimo, pasivertė samdiniu ir nuėjo 
pas poną. 

— Ar neatsirastų pas jus, pone, kokio nors darbelio? — 
klausia velnias samdinys. 

— Yra,— sako ponas.— Antai pilna jauja nekultų javų. 

Nuėjo velnias į jaują. Suguldė visus pėdus ant grendymo, 
o paskui kad pūstelėjo, visi bematant išsikūlė: guli šiaudai 
sau, grūdai sau, pelai sau. 

Pažiūrėjo ponas — švariai iškulta! 

— Ką tau duoti už tokį darbą? 

— Ogi nieko. Duok, jei negaila, šieno glėbelį. 

Apsidžiaugė ponas, Kad pasitaikė toks pigus darbininkas. 

— Antai, — sako,— kūgis paupy stovi. Pasiimk iš ten glėbį 
šieno. 

Nuėjo velnias, apjuosė kūgį virvėmis ir tempia. Pamatė jį 
prievaizdas, nubėgo pas poną: 

— Ak ponuli, jūs liepėt kūlikui paimti šieno glėbelį, o jis 
nusivilko visą kūgį. 

— Tai sukčius! — supyko ponas.— Paleisk piktuosius bu- 
lius, tegul jį subado. 

Paleido prievaizdas bulius, o velnias capt juos už ragų ir 
užmetė ant kūgio. 

— Ai, ai! — šaukia ponas.— Paleiskit kuilius, tegul jį su- 
kandžioja! 

Paleido prievaizdas kuilius. O velnias ir juos capt už ausų — 
švyst ant kūgio. 

Ir parvilko viską seniui. 

Ištarnavo velnias metus ir sako seniui: 

— Na, seni, gal tau už paplotį jau atidirbau? 

— Ir dar kaip! — juokiasi senis. 

— Tai leisk mane namo. 

— Keliauk, argi aš tave laikau? 

Mostelėjo velnias uodega ir nudūmė į savo pelkę. 

Meška 


Ar žinot, iš kur atsirado meška? 

Seniau meška buvo toks pat žmogus, kaip ir mes. Žmonių 
tuomet buvo nedaug, ir gyveno jie miškuose. Medžiojo ten 
žvėris ir paukščius. Vasarą rinkdavo grybus ir uogas, kasdavo 
augalų šaknis ir dėdavosi žiemai. O daugiausia atsargai pri- 
sirinkdavo riešutų ir medaus. Bičių buvo daug. Ir laikėsi jos 
drevėse bei urveliuose. 

Žmonės ieškodavo bičių drevėse, o kas pirmas jas suras- 
davo, apjuosdavo medį virve, ir jau niekas neturėdavo teisės 
jų liesti. 

O gyveno tuo metu vienas žmogus — neišpasakytas tingi- 
nys. Jis nenorėjo pats bičių ieškoti, šit ir plėšdavo svetimas. 

Gyveno tas tinginys neblogai. Įsipenėjo, bevalgydamas sve- 
timą medų, sustorėjo lyg kelmas. Tik va bėda: sunku jam pa- 
sidarė į medžius medaus lipti. 

Ėmė jis galvoti, ką čia padarius, kad į medžius laipioti būtų 
lengva. Bet nieko nesugalvojo. 

Sužinojo kartą tinginys, kad už septynių miškų, už septynių 
pelkių gyvena toks burtininkas, kuris viską gali padaryti. 

„Eisiu,— galvoja, — pas jį. Gal jis padarys mane plonesnį.“ 

Ir išėjo jis pas tą burtininką. Eina per mišką, žiūri — apriš- 
ta liepa. Priėjo jis prie liepos, o ten drevė visai žemai ir pilna 
medaus. 

Išplėšė jis medų iš drevės, prisivalgė ir nuėjo toliau. 

Paėjo kiek, žiūri — kita aprišta liepa su bičių dreve. Išplėšė 
jis medų ir iš tos liepos. 

Nežinia, ilgai ar trumpai jis ėjo, bet pagaliau priėjo žeminę, 
kur gyveno tas burtininkas. Pasibeldė į duris — niekas neati- 
daro: nėra šeimininko namie. Atsisėdo tinginys ir sėdi. Žiūri — 
priešais pat nosį liepa su dreve. Įprato tinginys svetimas bites 
plėšti ir čia neištvėrė. 

Vos tik ėmė jis plėšti medų ir pilna burna čiaumoti, kur 
buvęs, kur nebuvęs, šeimininkas beateinąs. 

Pasižiūrėjo burtininkas į tinginį, palingavo galva ir sako: 

— Na, žmogėne, už tokį piktą darbą tu nuo šiol nieko dau- 
giau ir neveiksi, tik plėši bites. 

Ir pavertė burtininkas tinginį meška. 

Šit iš kur meška atsirado. O kas netiki, tegul sugauna meš- 
ką ir pats jos paklausia, ar iš tikrųjų taip buvo, kaip pasaka 
porina. 


Senas tėvas 


Kadaise, kai tėvai pasendavo, išveždavo juos sūnūs į gūdų 
mišką ir ten palikdavo. .. 

Šit kartą išvežė sūnus tėvą miškan. Gaila jam tėvo — labai 
jį mylėjo, bet ką darysi! Jei neišveši, žmonės išjuoks, sakys: 
senų papročių nesilaiko. Dar iš kaimo išvarys. .. 

Važiuoja jis nelinksmas, o tėvas sako jam: 

— Nejau tu, sūneli, mane, seną ir ligotą, vieną miške pa- 
liksi? 

Pagalvojo sūnus, nusibraukė ašarą ir sako: 

— Ne, tėtuši, nepaliksiu. Bet nors dėl žmonių reikia taip pa- 
daryti. Naktį aš tavęs atvažiuosiu ir laikysiu tamsioj kamaroj 
iki pat mirties, kad niekas nematytų. 

Taip sūnus ir padarė. 

Kai atėjo naktis, jisai parsivežė tėvą iš miško ir paslėpė 
tamsioj kamaroj. 

Netrukus ištiko nelaimė — ledai išmušė visus javus, ir ne- 
buvo ko sėti. 

Atėjo sūnus pas tėvą į tamsią kamarą, skundžiasi: 

— Ką daryti? Jei nepasėsim rugių, kitais metais be duonos 
liksim. 

Tėvas sako: 

— Ne, sūneli, kol aš gyvas, be duonos nebūsim. Klausyk 
manęs. Kai tu dar mažas buvai, aš klojimą stačiau. O tais me- 
tais buvo geras derlius. Aš ir apdengiau klojimą nekultais ja- 
vais. Nuplėšk stogą, iškulk ir turėsi grūdų sėklai. 

Sūnus taip ir padarė. Nuplėšė klojimo stogą, iškūlė ir pasė- 
jo rugius rudenį. 

Stebisi kaimynai: iš kur jis gavo grūdų? O sūnus tyli, juk 
negali prisipažinti, kad jam padėjo senas tėvas. 

Atėjo žiema. Nėra ko valgyt. Vėl eina sūnus pas tėvą į tam- 
sią kamarą. 

— Taip, girdi, ir taip, — sako, — teks iš bado mirti. .. 

— Ne,— sako tėvas, — iš bado nemirsim. Klausyk, ką tau pa- 
sakysiu. Pasiimk kastuvą ir pakasėk pirkioj po suolu. Ten, kai 
buvau dar jaunas, užkasiau kiek pinigų juodai dienai. Gyve- 
nimą, sūneli, nugyventi sunkiau, negu lauką pereiti: visko ga- 
li atsitikti. Taip aš galvojau, taip ir dariau. 

Apsidžiaugė sūnus, išsikasė tėvo pinigus ir nusipirko grūdų. 

Ir pats su šeima turi ko valgyti, ir kaimynams dar skolina. 
Kartą klausia jo kaimynai: 

— Sakyk, brolau, iš kur tu gauni duonos? 

Sūnus prisipažino: 

— Tėvas, — sako, — mane peni. 

— Kaip tai? — stebisi kaimynai.— Juk tu išvežei savo tėvą 
į mišką, kaip ir visi geri sūnūs! 

— Ne,— sako sūnus, — aš ne taip padariau, kaip jūs, pasili- 
kau tėvą amžiaus baigti. Šit už tai, bėdai ištikus, tėvas man ir 
padėjo. Seni žmonės protingesni už jaunus. 

Nuo to meto sūnūs liovėsi savo tėvus vežę į mišką, ėmė 
juos nusenusius gerbti ir maitinti. 

Girininkai ir laukininkai 


Vienas tėvas turėjo dvylika sūnų, visi bernaičiai buvo au- 
galoti ir šaunūs. 

Gyveno jie didelėje laukymėje tarp tankių miškų. Dirbo 
žemę, medžiojo laukinius žvėris ir paukščius. 

Senas tėvas, baltas lyg balandis, ir vasarą sėdėjo su skrandu- 
te ir tik nurodinėjo. Santarvė ir meilė klestėjo šeimoje. 

Apsivedė sūnūs, savo vaikų susilaukė. Didelė šeima užaugo. 
Visi klausė senuko tėvo, ir kiekvienas dirbo savo darbą. 

Bet štai po kiek laiko mirė tėvas. Ir prasidėjo šeimoje nesan- 
taika. Vaidijasi brolių pačios, viena kitą krimstė kremta, nė- 
ra sutarimo. Ir taip jos įsiriejo, kad nė vyrai nieko negali pa- 
daryti. Šaukia pačios, nori dalintis. 

„Na ką gi, — mąsto broliai, — reikia dalintis.“ Pradėjo dalin- 
tis. Bet nebuvo taip lengva, kaip jiems atrodė. Šiaip taip su 
riksmu bei klyksmu padalino mantą ir gyvulius. O kai ėmė 
skirstyti Žemę, tai vos viens kito neišgalabijo: niekaip ne- 

galėjo padalinti savo laukymės, kad nė vienam nebūtų skriau- 
dos. Susiriejo broliai dėl žemės ir liko vienas kitam 
priešai. 

Tik du jauniausi broliai labai sutarė: kur vienas, ten ir ki- 
tas. Nenorėjo jie muštis su broliais dėl žemės, paliko tėvo 
namus ir patraukė per pasaulį ieškoti kitos priebėgos. 

Iš dviejų ąžuolų broliai pasidarė dideles šlajas, įsikinkė į 
jas šešias poras jaučių, susikrovė mantą, susodino pačias su 
vaikais ir pajudėjo į kelionę su šlajomis per smėlį. O karvės 
ir smulkūs raguočiai nusekė paskui juos. 

Pavilko kiek jaučiai per smėlį ąžuolines šlajas ir sustojo lyg 
įbesti. O ratų broliai neturėjo ir nieko apie juos nežinojo. Juk 
niekur iš savo miško jie neišvykdavo ne tik vasarą, bet ir 
žiemą. 

Ėmė broliai piaustyti apskritas kaladėles ir kaišioti po pa- 
važomis. Ritasi kaladėlės, ir šlajos priekin šliaužia. Įkyrėjo 
jaunėliui broliui kišinėti po pavažomis kaladėlės, ir sako jis 
vyresniajam: 

— Padarykim taip, kad pačios kaladėlės po pavažomis suk- 
tųsi. 

Ir pasidarė juodu pirmieji tame krašte ratus. Lengviau da- 
bar žengė jaučiai, net ir patys broliai į važį susėdo. Važiuoja 
ir stebisi, Kaip jie iki tol be ratų apsiėjo. 

Važiavo jie, važiavo ir privažiavo didelę upę. Apžiūrėjo 
upę — visur ji gili, niekur nėra brastai tinkamos vietos. O čia 
dar pakilo tokia audra, kad miškas kaukia lyg žvėris. Audra 
verčia medžius lyg šiaudelius ir bloškia juos upėn. Plaukia 
jie upe ištisom krūvom.4+ 

Pasižiūrėjo į juos jaunėlis brolis, pagalvojo ir susivokė, kaip 
persikelti per upę. 

Prisigraibė jis su broliu medžių, nukapojo jų šakas, surai- 
šiojo kamienus ir pasidarė tvirtą plaustą. O kai audra nurimo, 
užtraukė savo važį ant plausto. Patys stovi ant plausto, vai- 
ruoja jį ilgom kartim, ir plaukia sau plaustas lyg laivas. 

Pamatė karvės, kad jaučiai nuplaukė į kitą krantą, subrido 
upėn jų vytis. Tik kiaulės ir avys pabūgo šokti vandenin. Sto- 
vi ant kranto, kriūkia, bliauja. Sugrįžo broliai su plaustu ir pa- 
ėmė jas. 

Taip persikėlė visi per plačią ir gilią upę. | 

Nuvažiavo jie toliau ir įsibrovė tokion tankion girion, kad 
ir galo jos nematyti. 

Ėmė broliai kirsti proskynas per tankmę ir grįsti kamšas. 
Bet kur ten! Kuo toliau, tuo labiau tankėjo miškas, o jame 
atsirado tokių griovų, per kurias niekaip neprasigausi. 

Vyresnysis brolis nusikamavo, neteko jėgų. 

— Liksiu čia, — sako jis jaunėliui broliui — juk neužteks jė- 
gų iš to miško išsigauti. 

Ir liko gyventi su savo šeima miške. Nuo tada ir jį patį, 
ir visą jo giminę ėmė vadinti girininkais. 

O jaunėlis brolis nenorėjo miške pasilikti. Jis buvo stiprus 
kaip tauras ir pasitikėjo savo jėga. Jis vienas kirto proskynas, 
darė kamšas ir važiavo toliau. 

Ir iki mūsų dienų dar išliko Polesėj tos proskynos ir kamšos, 
kurias padarė jaunėlis brolis. 

Ilgai ar trumpai jis taip brovėsi iš tankaus miško — nežinia, 
tik pagaliau ėmė švyksoti progumos ir smėlingos laukymės. 
Apsistojo jaunėlis brolis tose laukymėse, pradėjo jas arti ir 
javus sėti. 

Ir nuo to meto praminė jį ir visą jo giminę laukininkais. 

O paskui išsiskirstė girininkai ir laukininkai, užėmė ir kitus 
miškus bei laukus, būdami gerais kaimynais. 

Taip gyvena jie ir dabar. 


Kaip žmogus caro generolą pamokė 


Kas žmogus rūsį ir rado aukso gabalą. Nuvalė nuo jo smė- 
lį ir galvoja: „Ką man su juo daryti? Jei nunešiu ponui, tai 
ponas atims ir nieko už jį neduos. Jei nunešiu smuklininkui — 
tas apgaus: sakys, kad čia, esą, ne auksas. Jei namie laiky- 
siu — gali vagys nugvelbti... Ne, verčiau nunešiu tą gabalą 
pačiam carui. Ką jis duos, tą ir imsiu.“ 

Užsivilko žmogus naują sermėgą, apsiavė naujom vyžom 
ir neša carui auksą. 

Ejo jis gal savaitę, o gal ir dvi. 

Nuėjo pagaliau į sostinę, prie caro rūmų. 

— Kur tu, dėdule? — klausia jo sargybinis. 

— Pas carą, kareivėli. 

— Ko? 

— Ogi nešu jam gabalą aukso. 

Kareivis ir praleido žmogų pro vartus. 

Įėjo žmogus į caro rūmus. O ten pats generolas sargyboj 
bestovįs. 

— Kur, mužike, lendi? — rūsčiai suriko generolas. 

— Pas carą, — sako žmogus. 

— Ko? 

— Ogi kasiau rūsį darže ir iškasiau gabalą aukso. Nešu ca- 
rUi — gal caras už jį Ką duos. 

— Parodyk,— sako generolas, — auksą. 

Žmogus parodė. Pažiūrėjo generolas, pakraipė ūsus ir sako: 

— Jei atiduosi man pusę to, ką caras tau už auksą duos, 
tai praleisiu, 0 jei ne — eik sau atgal. 

— (Gerai, ponuli, atiduosiu! — sutinka žmogus. 

Generolas pranešė carui. Išėjo caras, paėmė auksą ir klau- 
sia Žmogaus: 

— Ką gi tau, mužikėli, už jį duoti? 

— Ogi nieko, ponuli mieliausias. Jei turi kuo pavaišinti, tai 
malonėk, pavaišink: aš ilgai Keliavau, labai išalkau. 

Caro paliepti tarnai atnešė žmogui kepalą baltos duonos ir 
butelį vyno. 

Pasižiūrėjo Žmogus į tokias vaišes ir sako: 

— Ponuli mieliausias! Mano senelis ir prosenelis tokios duo- 
nos nevalgė, tokio vyno negėrė, ir aš prie to nepratęs. Ar 
neturi kareiviškos duonos ir paprastos degtinės? 

Atnešė tarnai žmogui juodos kareiviškos duonos ir papras- 
tos degtinės. 

Pavalgė žmogus, išlenkė taurelę ir dėkoja carui. 

— Na, o ko dar, mužikėli, norėtum? 

— Ogi nieko, ponuli mieliausias. Dabar leisk pašokti tavo 
menėse. 

— Ei, muziką! — šūktelėjo caras. 

Atsirado pulko muzikantai. 

— Ne,— sako žmogus,— pagal tokią muziką aš nemoku 
šokti. 

— O kokios muzikos tau reikia? 

— Dūdos. 


Surado tarnai dūdorių su dūda. Uždūdavo dūdorius, ir kad 
ėmė šokti žmogus, net caro menė dreba! Prisišoko į valias, vy- 
žas nuplėšė, o paskui sako: 

— Užteks! 

Dūdorius liovėsi dūdavęs. 

— (O dabar, ponu:i mieliausias, — sako žmogus, — turiu dar 
vieną, paskutinį prašymą. 

— Kokį? 

— Ogi aš čia patriukšmavau, pritrypiau savo vyžom, tai 
įkrėsk man už tai šimtą rykščių. 

— Už ką tau rykščių? — sako caras.— Juk tu man aukso 
atnešei! 

— Ne, ponuli mieliausias, įkrėsk rykščių, o jei ne, liksiu 
čia, niekur neisiu. 

Ką darys caras. Pašaukė budelius su rykštėmis. Tie paguldė 
žmogų ant suolo. Pasidažė budeliai rykštes į sūdytą vandenį 
ir pasiruošė jį plakti. 

(OO žmogus kad suriks: 

— Palauk, ponuli mieliausias! Aš turiu porininką! 

— Kokį porininką? 

— Ogi kai ėjau pas tave, tai vienas tavo generolas manęs 
neleido. „Jei atiduosi,— sako, — pusę to, ką tau caras už auk- 
są duos, tai praleisiu.' Aš prižadėjau jam pusę atiduoti. Taigi 
įkrėskit jam pirma jo pusę — vis dėlto jis man. nėra lygus, aš 
turiu jam savo eilę užleisti. 

Atvedė tarnai generolą. Kai pamatė jis rykštes, visas su- 
drebėjo, buvo kažką besakąs, bet liežuvis neklausė. O žmogus 
sako: 

— Nebijok, ponuli generole, aš tavęs neskriausiu: tavo dalį 
visą atiduosiu. Įkrėskit jam penkiasdešimt, o paskui kitas man. 

Išrengė budeliai generolą, paguldė ant suolo ir ėmė plakti 
rykštėmis. 

Kai atskaičiavo lygiai penkiasdešimt, žmogus sako: 

— Mieliausias ponuli! Jis tau gerai tarnauja, taigi įkrėsk 
jam ir mano pusę. Man negaila. 

Supliekė budeliai generolui dar penkiasdešimt rykščių. O 
žmogus už kepurės — ir pro duris. 

Vogsi nepralobsi 


Vienas Zmogus turėjo du sūnus. Užaugo jie, tėvas ir sako: 

— Metas, sūneliai, tikro darbo imtis. Ką norit dirbti? 

Tyli sūnūs, nežino, kokį darbą išsirinkti. 

— Na tai eime,— sako tėvas, — po žmones pavaikščiosim, 
pasižiūrėsim, ką jie dirba. 

Susirengė visi trys ir išėjo neskubėdami. Eina sūnūs, dairosi 
į visas puses, galvoja, kokį darbą jiems išsirinkti. 

Atėjo į vieną kaimą. Mato — stovi prie kelio kalvė. Užėjo jie 
į kalvę. Pasisveikino su kalviu, pakalbėjo. Vyresnysis sūnus 
net kūjį paėmė — padėjo kalviui noragą nukalti. Paskui jie 
patraukė toliau. 

Atėjo į kitą kaimą. Vyresnysis sūnus pasižvalgė: nematyti 
tame kaime kalvės. Ir sako jis tėvui: | 

— Kodėl ir čia kalvės nepastatyti? Aš galėčiau kalviu likti. 
Šis darbas man patinka. 

Apsidžiaugė tėvas: rado, vadinasi, vyresnysis sūnus sau dar- 
bą, turės iš ko gyventi. 

— (Gerai, — sako, — būk kalvis šiame kaime. 

Pastatė jis sūnui kalvę, šis ir ėmė kalviauti. Ir žmonės jį gi- 
ria, ir pats savo darbu patenkintas. 

O jaunesnysis, kad ir kur eina, niekaip sau tinkamo darbo 
neranda. 

Eina jis kartą su tėvu pro pievą. Žiūri — ganosi pievoj jau- 
tis. O kaimas toli, ir piemens nematyti. 

— Ar nepradėjus man, tėtuši, jaučius vogti? — sako sūnus.— 
Darbas lengvas, ir kasdien mėsos turėsiu. Ir pats sustorėsiu kaip 
jautis. 

— Vok,— sako tėvas— Tam aš tave ir vedžioju, kad sau 
darbą išsirinktum. 

Paėmė sūnus jautį ir nusivarė namo. O tėvas sako: 

— Palauk manęs prie miško — man reikia dar į šį kaimą 
užsukti: ten vienas pažįstamas gyvena... 

Varosi sūnus jautį ir vis lyg vilkas žvalgosi, ar neatsiveja 
kas. Kol iki miško nusikapstė, visai įsibaikštino. Net šleikštu 
iš baimės pasidarė. 

Palaukė jis pamiškėj, kol tėvas sugrįžo, ir nusivarė juodu 
abu jautį namo. 

Namie papiovė jautį, nudyrė kailį ir ėmė virti mėsą. O kai 
prisivirė, tėvas sako sūnui: 

— Žinai, sūneli, pirma pasimatuokim, pažiūrėsim, kuris nuo 
to jaučio pastorėsim. 

Paėmė jis virvelę, pamatavo savo kaklą, paskui sūnaus ir 
užmazgė mazgus. 

Susėdo abu už stalo. Tėvas valgo ramiai, o sūnus vis į duris 
žvalgosi: ar neateina kas jaučio ieškoti? Suloja šuo, eina ar va- 
žiuoja kas pro pirkią — sūnus čiumpa mėsą ir slepiasi viralinėj. 
O pačiam tirta rankos ir kojos. . . Ir taip kasdien. 

Pagaliau juodu suvalgė jautį. Tėvas ir sako sūnui: 

— (O dabar pamatuokim kaklus: katras pastorėjom? 

Pamatavo — tėvo kaklas dvigubai storesnis, o sūnaus dvi- 
Subai liesesnis. 

Stebisi sūnus: 

— O kodėl taip? 

— Todėl, kad tu valgei vogtą jautį, — sako tėvas. 

— Juk ir tu vogtą valgei! 

— Ne, aš užmokėjau šeimininkui už jautį ir valgiau kaip 
savo. Todėl aš ir pastorėjau. O kai tu atsisėsdavai už stalo — 
baimė šast tau ant kaklo ir dusina! Todėl kaklas ir liesėjo. Vog- 
damas, sūnau, nepralobsi! 


Kaip paprastas bernaitis poną pamokė 


N a tai klausykit! Ne pasaką jums paporinsiu, o tikrą atsiti- 
kimą, 

Tai atsitiko dar baudžiavos laikais. Pikti tada buvo ponai! 
Ne žmonės, o žvėrys. Jei pateksi pas tokį poną, — tai nors galą 
gauk: niekaip jam nejtiksi. Teisingai sakoma: „Kaip velnią be- 
glostysi — neužglostysi.“ 

Neužglostysi ir pono. Kad ir kaip tu jam stengiesi, kaip ge- 
rai dirbi, o jisai vis plyšoja: „Ne taip, niekše, ne taip, driskiau, 
ne taip, šunsnuki!“ ir graužte graužia tave, tyčiojasi, nieku lai- 
ko. O jei kiek nejtinki, gyvam kailį lupa. 

Oi, sunku, labai sunku buvo gyventi, ponams valdant! 

Taigi viename dvare buvo toks piktas ponas. Ir ko tik jis 
neprasimanė! Kaip iš žmonių nesityčiojo! Ne vieną mirtinai 
užplakė. O savo baudžiauninkų ir žmonėmis nelaikė. 

Paliepė kartą tasai biaurusis ponas, kad visi, kas turi par- 
duoti jaučių, vestų juos tik jam į dvarą. Kaimo pakraščiais 
išstatė jisai sargybą ir neleido ten įvažiuoti jokiam pirkliui. O 

jei atveda kas jautį į pono dvarą parduoti, ponas pasižiūri ir 
sako: 

— Ką čia atvedei, asile? Juk tai ožys, o ne jautis! 

Ir užmoka kaip už ožį. O jei kas mėgina jam prieštarauti, — 
pasiunčia į arklidę ir išplaka rykštėm. 

Ilgai kamavosi žmonės su tokiu biauriu ponu, ilgai kentė — 
ką gi darysi, kam pasiskųsi? Juk ponai tuomet visur sėdėjo — 
ir teismuose, ir dvaruose. 

Bet atsirado pagaliau vienas žmogus, kuris atmokėjo ponui 
už visas žmonių skriaudas ir ašaras. 

Tai buvo Rimša, sumanus ir šaunus vyrukas. Anksti jis liko 
našlaitis, bet ir vienas šiaip taip dirbo žemę. Išdidus buvo Rim- 
ša. Niekas nedrįso jo nė pirštu paliesti. 

Šit atvedė kartą Rimša į pono dvarą jautį parduoti. Išėjo 
ponas į priebutį ir sako: 

— Ką gi tu atvedei, asile? Juk tai ožys, o ne jautis! 

Apsidairė Rimša, mato — nieko aplink nėra, parodė ponui 
rykštę ir klausia: 

— Kas čia, pone: rykštė ar baslys? Tai ir mano jautis, ne 
ožys! 

Ir kad ims talžyti poną rykšte! Mušė mušė, kol ranka 
įskaudo. 

— Še tau,— sako, — už tai, kad iš žmonių tyčiojiesi! Jei pa- 
sveiksi, tai dar lauk manęs svečiuosna atsilankant. 

Pasakė tai Rimša, paliko jautį ir į mišką nubėgo. 

Rado dvariškiai poną leisgyvį — taip prikūlė jį Rimša. Tik 
trečią dieną ponas atsipeikėjo. 

— Sugaukit man Rimšą! — paliepė jis tarnams. 

Bet kur ten sugausi! Jo ir pėdos jau ataušo. Anksčiau miškai 
buvo tankūs, tamsūs. Gyvenk sau juose, kiek nori, niekas tavęs 
neras. 

Slenka diena po dienos, o ponas niekaip negali atsigauti. Ko- 
kius tik daktarus bešaukė — naudos jokios: matyt, gerokai at- 
mušė jam Rimša jaknas. | 

Ir šit netrukus atvyksta į dvarą naujas daktaras su pilna skry- 
nia visokių vaistų. Pasišaukė ponas naująjį daktarą, vaišina jį 
ir prašo, kad jį išgydytų. 

— Gerai, — sako daktaras, — aš poną išgydysiu. Tik reikia 
isškūrenti pirtį. | 

Iškūreno tarnai pirtį. Nuvedė daktaras poną į pirtį, paso- 
dino jį ant plauto ir paliepė abiem rankom laikytis už karties. 
O pats ėmė trinti jį visokiais tepalais. 

Sėdi ponas, už Karties laikosi ir krioguoja. 

Bet neilgai jis kriogavo. Netrukus išsitraukė daktaras iš 
kišenės žaliaminės odos diržą, pririšo juo prie skersinio pono 
rankas ir užkimšo jam burną. Paskui pasiėmė rykštę ir sako: 

— Kas gi čia, pone: rykštė ar baslys? Tai ir mano jautis, 
ne ožys! 

Mato ponas, kad čia Rimša, o ne daktaras, ir buvo benorįs 
rėkti, bet negali — burna užkimšta! 

Raitosi ponas lyg vijūnas ant karštos keptuvės, o Rimša 
šveičia jam, kur pakliuvę. Vos visos odos ponui nenudyrė. 
Paskui sėdo ant žirgo ir išjojo. Tiek jį tematė. 

Ilgai sirgo ponas. Visi manė, kad jam jau paskutinoji. Bet 
pikto ir mirtis neima: pavasariop ponas pasitaisė ir susigal- 
vojo užsienin, prie vandenų, važiuoti. Ėmė jis ruoštis, o čia, 
kaip tyčia, pinigų neužtenka. Šit ir sumanė ponas parduoti 
mišką. Paskelbė tai, ir ėmė pirkliai važiuoti miško žiūrėti. De- 
rėjosi derėjosi, bet niekaip negali sutarti dėl kainos: mat, po- 
nas buvo šykštus ir labai braginosi. 

Atvažiavo kartą į dvarą kažkoks pirklys, iš pažiūros labai 
turtingas. Nuvedė jį ponas miško apžiūrėti. Ponas giria mišką, 
nori brangiau paimti iš pirklio, o tas vis pritaria ir veda įį 
toliau į tankmę. Nulindo jie į tokį tankumyną, kad nė dienos 
šviesos nematyti. Šit pirklys ir ėmė rankom pušis globstyti, 
sieksniais storį matuoti. Apglėbė vieną pušį ir ponas. 

— Žiūrėk,— sako, — koks sienojas! Stačiai auksas, o ne 
miškas. 

Tuomet pirklys šmakšt iš kišenės diržą ir pririšo poną prie 
pušies. Paskui išsitraukė iš po skverno rykštę, parodė ponui 
ir klausia: 

— O kas čia, pone: rykštė ar baslys? Tai ir mano jautis, 
ne ožys! 

Tr ėmė poną talžyti... Mušė mušė, kiek tilpo, paskui taip ir 
paliko pririštą prie pušies. 

Visą dieną prastovėjo ponas prie medžio, kol jį ten dva- 
riškiai rado. | 

Tur būt, kokius metus po to išgulėjo ponas, o vis niekaip 
nesitaiso. 

Vėl pataria jam daktarai važiuoti prie vandenų. Pardavė po- 
nas mišką, grūdų, gyvulių. Susirinko daug pinigų ir taisėsi 
važiuoti užsienin, prie vandenų. 

O Rimša vis nuo pono akių nenuleidžia. Sužinojo, kuriuo 
keliu ponas važiuos, ir surengė ten pasalą: pastatė per tris 
varsnas vieną nuo kito du raitelius su rykštėm. 

Privažiuoja ponas prie pirmojo vyruko, o tas pakratė iš 
tolo rykštę ir šaukia: 

— Kas čia, pone: rykštė ar baslysė 

— Laikyk jį, laikyk! — šaukia ponas vežėjui — Čia juk 
Rimša! 

Vežėjas šmaukšt peiliu per viržius, sėdo ant dvailinio ir nu- 
sivijo vyruką. 

Vos tik jis dingo iš akių, prijoja prie pono karietos kitas 
toks pat vyrukas. Užsimojo iš tolo rykšte ir sako: 

— Kas čia, pone: rykštė ar baslys? 

— Čiupk jį, čiupk nevidoną! — šaukia ponas liokajui.— Čia 
juk Rimša. 

Užšoko liokajus ant antrojo arklio ir nurūko paskui vyruką. 
Liko ponas karietoje vienas. Staiga, kur buvęs nebuvęs, prieš 
jį išdygo Rimša. Išsitraukė iš po skverno rykštę, pakratė ją 
ir klausia: 

— Kas čia, pone: rykštė ar baslys? Tai ir mano jautis, ne 
ožys! 

Išvelėjo Rimša poną, paėmė jo pinigus ir nuėjo į mišką, 
į savo Žemine. 

Daug gero paskui padarė Rimša vargšams: ir pinigais jiems 
padėjo, ir nuo piktų ponų -vadavo. 

Dar ir dabar miško glūdumoj tarp Zapoljės ir Novosiolkų ' 
stūkso kalnas. Žmonės jį vadina Rimšos kalnu. Sako, ten ir 
gyvenęs išdidus ir drąsus bernaitis Rimša. 


1! Mozyriaus apylinkėse. 


Vyras ir pati 


A ms vyras vis vaidijosi su savo pačia. 

— Tingine! — šaukdavo jis.— Aš ir ariu, ir kertų, o tu 
tingi net pietus man į lauką atnešti! 

— Aš namie darbo turiu daugiau, kaip tu lauke,— sako 
pati.— Kada gi tau dar pietus nešiu? 

Netiki vyras pačia: 

— Ir koks ten darbas namie! Tokie darbai man vieni juokai, 

Supyko kartą pati: 

— Jei taip, — sako, — aš einu arti, o tu likis namie. 

Apsidžiaugė vyras: 

— Gerai. Dabar pamatysi, kuris mudviejų sakom teisybę, 
Arti — tai ne puodus į krosnį statinėti. 

Išsirengė pati į lauką ir sako vyrui: 

— Tik žiūrėk, kad viską padarytum. 

Vyras nužvelgė pirkią: 

— Bet ką gi čia veikti? 

— Va, matai, raugas rėčkoj? 

— Matau,— atsako vyras. 

— Taigi sumalk miltų, užmaišyk tešlą, pašauk duoną 
į krosnį. . 

— Na, šis darbas lengvas, — numojo vyras ranka.— Kas 
darė 

— Sumušk sviesto. 

— Ir šis darbas nesunkus. Kas dar? 

— Žiūrėk, kad veršeliai besiganydami žalos nepadarytų. 
Pietus išvirk ir vis užmesk akį, kad perekšlė nuo rėčio ne- 
nulėktų, kitaip kiaušiniai atšals. 

Pasakė pati vyrui, ką jam namie veikti, ir išėjo į lauką. 
O vyras trypsi pirkioj, šaiposi: „Aš ne tik viską padarysiu — 
dar išsimiegoti spėsiu.“ 

Užsirūkė jis pypkę ir ėmė malti miltus. O kad geriau sek- 
tųsi dirbti, prisirišo prie diržo muštuvį su grietine. Suka gir- 
nas, O pats į šalis linguoja, ir grietinė — pliūkšt, pliūkšt! — 
į sviestą mušasi. 

Darbas virte verda! 

O čia kaimynų vaikai kad suriks už lango: 

— Dėdule, jūsų veršiai į avižas suėjo! 

— Ai, kad juos vilkai surytų! — riktelėjo vyras ir šoko 
ganyklon. 

O muštuvis — kaukšt, kaukšt! — jam. per kelius. Pabė- 
gėjo jis kiek ir parvirto lyg pėdas ant žemės. Muštuvio dang- 
tis nukrito, ir visa grietinė pasiliejo. 

Atsikėlė vyras, nusispiovė iš pykčio ir nubėgo toliau. Iš- 
varė veršelius iš avižų, parginė namo. 

— Jei nenorit, — sako, — ganytis, tai stovėkit tvarte alkani! 

Sugrįžo vyras į pirkią. Žiūri — ten vietoj įo degloji šeimi- 
ninkauja: išbėrusi visus -miltus, raugą suėdusi ir nuvariusi 
perekšlę nuo rėčio. 

Išvarė vyras kiaulę, atsistojo vidury pirkios ir kasosi pa- 
kaušį: ką dabar daryti? Reikia, galvoja, nors kiaušinius išgel- 
bėti, kitaip jie atšals, ir viščiukai neišsikals,— klius nuo pa- 
čios... Pasidairė šen ten — nėra vištos. 

Susirūpinęs vyras pats atsisėdo ant rėčio. „Kai sugrįš pe- 
rekšlė,— galvoja,— tuomet pakilsiu, imsiu pietus virti, o ją 
patupdysiu.“ 

Važiavo pro šalį kazokas ir užėjo į pirkią atsigerti. Pamatė 
vyrą ant rėčio. 

— Ką čia darai? — klausia. 

— Nagi viščiukus periu. 

— Kas gi tave, vargšeli, ant rėčio pasodino? 

Papasakojo vyras savo bėdą: kaip jis likosi namie ruoštis 
ir kaip jam nepasisekė. 

Pasijuokė kazokas, o paskui ėmė jį botagu čaižyti... Plaka 
ir šneka: 

— Še tau už kvailumą! Pati lauką aria, o tu ką veiki? 

Kraipėsi raitėsi vyras ir sukūlė visus kiaušinius. Mato — 
prasti reikalai. Šoko nuo rėčio, persigandęs užsikepurnėjo 
ant aukšto ir pasislėpė plunksnų krepšy. O kazokas atsigėrė 
vandens ir nuvažiavo toliau. Tūno vyras plunksnose, dreba iš 
baimės. 

O tuo tarpu atvažiavo į svečius pačios tėvai. Įeina jie pir- 
kion. Pažiūrėjo uošvė į netvarką viduj ir sako seniui: 

— Ko čia stebėtis, kad žentas su mūsų dukteria vaidijasi! 
Matyt, iš tikrųjų ji tinginė. 

— Jei taip, — sako senis,— tai geriau lauktuves atiduokim 
ne dukteriai, o žentui! 

Vyras viską girdi ant aukšto. „Ką gi jie lauktuvių atve- 
žė?" — galvoja. 

Persilenkė jis iš krepšio pasižiūrėti lauktuvių, o krepšys vir- 
tinkšt ir nuriedėjo su vyru žemyn. 

Išgirdo senukas su senute bildesį, išbėgo į priemenę ir pa- 
matė ten vyrą, aplipusį plunksnom. 

— Velnias! Velnias! — sušuko juodu vienu balsu. 

Senutė ėmė žegnotis, o senukas pastvėrė žarsteklį ir kad 
ims velnią tvatinti! 

— Žiūrėk tik, kur nelabasis įsitaisė! 

Atsikėlė vyras ir šoko daržan. Nulindo ten į kanapes ir 
tūno nei gyvas, nei miręs, sumuštus šonus kasosi. 

Sugrįžo vakare iš lauko pati. Senukai sako jai: 

— Na, dabar tu su vyru santaikoj gyvensi. 

— Kodėl? — klausia duktė. 

— Ogi mes išvijom velnią iš jūsų pirkios. Tai jis, prakeik - 
tasis, sėjo nesantaiką tarp jūsų. 

Ir tiesa — nuo to laiko liovėsi vyras vadinęs žmoną tingine. 

Gudri duktė 


Gyveno vienas vargeta su pačia. Susilaukė juodu dukters. 
Reikėjo kelti gimtuves, o jis neturi nei duonos, nei prie duo- 
nos. Kuo svečius vaišinti? 

Nuėjo vargeta vandens iš upelio parsinešti. Prisisėmė pil- 
nus kibirus, grįžta atgal. Žiūri — guli krūmuose telyčaitė. Bet 
tokia silpnutė, menkutė, kad ir atsistoti nepajėgia. 

Parnešė varguolis vandenį namo ir pasakė pačiai. 

— Tai paimk ją,— sako pati. 

Sugrįžo jis prie upelio, paėmė telyčaitę ir parnešė namo. 

— Papiaukim,— sako pačiai: — turėsime kuo svečius vai- 
šinti. 

Telyčaitė patiko pačiai — tokia margutė, baltakaktė. 

— Ne,— sako ji, — verčiau tegul auga. 

— Bet juk ji visai silpnutė. Matyt, kažkas ją išmetė, kad 
nenugaištų karvidėje. 

— Nieko, gal kaip nors ir užauginsim ją. Paaugs duktė — 
bus jai pieno. 

Paklausė vyras pačios, ir ėmė abu rūpintis telyčaite. 

Sustiprėjo telyčaitė, auga lyg grybas po lietaus. Duktė irgi 
auga. Ir tokia jau gudri, kad net senukai jos mielai klauso. 

Iš margos baltakaktės telyčaitės užaugo puiki karvė. 

Mergaitė paūgėjo, sukako jai septyneri metai, ėmė pati 
karvę ganyti. 

Įsistebeilijo kartą turtingas kaimynas į vargetos karvę. 

— Iš kur ją gavai? — klausia. 

Vargeta ir papasakojo jam viską kaip buvo. 

— Ėhė,— sako turčius,— čia juk mano telyčaitė! Tai aš ją 
išmečiau — nemaniau, kad ji užaugs. Na, tada atsiimu savo 
karvę... 

Nusiminė vargeta. 

— Juk aš ją užauginau,— sako jis.— Dabar ji mano. 

Turčius nesutinka: 

— Neatiduosi geruoju — eisim pas poną teisybės ieškoti. 

Ką daryti? Nuėjo pas poną teisybės ieškoti. 

Turčius padavė ponui ranką, pasisveikino: aišku, turtuo- 
lis su turtuoliu savi žmonės. Ponas jam sako: 

— Sėskis. 

Atsisėdo turčius į krėslą, o vargeta prie durų stovi be ke- 
purės. Ponas į jį nė nežiūri. | 

— Na, ką pasakysi? — klausia jis turčiaus. 

— Tai va, pone, kaip atsitiko, — ėmė skųstis turčius.— Prieš 
septynerius metus paėmė šis žmogus mano telyčią, o dabar 
neatiduoda. 

Išklausė ponas ir vargetą, o paskui sako jiems: 

— Gerai. Aš jūsų ginčą taip išspręsiu. Užminsiu jums tris 
mįsles: ,,Kas pasaulyje riebiausias?“, ,Kas pasaulyje saldžiau- 
sias?“, „Kas pasaulyje greičiausias?“ Kuris įminsit, tam ir kar- 
vė atiteks. O dabar eikit namo, pagalvokit. Rytoj ateikit su 
įminimais. 

Sugrįžo vargeta namo, atsisėdo ir rauda. 

— Tėte, ko tu verki? — klausia duktė. 

— Ogi turčius kaimynas nori karvę iš mūsų atimti, — sako 
tėvas.— Nuėjom mudu pas poną teisybės ieškoti, o tasai Už- 
minė mudviem tris mįsles. Kuris jas įminsim, tam ir karvė 
teks. Bet negi aš įminsiu tas mįsles! 

— O kokios mįslės, tėte? — klausia duktė. 

Tėvas pasakė. 

— Nieko, tėte, nenusimink,— sako duktė.— Eik miegoti. Ry- 
tą galva šviesesnė: rytoj Ką nors ir sugalvosim. 

O turčius parėjo namo ir džiaugiasi. 

— Na, bobule,— sako jis pačiai — karvė bus mūsų! Tik 
mudviem reikia įminti tris mįsles: kas pasauly riebiausias, 
kas saldžiausias ir kas greičiausias? 

Pagalvojo pati ir sako: 

— Tik pamanyk! Bet čia ir įminti nėra ko. Nieko nėra rie- 
besnio pasauly už mano degląjį meitėlį, saldesnio už mūsų 
bičių liepų medų, o greičiau bėgti už mūsų bėrąjį eržilą nie- 
kas neįstengia: juk jis kaip dums, tai nė vėjas nepavys! 

— Tiesa,— sutiko vyras,— taip ir pasakysiu ponui, 

Rytą nueina turčius su vargeta pas poną. 

— Na ką, ar įminėt mano mįsles? — klausia ponas. 

Turčius žengė priekin: 

— Bet čia ir įminti nėra ko: nieko riebesnio nėra pasauly 
už mano degląjį meitėlį, saldesnio už mano bičių liepų medų 
ir greitesnio už mano bėrąjį eržilą. 

— O tu, — klausia ponas vargetos, — įminei? 

— Įminiau, pone: nėra nieko riebesnio už žemę — juk ji 
mus visus maitina; nėra nieko saldesnio už miegą — kad ir 
koks sielvartas apninka, o užmiegi, viską pamiršti, ir nieko 
nėra greitesnio už žmogaus mintis: juk pats dar čia esi, o 
mintys jau toli toli. 

Teisingai įminė vargeta! Ir teko ponui priteisti jam karvę. 

— Kas tave pamokė taip įminti mano mįsles? — klausia jis 
vargetos. 

— Mano septynmetė dukra, — sako vargeta. 

Stebisi ponas: negali būt, kad kažkokia maža vargetos duk- 
tė įmintų jo mįsles! Užsigeidė jis pamatyti gudrią mergai- 
tę. Atvažiavo sykį pas vargetą, o šis tuo metu kaip tik 
buvo laukuose. Poną pasitiko septynmetė dukra. 

— Mergaite,— klausia ponas,— kur man arklius prisirišti? 

Pažiūrėjo mergaitė į šlajas ir vežimą, kurie buvo kieme, 
ir sako: 

— Gali prisirišti prie žiemos, gali ir prie vasaros. 

Ponas kad išspogino akis: kaip galima pririšti arklius prie 
žiemos ar prie vasarosė Matyt, juokiasi iš jo mergiotė! 

— Na, kad ir prie šlajų pririšk, ar prie vežimo, — paaiški- 
no mergaitė nenuovokiam ponui. 

Mato ponas, vargetos duktė iš tikrųjų labai gudri. Ap- 
maudu ponui. Išgirs žmonės, kad ji gudresnė už jį, tai nors 
dumk iš dvaro. | 

Pasišnekėjo ponas su mergaite ir išvažiavo, 0 jai pasakė, 
kad tėvas vakare ateitų pas jį. 

Vargeta nuėjo vakare pas poną. 

— Ką gi, — sako ponas, — gudri tavo duktė. O aš vis tiek 
gudresnis už ją. 

Davė ponas vargetai kiaušinių rėtį. 

— Še, parnešk dukrai ir pasakyk, kad ji užtupdytų ant jų 
perekšlę ir per naktį išperintų man pusryčiams viščiukų. Ne- 
įvykdys — liepsiu plakti rimbu. 

Parėjo vargeta namo susikrimtęs. Atsisėdo ant suolo ir 
rauda. 

— Ko tu, tėte, verki? — klausia duktė. 

— Štai kokia bėda, dukrele: uždavė tau ponas naują gal- 
vosūkį. 

— Kokį? 

Parodė tėvas rėtį su kiaušiniais: 

— Sakė, kad tu patupdytum ant šių kiaušinių perekšlę ir 
iki ryto išperintum jam pusryčiams viščiukų. O argi galima 
tai padaryti? 

Duktė pamąstė ir sako: 

— Nieko, tėte, rytoj ką nors sugalvosim. O kol kas, mama, 
imk tuos kiaušinius ir iškepk vakarienei kiaušinienės. 

Rytą duktė sako tėvui: 

— Še, tėte, imk puodą, eik pas poną. Sakyk, kad jis per 
dieną krūmyną iškirstų, kelmus išrautų ir suartų, soras pa- 
sėtų, nupiautų ir iškultų bei į šį puodą subertų — viščiukams 
lesinti. 

Nuėjo tėvas pas poną, padavė tuščią puodą ir. pasakė jam, 
ką buvo liepusi duktė. Pasiraitė ponas ūsus ir sako: 

— (Gudri tavo duktė, o aš vis tiek už ją gudresnis. 

Paėmė jis tris linų stiebelius, padavė juos vargetai: 

— Pasakyk dukrai, kad ji iki ryto šiuos linus išbruktų, su- 
verptų, išaustų drobę ir pasiūtų man iš jos marškinius. 

Sugrįžo į namus nusiminęs tėvas. Duktė klausia: 

— Ką tau sakė ponas? 

Padavė jai tėvas tris linų stiebelius ir papasakojo, ką po- 
nas uždavė. | 

— Nieko,— sako duktė, — gulkis, tėte: rytoj ką nors sugal- 
vosim. 

Rytą duktė duoda tėvui tris klevo lazdas ir sako: 

— Nunešk jas ponui ir paprašyk, kad pasodintų, per naktį 
išaugintų ir padirbdintų iš jų stakles, kad turėčiau kuo drobę 
austi jo marškiniams. 

Nuėjo vargeta pas poną, padavė tris lazdas ir pasakė taip, 
kaip duktė pamokė. 

Nuraudo ponas ir sako: 

— (Gudri tavo duktė — ką ir besakyti. O aš vis tiek už ją 
gudresnis! Tai šit pasakyk jai, kad atvyktų pas mane, bet ne 
pėsčia, ne raita, ne plika, ne apsirengusi ir atneštų man do- 
vaną, bet tokią, kurios negalėčiau paimti. Jeigu ji viską at- 
liks, tai paimsiu už dukterį — užaugs, bus ponia! O neat- 
liks — bus jai prastai... 

Sugrįžo tėvas namo labiau nusiminęs, negu pirma. 

— Na, ką tau, tėte, ponas sakė? — teiraujasi duktė. 

— Tai va, dukrele, pridarei tu bėdos ir mums, ir pati sau 
su tai įminimais... 

Ir pasakė jai tėvas, ką ponas liepė. 

Nusijuokė dukra: 

— Nieko, tėte! Kaip nors apgausim poną ir šį kartą. Tik 
sugauk man gyvą kiškį. 

Nuėjo tėvas į mišką, paspendė spąstus ir sugavo kiškį. 

Duktė nusivilko marškinius, vietoj suknios apsisupo žve- 
jų tinklų, užsėdo raita ant lazdos ir nuvyko su kiškiu pas 
poną. 

Ponas stovi priebuty, mato — vėl jį pergudravo vargetos 
duktė! Supyko jis ir užsiundė ją šunimis — manė, kad šie su- 
draskys gudruolę. O mergaitė paleido kiškį — šunys ir nu- 
kūrė paskui jį į mišką. 

Nuėjo ji pas poną. 

— Gaudyk,— sako,— mano dovaną: antai ji į mišką nu- 
bėgo... 

Teko ponui gudriąją mergaitę įsidukrinti. 

Netrukus ponas susiruošė kelionėn, o mergaitei jis pasakė: 

— Žiūrėk, be manęs nespręsk jokių bylų, o tai bus tau 
riesta, | 

Mergaitė liko viena sodyboje. 

Ir atsitiko tuo metu toks įvykis. Ėjo į mugę du mužikai. 
Vienas nusipirko vežimą, o kitas — kumelę. Pasikinkė kumelę 
į vežimą ir važiuoja abu namo. Bevažiuodami sustojo pailsėti. 
Atsigulė ir užmigo. Atsibudę žiūri — laksto prie vežimo ku- 
meliukas. Juodu susiginčijo. Vežimo savininkas sako: ,„Ku- 
meliukas mano — tai mano vežimas atsivedė kumeliuką!“ O 
kumelės savininkas nenusileidžia: „Ne, kumeliukas mano — 
tai mano kumelė atsivedė kumeliuką!“ 

Ginčijosi ginčijosi juodu ir nusprendė važiuoti pas poną 
teisybės ieškoti. 

Atvažiavo, 0 pono nėra namie. 

— Nors tu mums išspręsk ginčą. — prašo juodu pono 
įdukros. 

Sužinojo mergaitė, kas yra, ir sako: 

— Tegul tas, kurio kumelė, iškinko ją iš vežimo ir vedasi 
už apinasrio, o tasai, kurio vežimas, tegul jį traukia pats į kitą 
pusę. Paskui kurį kumeliukas nubėgs, tas ir bus jo šeiminin- 
kas. 

Taip juodu ir padarė. Kumeliukas nubėgo paskui kumelę, 
taip jų ginčas ir baigėsi. 

Sugrįžo ponas iš kelionės ir sužinojo, kad gudri mergai- 
tė be jo sprendė ginčą. Supyko jis, ėmė šaukti: 

— Kodėl tu manęs neklausei? Dabar tu man ne duktė. Pa- 
siimk sau iš dvaro, ką nori, ir eik namo, kad aš tavęs dau- 
giau nematyčiau! 

— Gerai, — sako mergaitė.— Bet aš noriu atsisveikindama 
tave vynu pavaišinti. 

— Vaišink,— burbtelėjo ponas.— Tik greičiau. 

Pagirdė mergaitė poną vynu, jis ir užmigo, nieko neatsi- 
mindamas. Tada ji liepė tarnams pakinkyti arklius, paguldė 


279 


poną į karietą ir nusivežė namo. Namie su tėvu iškėlė jį iš 
karietos ir nunešė į priesienį ant žirnojų krūvos. 

— Štai tau,— sako, — guolis vietoj duknų. Gulėk sau. 

Paryčiu nubudo ponas, žvalgosi: kurgi jis esąsė Pamatė sa- 
vo įdukrą ir klausia: 

— Kodėl aš čia, purvinoj mužiko pirkioj guliu? 

— Tu pats to norėjai, — juokiasi mergaitė.— Tu man sakei: 
„Imk iš dvaro, ką nori, ir eik namo.“ Aš ir pasiėmiau tave. 
Kelk, imk kirvį su kauptuku ir eik už tėvą lažan dirbti. Tu 
stiprus vyras, būsi neblogas darbininkas. 

Išgirdo tai ponas, pašoko ir taip spruko į savo dvarą, kad 
tiek jį ir tematė. Net arklius ir karietą paliko. 

Užkalbėtoja 


Gyveno viename kaimely iškaršusi senutė. O kaimelis tas 
buvo nedidukas, apie dešimt kiemų. Ir pačiame pakrašty se- 
nutės pirkelė. Ji buvo tokia sena, kaip ir jos šeimininkė. 

Atsirado kažkoks geras žmogus, paramstė senutės pirkelę, 
pamatus aptaisė. Ir stovi ji, nežinodama, į kurį šoną virsti. 
Prisirenka senutė skiedrų, pasikūrena krosnį ir šildosi sau prie 
ugnies. Žinia, senam žmogui ir vasarą šalta. Jei turi ko, tai 
pavalgo, jei neturi — ir taip apsieina. 

Važiavo kartą per tą kaimelį ponas. Pamatė jis pažįstamą 
senutę ir nustebo. 

— Tu dar gyva? — klausia. 

— Gyva, ponuli. Neateina mirtis manęs pasiimti. 

— O kiek tau metų? 

— Nė skaičiaus savo metų nežinau. 

— O kaiptu gyveni? 

— Koks jau čia mano gyvenimas! Jei taip dvakinėti, tai 
jau verčiau kapuos gulėti: dirbti nepajėgiu, o vaikai ir anūkai 
visi seniai išmirė. Viena dabar aš pasauly, kaip smilgelė pa- 
laukėj. Nėra kam nė vandens paduoti. Ar nepadėtum, ponuli, 
kuo nors senelei? 

O ponas buvo šykšius. Dar nė karto nebuvo kam nors bėdoj 
padėjęs. Pagalvojo jis ir sako: 

— Kodėl tu, senoji, negali verstis užkalbėjimu ar būrimu? 

— Ogi nemoku, ponuli,. 

— Tai aš tave išmokysiu. 

— Ką gi, išmokyk, mielasis, išmokyk, kad veltui negy- 
venčiau. 

Pasilenkė ponas prie senutės ausies ir sako: 

— Kai pašauks tave prie ligonio, tu kvėptelk į jį ir šnibž- 
dėk: „Gyveno šoklys, mirė šoklys.“ Pašnibždėk taip, duok nu- 
gerti iš buteliuko, jis ir pasitaisys. O jei nepasitaisys, tai šok- 
lys jį tegriebia. 

Padėkojo senutė ponui ir ėmė užkalbinėti, kaip jis mokė. 

Pasklido gandas po apylinkę, kad, girdi, atsiradusi tokia 
užkalbėtoja, Kuri labai gerai gydo ir žmones, ir gyvulius. Ne 
tik gydo, o ir atspėja viską. 

Ir ėmė plūsti pas tą senutę žmonės iš visų kraštų. Neša ir 
veža jai visokių gėrybių. 

Gyvena senutė ir mirti nenori. 

O ponas išjojo Kartą medžioti. Buvo šalta diena. Ilgai vai- 
kėsi ponas kiškius, šaukė per vėją visa gerkle, na ir iškilo 
jam gerklėj skaudulys. 

Ponas ir vieną daktarą šaukėsi, ir kitą — niekas jo skau- 
dulio negali išgydyti, o tas skaudulys, rodos, ims jį ir už- 
dusins. 

Žmona sako, kad reikią, girdi, užkalbėtoją pašaukti, o po- 
nas nė klausyti nenori: juk jisai žino tą užkalbėtoją! 

Kentė jis, kentė, pagaliau neištvėrė ir sutiko, kad senutę 
pašauktų. 

Parvežė tarnai senutę, o ponas jau vos kvapą begali atgauti. 
Skuba senutė, tik pučia, tik šnibžda: „Gyveno šoklys, mirė 
šoklys. .." | 

Girdi ponas, kad senutė šnibžda, ką tyčiom ją pats išmokė, 
ir juokais nebetveria. O senutė visai jo nepaiso, šnibžda, ir 
tiek: „Gyveno šoklys, mirė šoklys.. ." 

Klausė klausė ponas, o paskui kad ims kvatotis — skaudu- 
lys gerklėj ir pratrūko. .. 

Atsipeikėjo ponas, ėmė senutei dėkoti, kad jį išgelbėjo nuo 
mirties. 

— Tai tu šitaip ir tebegydai, kaip aš mokiau? — klausia 
ponas. 

— Aha, ponuli, taip ir gydau. 

— Na, o kaip tu atspėji? 

— O kaip pasitaiko... 

— Tai atspėk, ką aš dabar galvoju. 

Pasižiūrėjo senutė ponui į akis ir sako: 

— Galvoji: užmokėti man, ar ne? 

Ponas nusijuokė: 

— (O kad tave galas, senute! Kaipgi tu įspėjai4 

— Bet tai, pone, juk kiekvienas įspėtų, kas tave pažįsta. 

Kaip Stiopka su ponu kalbėjo 


Kadaise gyveno vienas ponas, toks piktas, kad stačiai bė- 
da: niekas negalėjo jam įtikti. Visi jo lyg ugnies bijojo. Bū- 
davo, ateina žmogus ko nors prašyti, o jis kad krioktels: „Ką 
pasakysi?“ Iš baimės žmogus ir pamiršta, ko norėjo. 

— Nieko, ponuli, viskas gerai, — atsako vargšas. 

— Į arklidę tą nevidoną! — klykia ponas.— Įkrėskit jam 
rykščių, kad daugiau čia nevaikščiotų! 

Kitaip tasai ponas su žmonėmis kalbėtis nemokėjo. Ir žmo- 
nės bijojo su juo šnekėti, pasakys ką nors ne taip, pabrauks 
prieš plauką, — mirtinai ponas užplaks. 

Kartą lošė ponas kortomis ir išlošė iš kaimynystėj gyvenan- 
čio pono dvarą. Tai buvo pavasarį. Susirengė ponas ir išva- 
žiavo apžiūrėti savo naujųjų valdų. O kai nuvažiavo, tai ir 
pasiliko visai vasarai: labai jam patiko naujasis dvaras. Ką gi, 
teisingai sakoma, kad naujas rėtis ant vinies kybso, o senas — 
po suolu drybso. 

Tuo tarpu senajame dvare nutiko didelė bėda. „Kaip čia, — 
galvoja prievaizdas,— papasakoti ponui apie bėdą?“ Pats va- 

žiuoti bijo. Ir šit sumanė jis pasiųsti kokį nors dvariškį. Bet 
visi spiriasi: kas norės iš pono gauti neužpelnytų rykščių? 

Buvo tame dvare vienas žmogus. Pažiūrėti šiaip sau, neiš- 
vaizdus, bet užtat aštrialiežuvis: žodžio kišenėj neieškos. Jo 
vardas buvo Stepanas, bet visi jį vadino tiesiog Stiopka. Iš- 
girdo Stiopka, kad prievaizdas ieško, ką pasiųsti pas poną, 
atėjo pas jį ir sako: 

— Siųskit mane — aš su ponu mokėsiu pakalbėti. 

Apsidžiaugė prievaizdas. Davė Stiopkai duonos, lašinių, pil- 
nas rieškučias variokų ir išleido kelionėn. 

Eina Stiopka, variokus žvangina, nė vienos smuklės neap- 
lenkia. Ėjo ėjo ir pagaliau nuėjo į naująjį dvarą. Norėjo Stiop- 
ka tiesiai traukti į pono namą, bet liokajus jį sustabdė: 

— Ko tu čia, valkata, bastaisi? 

Ir užsiundė jį šunimis. 

Išsitraukė Stiopka iš krepšelio duonos žiaunelę, numetė šu- 
nims, tie ir liovėsi loję. Tada Stiopka vėl žengė prieangio 
link. 

— Ko tau reikia? — šaukia liokajus— Čia gyvena pats 
ponas! 

Stiopka nusilenkė liokajui ir sako: 

— O ponaiti brangus, man kaip tik paties pono ir reikia. 
Atėjau pas jį iš senojo dvaro. 

Liokajus kiek sušvelnėjo. 

— (Gerai, — sako, — aš pranešiu ponui apie tave. Bet sa- 
kyk, iš kur žinai, kad ir aš ponas? 

— Hm! — Stiopka gudriai kostelėjo.— Matau, kad tu lyg 
būtum ponas, bet ne ponas, o šiaip sau ponėkas; ir kakta pri- 
plota, ir nosis gleizota, šit ir matyti, kad teko tau pono dube- 
nis laižyti. 

Supyko liokajus, pastvėrė Stiopką už pakarpos ir kad ims 
mušti. Pamatė ponas pro langą ir šūktelėjo liokajų. 

— Koks ten chlopas?— klausia ponas liokajaus. 

— Ogi kažkoks valkata iš senojo pono dvaro, — atsakė lio- 
kajus ir žemai nusilenkė ponui. 


Ponas atsiminė seniai bebuvęs aname dvare. 
— Pašauk jį čia, — paliepė liokajui. 

Nubėgo liokajus šaukti Stiopkos, o tas išsitraukė kapšelį, 
prisikimšo pypkę tabako, išsiėmė iš kišenės pintį su titnagu, 
skiltuvą ir ėmė skilti ugnį. Įskėlė ugnį, užsirūkė pypkę. Rūko 
įr spiaudo švariame pono prieangy. 

— Eik į kambarį, ponas tave šaukia! — rėkia jam liokajus. 

— Bene jį drugys krečia? Palauks! — atsako Stiopka ir rū- 
ko sau pypkę. 

— Nagi paskubėk! — širsta liokajus.— O jei ne, ponas tau 
rykščių įkrės... 

— Neįkrės. Šit surūkysiu pypkę, tuomet ir nueisiu. 

Laukė laukė ponas Stiopkos, nesulaukė. Vėl šaukia liokajų: 

— Kodėl chlopas neateina? 

— Pypkę rūko. 

Supyko ponas: 

— Atvaryk jį čia! 

Surūkė Stiopka pypkę, iškratė iš jos pelenus, įsikišo užan- 
tin, o paskui pamažu nuspūdino į pono kambarius. 

Liokajus bėga pirma, varsto Stiopkai lyg ponui duris. 

Įėjo Stiopka pas poną ir užsikosėjo po stipraus tabako. 
Kosti, o ponas laukia, tik piktai varto akis. Šiaip taip išsiko- 
sėjo Stiopka ir sako: 

— Laba diena, ponuli! 

— Ką pasakysi? — raukosi ponas. 

— Viskas gerai, ponuli. 

— (O kas toliau? 

— Ogi štai, ponuli, atsiuntė mane prievaizdas. Žinote, nu- 
lūžo pono peiliukas. 

— Koks peiliukas? 

— Ogi, tur būt, tas, kuriuo ponui plunksnas smailindavo. 

— Kaipgi jį nulaužėt? 

— Juk žinai, pone, kad be vąšo nė vyžos nenupinsi. O dir- 
bant visoki įnagiai genda. Taip neatlaikė ir pono peiliukas. 
Norėjom skalikui kailį nudirti, kad būtų ponui batams, pa- 
ėmėme peiliuką. O pono skaliko kailis buvo labai kietas. Na, 
peiliukas ir nulūžo. 

— Kokio skaliko? Ką tu, nevidone, paistai?2 — suriko piktas 


286 


ponas ir jau buvo benorįs paliepti tarnams, kad nuvestų Stiop- 
ką arklidėn rykštėmis išplakti. Bet Stiopka pasakojo toliau: 

— Pono skalikas, tas pats, gal ponas atmena, kuris įšoko 
kadaise į šulinį, tai Mikitką pasiuntėte jo ištraukti, o Mikitka 
ten ir nuskendo. Tai tas pats skalikas, kurį ponas mėgo imti 
medžioklėn. Regis, jei neapsirinku, ponas už tą šunį kaimynui 
ponui atidavėt tris mužikus... 

— Tai, vadinasi, padvėsė mano geriausias skalikas? 

— Padvėsė, pone. 

— Nuo ko jis padvėsė? 

— Ogi persiėdė arklienos, kaip mat kojas ir patiesė. 

— Kokios arklienos? 

— Ogi eržilo mėsos. 

— Kokio eržilo? 

— Pono juodžio, su žvaigždele kaktoj. 

— Tai ir jis padvėsė? 

— Padvėsė, pone. O gaila, geras buvo eržilas. 

— Ak, kokia nelaimė! 

— Et pone, kam taip nusiminti? Juk žinia: jei kumelė atsi- 
vedė kumeliuką su žvaigžde kaktoj, tai jis arba padvesia, 
arba jį vilkas sudrasko. 

— Nuo ko krito eržilas? 

— Patrūko, matyt. 4 

— Tai negi su juo kas dirbo? Negi jį užvaikė? 

— Ogi ne, pone, su juo niekas net nejodinėjo, jisai tvarte 
stovėjo. 

— Tai kas atsitiko? 

— Vandenį, pone, juo vežiojo. 

— O kam reikėjo vandens? 

— Juk žmonės, ponuli, ne veltui sako, kad skestantis ir už 
šiaudo stveriasi. Kai užsidegė pono kiaulidės, tai prievaizdas 
ir liepė su eržilu vandenį vežioti. 

— Ką, ir kiaulidės sudegė? 

— Sudegė, pone. 

— Nuo ko jos užsidegė? 

— Matot, pone, jos stovėjo arti karvidžių, nuo jų ir užsi- 
degė. 

— Vadinasi, ir karvidės sudegė? 

— Sudegė, pone, lyg žvakė. 

— Nuo ko jos užsidegė? 

— Va šito, ponuli, aš gerai nė nežinau: ar nuo daržinės, ar 
gal nuo namo ugnis persimetė. 

— O, vadinasi, ir namas sudegė? 

— Sudegė, pone, viskas grynai sudegė, tartum kas būtų 
liežuviu nulaižęs. 

— Ir visa sodyba sudegė? 

— Visa, pone: grynių gryniausiai, nors ropes sėk.. 

Stvėrėsi ponas už galvos ir kad ims aimanuoti! 

— Na, o nuo ko namas užsidegė? — vėl klausia ponas 
Stiopkos. 

— Nuo žvakių, pone. 

— O kam žvakes uždegė? 

— Na kaipgi, pone, visuomet žvakės uždegamos, jei kas 
miršta. 

— O kas gi mirė? 

— O dangau, kad ji anam pasauly lengvai žagsėtų,— ponia 
numirė. 

— Ką, ką?.. Ką tu sakai?. . Ponia numirė?! 

— Numirė, pone... 

Išgirdo tai ponas ir griūte griuvo iš krėslo. O Stiopka užsi- 
rūkė pypkelę ir iškiūtino sau namo. 


Nepagarbus sūnus 


Lušo vienas žmogus sūnų. Jau didelis jis buvo, bet nė 
karto tėvą tėvu nepavadino. 


— Kuzma,— šaukia sūnus tėvui, — eik arti! Kuzma, suvaryk 
kiaules į tvartą! 


Skaudu tėvui, bet ką darysi: iš mažumės neišmokino, o da- 
bar kur jau čia... 


Juokiasi žmonės iš Kuzmos sūnaus. 
— Kvaily,— sako, — kaipgi galima tėvo negerbti! 
O jam nė motais: neklauso nei tėvo, nei žmonių. 


Kartą išvažiavo Kuzma su sūnum šieno. Prisikrovė vežimus 
ir važiuoja namo: tėvas ant vieno vežimo, sūnus — ant kito. 

Baigėsi lygus kelias, jie įvažiavo į mišką. Čia prasidėjo 
kupstai ir duobės. : 

Nulipo tėvas nuo šieno, eina iš šono, vežimą prižiūri, kad 
neapvirstų. O sūnus guli ant savo vežimo ir tik šūkčioja: 

— Kuzma, antai duobė, prilaikyk vežimą! Kuzma, pavėdėk 
mano arklį šalikele, kitaip ratas už kelmo užklius! 


19. Muzikantas burtininkas 

Laksto tėvas nuo vieno vežimo prie kito, negali susidoroti. 
O sūnus tik šaiposi: 

— Puiku, Kuzma! Gerai, kad stengiesi. 

Supyko tėvas ir liovėsi prie jo vežimo bėgęs. 

Vienoj vietoj šieno vežimas pateko į gilią provėžą ir ap- 
virto. .. 

Šleptelėjo sūnus į purvą nosimi. 

Atsikėlė ir plūsta tėvą: 

— Matai, Kuzma, ką tu padarei! 

Prikėlė juodu vežimą ir važiuoja toliau. 

Sūnus jau nė ant šieno nesiropščia. Slimpina iš šono ir vis 
ant tėvo niurzgia. 

Privažiavo juodu staigų posūkį. Tėvas savo vežimą parėmė 
pečiu ir pravažiavo posūkį, o sūnus nenorėjo vargti. Vežimas 
apsivertė ir jį prispaudė. | 

— Kuzma! — šaukia sūnus iš po šieno.— Pakelk vežimą! 

Tyli tėvas, lyg vandens į burną prisisiurbęs. Išsitraukė iš 
kišenės kapšiuką, užsirūkė pypkę. ,„Pagulėk ten, jei toks gud- 
rus“, — Mano sau. | 

Šaukė šaukė sūnus Kuzmą, o tas tartum būtų apkurtęs. Sū- 
nus jau vos kvapą begali atgauti. Nusigando, suklykė visa 
gerkle: 

— Tėvuli, gelbėk! 

Nudžiugo Kuzma, kad sūnus pagaliau jį tėvu pavadino. Pri- 
kėlė vežimą ir sako sūnui šypsodamasis: 

— Pagyvensi, brolau, visko patirsi ir Kuzmą tėvu pava- 
dinsi! 

Nuo tada ir pasklido ši pasakaitė. 

Šaulys ir žvejys 


i Et tėvas du sūnus. Užaugo jie kaip ąžuolai, o tėvui 
gyventi vis ne lengviau. 

Vyresnysis, tiesa, buvo stropus, tik bėda: iš mažumės vi- 
sokius spąstus taisinėjo, o kai paugėjo, įsigijo šautuvą ir ne- 
padeda jo iš rankų. Žmonės į darbą eina, o jis šautuvą ant 
pečių ir pabrūkšt į mišką ar pelkyną. Bastosi visą dieną, o 
namo grįžta tuščiomis rankomis, alkanas kaip vilkas. Tik vy- 
žas nušleivoja, o naudos jokios. Jeigu kartais ir nušauja kokį 
zuikelį, tai greičiau ponui neša, kad tas jam duotų parako. 

Iš pradžių tėvas ant jo niurzgėjo, paskui mato — nieko ne- 
padarysi, jei sūnus tokį palinkimą turi. 

O jaunesnysis užaugo tinginys, nors iš namų jį varyk. Die- 
ną ir naktį sėdi su meškere prie upės, o namuose dirbti visai 
nenori. Prigaudo saują gružlių ir pūgžlių, o kokia iš jų nau- 
da? Gal tik katei pasmaguriauti. 

Ėmė tėvas ir ant jo pykti, kad tik veltui laiką gaišta. Bet 
ir jaunesnysis sūnus tėvo neklauso, juk žinia: palinkimas ar- 
šesnis už prievartą. 

O norėdami tėvui pasiteisinti, kad pareina tuščiomis ran- 
komis, sūnūs visko prasimano. 

Šaulys pasakoja: 

— Šiandien iš pat ryto užėjau ožkų bandą. Buvo ten ožka 
su ožiukais ir senas barzdotas ožys. Bet vos tik nusitaikiau 
šauti, staiga ožiui, — kad jį kur bala! — vapsvos šnerves su- 
kuteno. Jis Kad nusičiaudėjo — visas vapsvų spiečius iš šner- 
vių išlėkė. Ir kad ims vapsvos gelti ožką su ožiukais... O tie 
nustryksėjo lyg patrakę į tankmę. Aš — paskui juos. Išpuoliau 
į laukymę, o ten stovi ant užpakalinių kojų didžiulė lyg jau- 
tis meška. Šnarpščia meška ir priekinėm kojom ginasi nuo 
kamanių. Na, galvoju, matyt, ką tik išskrido iš jos kamanių 
spiečius. O tuo metu meškos labai plėšrios. Pabūgau į ją šau- 
ti ir greit įsiropščiau eglėn. Va taip ir prasėdėjau ten, eglėje, 
visą dieną, kol meška pasitraukė. .. 

Žvejys pasakoja: 

— Sėdžiu aš ant kranto, žiūriu į plūdę. Staiga kažkokia 
lydekiotė kapt už kabliuko — ir į dugną! Aš traukiu už meš- 
kerkočio, net sausgyslės traška. Pritraukiau prie kranto, o ly- 
deka tvykst uodega — tiek ją temačiau. Kad tu prasmegtum! 
Užmečiau antrą kartą. Vėl ta pati paika lydeka. Pritraukiau 
ją prie kranto, buvau benorįs sučiupti rankom, bet neišsilai- 
kiau ir pliūkšt į vandenį! Vos gyvas išsikepurnėjau!.. 

Klausosi jų tėvas ir tik galvą linguoja: 

— Tiesą žmonės sako, kad medžiotojo dūmai tiršti, užtat 
pietūs skysti, o žvejys, kai išsimaudo, tai ir žuvies nebegaudo. 

Galvojo galvojo tėvas, kaip jam atpratinti sūnus nuo paiko 
įpročio, bet nieko negalėjo sugalvoti. 

Užėjo pas jį kartą senas elgeta ir pasiprašė nakvynės. Tė- 
vas įsikalbėjo su elgeta, sūnumis pasiskundė. 

— Išauginau,— sako, — vaikus, o paramos senatvėje jokios. 
Juk žinia: medžiotojas šaudo, namai vėjus gaudo! 

Išklausė elgeta tėvą ir patarė, ką jam daryti, kad vaikai pri- 
prastų darbą dirbti. 

Kitą rytą tėvas sako sūnums: 

— Štai ką, sūneliai, toli turiu giminių. Einu pas juos. O 
judu gyvenkit, kaip norit. 

Susirengė ir išėjo. 

Liko sūnūs vieni patys žemės dirbti. Nežinia, ilgai ar trum- 
pai jie dirbo, bet netrukus namuose neliko nė trupinio duo- 
nos. Susiginčijo broliai, kuris jų kaltas. Ginčijosi ginčijosi, o 
teisybės taip ir nesurado. 

Po kiek laiko vėl ateina pas juos tas pats elgeta. Na, aiš- 
ku, reikia pakeleivingam žmogui duoti valgyt, o broliai nė 
kąsnelio duonos namie neturi, 

Šaulys priekaištauja žvejui: 

— Nors kokią žuvį sugautum, kad turėtume kuo svečią pa- 
vaišinti. 

Žvejys atsako šauliui: 

— O tu nors kokį ožiuką nušautum... 

Pasiklausė jų elgeta ir sako: 

— Ačiū jums, vyručiai, už rūpestį. Turiu aš duonos, davė 
man geri Žmonės. 

Išsitraukė jis iš krepšio duonos, lašinių ir ėmė vaišinti šau- 
lį su žveju. Gėda jiems priimti elgetos vaišes, bet tuščias 
pilvas ne bičiulis. 

Šoko broliai prie elgetos krepšio ir beregint visą ištuštino. 

— O kodėl judu tokie vargšai? — klausia jų elgeta.— Gal 
ištiko kokia bėda? 

Broliai sunkiai atsiduso. 

— Visai sunyko mūsų ūkis, seneli. .. 

— O kaip gyvenot prieš tai? 

— Nagi, tėvas žemę dirbo, šit duonos ir turėjom. 

— O koks gi judviejų tėvas, jaunas ar senas? 

— Nagi, visai jau senas. 

— Matot,— sako elgeta, — nors jisai ir senas, o, žemę dirb- 
damas, pats maitinosi ir judu maitino. O judu jauni, stiprūs, 
bet sėdite be duonos. 

Susigėdo broliai, ėmė rečiau su šautuvu ir meškere basty- 
tis, o daugiau žeme rūpintis. 

Praėjo metai, antri, ir ėmė juodu gyventi kaip dera. 

"Tuo tarpu pargrįžta ir tėvas iš svečių. Pasižiūrėjo: ūkis kaip 
reikiant! 

Apsidžiaugė jis ir sako sūnums: 

— Šit dabar galiu ramiai mirti, matau, kad judu atėjot į 
protą: medžiojant, žuvaujant ir namie šeimininkaujat. 

Įkyrūs svečiai 


Gyveno du broliai. Žemės jie turėjo nedaug, bet šiaip taip 
vertėsi. 

Atvažiavo kartą pas juos svečių: du padaužos lėbautojai, 
abu labu tokiu. Broliai priėmė svečius, kaip dera: pavaišino, 
kuo turėjo, palinksmino, kaip mokėjo. 

Taip praėjo diena, kita, praslinko savaitė, o svečiai nė ne- 
mano namo kraustytis: geria, dainuoja ir šeimininkus nuo dar- 
bo vilioja. 

Įgriso broliams svečiai. Ėmė galvoti, kaip jų atsikračius. 

Galvojo galvojo ir sugalvojo. Nuėjo kulti, o ten žodis po 
žodžio ir susiginčijo, kad svečiai girdėtų. 

Jaunesnysis brolis šaukia ant vyresniojo: 

— Nors tu ir vyresnis, bet aš nesileisiu skriaudžiamas! At- 
sidalinkim! | 

— Atsidalinkim! — šaukia ir vyresnysis.— Dalintis — tai da- 
lintis! | 

Sugrįžo juodu pirkion ir ėmė dalintis. Pasidalino visą turtą. 
Atėjo eilė ir svečiams. 

— Pasidalinkim ir svečius! — sako jaunesnysis brolis— Aš 
paimsiu vieną svečią į savo pirkios pusę, o tu kitą — į savo 

usę. 

E — Gerai, — sutinka vyresnysis brolis.— Dalintis — tai da- 
lintis! 

Pasidalino juodu ir svečius. 

Atėjo metas pietauti. Vyresnysis pataisė gerus pietus, net 
dvi ringes dešros ant stalo padėjo. O jaunesnysis išvirė ko- 
pūstų, bet ir tai be uždaro. 

Susėdo visi valgyti. Jaunesnysis sako savo svečiui: 

— Neturiu kuo tavęs, brangusis svety, pavaišinti: matai, 
brolis per dalybas visą mėsą susigrobė. Paimk iš jo nors vie- 
ną dešrą. 

Bet vos tik šis ištiesė ranką į dešrą, vyresnysis brolis kaukšt 
šaukštu jam į kaktą. 

Tada jaunesnysis pastvėrė samtį. 

— Kaip! — suriko jis ant vyresniojo brolio.— Tu dar ma- 
no brangų svečią šaukštu mušiį Jei taip, tai aš tavajam 
samčiu skelsiu! 

Ir taip žiebė svečiui per galvą, kad jam net kibirkštys iš 
akių pasipylė. 

Tuomet vyresnysis brolis pastvėrė žarsteklį. 

— O jei tu — sako — mano brangiausią svetelį samčiu 
muši, tai aš tavąjį žarstekliu aptalžysiu! 

— O jei tu manąjį žarstekliu,— įtūžo jaunesnysis brolis,— 
tai aš tavąjį visai laukan išmesiu! 

Pastvėrė jis vyresniojo brolio svečią už pakarpos ir ištem- 
pė už slenksčio. 

— Ak! — suriko vyresnysis.— Jei taip, tai tegul ir tavasis 
nešdinasi paskui manąjį! 

Tai sakydamas, jisai pastvėrė jaunesniojo brolio svečią ir 
išgrūdo pro duris. 

Atsikvošėjo svečiai po tokių vaišių, pasispaudė po pažasčia 
savo Mantą ir išdūmė namo. 

Taip atsikratė broliai įkyrių svečių. 

Aklys, kurčius ir bekojis 


"V isiaiė kaime gyveno aklys, kurčius ir bekojis. 

Tame krašte kilo karas. Žmonės susirinko savo mantą ir 
patraukė į miškus slėptis nuo karo. 

Girdi aklys, kad bliauja lauke gyvuliai, ratai darda per už- 
tvanką, žmonės klykauja ir kažkur skuba, bet nieko nemato, 
kas aplinkui dedasi. 

Kurčius sėdi pakiemėj, liepos pavėsy, ir pina vyžas. Mato 
jis, kad už kaimo ratai kelia dulkes, žmonės kažkur skuba, 
bet nežino, kas dedasi. 

O bekojis viską mato ir girdi, tik negali pajudėti iš vietos: 
sėdi ant pamato, nuo musių ginasi. 

Tuo tarpu į kaimą įsiveržė priešai. Viską išnaršė, sugrobė 
duoną, turto likučius, o pirkias uždegė ir išėjo toliau. 

Dega kaimas lyg sausi šiaudai, ir nėra kam jo gelbėti. Ak- 
lys, kur beeina, vis į ugnį pataiko. Ėmė jis rėkti, šauktis pa- 
galbos. Išgirdo jį bekojis. Bet ir pats negali nuo ugnies išsi- 
gelbėti. 

Nusirito bekojis nuo pamato ir rankom nušliaužė į pakie- 
mę. Pamatė ten kurčių. Ėmė jam aiškinti, kad reikia, girdi, 
gelbėti aklį. O kurčius nesupranta, ko bekojis iš jo nori. Už- 
siropštė tuomet bekojis kurčiui ant pečių ir rodo, kur jam 
eiti. Taip jie nuėjo pas aklį. Paėmė kurčius aklį už rankos ir 
išvedė iš gaisravietės. 

Sudegė kaimas plynai: nei tvoros, nei kuolo nebeliko. Ėmė 
aklys, kurčius ir bekojis tartis, kaip jiems toliau gyventi. Su- 
tarė jie dabar nepalikti vienas kito bėdoj ir viską daryti drau- 
ge, lyg vienas žmogus. 

Nuėjo kurčius į pakiemę, surado ten seną vežimaitį. Įsėdo 
bekojis vežimaitin, o aklys ir kurčius paėmė už ienų. 

Aklys ir kurčius vežimaitį traukia, o bekojis sėdi ir kelią 
rodo. Ir važiuoja jie puikiausiai: kai pasitaiko duobė — kur- 
čius parodo, kai alkani viikai kaukia — aklys perspėja, juk 
aklojo ausys jautriausios, o kai reikia sutiktą žmogų paklaus- 
ti kelio — bekojis padeda. 

Taip jie nuvažiavo į vieną kaimelį. O jame — nė gyvos dva- 
sios. Bekojis liko sėdėti vežimaity, o aklys su kurčium susi- 
ėmė rankom ir nuėjo ieškoti maisto. 

Girdi aklys — netoliese čiurlena vanduo. Kumštelėjo kur- 
čiui į šoną, tas apsižvalgė ir mato — po gluosniu šaltinis. At- 
sigėrė juodu, dar pasisėmė vandens ir nuėjo toliau. 

Mato kurčius — sūturiuoja ties vienu kiemu varnos ir šar- 
kos. 

Nuėjo jis ten su draugu, žiūri — ogi kamaroj sūriai! Pasi- 
ėmė juodu sūrius ir sugrįžo atgal. 

Girdi aklys beeidamas — žvygauja kažkur paršeliai. Kumš- 
telėjo jis kurčių, tas pasižiūrėjo ir pamatė vienam kieme par- 
šelius. 

Štai ir surado jie viską, ko reikėjo, ir liko tame kaimely gy- 
venti, kol sugrįžo žmonės. Dieną prieš saulutę šildosi, o nak- 
čiai susikrausto jaujon ant šiaudų ir miega sau ko ramiausiai. 

Aklys nemato, užtat gerai girdi, ir niekas prie jų negali 
prisėlinti. Kurčius negirdi, užtat mato lyg erelis. Pastebi jie 
kur pavojų, čiumpa -bekojį ir slepiasi. 

Taip išgyveno aklys, Kkurčius ir bekojis, kol baigėsi karas. 
Sugrįžo žmonės į kaimą, rado juos ir stebisi: 

— Kaipgi jūs, luoši, išgyvenot tokį nelabą laiką? 

— Ogi mes sutarėm visi kaip vienas, šit ir išgyvenom,— 
atsakė aklys, kurčius ir bekojis. 


Tikras kvailys 


Gyveno trys broliai: du protingi, o trečias — kvailys. Pro- 
tingieji triūsė, žemę dirbo, o kvailys darbo nemėgo: gulėjo 
ant krosnies ir šildėsi nugarą. 

Išvažiavo kartą protingieji broliai arti, o pačioms pasakė: 

— Atneškit mums vidurdienį pietų. 

Pataisė pačios pietus ir sako Kvailiui: 

— Ko tu, tinginy, prie krosnies prilipęs? Nors pietus bro- 
liams nuneštum! Jie dirba nuo aušros lig sutemos, o tu tik 
šonus nuguli. 

— Duokit ramybę! — kratosi kvailys.— Pačios neškit. 

Brolienės paėmė puodšakes ir ginte nuginė kvailį nuo kros- 
nies. Padavė jam duonos kepalą, puodą kopūstų, puodą ko- 
šės ir išvarė į lauką. 

Eina kvailys, varnas skaičiuoja. Įkyrėjo varnas skaičiuoti, 
ėmė jis dairytis. Mato — eina paskui jį šešėlis. Kvailys pa- 
manė, kad sėlina vagis, nori pietus atimti. 

— Ko tu prie manęs prikibai? — suriko kvailys šešėliui.— 
Traukis! Kad dėsiu puodu, galą gausi! 

Nuėjo kvailys toliau. Atsigrįžta — šešėlis neatsilieka. ,Rei- 
kia nuo to vagies bėgti", — galvoja kvailys. Pasileido tekinas. 
Bėgo bėgo, pailso. Pasižiūrėjo atgal — vagis šalia. .. 

Supyko kvailys ir bloškė į šešėlį kopūstų puodą. Pats stovi 
ir žiūri, kas bus. Šešėlis irgi stovi. 

— Aha! — suriko kvailys iš džiaugsmo. — Sakiau tau: 
„Traukis, o jei ne — užmušiu!" 

Nuėjo kvailys toliau. O šešėlis vėl paskui. 

— Ak, kad tu prasmegtum!.. Dar gyvas? — suriko kvai- 
lys.— Še tau! 

Ir tėškė į šešėlį puodą košės. O pats nubėgo. Pabėgėjo kiek 
ir nusprendė pažiūrėti, ar užmušė jis vagį. Atsigrįžo — o tas 
ir vėl čia... 

— Tai tau, niekše, ir dviejų puodų maža! Še dar! 

Užsimojo kvailys ir tvojo vagiui duonos kepalu. O pats 
vėl toliau nubėgo. Žiūri — vėl šešėlis paskui bebėgąs. 

Mato kvailys: gajus vagis pasitaikė, niekaip jo neužmuši. 
Išsigando jis, ėmė šaukti: 

— Gelbėkit, gelbėkit! 

Išgirdo broliai, atbėgo pagalbon. 

— Ko šauki? — klausia. 

— Ogi prikibo prie manęs kažkoks vagis... Aš jį ir pra- 
šiau, ir puodais mušiau — nesitraukia! 

— Ak tu, kvaily! — sako broliai. — Tai juk tavo šešėlis, o 
ne vagis. 

— O kogi jis mane vijosi? 

— Tu bėgai, na ir jis bėgo. 

Išbarė broliai kvailį, kad puodus sudaužė, ir parėjo namo 
pietauti. O jam paliepė: 

— Ganyk arklius, gylius vaikyk. 

Pasiėmė kvailys šakutę ir pradėjo vaikyti gylius. Nuveja 
juos nuo arklių, o tie vėl aptupia. 

— Palaukit, prakeiktieji — pyksta kvailys,— aš jums paro- 
dysiu! 

Išsikirto jis vėzdą. Ir vos tik nutupia gylys ant arklio, kvai- 
lys luopt jam vėzdu! 


301 


Mušė mušė gylius — ir užmušė arklius. 

„Aha, jie priėdė,— galvoja kvailys, — ir sugulė. Ir aš kiek 
atsipūsiu.“ 

Sugrįžo broliai. Prikėlė kvailį. 

— Kur arkliai? — klausia. 

— Nagi antai krūmuose guli. 

— O gylius ar nuvaikeiį 

— Ogi ne! — atsako kvailys— Kai išdaužiau gylius, tai 
arkliai bemat nurimo ir sumigo. 

Nuėjo broliai arklių, žiūri — tie jau ir kojas patiesę. Pasiel- 
vartavo jie ir namo sugrįžo. Namie užsipuolė pačias: 

— Ir kuriam galui jūs atsiuntėte mums kvailįė Jis ir pietų 
neatnešė, ir arklius pražudė. Ką mes dabar be arklių darysimė 

Galvojo galvojo broliai, ką jiems daryti, ir sumanė eiti 
į mišką malkų kirsti — pinigų arkliams užsidirbti. Pasiėmė ir 
kvailį: ten, galvoja, žalos jis nepadarys. 

Kerta broliai gerą mišką, o kvailys įniko versti supuvusį 
kelmą. Iškasė kelmą, o po juo pilnas katilas pinigų. .. 

Pamatė broliai katilą su pinigais, apsidžiaugė. Prisikimšo pil- 
nas kišenes, bet nė pusės neišsėmė. 

— Eik tu,— sako kvailiui, — namo atnešti maišo. O mes lik- 
sim čia pinigų saugoti. 

Išėjo kvailys iš miško ir užmiršo, ko broliai jį siuntė. Sugrį- 
žo ir klausia: 

— Broleliai, ko mane siuntėt? 

— Maišo,— sako broliai. — O kad vėl nepamirštum, eik ir 
šnekėk: „„Maišas, maišas. „„“ 

Eina kvailys ir murma: „„Maišas, maišas, maišas...“ Beei- 
nant jį užpuolė šunys. Kvailys murma po nosim: „„Maišas, mai- 
šas, maišas...“ O šunys vis šlaistosi aplinkui, už kojų griebia. 

— Ak, kad jus vilkai surytų! — riktelėjo kvailys ant šunų 
ir šoko bėgti. 

Šiaip taip paspruko nuo šunų ir vėl užmiršo, ko ėjęs. Su- 
grįžo atgal. 

— Broleliai, ko mane siuntėt? 

— Maišo, Kvaily tu! 

— Nagi šunys mane užpuolė, o aš ėmiau ant jų rėkti ir 
užmiršau, ko ėjęs. 

— Kvaily tu! Reikėjo pasiimti lazdą ir tvoti vienam per 
šoną, kitam — į dantis: nesivalkiokit, vambrytojai, keliais, ne- 
gąsdinkit Žmonių. 

Paėmė kvailys ko storesnę lazdą ir nuėjo maišo. Beeida- 
mas sutinka popus ir djakus. 

— Į kur šitas kelias? — klausia popai ir djakai. 

— (Čia maišas, ir ten maišas, ir ten maišas. .. 

Popai ir djakai pagalvojo, kad kvailys iš jų juokiasi. No- 
rėjo jį sumušti. O kvailys kad užsimos lazda — vienam per 
šoną, kitam į dantis. .. 

— Nesivalkiokit, vambrytojai, keliais, negąsdinkit žmonių! 

Išvaikė popus ir djakus ir vėl užmiršo, ko ėjęs. 

Sugrįžo atgal. 

— Broleliai, ko mane siuntėt? 

Mato broliai, kad iš kvailio nieko nepeš, nusispiovė ir pa- 
tys nuėjo atsinešti maišo. 

Ne veltui sakoma: „Su kvailu prasidėsi, pats bėdos turėsi.“ 


Ne stiprus būk, o drąsus 


Viename kaime gyveno mergaitė Marylia,. Užaugo ji nedi- 
dukė, užtat visi ją vadino ne Marylia, o Marylka. Ir jėgų ji 
teturėjo kiek uodas. 

Draugės iš jos šaiposi. „Kai pūstels į tave vaikinas, — sa- 
ko, — ir nulėksi lyg plunksnelė!“ 

Užtat Marylka buvo tokia drąsi, kad ne kiekvienas ir vai- 
kinas su ja galėjo lygintis. Pamatys ji, būdavo, kad mažesnį 
skriaudžia didesnis, ir užpuola skriaudėją lyg vanagas, o tas 
nuo jos ir traukiasi. 

Ėmė kartą draugės iš Marylkos juoktis: 

— Ne tokia jau tu drąsi, kaip galvoji. Nueik naktį į SSPL 
nes, štai tada mes patikėsim. 

—- Ką gi, ir nueisiu! — sako Marylka. 

— Tai jau, pamatysi ten kelmą ir apmirsi iš baimės... 

— O va tyčia imsiu ir nueisiu! — nenusileidžia Marylka. 

Atėjo naktis. Marylka paliko drauges ant kelio ir nubėgo 
į kapines. 

Bėga — nė neatsigręžia. Prie kapinių sustojo ir ėmė eiti iš 

lėto. O kad nebūtų baisu, užtraukė dainą. Vaikšto į; į2; 
lei kapus ir dainuoja — tegul girdi draugės, kag B pa: 

O kaip tyčia tą pačią naktį vagys, apiplėšę S o a 
šeimininką, vežė jo mantą pro kapines į savo ĖL "S 
jie dainuojant, nusigando, metė vežimą ir nukūrė aa P 
pakliuvo. PUs, kur 

Atėjo Marylka prie vežimo, šūktelėjo — niekas 
Apžiūrėjo ji vežimą, ogi jisai .pilnas prikrautas vį 
tos. Suprato mergaitė, kad čia vagių darbas, juk 
krašte daugelį žmonių buvo apiplėšę. Ir niekas 
kur jie atsidangina ir kur vogtus daiktus gabena. 

Sėdo Marylka į vežimą ir pavarė arklį į kaimą. 

Pamatė vagys, kad juos isgąsdino maža mergiotė, šoko jos 
vytis, bet taip ir nepavijo. 

Sugrąžino drąsuolė Marylka šeimininkui jo arklį ir visą 
mantą. Apsidžiaugė šeimininkas ir dosniai jai atsilygino. Nu- 
sipirko ji naują suknelę, batukus, apsitaisė taip, kad visos 
draugės jai pavydėjo. 

O vagys niekaip negali sau atleisti, kad tokia maža mer- 
giotė išvaikė juos lyg zuikius. Ir pavogtos mantos jiems pa- 
sidarė gaila. Šit ir sumanė jie nusivilioti drąsiąją mergaitę 
į mišką ir jai atkeršyti. 

Po keleto dienų atvažiuoja Marylkai pirštis vienas tų vagių. 
O Marylka ir sako: 

— Tu man nežinomas žmogus, norėčiau pirma pažiūrėti, 
kur ir kaip gyveni. 

O vagis, žinoma, džiaugiasi: mergiotė pati lenda jiems į ran- 
kas! Papasakojo vagis, kur jį rasti, ir išvažiavo. | 

Susiruošė Marylka pas jaunikį apsižiūrėti. Motina ėmė Ją 
atkalbinėti, neleisti. Bet kur ten — užsispyrusiai dukrai nieko 
nepadarysi! Pasikinkė ji savo arklioką ir išvažiavo. | 

Atvažiavo prie miško, žiūri — posūkis į šalį, o prie JO NU- 


Neatsiliepia. 
sokios man- 
Vagys tame 
nežinojo, iš 


Važiavo ji, važiavo ir privažiavo kažkokias pelkės 2 
liau — miškas, toks tankus, kad, rodos, lįste nepralįs! J 


20. Muzikantas burtininkas 


kio kelio, jokio takelio. Pririšo ji prie beržo arklioką ir nuėjo 
į tankmę. Prasismelkė gal varstą ir išvydo pievutę, o joje pir- 
kaitę. Prisėlino ji prie pirkaitės, pažvelgė pro langelį — ogi 
ten vagys dalinasi suvogtą mantą. Plūstasi, šaukia, vos ne pei- 
liais badosi. Įsižiūrėjo Marylka ir pažino tarp jų tą, kuris at- 
važiavo jai pirštis. .. Stovi jis, didžiuliu peiliu mosuoja, kitus 
skiria. „Matyt, tai pats plėšikų atamanas“, — galvoja Marylka. 

Apsigręžė ji ir greit nuskuodė prie arklioko. 

Smelkėsi ji, brovėsi per tankmę, visus drabužius susidras- 
kė ir — paklydo. Šen šoka, ten šoka — nėra arklioko! Staiga 
pastojo jai kelią du vilkai... Stovi ir dantimis kalena. ,,Na,— 
galvoja Marylka,— sudraskė jie mano arklioką.“ Supyko ji 
ant vilkų, pastvėrė kuolą ir puolė juos šaukdama. Nusigando 
vilkai drąsios mergaitės, pabruko uodegas ir nukūrė į tankų 
mišką. 

Smelkiasi Marylka toliau. Šit jau ir saulė nusileido, paukš- 
teliai nutilo, tik apuokas baido ją, šaukia: „uhū-uhū!“ ir pe- 
lėda aplink plasnoja savo negirdimais sparnais, vos ant gal- 
vos netupia. O kai nuskrenda sau ir ima ūksėt, raudoti lyg 
mažas vaikas, tai net miškas aidi. 

Šiaip taip išsikapstė Marylka į kažkokį kelelį, mato — va- 
žiuoja su jos arklioku žmogus. Įsižiūrėjo — ogi jų kaimynas, 
senis Achriomas. Vaikščiojo jisai po mišką su kirviu, ieškojo 
nusikirsti tinkamą medį ir užtiko pririštą arklioką. Šūktelė- 
jo — šeimininko nėra. „Matyt, vagys jį pavogė ir čia paslė- 
pė“, — pagalvojo Achriomas. Atsirišo jis arklioką, sėdo į ve- 
žimą ir nuvažiavo namo. 

Išgirdo Achriomas kažkokį balsą, atsigręžė — vejasi jį lyg 
kokia undinė, lyg ragana: kasos išsidraikiusios, drabužiai — 
vieni skarmalai... Kad ims jis arklioką niūkti, nuo bėdos 
bėgti... 

O undinė vis jį vejasi ir net vardu šaukia... 

Mato Achriomas, kad neišsigelbės su arkliu nuo tų kerų, 
Šoko iš ratų, pastvėrė savo kirvuką ir taip nuskuodė, kad tik 
padai mirgėjo. 


306 


Parvažiavo Marylka namo ir visiems papasakojo, kur vagys 
gyvena. Susitelkė vyrai, apsiautė mišką ir juos išgaudė. 

Nuo to laiko žmonės tame krašte ėmė gyventi ramiai ir 
taikiai. 

Teisingai sakoma: ne stiprus būk, o drąsus. 


ėž 


Ponas ir pasakorius 


V ienas turtingas ponas labai mėgdavo klausytis pasakų. 
Būdavo, ką tik jam kas paporins, viską laiko teisybe. 

Panoro tasai ponas pasiklausyti tokios pasakos, kuria jis 
nepatikėtų. Ir visur jis apskelbė: „Jei kas paseks man tokią 
pasaką, kurios pasiklausęs aš tarsiu: meluoji, tam duosiu lėkš- 
te aukso.“ 

Atsirado toks pasakorius, vardu Janka. Ateina jis pas poną: 

— Dėk, pone, aukso lėkštę, seksiu pasaką. 

Padėjo ponas ant grindų lėkštę aukso, o pats atsisėdo į 
krėslą ir užsirūkė pypkę su ilgu kandikliu. 

— Na, sek. Tik žiūrėk, kad vietoj aukso rykščių negau- 
tum. 

Atsisėdo Janka priešais lėkštę ir ėmė sekti: 

— Ir ko tik, ponuli, pasauly nebūna! Štai kas man sykį 
atsitiko. Šitai dėjosi tais laikais, kada mano tėvas dar nebuvo 
gimęs. Aš gyvenau su seneliu. Namie neturėjau ko veikti, tai 
senelis ir išleido mane pas vieną šeimininką bičių ganyti. O 

turėjo tasai šeimininkas net penkiasdešimt bičių kelmų. Rei- 
kėdavo jas kas rytą suskaičiuoti ir ginti ganyklon. O vakare 
parginti, vėl suskaičiuoti, pamelžti ir į avilius suvarinėti., O 
šeimininkas man griežtai pasakė: „Jei nors vieną bitę pra- 
ganysi, tai nemokėsiu tau už visus metus.“ Šit koks sunkus 
darbas buvo! 

— Visai gali būti — sutinka ponas. 

Žvilgtelėjo Janka į aukso lėkštę ir porina toliau: 

— Kartą parginiau bites iš ganyklos, suskaičiavau: nėra 
vienos bitės... Jergutėliau, bus bėdos! Aš nukūriau atgal — 
bitės ieškoti. O jau ėmė temti. Šoku šen, šoku ten — nėra 
bitės. Tik klausau — kažkur bitė zyzia. Žiūriu — už upės sep- 
tyni vilkai mano bitę bepuolą. O ji, varguolė, jiems priešinasi 
iš paskutiniųjų, nepasiduoda. Šokau bitei pagalbon. Atbėgu 
prie upės — nėra perkėlos. Ką daryti? O vilkai jau bitę bando 
draskyti. Neilgai galvojęs, stvėriau sau už čiupros, įsiūba- 
vau ir oplia per upę! Bet kito kranto neprilėkiau — pliūkšte- 
lėjau vidurin upės ir lyg akmuo nugarmėjau dugnan. Šiaip 
taip atsitokėjau ir ėmiau ieškoti kelio, kad išsikapanočiau 
viršun. O tuo tarpu, lyg tyčia, ant upės dugno kažkas susikūrė 
laužą ir tokį dūmą sukėlė, kad net akis graužia, net žuvys 
šnopščia ir Kelio per dūmus nematyti. Einu apgraibomis, žiū- 
riu — meška stovi. Jau ketinau stverti ją už uodegos, bet ji 
atsisuko į mane galva. Sukišau jai į gerklę ranką, pasiekiau 
uodegą ir jon įsikibau. Meška išsigando ir kaip šoks aukš- 
tyn — taip ir ištraukė mane. Iš baimės ji nulapatavo miškan, 
o aš likau ant kranto, bet ne ant to, kur reikėjo. Aš vėl 
stvėriau sau už čiupros, dar smarkiau įsiūbavau, negu pir- 
ma,— ir strykt ant kito kranto! 

— Ko tik pasauly neatsitinka,— sako ponas.— Gal ir tei- 
sybė. 

— Teisybė tai teisybė, pone, bet gal su kliauda. Na tai va. 
Peršokau į kitą krantą, bet įsilėkęs taip trenkiausi žemėn, 
kad sulindau iki pat juosmens. Aš ir šiaip, ir taip stengiuosi — 
neišlipu. Be kastuvo, manau, nieko nebus. Nubėgau namo, 
pačiupau kastuvą — ir atgal. Atkasiau save ir bėgu bitės gel- 
bėti. Atbėgau, nuvijau vilkus, o bitė jau ir kojas patiesusi: 
sudraskė ją vilkai, kol aš ten ir atgal sulaksčiau. Ką daryti? 


309 


Apdangsčiau bitę šakomis, kad vilkai nesurytų, o pats nuėjau 
pas šeimininką. 

„Bėda“,— sakau. „O kas per bėda?“ — klausia šeimininkas. 
„Vilkai bitę sudraskė...“ Kad supyko šeimininkas, kad sutry- 
pė kojomis: ,,„Dabar neduosiu tau nė srašio!“ Tyliu. Kaltas esu. 

Paniršo šeimininkas ir klausia: ,,Ar vilkai dar nesuėdė bi- 
tės?"—,,Ne'— ,,Na, tai gerai, kad nors bitė visa. Važiuojam 
pasiimti. 

Pasikinkėm dvi poras jaučių, išvažiavom. Pievoje nudyrėm 
bitei Kailį, sukapojom mėsą į gabalus ir parsivežėm namo. 
Namie susūdėm — dvylika pilnų statinių pridėjom. Ištisus me- 
tus valgėm su šeimininku tą mėsą. 

— Ko tik pasauly neatsitinka! — sako ponas.— Gal ir tei- 
sybė. 

— Na, o kai baigėsi metai, šeimininkas mane išvarė, nė 
sulinkusio skatiko nedavęs. Tik išsiprašiau iš jo gabalaitį vaš- 
ko. Iš to vaško nusilipdžiau arkliuką, užsėdau ir išjojau pas 
senelį, juk tėvo aš dar neturėjau. Joju joju — prijojau mišką. 
Tuo tarpu ir valgyti užsinorėjau. Pauodžiau — iš eglės keps- 
niu kvepia. Prijojau prie eglės, o ten drevėje kepti geniai 
cypsi. Na, alkis ne brolis. Siekiu drevėn genių. Kišu ranką — 
nelenda, kišu koją — nelenda, kišu galvą — nelenda, bubte- 
lėjau visu stuomeniu — įlindau. Prisišveičiau ten genių, kiek 
norėjau, — ir atgal. Kišu ranką — neišlendu, kišu koją — neiš- 
lendu, kišu galvą — neišlenduų, visu stuomeniu spraudžiuosi — 
irgi neišlendu. Prisiminiau, kad šeimininko troboj po suolu kir- 
vis guli. Nubėgau, pasiėmiau kirvį, prasikirtau drevėje dides- 
nę skylę ir išlindau. 

— Ko tik pasauly neatsitinka! — sako ponas.— Gal ir tei- 
sybė. 

— Išlindau, sėdau ant arkliuko, kirvuką užsikišau už diržo 
ir joju toliau. O kirvukas vis takšt, kakšt, takšt, kakšt... Ark- 
liukas bemat sustojo — ir nė iš vietos. Apsižvalgiau — pusės 
arkliuko nėra: atkirto ją kirvukas! Kad tave kur galas! Išsi- 
kirtau žilvičio lazdą, sukabinau arkliuką ir vėl joju. O žilvi- 
tis staiga kad ims augti — išaugo iki pat dangaus. Na, gal- 
voju, lipsiu į dangų, pasižvalgysiu, kas ten dedasi. 

Ponas liovėsi papsėjęs pypke: 

— Na, ką gi tu matei ten, danguje? 

— Ko tik ten nemačiau, pone! Einu aš per dangų, žiūriu — 
vienoj pirkioj šventieji vakaronę kelia: geria, ūžauja, links- 
mas daineles traukia. Panorau užeiti pas juos, bet ne, manau 
sau, su girtais verčiau neprasidėti, dar niuksų gausiu. Einu 
toliau. Kitoj pirkioj šventas Mykolas po stalu knarkia lyg 
kviečius turguje pardavęs. Matyt, ganėtinai prisisiurbęs. 

— Ko tik pasauly neatsitinka! Gal ir teisybė, — sako ponas. 

— Ir tikra teisybė! Savo akimis mačiau. Užėjau aš pas My- 
kolą, galvojau — gal ką laimėsiu. Bet kur ten! Buteliai ant sta- 
lo tušti, duonos nė trupinio. Pasisukiojau, matau — drypso ša- 
lia šeimininko auksinė kepurė. Paimsiu, manau, nors Mykolo 
kepurę. Užsuksiu į kokią karčemą pakelėje, ir duos man už 
ją pavalgyt. Paėmiau kepurę — ir atgal. Bet Mykolas atsibu- 
do, ėmė kepurės ieškoti. O jos nėra. Kad ims šaukti, šurmu- 
liuoti... Reikia, manau, namo bėgti, pačiups — bėdos neiš- 
vengsi. O čia niekaip nerandu tos vietos, kur žilvitis ant ark- 
liuko auga. Aš ir ten, ir šen — žilvičio nėra. Staiga Matau — 
šventieji grendyme erikius vėto, pelai po visą dangų tik la- 
kioja. Ėmiau juos gaudyti ir virvę vyti. Nuvijau, pririšau vie- 
ną galą prie dangaus ir ėmiau leistis žemėn. Nusileidau prie 
kito virvės galo, o žemės vis nematyti. Pakibau aš tarp žemės 
ir dangaus. Gerai dar, kad turėjau kirvuką. Imu, atkertu galą 
virvės, apačioj priduriu ir leidžiuosi toliau. 

— Ko tik pasauly neatsitinka! — sako ponas.— Gal ir tei- 
sybė. 

— Dursčiau taip, dursčiau ir nė nepastebėjau, kaip skra- 
džiai žemę prasmegau ir pragare atsidūriau. Einu per pragarą, 
žvalgausi, kaip ten kas. Tik matau: jūsų velionis tėtušis — 
sulysęs, basas, apiplyšęs — kiaules gano. 

Ponas išvertė akis, pypkė iš burnos iškrito: 

— Meluoji, chame! Negali būti, kad mano tėvas kiaules 
ganytų! 

O Janka capt lėkštę su auksu — ir pro duris! 

Popas ir djakas 


V Isiaūė kaime gyveno popas ir djakas, abu girtuokliai. 
Algos jie gaudavo mažai, o išgerti norėdavo, bet neturėdavo 
už ką. 

Šit djakas ir sako popui: 

— "Tu, dvasiškas tėveli, turi šventą storą knygą. Aš vogsiu, 
o tu iš jos spėk, va ir turėsim už ką išgerti. 

Pavogė djakas kaimyno bulių, išvedė jį į mišką ir pririšo 
prie beržo. 

Laksto kaimynas, ieško buliaus. O djakas jam ir sako: 

— Eik, mielasis, pas dvasišką tėvelį: jis turi tokią knygą, 
iš Kurios gali atspėti bet kokį vagį. O jeigu neatspės, kas pa- 
vogė, tai atspės, kur paslėpė. .. 

Nubėgo kaimynas pas popą, pakštelėjo jam į ranką: 

— Išskaityk, tėveli, savo knygoj, kas pavogė mano bulių! 

— O ką duosi man už tai? 

— Nieko nepagailėsiu! 

— Jei duosi penkis rublius ir degtinės stuopą, tai išskai- 
tysiu. 

— Duosiu. Labai jau geras buvo bulius! 

— Na, tai nešk degtinę, 0 pinigus paskui, kai rasim bulių. 

Atnešė kaimynas stuopą degtinės. Susėdo popas su djaku 
ir girkšnoja pamažėle. Išgėrė, popas pažiūrėjo į knygą, su- 
murmėjo kažką po nosim ir sako: 

— Nedingo tavo bulius. Gyvas jis ir sveikas. 

— Nejaugi? — apsidžiaugė kaimynas. 

— Eik į mišką, jis ten: stovi ties pelke, prie didelio beržo 
pririštas. Nori vagys jį toliau nuvesti, bet šviesoj bijo: lau- 
kia nakties... 

Nuėjo kaimynas į mišką, rado bulių. 

Atneša popui pinigus, dėkoja neatsidėkoja. O popas su dja- 
ku nusipirko degtinės, sėdi sau, girkšnoja. 

Nuo to laiko jiems ėjosi kaip sviestu patepta. Jei nėra pi- 
nigų, o išgert nori, djakas eina uždarbiauti: kam karvę nu- 
gvelbia, kam avelę... O popas, aišku, tuoj ir atspėja. 

Štai kartą vežėjas, liokajus ir virėjas pavogė savo pono dė- 
zelę su pinigais. 

Sužinojo ponas, kad popas visiems gerai atspėja, paliepė 
kinkyti į karietą arklius ir važiuoti jo parvežt. 

Atvažiuoja pono prievaizdas pas popą. O tas sėdi girtas, 
net akys paraudusios nuo degtinės lyg burokai. 

„/ Prievaizdas sako jam: 

— Ponas prašo, kad dvasiškas tėvelis atvažiuotumėt į mūsų 
sodybą. 

Popas greit susišukavo, pasitaisė sutaną, užsidėjo kryžių ant 
kaklo ir išvažiavo. 

Ponas pavaišino popą, kaip pridera, o paskui sako: 

— Girdėjau, tėveli, kad tu padedi žmonėms bėdoj. Padėk 
ir man. Pavogė man didelius pinigus. Jei tu juos rasi, duosiu 
tau už tai tūkstantį rublių ir du vežimus kviečių. 

Nusigando popas. 


— Dabar, pone,— sako,— nieko negaliu pasakyti. Mano 
knyga namie. O Kad sužinočiau, gali prisieit ir visą naktį sė- 
dėti ir skaityti... Juk pinigų iš jūsų daug pavogta! .. 

O pats galvoja: „Reikia ko greičiau nešdintis iš čia — juk 
ne djakas pavogė, vadinasi, nieko doro nepasakysi...“ 

Ponas sako: 

— (Gerai. Rytoj aš atsiųsiu tau karietą. O dabar važiuok na- 
mo ir skaityk. 

Sugrįžo popas namo, pasišaukė djaką: 

— Žuvę mes dabar, djake, su savo knyga. Reikia dumti iš 
to kaimo į naują vietą. 

— O kada gi mes dumsimė — klausia djakas. 

— Nagi, pasėdėkime kiek, išgerkim degtinės, o po trečių- 
jų gaidžių ir neriam. Matai, jeigu ponas praneš archieriejui, 
kad mudu žmones apgaudinėjam, klius abiem. 

— (Gerai, — sako djakas.— Tu ir naujoj vietoj būsi popas, 
o aš — djakas. 

Sėdi popas su djaku prie buteliuko, laukia trečiųjų gaidžių. 

Tuo tarpu vežėjas, liokajus ir virėjas nejuokais nusigando: 
jei popas apsiėmė atspėti, Kas pavogė pinigus, tai tikriausiai 
atspės, jam ne pirmas kartas! 

— Eime,— sako vežėjas, — pažiūrėsim, ką jie veikia: spėja 
ar ne? 

Ir vos tik ponai sumigo, jie patraukė pas popą. Suėjo į kie- 
mą. Liokajus ir virėjas sako vežėjui: | 

— Eik tu vienas prie lango, pažiūrėk, o. mes palauksim. 

Nuėjo vežėjas prie lango pažiūrėti. Sėdi popas su djaku, 
degtinę girkšnoja. O tuo tarpu ėmė ir užgiedojo popo gaidys. 
Popas tarė: 

— Na, djake, vienas jau yra! 

Vežėjas taip ir nustėro. Juk tiesą žmonės sako, kad vagiui 
kepurė dega. Nuėjo jis pas draugus. 

— Pažino mane,— šnibžda.— Vos tik priėjau prie lango, jis 
ir sako: „Vienas jau yra.“ Taip tiesiai ir drėbė, prakeiktasis! 

— Eisiu ir aš pasiklausyti, — tarė liokajus. 

Priėjo prie lango, o gaidys: 

— Ka-ka-rie-kū! 

Popas tarė: 

— Na, djake, jau du! 

Sugrįžo liokajus pas draugus, dreba, žodžio ištarti negali. 

— Pažino,— sako mikčiodamas,— ir mane... 

Nuėjo prie lango ir virėjas. O čia gaidys trečią kartą: 

— Ka-ka-rie-kū! 

Popas tarė: 

— Na, djake, sulaukėm: yra visi trys! 

O djakas jau nieko negirdi: nugriuvo po stalu ir knarkia. 

Vežėjas, liokajus ir virėjas tuomet šmurkštelėjo į vidų pas 
popą. Popas nusigando, pagalvojo, kad jau teks važiuoti pas 
poną. 

O jie staiga kad puls jam į kojas: 

— Tėveli, nesakyk ponui, kad mes pinigus pavogėm!.. Mes 
duosim tau po trisdešimt rublių, tik nesakyk. Juk kas iš mūsų 
dievui nenusidėjęs, carui nenusikaltęs! 

„Apsidžiaugė popas, klausia: 

— O kur jūs dėjot pinigus? 

— Užkasėm, tėveli, arklidėj, prie antrojo perdaro... 

— O pinigai ar visi, ar jūs nieko sau nepaėmėtį 

— Visi, tėveli. Kai tik juos pavogėm, tuoj pat užkasėm. 

— (Gerai, — sako popas,— ką su jumis daryti: besigailinčio 
galvos ir kardas nekerta. Duokit po trisdešimt rublių. .. 

Davė jie popui po trisdešimt rublių, pabučiavo ranką ir iš- 
dūmė linksmi atgal, į pono sodybą. 

Popas ėmė žadinti djaką: 

„-— Kelkis, djake, gersim iki dugno. 

Rytą popas dar miegojo, o ponas jau atsiuntė jam tri- 
kinkę. 

Prižadino prievaizdas popą. Tas greit susiruošė, pasiėmė sa- 
vo storąją knygą ir išvažiavo. 

Įeina į kambarį pas poną, pakrato priešais jį knygą: 

— Išskaičiau, pone! Atsirado pono dėželė! 

Ponas klausia: 

— Kurgi ji, dvasiškas tėveli? 

— Duokit man, — sako popas,— du darbininkus. 

Davė jam ponas du darbininkus. Nuėjo popas su jais į ark- 
lidę, atskleidė savo knygą, pažiūrėjo į ją ir sako darbinin- 
kams: 

— Kaskite štai čia, prie antrojo perdaro durų. 

Ėmė darbininkai kasti ir iškasė pono dėželę su pinigais. 

Atidavė popas ponui pinigus. 


315 


— Štai jie,— sako.— O dabar duokit man, ką žadėjot, už 
triūsą. 

Pasikasė ponas pakaušį: kviečių jam negaila, bet tūkstančio 
rublių duoti nenori. 

„Ką čia daryti, — galvoja ponas,— kad nereikėtų popui 
duoti tūkstančio rublių?“ 

Išėjo jis į kiemą, mato — lekia vabalas. Ponas capt vabalą, 
užgniaužė, sugrįžo atgal ir sako popui: 

— Jei atspėsi, tėveli, ką aš turiu saujoj, atiduosiu tau, ką 
žadėjau, dar ir degtinės pridėsiu. 

Popas tiesiog apstulbo. 

— Štai, — murma pats sau, — ir pakliuvo Vabalėlis į pono 
gniaužtą... 

— Pamanyk,— stebisi ponas, — atspėjai! 

O ponas nė nežinojo, kad popas buvo pravardžiuojamas 
Vabalu. 

Ką darys, atidavė ponas jam tūkstantį rublių, du vežimus 
kviečių, dar kibirą degtinės priedo. 

Parvažiavo popas namo, pasišaukė djaką ir sako: 

— Pasisekė mums, djake, ir šis pokštas. Dabar gersim, stra- 
pinėsim ir pono dėželę minėsim. 

Išgėrė popas su djaku degtinę ir ėmė dalintis pinigus. Da- 
lijosi dalijosi — niekaip negali pasidalinti. 

Popas šaukia: 

— Aš vyresnis, man priklauso dvi dalys! 

Djakas šaukia: 

— Tu vyresnis cerkvėj, o ne būrime! 

Supyko popas — ir taukšt djakui smilkykle! 

O djakas — popui už plaukų... 

Ir juodu taip susipešė, kad net visa apylinkė nuo riksmo 
skardėjo. 

Išgirdę riksmą, subėgo žmonės. Sužinojo, kodėl popas su 
djaku pešasi, ir išvarė juos abu iš kaimo. 


Raštininkas apgavikas 


Buvo vienas piktas ponas. Sunkiai gyveno jo žmonės: visą 
savaitę lažą eik, o ką užsidirbi sekmadienį, ir tai ponui ati- 
duok. Tai džiovintų grybų jam nešk, tai šviežių prigrybauk, 
tai visokių uogų prirink — visko jam reikia. Būdavo, ateina 
žiema, taip ir traukia ištisos gurguolės su visokiu gėriu į pono 
kiemą. O pats ponas retai kada būdavo dvare: tai užsienin 
važiuodavo, tai Varšuvon. 

Vienu tarpu kažkodėl ilgai nebuvo pono dvare. Paskui ėmė 
sklisti gandas, kad jis visai negrįšiąs. Bet kas juos supaisys, 
tuos ponus, ką jie daro. Šnekėjo, lyg jis pardavęs savo dvarą 
su visais žmonėmis kitam ponui už porą užsieninių arklių ir 
penkis kažkokius šunis. 

Ir šit po kurio laiko atvažiavo naujas ponas. Susirinko žmo- 
nės sueigon, ėmė tartis, ar neįmanoma kaip nors išprašyti 
naujojo pono, kad nors kiek sumažintų lažą ir pagalvę, kad 
lengviau būtų varguoliams gyventi. 

Bet kaipgi to pono prašyti?.. Ar gebės kas ponui viską kaip 
reikiant papasakoti? Juk jie žmonės tamsūs, o ir pono kalbos 
nesupranta. Šit ir sutarė tada viską ponui surašyti ant popie- 
riaus. Bet čia — nauja bėda: juk niekas nemoka rašyti. Skai- 
čiuoti dar šiaip taip, o rašyti — nė krepšt! 

Išgirdo mužikai, kad yra miestely kažkoks girtuoklis rašti- 
ninkas, gebantis labai gerai rašyti. Rašo jis taip smulkiai, lyg 
aguonom nubarsto, o kur reikia — skritulėlių lyg kiaušinių 
prisukioja ir taip priraito, kad supranta tik didžiai raštingas. 

Parsivežė jie tą raštininką, pastatė jam kvortą degtinės, 
vaišina ir prašo, Kad jis ponui viską surašytų, kaip pridera. 

Visą savaitę gėrė raštininkas, valgė kiaušinienę, o rašyti 
nesėdo. Po savaitės sako: 

— Reikia pirma popieriaus gauti: 

Nuėjo vyrukai į miestelį, nupirko mažmenų krautuvėlėj pa- 
ką popieriaus. 

Raštininkas ir sako tada: 

— O dabar pririnkit gilių ir sudžiovinkit. 

Pririnko jie gilių, sudžiovino. Nuėjo raštininkas kalvėn, pa- 
sėmė vandens iš po tekėlo, įpylė puodelin, subėrė ten giles ir 
užkėlė puodelį ant krosnies. | 

Po trijų dienų nukėlė jis puodelį nuo krosnies, pažiūrėjo — 
ogi ten juodas lyg suodžiai rašalas. 

— O dabar,— sako raštininkas,— pripešiokit man žąsies 
plunksnų. 

Sunešė jam žąsies plunksnų iš viso kaimo. Prismailino jų 
raštininkas visą saują — prašymui rašyti. 

— Na, o dabar degtinės dar atneškit, kad ranka lengviau 
judėtų, — paliepė jis mužikams. 

Atnešė jam kvortą degtinės — kad tik rašytų! Gurktelė- 
jo raštininkas iškart kone pusę kvortos, užkando agurko ir įni- 
ko rašyti. 

Suėjo žmonių iš viso kaimo. Vienas sako: 

— Rašyk, tegul ponas duoda mums kiekvienam kiemui po 
penkias kapas karčių tvoroms. 

— Rašyk, — sako antras, — tegul ponas pagalves sumažina. 

— Rašyk,— priduria trečias, — tegul ponas atleidžia mus 
nuo lažo bent dvi dienas per savaitę, o jei ne, mirsim iš bado. 

Daug prišnekėjo mužikai apie savo kartų gyvenimą ir vis- 
ką prašė surašyti ponui. 

O raštininkas vis iš butelio gurktelia ir taip rašo, kad plunks- 
na tik girgžda, lyg neteptas vežimo ratas. Net prakaitas išpila 
kaktą, tartum ne plunksna skrebentų, o kirviu malkas ka- 
potų. O kakta jo plati, galva plika, nors žirnius ant jos kulk. 

Surašė raštininkas prašymą. Mužikai, užuot pasirašę, padėjo 
kryželius ir dėkoja raštininkui. Surinko iš viso kaimo vištų, 
kiaušinių, medaus — kas tik ko turėjo. Paėmė viską raštinin- 
kas ir namo išvažiavo, o mužikų pulkas nuėjo pas naująjį 
poną. 

Išėjo ponas priebutin. 

— Ko jūs atėjot? — klausia. 

— Nagi, ponuli, prašymą atnešėme. .. 

Paėmė ponas tą raštą, perskaitė ir sako: 

— Na ką gi, ačiū, kad gera valia duodate man iš kiekvie- 
no kiemo po jautį, po kapą kiaušinių ir avižų nuo dešimtinės 
ketvirčio. Eikit, surinkit viską ir dvaran atvežkit. 

Žiūri mužikai į poną — savo ausimis netiki: gal juokauja 
jis? 

— O jei patys neatiduosit visko, ką surašėt,— sako po- 
nas, — tai perduosiu jūsų raštą nuovados viršininkui, jisai iš 
jūsų išieškos. .. 

Dabar suprato mužikai: apgavo juos prasigėręs raštininkas! 
Pasikasė jie pakaušius ir namo patraukė. Eina, vos nerauda. 
O vienas ir sako: 

— Et, na ir apgavo mus tas niekšas! O aš ir pirma žinojau, 
ką jis rašo... 

— Kaipgi tu žinojai? — klausia jo mužikai. 

— Nagi, matau — rašo taip įsismaginęs ir vis užraito. Na, 
manau, tai jaučiai lenktaragiai. O ratuką susuka — tai jau 
kiaušinis, o jei mažesnį — aviža... 

— O ko tu mums nepasakei? 

Puolė jie prie mužiko, sumušė jį, bet nuo bėdos tai neiš- 
gelbėjo. 


Buožė ir jo bernas 


Gyveno šykštus ir gudrus buožė. Samdiniai jam dirbdavo 
nuo aušros iki sutemos, o maitino jisai juos tik kartą per 
dieną. 

Štai kaip būdavo. Pasodina buožė berną pusryčiauti, o pus- 
ryčių teduoda lyg uodui. Suvalgo bernas pusryčius ir nė ne- 
jaučia — turėjo ką burnoje, ar ne. O paskui buožė ir klausia 
jo: 

— (Gal iš karto ir papietautum? Mat, neturiu tau ko pietums 
įdėti. 

— Gerai,— sutinka samdinys,— duok ir pietus. 

Suvalgo samdinys ir pietus, o buožė vėl klausia: 

— O gal ir pavakarieniautum tuo pat kartu? Grįžus iš dar- 
bo, nereikės tau gaišti laiko vakarienei — tuoj eisi miegoti. 

— Duok ir vakarienę, — sako alkanas samdinys. 

Bernas suvalgo ir vakarienę, o paskui ištisą dieną dirba 17 
nevalgęs eina miegoti. 

Daug bernų pabuvojo pas šykštųjį buožę. Ilgiau kaip Ssa- 
vaitę niekas negalėdavo ištverti tokio savotiško gyvenimo. 

Bet štai atsirado vienas bernas, kuris pergudravo buožę. Jis 
papusryčiavo, papietavo, pavakarieniavo ir klausia: 

— O kur, šeimininke, pas jus miegama? 

— Kaip tai miegama? — stebisi buožė.— O kas gi dirbs? 

— Pakvaišai tu, šeimininke, ar ką? — sako bernas.— Kur 
tai regėta, kad po vakarienės geri žmonės eitų dirbti? Pava- 
karieniavus reikia miegoti. 

Virto bernas ant kanapos ir garsiai užknarkė. 


21. Muzikantas burtininkas 


Biaurus ponas 


Kitasyk gyveno ponas, toks biaurus, kad nė žodžio jam ne- 
pasakysi — rykštėm užplaks. 

Ilgai jis taip iš žmonių tyčiojosi. Niekas nieko negalėjo 
jam padaryti. 

Bet ne veltui sakoma: iki laiko ąsotis vandenį nešioja. 

Atėjo galas ir tam ponui. Štai kaip tai atsitiko. 

Viename pono sodžiuje gyveno trys neperskiriami draugai, 
stiprūs ir narsūs bernaičiai. Ėmė jie poną sekti. 

Sužinojo bernaičiai, kad ponas mėgsta po mišką pasivažinė- 
ti — tyru oru pakvėpuoti. 

Kartą išėjo jie į mišką, užsiglaudė už medžių netoli kelio, 
laukia. 

Nežinia, ilgai ar neilgai jie laukė, tik žiūri — rieda miško 
keliu brikelė, o joje storas ponas sėdi, pats vadelėja. 

— Tai mūsiškis! — sako bernaičiai. 

Privažiavo ponas arčiau. 

— Stok, nevidone! — sušuko bernaičiai ponui. 

Ponas net nustėro iš netikėtumo. 

Pastvėrė bernaičiai poną, nuvedė į mišką ir pririšo prie 
medžio. 

Stovi ponas, dreba, o paskui klausia bernaičių: 

— Kas jūs tokie? Kuo vardu? 

Vienas sako: „Mano vardas „„Nesiartink“. Kitas sako: ,„Ma- 
no — ,,Neliesk". O trečias: ,Ogi mano —,„Eik šalin!" 

Taip jam atsakė bernaičiai ir nuėjo namo. O ponas liko pri- 
rištas. 

Ėjo kitą dieną pro tą medį eigulys. Pamatė poną ir klausia: 

— Kas gi tave, pone, pririšo? 

— Nesiartink, Neliesk, Eik šalin! — suriko įtūžęs ponas. 

Eigulys nusispiovė ir nuėjo savo keliu. 

Pavydus dėdė 


Gyveno du broliai: vienas skurdžius, kitas — turtingas. 
Skurdžius mirdamas pasakė savo nepilnamečiams sūnums: 

— Žiūrėkit į dėdę: ką jis darys, tą ir jūs darykit. 

Taip sūnūs ir darė, kaip tėvas mokė. 

Pasiturimai ėmė gyventi broliai. O dėdė net pajuodo iš pa- 
vydo: ko gero, šitaip giminaičiai pasidarys už jį turtingesni! 

Atėjo kartą pas dėdę jaunėlis brolis sužinoti, ką jis veiks 
rytoj. O dėdė sako: 

— Kiemą prie tvartų arsiu... 

Sugrįžo brolis ir pasakė vyresniajam, ką jų dėdė ketina 
daryti. 

— Gerai, — sako brolis,— ir mes arsime kiemą. 

Nuvarė vagą ir surado nepaprastą akmenį — tviska lyg sau- 
lė! Pavartė berneliai akmenį rankose ir nežino: gal čia auk- 
sas, O gal briliantas? 

— Verčiau nuneškim jį ponui, — sako vyresnysis brolis, — 
gal jis žinos. 

Paėmė ponas aukso gabalą ir davė berneliams už jį visą 
vežimą grūdų. 

Dabar broliai ėmė gyventi dar geriau, negu pirma. O dėdę 
dar didesnis pavydas graužia. 

— Sakykit, — klausia jis brolių, — kuo ponui įsiteikėte, kad 
jus taip apdovanojo? 

— Nagi, —sako vyresnysis brolis,— sužinojom, kad ponas 
labai mėgsta pietums varles. Šit prigaudėme varlių pilną 
krepšį ir nunešėme jam dovanų. Už tai jis mums ir atlygino. 

Nubėgo pavydusis dėdė į pelkę, prigaudė visą krepšį var- 
lių ir nutempė ponui. Atėjo ir lenkiasi: 

— Laba. diena, ponuli! 

— Ką pasakysi, Kuzma? — klausia ponas. 

— Nagi, štai atnešiau ponui lauktuvių. 

— Kokių lauktuvių? 

— Tokių, kaip ir giminaičiai. Ir aš noriu gauti dovanų. 

Atrišo Kuzma krepšį ir šlept ant stalo savo lauktuves. .. 

Ponas kad šoks drauge su krėslu. 

— Ak tu, nevidone! — užkriokė jis.— Dar sumanei iš ma- 
nęs tyčiotis? Ei tarnai! Į arklidę jį! 

Pastvėrė pono tarnai sumišusį dėdę, nutempė į arklidę ir 
taip apdovanojo, kad jis vos atsipeikėjo. 

Visų išmintingiausias 


P advėsė vieno pulkininko mylimas žirgas. Pagailavo pul- 
kininkas ir išsiuntė tarną ieškoti kailialupio. 

Nuėjo tarnas į kaimą. Ką beprašo, visi atsikalbinėja. ,,„Ne- 
ismokyti mes to darbo, — sako.— Verčiau eik, girdi, pas tijū- 
ną, jis tokių dalykų meistras: nudirs taip, kad geriau nė ne- 
reikės.“ 

„Juokiasi, — galvoja tarnas: — koks tijūnas sutiks dirti pa- 
dvėsusio arklio kailį?" 

O pulkininko įsakymą reikia vykdyti. Nuėjo tarnas pas 
tijūną. 

— Kas pas jus visų išmintingiausias? — klausia. — Pulkinin- 
kas nori jį apdovanoti. 

Išgirdęs, kad žadama apdovanoti, tijūnas sako: 

— Tai, regis, kito tokio nėra, kaip aš. Esu visų išmintin- 
olausias. 

— Na, tai greičiau eime,— pasakė tarnas ir nutempė tijūna 
į pulką. 

Atėjo juodu pas pulkininką. 

— Štai, ponas pulkininke,— sako tarnas,— suradau išmin- 
tingiausią kailialupį. 

Išsprogino tijūnas akis, buvo benorįs kažką sakyti, bet pul- 
kininkas įbruko jam peilį į rankas: 

— Eik, nudirk žirgui kailį! Aplink! Žengte marš! 

Susilenkė tijūnas, prikando liežuvį ir nuėjo kailio dirti. 

Nuo to laiko jis nebemanė esąs visų išmintingiausias. 


Kaip poną sveikino 


Lžcirdo prievaizdas, kad gimė ponui sūnus. „Reikia — ma- 
no sau,— poną pasveikinti.' 

Pasišaukė jis seniūną, liokajų, vežėją ir sako jiems: 

— Einam sveikinti pono, sulaukusio sūnaus. Aš kalbėsiu 
pirmas, o tu, seniūne, sakyk po manęs: „Su visu dvaru“, o tu, 
liokajau: „Su vaikais ir pačia“, o tu, vežėjau: „Ir su visu la- 
bu.“ Supratot? 

— Supratom! 

— Tik žiūrėkit, sakykit ko nuoširdžiausiai, ko maloniausiai. 
Jei viską pasakysit vykusiai, tai ponas mus apdovanos. 

— (Gerai,— sako tarnai. — Mes nuoširdžiai pasveikinsim po- 
ną. Argi kas jį labiau myli už mus! 

O kad nenueitų pas poną tokią dieną tuščiomis rankomis, 
prievaizdas pririnko rėtį kiaušinių ir liepė darbininkui nešti. 

Susiruošė ir nuėjo pono sveikinti: prieky darbininkas su rė- 
čiu kiaušinių, paskui darbininką — prievaizdas, paskui prie- 
vaizdą — seniūnas, paskui seniūną — liokajus, o paskui jį — 
vežėjas. 

„Nuėjo visi penki į pono menę. O čia netyčia atsirišo sam- 
dinio vyžos varstis. Prievaizdas primynė varstį, o darbininkas 
plumpt lyg maišas drauge su kiaušinių rėčiu... 

Pamatė tai prievaizdas, viską pamiršo ir perpykęs suriko: 
— Kad tu prasmegtum! 

Seniūnas neišgirdo, ką pasakė prievaizdas, ir ko maloniau- 
siai, ko nuoširdžiausiai išdrožė: 

— Su visu dvaru! 

Liokajus žemai nusilenkė ir saldžiai užsuokė: 

— Su vaikais ir pačia! 

O vežėjas sububeno visa gerkle: 

— Ir su visu labu! 

Išgirdo ponas tokį pasveikinimą, net akys jam išvirto. 


Rudaplaukis ir plikis 


I Aisė5i vienas bernaitis važiuoti su reikalais į miestą. Tė- 
vas jam sako: 

— "Tik saugokis, sūneli, rudaplaukių ir plikių. 

— Kodėl? 

— Mat, rudaplaukiai labai gudrūs, o plikiai labai protingi... 

Nusijuokė sūnus iš tėvo pamokymo ir išvažiavo. 

Bevažiuojant pasitaikė smuklė. Užėjo bernaitis į smuklę ir 
paprašė pietų. Rudaplaukis smuklininkas pripylė jam dubenį 
kopūstų. 

Srebia vyrukas kopūstus ir giria: 

— Tai gardu, kiekvienas šaukštas vertas rublio! 

Išgirdo tai smuklininkas, paėmė kreidos ir, vos tik pase- 
Mia bernaitis šaukštą kopūstų, — brūkšt — stalo apačioj 
kreida. 

Pavalgė bernaitis ir klausia smuklininko: 

— Na, kiek tau mokėti už kopūstus? 

— Šimtą rublių, — atsako smuklininkas.— Po rublį už šaukš- 
tą, kaip pats sakei. 

— (O iš kur tu žinai, kiek šaukštų suvalgiau? 

Smuklininkas apvertė stalą ir ėmė skaičiuoti brūkšnelius. 
Priskaičiavo lygiai šimtą. 

„Štai, — pamanė bernaitis,— juk teisybę sakė tėvas — sau- 
gokis rudaplaukių.' 

Kad ir kaip jis prašė, smuklininkas sugrobė visus jo pini- 
gus. Važiuoja bernaitis atgal — be pinigų ir mieste nėr ko 
veikti. Žiūri — atvažiuoja priešais kažkoks žmogus brikelėje, 
be kepurės, o galva plika, žvilga saulėje lyg keptuvė. ,,Na,— 
galvoja bernaitis, dabar aš visai žuvęs: rudaplaukis pinigus su- 
grobė, o šiam, ko gero, ir arklį su ratais teks atiduoti.“ Pa- 
suko jis iš kelio ir pavarė į mišką. 

„Tai, matyt, koks vagis, jei bėga nuo žmonių“, — pagalvojo 
plikis ir ėmė vytis. Pasivijo bernaitį, čiupo už pakarpos: 

— Prisipažink, ką pavogei? 

Mato bernaitis, kad neišsisuks, ir papasakojo plikiui, kodėl 
jis taip jo išsigando. 

Nusijuokė plikis ir sako: 

— Gerai, važiuok atgal, aš tau sugrąžinsiu pinigus. 

Sugrįžo juodu į smuklę. Plikis žvilgt šen, žvilgt ten, žiū- 
ri — tyso ant kaladės veršio mentė. Nuėjo jis pas smuklinin- 
ką, patapšnojo per petį ir klausia: 

— O kiek kaštuoja tavo mentė? 

Smuklininkas pagalvojo, kad tasai nori pirkti veršio mentę, 
ir sako: 

— Trys rubliai. 

Išsiėmė plikis tris rublius, sumokėjo, paėmė peilį ir sako 
smuklininkui: 

— Nusivilk švarką. 

— Kam? — nustebo smuklininkas. 

— Sugadinsiu jį, kai piausiu tavo mentę. 

— Ką tu, mielasis— ėmė verkšlenti smuklininkas,— argi 
galima už tris rublius parduoti savo mentę? 

“ — O argi galima imti šimtą rublių už dubenį prastų ko- 
pūstųė — sako plikis. 

Kad ir kaip stengėsi išsisukti gudrusis smuklininkas, bet te- 
ko jam grąžinti bernaičiui pinigus. Dar ir savų pusę atidavė 
plikiui, kad tas mentės neišpiautų. 

Apsidžiaugė bernaitis ir dėkoja plikiui: 

— Duok dieve, — sako, — kad visų galvos taip nupliktų, 
kaip tavo. Tada man netektų nieko saugotis. 

